
în viaţa fiecărui om pot exista momente 
când acesta se simte nesigur, trist, dezorientat. 
De multe ori, această stare este echivalentă 
cu scăderea randamentului în activitate, pro¬ 
bleme în familie şi în societate. Aceasta nu în¬ 
seamnă însă că este vorba de o boală psihică, 
ci doar de o criză de moment ce se poate de¬ 
păşi de cele mai multe ori doar cu ajutor psi¬ 
hologic, fără medicamente. 

A lăsa să se permanentize o astfel de stare 
poate duce la fixarea unor modele de con¬ 
duită dezadaptativă, situaţie în care interven¬ 
ţiile viitoare vor fi mai dificile şi de mai lungă 
durată. 

Nu pentru toate problemele noastre este 
necesar să facem terapie de lungă durată, cos¬ 
tisitoare sub aspect financiar şi al timpului, 
pentru că multe probleme se pot rezolva uşor 
şi eficient, prin psihoterapii scurte centrate 
pe simptom. 

Trebuie să pornim de la convingerea că 
fiecare dintre noi dispune de suficiente 
resurse interioare de autoreglare şi auto- 
vindecare. 

Cartea „Psihoterapii scurte ” îşi propune să prezinte o serie de 
tehnici de psihoterapie şi autoreglare a comportamentului, tehnici foarte 
precise, centrate nu numai pe reducerea unor simptome psihice şi 
psihosomatice, ci şi pe diminuarea consecinţelor nedorite ale stresului 
şi pe rezolvarea problemelor de viaţă. 

Lucrarea este o premieră în literatura psihologică românească, 
deoarece până în prezent au fost editate fie tratate de psihoterapie, fie 
monografii dedicate unor şcoli psihoterapeutice bine cunoscute şi precis 
delimitate. 

Dacă până nu demult psihanaliza a reprezentat metoda psiho- 
terapeutică cea mai larg răspândită şi cea mai valorizată, la ora actuală 
în ţările Europei Occidentale, precum şi în Statele Unite, se manifestă 
tot mai mult tendinţa de scurtă durată, mai puţin costisitoare şi cu 
rezultate evidente. 

Autoarea, profesor universitar, cu peste 25 de ani de experienţă, 
psihoterapeut şi psiholog specializat în optimizarea performanţelor 
umane, recunoscută în ţară şi în străinătate, a publicat mai mult de 
15 cărţi în domeniile hipnozei clinice, relaxării, psihoterapiei cognitiv- 
comportamentale şi a autoreglării psihice. 

în carte sunt abordate terapiile analitice de scurtă durată, tehnicile 
terapeutice cognitiv-comportamentale, hipnoza modernă, precum şi 
metodele strategice utilizate în psihoterapia de familie. 

Unele dintre metodele descrise de autoare se aplică în cabinetele 
specializate de psihoterapie, în timp ce altele pot fi utilizate personal, 
sub formă de tehnici de management al stresului, de către orice 
persoană care doreşte să fie mai sănătoasă şi mai eficientă. 





Cartea „Psihoterapii scurte” reprezintă o lectură agreabilă, care 
îmbină rigoarea şi stilul academic cu aplicaţiile practice şi studiile de 
caz, tratate personal de autoare sau preluate din literatura de specialitate. 

Lucrarea se adresează psihologilor, medicilor, studenţilor la medicină 
şi psihologie, precum şi tuturor celor interesaţi să se âutocunoască şi 
să se autoperfecţioneze. 

Prof univ. dr. Mihai Epuran 


Salutatul î 


0 PLEDOARIE PENTRU PSIHOTERAPIA DE SCURTĂ DURATĂ 


O psihoterapie eficientă trebuie să fie scurtă şi precisă 
Lazarus şiFay (1990). O şedinţă de psihoterapie nu trebuie să 
conţină teste inutile, metode redundante, pauze prelungite sau 
discursuri nefolositoare. Aceasta nu înseamnă că terapeutul trebuie 
să omită detalii importante sau să nu aplice o anumită tehnică doar 
din dorinţa de a scurta terapia (Z e i g şi G i 11 i a n, 1990, p. 37). 

Reducerea duratei terapiei are la bază şi raţiuni de ordin etic, 
deoarece numai terapeuţii lipsiţi de profesionalism pot prelungi la 
nesfârşit terapia, nerezolvând cazul şi creând dependenţe ale 
pacientului. 

Referindu-se la psihoterapia scurtă, Hoyt (1989) subliniază 
faptul că „scurt înseamnă nu mai mult decât este necesar”. Din 
această afirmaţie putem trage concluzia că nu putem stabili o durată 
optimă pentru psihoterapie; astfel, de pildă, o psihoterapie care a 
durat şase luni, dar în care au avut loc doar două şedinţe, poate fi 
considerată mai scurtă decât o terapie care a durat două luni, cu 
şedinţe bisăptămânale. 

Conceptul de psihoterapie scurtă este de dată relativ recentă, 
deoarece până nu demult, psihanaliza, a cărei durată era în medie 
de 2-3 ani, era considerată tehnica psihoterapeutică dominantă, 
multe persoane având chiar tendinţa de a confunda psihanaliza cu 
psihoterapia, în general. 

Cu toate acestea, psihoterapia scurtă a apărut pe terenul 
psihanalizei şi a îmbrăcat forma terapiilor dinamice de scurtă durată. 

Astăzi, se includ în cadrul psihoterapiilor scurte şi alte sisteme 
terapeutice moderne, cum ar fi terapia ericksoniană, terapiile 


Psihoterapii scurte 


Psihoterapii scurte 


comportamentale, cognitive, terapia raţional-emotivă, terapia 
strategică sau terapia prin intervenţie paradoxală. 

Lazarus şiFay (1990) sunt de părere că psihoterapia de 
lungă durată nu este numai ineficientă, fiind lipsită de precizie şi 
insuficient focalizată, ci chiar nocivă, deoarece întăreşte imaginea 
de sine patologică a pacientului. 

Aceiaşi autori susţin că un avantaj major al terapiei scurte este 
şi faptul că, dacă terapia nu dă rezultatele scontate, măcar se poate 
afla acest lucru mai devreme. 

Howard şiMyers (1987) subliniază că factorii care au făcut 
posibilă intervenţia de scurtă durată încununată de succes sunt: 

• abordarea terapeutică focalizată pc problemă; 

• abordările pc principiile învăţării; 

• abordarea sistemică în psihoterapie; 

• succesele rapide obţinute prin intermediul intervenţiilor 
farmacologice. 

Astfel, de pildă, multe cariere artistice sau sportive au fost 
distruse de tracul de scenă, deşi subiecţii urmaseră programe 
psihoterapeutice întinse pe luni sau ani, în timp ce alte persoane au 
rezolvat aceste probleme luând o singură doză de substanţe beta- 
blocante înainte de a-şi juca rolul (Brantigăn, Brantigan 
şi J o s e p h , 1982). 

CRITERIUL TEMPORAL ÎN PSIHOTERAPIA SCURTĂ 

Psihoterapia scurtă poate implica o singură şedinţă (B1 o o m, 
1981) sau poate merge până la 40-50 de şedinţe, cu o medie de 20. 

Astfel, terapia raţional-emotivă a lui E11 i s (1989) durează între 
5 şi 50 de şedinţe, în timp ceMann, Goldman (1982) şi 
Horowitz (1984) sunt de părere că numărul optim ar fi de 
12 şedinţe de psihoterapie. 

Wells (1982) considera că dacă o cură terapeutică este mai 
lungă de 15 şedinţe, nu mai poate fi vorba de terapie scurtă, în timp 
ce multe organizaţii de sănătate mintală din S.U.A., care lucrează 
pe bază de asigurări, consideră că psihoterapia trebuie să dureze în 
jur de 20 de şedinţe (Lazarus şiFay, 1990). 


în cazul psihoterapie! scurte se pune şi problema duratei unei 
şedinţe de psihoterapie. Dacă iniţial se considera, pe baza experienţei 
psihanalitice, că o şedinţă standard trebuie să dureze 50 de minute, 
la ora actuală există şi autori care se referă la şedinţe de 10-20 de 
minute (Goulding şi Goulding, 1979, Barton, 1965; 
Dreiblat şi Weatherly, 1965; Koegler şi Cannon, 
1966). 

Adepţii psihoterapiei realizate într-o singură şedinţă lucrează, în 
general, cu pacientul între 90 şi 120 de minute, deşi există şi unele 
variante de psihoterapie maraton, care constau într-o singură şedinţă 
care durează 10 ore (Berenbaum, 1969). 

Un alt factor temporal important îl reprezintă şi intervalul dintre 
şedinţele de psihoterapie. Există terapeuţi care lucrează de două ori 
pe săptămână, alţii săptămânal sau terapeuţi care îşi întâlnesc 
pacienţii o dată la câteva luni. Din nefericire, acest factor este 
reglat mai puţin de obiectivele terapiei, cât de considerente 
economice. 

Haley (1990) susţine că pentru a practica o terapie de lungă 
durată, terapeutul nu are nevoie de abilităţi speciale, pentru că el 
învaţă timp de luni şi ani de zile, pe pielea pacientului, prin încercare 
şi eroare, cum să realizeze psihoterapia. 

Mai mult, psihoterapia de lungă durată a apărut pentru că 
terapeuţii nu sunt capabili să-şi vindece mai repede pacienţii. 

în acelaşi timp, se poate spune însă că şi unii psihoterapeuţi 
specializaţi în terapie scurtă nu sunt capabili să-şi menţină pacienţii 
o perioadă mai îndelungată. 

Unul dintre puţinii terapeuţi care a avut eurajul să discute deschis 
maniera în care un terapeut poate împiedica un pacient să se ducă 
la altcineva a fost Milton Erickson (cit. Halley, 1990, 
p. 3). Astfel, de pildă, acesta îl asculta cu atenţie pe pacientul- 
client şi apoi revenea astfel: 

„Ştiu eât de greu îţi este să vorbeşti despre asta; daeă va trebui 
s-o iei de la capăt în altă parte, va fi şi mai dureros pentru dumneata”. 

Durata psihoterapiei este deosebit de importantă pentru client, 
iar în ţările occidentale, companiile de asigurări limitează această 
durată. 

Deoarece psihoterapia reprezintă, în acelaşi timp, o vocaţie şi o 
afacere, este clar că terapeutului îi convine să câştige mai mult 
menţinând clientul în terapie un timp mai îndelungat. 

în acelaşi timp, terapeuţii specializaţi în demersuri de lungă 
durată consideră că terapia lor este mai profundă şi produce 
modificări de durată Ia nivelul personalităţii clienţilor, în timp ce 
terapia scurtă arc un caracter superficial. 

Drept răspuns, partizanii terapiei scurte subliniază că nu a fost 
găsită nici o corelaţie între durata terapiei şi succesul acesteia. 

Pentai a ilustra faptul că terapia de lungă durată nu este de cele 
mai multe ori eficientă, Halley (1990) relatează următoarea 
întâmplare. El se afla într-un restaurant la Paris, unde a întâlnit un 
cuplu cu care a intrat în vorbă. Soţul a afirmat că a urmat o terapie 
analitică timp de 12 ani, iar soţia timp de 8 ani, ambii cu mai multe 
şedinţe pe săptămână. Halley le-a adresat întrebarea dacă psiho¬ 
terapia Ic-a rezolvat problemele. Ia care soţii au răspuns firesc 
„Bineînţeles că nu, altfel nu am fi continuat!”. 

Autorul i-a întrebat, în continuare, dacă ar recomanda 
psihoterapia urmată şi altor persoane, la care cei doi au răspuns: 

„Desigur, toată lumea trebuie să facă psihoterapie”. 

Am avut şi în practica noastră un caz în care terapia de lungă 
durată nu şi-a dovedit utilitatea. Astfel, o tânără studentă la arte 
plastice, suferind de agorafobie, s-a prezentat la cabinet pentru 
ajutor, făcând următoarea afirmaţie: 

„Am urmat trei ani de psihanaliză. Mi-a plăcut foarte mult, am 
aflat multe despre mine şi am început să pictez mai matur, dar tot 
nu pot să merg singură pe stradă”. 

Problema tinerei a fost rezolvată cu succes în 6 şedinţe de 
hipnoterapie. 

In ultimii 20 de ani s-au produs progrese remarcabile în domeniul 
psihoterapie!. 

La ora actuală nu mai putem vorbi de câţiva psihoterapeuţi care 
se ocupă de câţiva clienţi bogaţi, aflaţi în impas, psihoterapia devenind 
aproape o industrie, în care lucrează psihologi, psihiatri, asistenţi 
sociali sau psihopedagogi. 

Există, de asemenea, nenumărate şcoli de psihoterapie în afară 
de psihanaliză, psihoterapie comportamentală cognitivă, raţional- 
emotivă, de familie, strategică, hipnoterapie non-.directivă, consiliere 
terapeutică etc. 

Psihoterapia de scurtă durată este mult mai solicitantă pentru 
terapeut, acesta propunându-şi un obiectiv concret şi urmărind să 
obţină rezultate palpabile. 

Astfel, de pildă, în cursul primului interviu, terapeutul trebuie 
să depună eforturi pentru a afla care este problema pacientului şi 
pentru a găsi o metodă eficientă de intervenţie, acesta având sarcina 
de a formula problema şi de a trasa pacientului sarcinile terapeutice. 

A doua întâlnire evidenţiază modul în care a reacţionat subiectul 
la instrucţiunile administrate de terapeut, terapeutul realizând 
modificări la nivelul respectivelor instrucţiuni. în cursul celei de-a 
treia şedinţe de psihoterapie sunt de aşteptat modificări pozitive în 
comportamentul clientului, moment în care se măreşte intervalul 
dintre şedinţe, iar terapeutul porneşte în căutarea unor noi pacienţi. 

Mai mult, în cadrul terapiei scurte, este necesară cunoaşterea 
mai multor metode şi tehnici de intervenţie, în timp ce terapia de 
lungă durată are la bază doar o singură tehnică. 

Psihoterapia de lungă durată pune accentul pe explicaţii, 
interpretările reprezentând instrumentul terapeutic de bază, în timp 
ce demersurile de scurtă durată se axează pe instrucţiuni, având un 
caracter mai directiv. 

Mai precis, terapia de lungă durată îl ajută pe pacient să înţeleagă 
în ce constă problema sa, în timp ce obiectivul terapiei scurte este 
soluţionarea problemei. 

Un alt dezavantaj al terapiei de lungă durată constă în faptul că 
relaţia transferenţială dintre pacient şi terapeut se poate prelungi 
foarte mult, unii devenind un fel de „toxicomani” ai psihoterapie!, 
aceştia având tendinţa de a transforma terapia într-o „prietenie 
plătită”. 

Desigur, există şi situaţii când se recomandă o terapie de lungă 
durată, ca în cazurile pacienţilor relativ normali care doresc să se 
autoperfecţioneze, în cazul psihopaţilor care au comis acte antiso¬ 
ciale şi care trebuie să se supună psihoterapie! prin hotărâre 

judecătorească (aceştia trebuie ţinuţi un timp mai îndelungat sub 
observaţie, pentru a fi siguri că fapta nu se va repeta), în cazul în 
care este necesară stabilizarea unui cuplu sau a unei familii sau în 
cazul unor familii unde unul din membri este psihotic. 

H a 11 c y (1990) este de părere că plata terapeutului ar trebui să 
SC facă nu atât în funcţie de numărul de şedinţe, cât de rezultatul 
terapiei, respectiv ameliorarea sau dispariţia simptomului. O astfel 
de abordare ar conduce la o mai bună pregătire a terapeutului şi la 
o mai clară focalizare a demersului psihoterapeutic în direcţia rezol¬ 
vării problemelor pacienţilor. 

Hoyt (1989) consideră că mesajul care se ascunde de fapt în 
spatele conceptului de psihoterapie scurtă este următorul: „nu 
pierdeţi timpul; prindeţi momentul potrivit pentru a acţiona”. 

DEMERSUL PSIHOTERAPEUTIC CENTRAT PE REZOLVAREA DE PROBLEME 

Centrarea pe rezolvarea de probleme şi focalizarea demersului 
terapeutic pentru a găsi soluţia optimă sunt bine ilustrate de modelul 
strategic în psihoterapia de familie, model propus de S h a z e r şi 
colaboratorii săi din cadrul Centrului de Psihoterapie de Familie 
din Milwankee, Wisconsin. 

Modelul respectiv implică o strânsă relaţie de colaborare dintre 
client şi terapeut, acordarea unei importanţe reduse detaliilor şi 
focalizarea pe acele comportamente pe care clientul le manifestă 
deja şi care au o conotaţie pozitivă. 

Laz a rus şi Fay (1990) au pus, la rândul lor, la punct un 
sistem de psihoterapie scurtă cuprinzând 12 şedinţe şi care are 
drept scop focalizarea demersului pentru remedierea principalelor 
probleme pe care le prezintă clientul. 

Pentru a ilustra eficienţa acestui demers, autorii prezintă un caz 
în care psihoterapia a fost încununată de succes. 

O femeie foarte agresivă, de 36 de ani, s-a prezentat la 
psihoterapie pentru următoarele probleme: „toţi mă urăsc, soţul 
meu vrea să divorţeze, părinţii şi sora mea nu vorbesc cu mine. 


sunt pe cale să-mi pierd serviciul, iar unica mea prietenă s-a 
mutat în alt oraş pentru a nu mai auzi de mine”. 

Clienta era foarte inteligentă, vioaie, activă şi aproape simpatică, 
deşi stilul ei interpersonal era dezastruos. 

Ea s-a adresat terapeutului pe un ton răstit, ameninţându-1 cu 
degetul: 

„Ascultă, mai bine l-ai chema aici pe soţul meu şi i-ai spune că 
unele din lucrurile pe care le face mă calcă pe nervi”. 

Cu permisiunea clientei, terapeutul a solicitat informaţii în 
legătură cu ea de la ceilalţi terapeuţi pe la care mai fusese şi care 
o etichetaseră „psihotică şi periculoasă”. 

Unul dintre terapeuţi (o femeie) a relatat faptul că la ultima 
şedinţă de psihoterapie,’ clienta a muşcat-o şi acesta a fost motivul 
„terminării terapiei”. 

Interogată fiind, clienta a oferit următoarea explicaţie: 

„La şedinţa respectivă de psihoterapie mă aflam împreună cu soţul 
meu, care făcea remarci nepotrivite la adresa mea, remarci pe care 
terapeuta le tolera. M-am enervat şi i-am dat soţului „un ghiont”. Ca 
să înţelegeţi cum s-au desfăşurat lucrurile, trebuie să vă spun că 
soţul meu are „centura neagră” la karate, 1,90 m înălţime, 96 
kilograme, în timp ce eu am 1,65 înălţime şi 59 kg. Dna dr. N. a 
sărit în picioare, a început să strige că dezaprobă violenţa fizică, m- 
a apucat de braţ şi încercând să mă imobilizeze, m-a zgâriat. Atunci 
am muşcat-o!” (după L az aru s şi F ay, 1990, p. 44). 

în urma interviului clinic, terapeutul a ajuns la concluzia că 
pacienta nu este nici psihotică, nici periculoasă, ci doar că s-a lăsat 
prinsă în câteva din capcanele interpersonale descrise de Fay 
(1990), dintre care enumerăm: a critica, a blama, a te autojustifica, 
a acuza, a ameninţa, a dori să ai totdeauna dreptate, a utiliza un 
limbaj cu încărcătură emoţională negativă, a da ordine cu prea 
multă uşurinţă, sfaturi şi îndrumări care nu îţi sunt cerute. 

Aşa cum am mai subliniat, clienta era inteligentă şi avea o bună 
capacitate de învăţare, care a ajutat-o să-şi însuşească, în cele 12 
şedinţe de psihoterapie, nişte modalităţi eficiente de a intra în relaţii 
cu ceilalţi. La sfârşitul terapiei, clienta a mărturisit că a devenit 
chiar „populară”. 

PSIHOTERAPIILE ANALITICE DE SCURTĂ DURATĂ 


/^^eggle (1990) sublinia faptul că însuşi Freud, în¬ 
temeietorul psihanalizei, despre care ştim cu toţii că are o durată 
foarte îndelungată, este şi preeursorul terapiilor scurte. 

Astfel, în 1906, el l-a vindecat pe dirijorul Bruno Walter 
de o paralizie a braţului drept în numai şase şedinţe de psihoterapie, 
iar compozitorul Gustav Mahler a fost vindecat de o tulburare 
de dinamică sexuală într-o singură şedinţă de psihoterapie care a 
durat 4. 

Cu toate acestea, Freud a eonstatat faptul că în cazul multor 
pacienţi, analiza dura mult timp, în unele cazuri aceasta fiind 
nelimitată. 

Preocupat de durata curei psihanalitice, Freud a publicat spre 
sfârşitul vieţii lucrarea „Analiza cu final şi analiza fără sfârşit" 
(1937). Cu toate acestea, o cură psihanalitică nu poate dura la 
nesfârşit, problema terapiei rămânând încă nerezolvată în psihanaliza 
clasică. 

Freud (cit, Meggle, 1990) a găsit o oarecare explicaţie a 
prelungirii excesive a curei psihanalitice chiar în faptul că ajunsese 
o personalitate recunoscută, care avea succes. 

La începutul carierei sale, el trebuia să lupte mai mult pentru a 
convinge pe ceilalţi în legătură cu validitatea tratamentului 
psihoterapeutic. 

O dată devenit celebru, pacienţii doreau tot mai mult să urmeze 
terapia şi erau tot mai tentaţi să meargă mai în profunzime în ceea 
ce priveşte sondarea inconştientului, fapt ce a condus la apariţia 
analizelor interminabile. 


Aflat în acest punct, Freud trebuia să-i convingă pe pacienţi 
nu să urmeze psihoterapia, ci să încheie cura psihoterapeutică. 

La sfârşitul carierei sale, Sigmund Freud mărturiseşte 
faptul că de mai multe ori a făcut încercarea eroică de a fixa un 
termen pentru terminarea psihoterapiei. încercând acest lucru, el nu 
făcea altceva decât să forţeze rezistenţele pacientului. Deşi nu găsea 
nici o acoperire teoretică pentru acest demers, Freud a constatat 
că, în unele cazuri, fixarea unui termen limită conduce la o vindecare 
cu efecte durabile. 

Această constatare a devenit o banalitate pentru terapeuţii 
specializaţi în demersuri de scurtă durată, care ştiu că fixarea unei 
limite de timp reprezintă un puternic factor motivator pentru pacient. 

în loc să-şi concentreze atenţia asupra găsirii unei explicaţii 
teoretice care să, stea ia baza respectivei constatări, Freud s-a 
preocupat de studiul motivelor care contribuie la prelungirea curei 
psihanalitice. 

Astfel, în loc să-şi pună întrebarea „cum să terminăm o 
psihoterapie?”, el se întreba „de ce nu reuşim să încheiem o cură 
psihanalitică?” (Meggle, 1990), trecând în revistă obstacolele 
care stau în faţa îndeplinirii obiectivului terapiei, obstacole pe care 
le consideră insurmontabile. 

Aceste obstacole sunt următoarele (după Meggle, 1990, 
p. 43): 

1. Destinul. Freud consideră că însăşi condiţia umană 
reprezintă un obstacol în calea psihanalizei. Astfel, fiii lui Adam 
trebuie să muncească din greu, suferă şi mor, iar fiicele Evei nasc 
în dureri. 

Din acest motiv, orice psihoterapie, indiferent cât de valoroasă 
ar fi, nu poate rezolva toate problemele omenirii. 

2. Conceptele teoretice ale psihanalizei, denumite de Freud 
prin termenul de „metapsihologie". Conform interpretării 
psihanalizei, cura psihoterapeutică nu se poate încheia atunci când 
anumiţi factori de natură cantitativă se împotrivesc vindecării: forţa 
pulsiunilor instinctive, violenţa psihotraumelor suferite, puterea 
mecanismelor de apărare ale ego-ului. 

3. Raportul dintre tendinţele instinctive şi forţa ego-ului. în 
cazul în care pacientul are un ego slab, psihanaliza poate eşua. 
Astfel, există anumite perioade de viaţă, când tendinţele instinctive 
sunt deosebit de puternice, ca, de pildă, în adolescenţă, şi este 
nevoie de un ego foarte puternic pentru a le stăpâni. 

4. Violenţa psihotraumelor. Acestea pot să fie atât de puternice 
în plan real încât depăşesc posibilităţile oricărei intervenţii 
terapeutice, mai ales dacă subiectul arc şi un ego slab. 

Trebuie subliniat că, până în momentul în care a făcut respectivele 
afirmaţii, Freud subestima psihotraumclc reale, acordând o 
atenţie deosebită fantasmelor de natură inconştientă. 

In acelaşi timp, cl a fost nevoit să recunoască faptul că psihanaliza 
dă rezultate mai bune atunci când stresul la care a fost supus 
subiectul este real şi nu imaginar. 

Astfel, este mai uşor de tratat o persoană care a fost agresată 
sexual în copilărie, decât o isterică. 

5. Mecanismele de apărare ale ego-ului. Ego-ul copilului a 
învăţat să considere revendicările pulsionale ale id-ului (in¬ 
conştientului) ca reprezentând ameninţări împotriva cărora trebuie 
să se apere construind mecanisme defensive de natură inconştientă. 

Dacă sunt prea puternice, aceste mecanisme de apărare modifică 
chiar structura ego-ului, retrăgându-i disponibilităţile adaptative şi 
facându-1 inaccesibil intervenţiei terapeutice. 

Ego-ul va reacţiona la orice posibilitate de schimbare, abordând 
vindecarea ca pe o nouă ameninţare. 

Din-acest motiv, analistul, după ce l-a ajutat pe pacient să readucă 
în conştiinţă conţinuturi de natură inconştientă, ar trebui să se ocupe 
de întărirea ego-ului, pentru a evita punerea în acţiune a 
mecanismelor defensive care pot bloca psihanaliza. Va urma o nouă 
abordare a id-ului (inconştientului), şi apoi o nouă tentativă de 
analiză a ego-ului. Acest demers este însă epuizant pentru 
psihanalist, mecanismele de apărare prea puternice putând avea 
câştig de cauză. 

6. Existenţa instinctului morţii (thanalos). în zonele inconştiente 
nu sălăşluieşte numai libido-ul, instinct al vieţii, ci şi forţe distruc- 

tive, îndreptate în direcţia disoluţiei fiinţei umane. Acestea sunt denu¬ 
mite de Freud prin termenul de „thanatos” sau instinct al morţii. 

Freud este de părere că atunci când pacientul opune rezistenţă 
la vindecare sau se simte chiar mai rău, este pus în acţiune acest 
instinct, care a depăşit în intensitate instinctul vieţii (Eros). 

7. Particularităţile personalităţii analistului. Un alt factor care 
contribuie la prelungirea curei psihanalitice îl reprezintă „nevroza 
psihoterapeutului”. 

Când rezistenţele pacientului interacţionează cu cele ale 
terapeutului, psihoterapia nu mai poate înregistra progrese şi, din 
acest motiv, Freud consideră că este necesară analiza personală 
a terapeutului. 

Trecând în revistă aceste obstacole, Freud consideră că singura 
soluţie a problemei duratei curei terapeutice este una de natură 
intuitivă, aceasta putând fi rezolvată în plan practic. 

Sandor Ferenezi, unul din discipolii lui Freud, a 
întreprins o serie, de cercetări menite să conducă la scurtarea duratei 
psihoterapie!, subliniind faptul că psihanalistul ar putea fi mai activ 
în timpul demersului terapeutic. Astfel, a luat naştere „psihanaliza 
activă”, care, conform principiilor freudiene este antipsihanaliză, 
pentru că nu permite asociaţiilor libere să se deruleze spontan, 
conform dinamicii vieţii psihice a pacientului. Mai mult, 
psihoterapeutul nu-şi mai păstrează neutralitatea, ci îl bulversează 
pe pacient, silindu-1 să asocieze cât mai repede şi să ajungă la 
esenţa problemei. 

Ferenezi este de părere că atunci când pacientul nu exprimă 
acele fantezii pe care terapeutul crede că ar trebui să le exprime, 
acesta din urmă trebuie să le provoace. De asemenea, autorul 
consideră că pacienţii care vorbesc despre psihotraumele copilăriei, 
chiar le-au trăit cu adevărat şi că nu este vorba doar de exprimarea 
simbolică a unor dorinţe de natură inconştientă. Mai mult, 
psihotraumele actuale au un rol important în structurarea tulburării 
nevrotice şi, din acest motiv, ele trebuie luate în considerare de 
către psihanalist. 

Alte particularităţi ale demersului psihoterapeutic al lui 
Ferenezi constau din stabilirea relativ rapidă a termenului de 

încheiere a curei psihanalitice, astfel încât subiectul să ştie că are 
la dispoziţie un timp limitat, precum şi în acordarea unei afecţiuni 
reale pacientului, autorul abandonând răceala caracteristică 
psihanalizei clasice. 

Otto Rank este un alt psihanalist disident. Acest autor 
consideră că traumatismul suferit de copil la naştere are o importanţă 
mai mare în evoluţia psihică a adultului, comparativ cu complexul 
lui Oedip. Autorul subliniază că suferinţa psihică a adultului este 
iu mare măsură provocată de părăsirea pântecelui matern, angoasa 
şi conflictele trăite de subiect având la bază separarea. 

Drept consecinţă, psihoterapcutul se substituie mamei, ghidează 
timp de nouă luni pacientul şi apoi se separă de acesta, aducând pe 
lume un nou „copil”, mai echilibrat. 

în anul 1922, Rank şiFerenezi publică o lucrare comună, 
denumită ,,Dezvoltarea psihanalizei”, lucrare în care sc aduc critici 
psihanalizei clasice. 

Meggle (1990) este de părere că în această lucrare se află 
germenele viitoarelor psihoterapii de scurtă durată, autorii respectivi 
adresându-se astfel psihanaliştilor ortodocşi: „Reflectaţi prea mult, 
nu vă ocupaţi de pacientul real şi înlocuiţi demersul terapeutic cu 
teoria. Important este ca pacientul să trăiască cu adevărat, să realizeze 
experienţe sub îndrumarea terapeutului şi nu să ştiţi, dacă este vorba 
de un transfer, de o abreacţie (descărcarea emoţională) sau de un 
proces de intelectualizare. Vă folosiţi de pacienţi pentru a analiza 
raţiunile care v-au împins să alegeţi această meserie, în loc să fiţi 
preocupaţi de a-i elibera de suferinţă. Simplificaţi, scurtaţi şi nu vă 
mai contemplaţi propriul ombilic” (p. 37, cit. Meggle, 1990). 

O dată desprins de sub influenţa lui F r e u d , R a n k va reveni 
la preocupările sale filosofice din tinereţe, reluând lectura operelor 
luiNictzsche, Schopenhauer şiDarwin. 

Psihanaliza elaborată de el va fi centrată în jurul conceptului de 
voinţă, psihoterapia reprezentând un proces de confruntare între 
voinţa terapeutului şi cea a pacientului, succesul curei fiind asigurat 
atunci când acesta din urmă reuşeşte să-şi mobilizeze voinţa proprie. 
Voinţa pacientului trebuie redirecţionată, de la aspectele destructive 
producătoare de nevroză, spre aspectele creatoare şi integratoare 

ale psihicului său, autorul având încredere în tendinţele pozitive 
ale ego-ului. 

Pornind de la ideile lui R a n k , toate terapiile analitice de scurtă 
durată au început să acorde o atenţie deosebită motivaţiei pacientului 
pentru terapie. 

Wilhelm Reich, medic sexolog, îşi începe şi el cariera ca 
psihanalist, dar abandonează rapid metodele freudiene, pe care le 
consideră prea lungi şi lipsite de rezultat. 

El subliniază faptul că procesul de conştientizare a conflictelor 
inconştiente nu conduce în mod automat Ia vindecare, considerând 
psihanaliza un demers de lux, potrivit doar pentru oamenii bogaţi. 

Reich era de părere că mizeria socială care conducea la violuri, 
incesturi sau sinucideri reprezintă o cauză tot atât de importantă a 
instalării tulburărilor nevrotice, ca şi conflictele din mica copilărie. 

F r e u d era de părere că refularea pulsiunilor de natură sexuală 
este indispensabilă pentru constituirea unei lumi civilizate, 
dezvoltării ştiinţelor, artelor şi filosofiei. Tendinţele inconştiente, 
inacceptabile sunt astfel sublimate, energia specifică acestora fiind 
orientată spre obiective mai nobile. 

în dezacord cuFreud, Reich considera că în realitate 
condiţiile de viaţă îi frustrează pe oamenii săraci de un minimum 
de satisfacţie pulsională. Această frustraţie le sărăceşte capacităţile 
sexuale, profesionale şi sociale. Autorul este de părere că trăirea 
plenară a sexualităţii genitale conduce la fericire şi la o veritabilă 
civilizaţie, refularea sexuală neavând alt rol decât cel de a proteja 
societatea capitalistă. 

Om de cultură de orientare comunistă, Reich afirmă că 
sexualitatea reprezintă o problemă politică pe care partidele ar trebui 
s-o aibă în vedere în cadrul programelor lor. 

El este unul din pionierii planificării familiale, al igienei sexuale, 
a libertăţii avortului şi metodelor contraceptive. 

Aceste idei îl fac să fie ostracizat de către psihanalişti. 

Preocupat de durata psihoterapiei, Reich se interesează de 
sexualitatea reală a pacienţilor săi, precum şi de tensiunile musculare 
din diverse zone ale corpului, ajungând ia concluzia că există o 
interrelaţie între localizarea tensiunilor musculare şi tipul de 

tulburare psihică, trupul reprezentând oglinda conflictelor psihice 
ale subiectului. Astfel, zona în care se observă încordarea musculară 
ne dă indicaţii în legătură cu natura refulării (încordarea din zona 
bazinului ne dă indicaţii în legătură cu existenţa unei refulări a 
sexualităţii genitale). Mai târziu, R e i c h a pus la punct un sistem 
de exerciţii fizice care vor fi ulterior preluate şi dezvoltate de adepţii 
tehnieilor bioenergetice. 

Autorul, influenţat se pare de unele teorii cu caracter ezoteric, 
considera contracţiile şi relaxările, diferitelor grupe musculare ca 
fiind expresia unei energii cosmice, pe care o denumea „orgon” şi 
care penetrează organismul, îl conectează la sol şi se răspândeşte 
în univers. Unitatea de bază a acestei energii este denumită de 
R c i c h „bion”. 

Libera circulaţie a energiilor în organism înseamnă sănătate, în 
timp ce blocarea acestora, datorită supraîncordărilor musculare 
conduce la nevroză. 

Tehnica psihoterapeutică utilizată de el constă din relaxarea 
zonelor musculare care blochează libera circulaţie a energiilor din 
interiorul corpului uman. 

In anul 1946, doi autori americani, Alexander şiFrcnch, 
publică o lucrare consacrată terapiei analitice de scurtă durată: 
„Terapia psihanalitică: principii şi aplicaţii”, lucrare în cadrul 
căreia se regăsesc criticile majore aduse psihanalizei clasice: prea 
multe interpretări intelectualiste şi insuficientă atenţie acordată 
pacientului real. 

Mai mult, autorii sunt de părere că durata curei psihanalitice nu 
corelează nici cu profunzimea, nici cu eficienţa acesteia. Terapeutul 
poate acţiona în profunzimea psihismului paeientului, ceea ce 
contează, fiind intensitatea încărcăturii emoţionale a şedinţelor de 
psihoterapie. Atunci când pacientul retrăieşte intens o scenă din 
copilărie în timpul şedinţei de psihoterapie, el va primi un răspdns 
din partea terapeutului care nu este părintele său, ci o persoană 
egală. Din acest motiv, pacientul se va confrunta cu o altă reacţie 
decât aceea cu care s-a confruntat în copilărie şi pe baza căreia 
s-au structurat anumite elemente ale personalităţii sale. 

Alexander nu neagă faptul că pacientul transferă asupra 
terapeutului anumite sentimente destinate de fapt unor figuri 
parentale. Acest transfer serveşte la crearea unei interrelaţii dintre 
pacient şi terapeut, interrelaţie care creează o ambianţă propice 
pentru retrăirea unor experienţe trecute, pacientul remarcând că nu 
se află în faţa tatălui. In felul acesta, pacientul îşi poate corecta 
atitudinile rigide şi anacronice, ego-ul său devenind mai suplu. 

Abordată în acest mod, terapia devine o experienţă emoţională 
cu caracter corectiv şi nu atât o tehnică de sondare a inconştientului 
pentni dezgroparea unor tendinţe refulate. 

Astfel, Alexander va acorda mai multă atenţie interacţiunii 
terapeut - pacient, în detrimentul analizei propriu-zisc. 

Terapeutul centrat pe această orientare adoptă o atitudine mai 
activă. El este o persoană concretă, care intervine în discuţie, 
încurajează sau se opune pacientului, utilizând, după caz, psihanaliza 
clasică sau abordările directe. 

Alexander insista, de asemenea, asupra abordării nevoilor 
reale ale subiectului, iar dacă relaţia transferenţială nu era 
satisfăcătoare pentru demersul terapeutic, autorul sugera pacientului 
să trăiască noi experienţe de viaţă: să divorţeze, să schimbe serviciul, 
locuinţă etc. 

Iată ce aduce nou terapia propusă de Alexander Meggle, 
1990, p. 46: 

• interacţiunea reală şi comunicarea dintre terapeut şi pacient; 

• luarea în consideraţie a mediului real de viaţă în care se mişcă 
pacientul; 

• elaborarea unui plan tactic după care să se conducă terapia. 

MODELUL PSIHOTERAPEUTIC AL LUI PETER SIFNEOS (1972; 1987) 

Profesor de psihiatrie la Universitatea Harvard, S i f n e o s a 
beneficiat de cuceririle nozografiei psihiatrice moderne, bazându-se 
pe noţiunile specifice Manualului Diagnostic şi Statistic al Asociaţiei- 
Psihiatrilor Americani (D.S.M. III), precum şi pe cuceririle 
farmacoterapiei. 

Conceptul central al sistemului său psihoterapcutic este cel de 
„criză emoţională”. 

Autorul consideră că noi toţi traversăm pe parcursul vieţii noastre 
o serie de crize emoţionale pe care le rezolvăm. Un număr limitat 
de persoane au nevoie de un psihoterapeut pentru a-i ajuta să 
depăşească aceste crize. 

Fiecare individ reacţionează în mod diferit la aceleaşi evenimente 
de viaţă, având o structură psihică şi o istorie personală diferite. 

O criză psihologică se constituie după modelul unei reacţii 
chimice, pentru formarea ei fiind necesare mai multe substanţe în 
proporţii diferite, catalizatori. 

Există situaţii stresante evidente pentru toată lumea, cum ar fi 
războaiele, catastrofele naturale sau accidentale, în timp ce altele 
trec neobservate, putând părea chiar benefice, ca de pildă, o 
promovare în plan profesional, care îl face pe subiectul în cauză să 
se simtă depăşit de evenimente. 

Persoana în cauză va trăi o stare de furie, depresie sau anxietate. 
Aceste stări afective negative se intensifică, semnalând individului 
faptul că ceva nu este în regulă cu el. Astfel, subiectul intră în ceea 
ce autorul numeşte criză emoţională. Acesta fie va depăşi criza, 
reacţionând de o manieră adaptativă şi devenind mai matur, fie, 
dimpotrivă, nu reuşeşte şi recurge la un model de comportament 
dezadaptativ, când simptomele se agravează, oferindu-i o soluţie 
provizorie la problema sa. Dacă nici aşa criza nu este rezolvată, 
simptomele se vor fixa, conducând la cristalizarea unei nevroze 
structurale. 

Sifneos (1972) este de părere că acest concept de criză 
emoţională explică întreaga psihopatologie. Intervenţiile psiho- 
terapeutice de scurtă durată realizate în plină criză emoţională previn 
structurarea nevrozei, dacă pacientul va solicita sprijin în momentul 
respectiv. 

Solicitarea sprijinului este determinată fie de factori precipitatori 
accidentali (sfatul unui prieten, o tentativă de suicid), dar, mai 
ficcvent, de prezenţa anxietăţii puternice de care pacientul doreşte 
să se elibereze. 

Autorul consideră că anxietatea puternică reprezintă, în acelaşi 
timp, o motivaţie puternică de a ieşi din criză. 

Sifneos consideră că prognosticul este mai favorabil atunci 
când pacientul prezintă o varietate de simptome (când depresie, 
când anxietate, când irascibilitate), decât atunci când un subiect se 
cramponează în mod rigid de o singură modalitate dezadaptativă dc 
a face faţă stresului. Pacientul care îşi „alege” mai multe tipuri de 
simptome manifestă un comportament mai creativ şi, aşa cum a 
găsit soluţii dezadaptative la problemele sale, el va fi capabil să 
descopere şi unele cu caracter adaptativ. 

De asemenea, prognosticul va fi mai bun în cazul în care subiectul 
găseşte resursele adaptative în el însuşi şi nu în împrejurări 
exterioare. 

Autorul utilizează şi conceptele psihologiei cognitive de 
„dependenţă de câmp” şi „focalizare internă sau externă”. 

Unii dintre pacienţi sunt mai fragili psihic comparativ cu alţii, 
datorită unor cauze de natură biologică, genetică sau datorită unei 
dezvoltări afective perturbate de un mediu neprielnic. Pentru aceşti 
subiecţi, pe care cel mai mic stres îi dezorganizează, este indicată 
o tehnică bazată pe asigurare psihologică şi suport afectiv. 

încurajându-i, terapeutul va încerca să-i ajute să descopere 
cauzele psihologice care stau la baza simptomelor lor, dacă ci sunt 
capabili să înţeleagă natura psihică a problemelor lor, doresc să 
colaboreze cu terapeutul şi păstrează un minimum de adaptare 
socială. 

în cazul acestor pacienţi se aplică psihoterapia anxiolitică de 
scurtă durată, care durează de la două luni până la un an. 

Există însă şi pacienţi care nu îndeplinesc nici măcar condiţiile 
menţionate şi care sunt prea perturbaţi, izolaţi, dezadaptaţi, incapabili 
să înţeleagă sensul unei psihoterapii. în astfel de situaţii, terapeutul 
trebuie să se mulţumească doar cu acordarea unui sprijin pentru 
depăşirea situaţiei de criză, sprijin care va dura între una şi două 
luni. 

Alţi pacienţi au nevoie să fie susţinuţi pe parcursul întregii lor 
vieţi sau măcar pe perioade lungi de timp şi care au nevoie de 

psihoterapie anxiolitică pe termen lung, situaţie în care este necesară 
spitalizarea şi administrarea unui tratament psihiatric. 

Terapeutul asigură în permanenţă pe pacient, furnizându-i 
acestuia sfaturi, luând deciziile în locul lui, evidenţiind obiectivele 
terapiei, precum şi modalităţile concrete de atingere a acestora. 

In acelaşi timp, terapeutul examinează împreună cu pacientul 
desfăşurarea crizei emoţionale a acestuia, adresând întrebări de genul 
următor: 

„Este acest eveniment previzibil?” 

„Care sunt sentimentele pe care Ic-a declanşat în dvs?” 

Apoi, pacientul este pregătit pentru a înfrunta viitorul, primind 
instrucţiuni de genul următor: 

„Am analizat împreună ce ar fi trebuit să faceţi în situaţia care 
a trecut. Inevitabil vă veţi mai întâlni în viitor cu alte situaţii 
neprevăzute la care veţi aplica cele învăţate împreună în cursul 
terapiei. Imaginaţi-vă acum o situaţie neprevăzută şi căutaţi să vă 
vizualizaţi, acţionând într-o manieră adaptativă”. 

Terapia scurtă prin provocarea anxietăţii (Sifneos, 1972). 
Există şi alte categorii de pacienţi care, deşi pe moment sunt blocaţi 
de acţiunea stresului, dau dovadă de o mai mare forţă a ego-ului. 
.Aceştia fac de obicei faţă situaţiilor neprevăzute ale existenţei. 
Acuzele lor sunt specifice, la fel ca şi problemele lor emoţionale. 
Anxietatea lor este puternică, dar nu-i dezorganizează total. 

In aceste situaţii, terapeutul poate să-şi propună obiective mai 
ambiţioase şi să se folosească de energia produsă de anxietate pentru 
a-i ajuta pe aceşti pacienţi să-şi depăşească criza emoţională. Acest 
lucru se realizează prin intermediul „terapiei scurte cu provocare 
de anxietate”, care durează de la două la douăsprezece luni (în 
medic între 3 şi 5 luni). 

Autorul a pus la punct şi o variantă ultraprescurtată denumită 
„intervenţie de criză” şi care durează două luni. 

In cadrul acestui demers psihoterapeutic, terapeutul va ataca 
frontal reacţiile dezadaptative ale clientului, reacţii care stau la 
baza formării simptomelor, precum şi „soluţiile” rigide adoptate de 
acesta în trecut pentru a-şi rezolva problemele. Această abordare 
directă are un caracter anxiogen. 

Ulterior, terapeutul se va comporta ca un pedagog, explicându-i 
pacientului de ce măsurile pe care le-a luat anterior, pentru a depăşi 
criza, au dat un rezultat contrar. în continuare, pacientul este învăţat 
să anticipeze situaţiile viitoare care ar putea genera dificultăţi 
similare cu cele care au acţionat în situaţia prezentă. 

Sifneos (cit. Meggle, 1990, p. 49) a elaborat de fapt două 
modele psihoterapeutice, unul anxiolitic, iar celălalt anxiogen, 
ambele putând avea o durată lungă, scurtă sau foarte scurtă. 

Trebuie subliniat faptul că provocarea sau calmarea anxietăţii 
reprezintă două demersuri opuse, care se adresează unor categorii 
diferite de populaţie. Astfel, dacă terapeutul, supraestimând forţa 
ego-ului clientului său, îl abordează frontal, acesta va suferi o cădere 
psihică. în acelaşi timp, dacă acesta va subestima forţa pacientului 
şi îl susţine afectiv, acesta se va refugia în starea patologică datorită 
prezenţei beneficiului secundar de a fi protejat de către psiho- 
terapeut. 

Din acest motiv, autorul propune o selecţie foarte riguroasă a 
pacienţilor care pot suporta psihoterapia provocatoare de anxietate. 
Cei care nu întrunesc aceste criterii vor beneficia de psihoterapia 
anxiolitică. 

Criteriile de selecţie implică nivelul inteligenţei, abilităţile 
sociale, precum şi capacitatea pacientului de a percepe fenomenele 
psihologice. Acesta trebuie să fie capabil să enunţe un simptom 
central, care să reprezinte un fel de axă pe care se va construi 
demersul terapeutic de scurtă durată. Mai mult, acesta va trebui să 
fie puternic motivat de a-şi depăşi situaţia de criză printr-un efort 
personal de autoexplorare şi comprehensiune a propriilor sale 
probleme. 

O dată selecţionat, pacientul va fi supus unui demers psiho¬ 
pedagogie, în cadrul căruia acestuia i se explică faptul că în spatele 
problemei sau simptomului său principal se ascund conflicte 
emoţionale mai vechi, pe care trebuie să le conştientizeze, pentru 
a deveni mai obiectiv în raport cu propria persoană. Se alcătuieşte 
apoi în detaliu istoria vieţii pacientului, istorie care este tradusă în 
conceptele psihopatologiei freudiene. 

în urma confruntării dintre simptomul dominant, istoria vieţii 
subiectului şi teoria psihanalitică, se naşte în mintea terapeutului o 
ipoteză cu privire la natura posibilă a conflictului inconştient al 
pacientului. 

O dată stabilită ipoteza psihodinamică, este momentul să înceapă 
terapia. La începutul tratamentului, pacientul este entuziasmat de 
definirea problemei, definire la care participă activ, îl apreciază 
foarte mult pe psihoterapeut, pe care îl consideră inteligent şi îşi 
pune mari speranţe în psihoterapie. Psihoterapeutul va exploata 
imediat aceste sentimente. 

Devenind sigur de faptul că pacientul este bine ancorat în 
procesul psihotcrapeutic şi bine fixat asupra terapeutului, acesta 
din urmă îl va ataca frontal, punând o seric de întrebări care se 
adresează direct procesului conflictual. în cazul în care psiho- 
tcrapeutul a nimerit ţinta, pacientul devine din ce în ce mai anxios, 
în caz contrar, terapeutul va repeta demersul până când anxietatea 
pacientului va creşte, elementele conflictuale vor fi agitate, până 
când acestea vor pătrunde în conştiinţa subiectului. Apoi, terapeutul 
îl va confrunta pe pacient cu reacţiile sale emoţionale, subliniind 
caracterul lor iraţional şi repetitiv, precum şi relaţia dintre aceste 
trăiri afective şi interacţiunile cu figurile parentale din copilărie. 

Astfel, la subiect se va produce „insighf’-ul, care implică o 
iluminare, atât în plan intelectual, cât şi în plan afectiv, subiectul 
ajungând la convingerea clară şi profundă că a înţeles natura 
tulburării sale. Rezolvarea problemei provoacă puternice sentimente 
de satisfacţie şi de eliberare emoţională. 

în finalul terapiei, psihoterapeutul va fi tentat de a sonda, în 
continuare, profunzimile inconştientului subiectului, dar va rezista 
acestei tentaţii, deoarece este vorba de un demers de scurtă durată, 
cu obiective limitate. în acelaşi timp, el va ajuta pacientul să 
verbalizeze sentimentele pe care le încearcă (sentimente pozitive 
amestecate cu sentimente de abandon), explicându-i acestuia că 
ceea ce a învăţat în timpul psihoterapie! îi va servi pentru a deveni 
propriul său psihoterapeut în cursul altor încercări ale vieţii, pentru 
că în acest moment el ştie cum să rezolve o criză emoţională. 


Meggle (1990) face câteva observaţii cu privire la modelul 
terapeutic propus de S i f n e o s : 

Este evident faptul că selecţia pacienţilor nu este inutilă, pacienţii 
trebuind să dea dovadă de o anumită forţă a ego-ului şi să nu aibă 
tulburări de personalitate. în acelaşi timp, terapeutul trebuie să 
conştientizeze în cursul analizei personale tendinţele sale sadice, 
pentru că, altfel, demersul psihotcrapeutic se va transforma într-o 
iuptă. 

Sifneos (1972) insistă asupra aspectului educativ al terapiei 
propuse de el. Aceasta se desfăşoară sub forma unui dialog 
„socratic”, în cadrul căruia pacientul se autodezvăluie treptat. 
Modelul psihopedagogie va avea tendinţa de a înlocui tot mai mult 
modelul medical, în majoritatea demersurilor psihoterapeutice de 
scurtă durată. 

„Insight”-ul (iluminarea) la care trebuie să ajungă pacientul nu 
are doar un caracter eminamente intelectual, ci şi emoţional. 
Subiectul s-a eliberat de conflicte pentru că a înţeles cauzele acestora 
şi pentru că trăieşte sentimentul că această înţelegere are un caracter 
real. 

încheierea terapiei, propunând pacientului să devină propriul 
său psihoterapeut, este specifică terapiilor de scurtă durată. Astfel, 
de pildă, un hipnoterapeut va putea termina terapia propunând 
pacienţilor să practice auto-hipnoza. 

Ajutându-i pe pacienţi să depăşească o criză existenţială, 
psihoterapia propusă de S i f n e o s va avea, prin contaminare, efecte 
benefice şi în alte sfere ale vieţii şi activităţii acestora. 

Examinând rezultatele sistemului său psihotcrapeutic, Sifneos 
subliniază faptul că acesta are efecte moderate asupra simptomelor, 
dar produce modificări psihodinamice de mai mare profunzime. 
Autorul subliniază că unii pacienţi, după ce au încheiat terapia, nu 
„doresc” să abandoneze în totalitate simptomele lor, pe care le 
consideră ca pe o soluţie de viaţă, preferând să le ţină cumva în 
rezervă. 

Mulţi pacienţi, la care demersul psihotcrapeutic a reuşit, afirmă 
faptul că au senzaţia că s-au născut a doua oară. Acest lucru nu 
înseamnă altceva decât că a fost creat cadrul propice, în care clientul 

îşi poate mobiliza mai uşor disponibilităţile creative latente ale 

inconştientului, aşa cum subliniau, mai târziu, psihoterapeuţii de S 

orientare ericksoniană. 


ALTE SISTEME PSIHOTERAPEUTICE ANALITICE DE SCURTĂ DURATĂ 

Toate acestea au în comun o abordare psihodinamică a bolii 
psihice. Astfel, terapeutul va căuta în spatele simptomelor 
pacientului un conflict de natură inconştientă asupra căruia să 
focalizeze demersul psihotcrapeutic. Terapeutul îşi stabileşte ipoteza 
utilizând o grilă conceptuală psihanalitică şi, aceasta o dată stabilită, 
cl va construi planul de desfăşurare al demersului terapeutic. 

Tipurile de conflicte asupra cărora se centrează terapia diferă de 
la autor la autor. 

Astfel, Kurt Lewin interpretează totul prin prisma 
conceptelor de culpabilitate şi masochism, M a n n prin intermediul 
con dietelor de separare = individuare, iar D a v a n 1 o o se centrează 
doar asupra complexului Oedip. Există însă şi autori care îşi impun 
mai puţine limite, abordând conflicte diverse. 

Durata psihoterapiei variază şi ea, unii terapeuţi fixând dinainte 
un termen limită, iar alţii stabilindu-1 pe parcurs. Dc pildă, Mann 
consideră că Sunt necesare 12 şedinţe de psihoterapie, iar 
Davanloo, 20. 

în acelaşi timp, psihanaliştii de orientare mai progresistă sunt 
mai activi şi intervin mai mult în cadrul interacţiunii cu pacientul, 
renunţând la regula „de fier” a neutralităţii şi a asociaţiilor libere. 
Pacientul nu mai este liber să vorbească despre tot ce-i trece prin 
cap, fără control, ci este readus de către terapeut la problema 
centrală, îndată ce tinde să divagheze. 

Poziţia clasică în care pacientul este întins pe canapea şi 
terapeutul se află în spatele lui tinde tot mai mult să fie înlocuită, 
în cadrul terapiilor analitice scurte, cu poziţia faţă în faţă, care 
favorizează interacţiunea activă dintre pacient şi terapeut. 


PSIHOTERÂPHLE CONIPORTAKIENTAIE Ş! COGNITIVE 


/Tbordarea comportamental istă în psihoterapie începe o dată 
cu Watsqn (1925), care a provocat, pentru prima oară în mod 
deliberat o reacţie de teamă la un copil de câteva luni în prezenţa 
ipiui şobolan alb, asociind prezentarea animalului cu un zgomot 
puternic. La puţin timp, copilul a început să se teamă de alte animale 
cu blană şi chiar de obiecte din pluş. 

Câţiva ani mai târziu, Mary Co.ver Jones,o elevă a lui 
Wa t s o n, a reuşit, dimpotrivă, să vindece un copil de 2 ani şi 
jumătate de o fobie de animale mici, prin exemplul personal şi prin 
apropierea gradată de copil a unui iepure alb până când acesta a 
reuşit să-l atingă şi să se joace cu el. Acesta este, de fapt, principiul 
decondiţionării, specific psihoterapiei comportamentale. 

Pornind de la aceste date, psihologii comportamentalişti susţin 
afirmaţia că anxietatea nu are la bază conflicte inconştiente, ascunse, 
ci reprezintă doar o teamă condiţionată. Nevroza devine în concepţia 
acestor autori o modalitate de reacţie învăţată. 

După numeroase studii experimentale ale multor cercetători, 
studii realizate pe animale, apare în 1952 şi o lucrare dc psihoterapie 
comportamentală, aparţinând lui E y s e n c k, lucrare în care acesta 
susţine că prin metoda respectivă se pot vindeca, în aproximativ 
doi ani, două din trei nevroze. 

Astfel, pentru a-şi dovedi superioritatea, psihanaliza ar fi trebuit 
să raporteze un procent de vindecare de peste 60%, ceea ce era 
imposibil. Legea întăririi negative este utilizată de terapeuţii 
comportamentalişti pentru a explica instalarea nevrozelor la om. 
Astfel, de pildă, o persoană agorafobică începe să perceapă strada 

ca fiind un loc periculos. Persoana respectivă „învaţă” să rămână 
acasă, pentru a scăpa de disconfortul pe eare îl resimte când se află 
pe stradă. Pentru a vindeea o astfel de persoană, trebuie să acţionăm 
în direcţia blocării posibilităţii ei de a se refugia în casă şi s-o 
confruntăm progresiv cu stimulii anxiogeni (strada), până când 
reacţia anxioasă sc stinge. Comportamentaliştii utilizează în terapie 
şi principiul întăririlor pozitive. 

Astfel, de pildă, în cazul pacienţilor schizofreni, terapeutul va 
alcătui o listă de comportamente dezirabilc: să se plimbe de două 
ori pe zi, să păstreze igiena personală, să facă ordine în cameră etc. 
Pentru fiecare astfel de comportament pozitiv, pacientul va primi 
un jeton care poate fi schimbat pe un obiect dorit de acesta; dulciuri, 
produse cosmetice, îmbrăcăminte ctc. I sc poate oferi pacientului 
contra jetonului şi un alt tip de recompensă, cum ar fi o plimbare 
în afara spitalului. 

TEHNICILE PSIHOTERAPIEI COMPORTAMENTALE (după Meggie, 1990) 

Tehnica expunerii 

Ideea de bază a acestui sistem terapeutic constă în a confrunta 
pe pacient cu obiectul anxietăţii sale, până la dispariţia stării afective 
negative. Există mai multe variante ale acestei tehnici. 

a) Tehnica desensibilizării sistematice a lui Wolpe (1950). 
Pacientul este instruit de terapeut să elaboreze o ierarhie care să 
cuprindă între 10 şi 20 de situaţii care îi produc anxietate. Acestea 
sunt evaluate de el pe o scală de la 0 (relaxare totală) la 100 
(panică extremă) şi sunt aranjate în ordine crescătoare, în funcţie 
de anxietatea pe care o declanşează. în cazul în care pacientul 
suferă de mai multe fobii, se vor construi ierarhii de situaţii 
anxiogene pentru fiecare dintre acestea. Ulterior, în trei până la 
cinci şedinţe, papientul va învăţa o tehnică de relaxare, după metoda 
lui J a c o b s o n. 

Experienţa noastră clinică demonstrează faptul că se obţin 
rezultate net superioare prin utilizarea primelor exerciţii de relaxare 
din cadrul antrenamentului autogen al lui S c h u 11 z . O dată 


familiarizat cu relaxarea, pacientul va începe să practice 
desensibilizarea sistematică. 

Aflat în stare de relaxare, pacientul va începe prin a-şi imagina 
o scenă plăcută, la care se va putea întoarce ori de câte ori va dori. 
Apoi, terapeutul îi va cere să-şi imagineze prima situaţie anxiogenă 
(cea mai uşoară). Dacă pacientul devine anxios, procedeul imaginativ 
se va întrerupe şi se va relua relaxarea. Situaţia anxiogenă trebuie 
repetată în plan imaginar până când nu mai declanşează nici un fel 
de anxietate, după care se trece la următoarea situaţie din cadrul 
ierarhiei. O şedinţă de psihoterapie durează înjur de 20 de minute. 

Desensibilizarea poate fî realizată şi în plan real, subiectul fiind 
ghidat progresiv să se apropie tot mai mult de stimuli care îi produc 
teamă. 

Asijfel, unui copil cu fobie de câini i se pot prezenta poze cu 
câini, Wimale de pluş, alte animale mici cu blană, căţei blânzi şi 
treptat animale tot mai mari. Fiecare prezentare este urmată dc o 
întărire pozitivă (bomboane, jucării). 

Din nefericire, desensibilizarea în plan real nu se poate utiliza 
în toate situaţiile ca, de pildă, în cazul fobiei de zbor cu avionul; 
ea este costisitoare sub aspect financiar şi al timpului, iar specialiştii 
consideră că pentru unii subiecţi, ea poate fi excesiv de anxiogenă. 

b) Tehnica imersiunii (flooding) implică confruntarea directă şi 
brutală a pacientului cu situaţia anxiogenă, fără ca acesta să aibă 
posibilitatea să iasă din aceasta. 

Meggie (1990, p. 59) relatează faptul că a avut un pacient cu 
fobie de locuri înalte; etaje superioare, poduri, pasarele, balcoane 
etc., acesta suferind şi de ejaculare precoce. Ca mulţi alţi fobiei, 
pacientul consuma o mare cantitate de alcool pentru a face faţă 
anxietăţii sale. Tulburările acestuia durau de mai bine dc 
cincisprezece ani şi aveau efecte negative asupra vieţii profesionale 
şi de familie. în urma unei spitalizări, pacientul a renunţat la alcool, 
iar fobiile şi ejacularea precoce au dispărut pentru câteva luni, 
după care au revenit. 

în această situaţie, terapeutul a fost nevoit să rezolve problema 
foarte repede pentru că altfel pacientul risca să se apuce din nou de 
băutură. Acesta a abordat mai întâi problema sexuală în maniera 




32 


Psiholerapii scurte 


următoare: el i-a explieat paeientului că soţia sa nu realizează cât 
de dificil este un act sexual pentru un bărbat care trebuie să facă 
o scrie de mişcări epuizante într-o poziţie încordată, după care se 
simte „golit” total. Ar fi mai bine s-o lase pe soţie deasupra, să 
„muncească” şi ea, pentru a vedea cum este, iar el să stea ca un 
leneş cu mâinile sub cap. Pacientul nu a putut nega faptul că actul 
sexual reprezintă o dificultate pentru un bărbat, pentru că el suferea 
de ejaculare precoce. Terapeutul a profitat de această acceptare şi 
a rectichetat problema: actul sexual nu mai este o performanţă, ci 
o corvoadă obositoare, cura ar fi tăiatul lemnelor. în acelaşi timp, 
este introdusă o satisfacţie nouă, cea a răzbunării nevinovate, care 
face să dispară anxietatea legată de performanţă şi ejacularea 
precoce. 

Apoi a fost abordată problema fobiei de locuri înalte. Astfel, el 
i-a cerut pacientului să se urce pe un dig foarte înalt din port şi să 
rămână acolo timp de 45 de minute, după care să-i telefoneze 
psihoterapcutului. Pacientul a relatat faptul că primele 10 minute 
au fost îngrozitoare, mai ales datorită faptului că oamenii se întrebau 
ce face individul acela care stă înţepenit pe dig. Treptat, musculatura 
pacientului s-a relaxat şi senzaţia de ameţeală a dispărut. Pacientului 
i-a făcut chiar plăcere să respire aerul mării şi să privească vapoarele 
în larg. întorcându-se acasă, pacientul a fost prins într-un blocaj de 
trafic pe un pod. Fericit fiind de faptul că a trecut cu bine proba, 
în momentul în care a simţit că i se declanşează criza, a început să 
râdă şi şi-a spus: „iar încep să-mi fac singur figuri!”. începând din 
acel moment, fobia s-a vindecat. 

Meggle (1990) subliniază faptul că, pentru a fi eficientă, 
imersiunea (cufundarea) în situaţia generatoare de anxietate trebuie 
să fie suficient de lungă. în acelaşi timp, bazându-se pe experienţa 
clinică, autorul subliniază că în cazul unor fobii multiple, efectul 
terapeutic are frecvent tendinţa de a se generaliza. 

c) Tehnica imploziei. Metoda imersiunii poate avea loc „in vivo” 
(în plan real) sau în imaginaţie (M a r k s, 1990). Aceasta din urmă 
poartă numele de „implozie”. 

Terapeutul va descrie pacientului situaţia anxiogenă şi îi cere 
acestuia să şi-o reprezinte mental. Reacţia anxioasă apare, creşte. 

se stabilizează şi apoi descreşte. Şi în acest caz, expunerea în plan 
imaginar trebuie să dureze un timp mai îndelungat, de la 45 minute 
până la trei ore (Meggle, 1990). 

De fiecare dată când se lucrează cu această tehnică, se pune 
problema transferării rezultatelor în planul vieţii reale, pentru că de 
multe ori acest transfer nu se produce. Meggle (1990) este de 
părere că pentru a depăşi această dificultate este necesară fie 
utilizarea ambelor metode, fie aplicarea hipnozei. 

d) Efectele expunerii pot fi facilitate dacă se demonstrează, prin 
exemplul personal, confruntarea cu stimulul anxiogen. Aceasta 
reprezintă metoda modelării. Modelul poate fi oferit de către 
terapeut, o persoană apropiată pacientului sau de un subiect filmat, 
care arată modul în care s-a eliberat de fobia sa. 

e) Antrenamentul asertiv. Termenul de asertivitate a fost introdus 
în psihoterapia americană în jurul anilor ’70, de către Wo 1 p e şi 
Lazarus (cit. Meggle, 1990, p.y63) şi se referă la acel 
comportament prin care subiectul îşi susţine punctul de vedere 
personal, de regulă diferit de cel al interlocutorului, cu curaj şi 
fermitate, dar fără agresivitate. Persoanele insuficient de asertive 
nu se simt în largul lor în situaţii sociale obişnuite. Lor le este jenă 
să se târguiască în piaţă, nu au curajul să spună vânzătorului că le-a 
dat greşit restul, nu luptă pentru drepturile lor, nu pot spune „nu” 
când li se cere ceva şi se simt prost, atunci când trebuie să facă o 
observaţie unui subaltern. 

în cazul acestor pacienţi, terapeutul va alege un număr de situaţii 
sociale la care pacientul are dificultăţi şi le va ierarhiza în funcţie 
de anxietatea pe care o produc, ca şi în cazul desensibilizării 
sistematice. Antrenamentul propriu-zis se realizează sub forma 
jocului de rol şi are drept scop a-1 învăţa pe pacient să reacţioneze 
adecvat în funcţie de situaţie, fără vreun efort sau emoţie exagerată. 

La începutul terapiei, pacientul va juca propriul său rol, în timp 
ce terapeutul îl va juca pe cel al interlocutorului (de pildă, pe cel 
al şefului ierarhic). După jucarea scenei, terapeutul şi grupul 
apreciază comportamentul subiectului, insistând asupra aspectelor 
pozitive ale acestuia. Deficienţele sunt subliniate într-un mod 
raţional şi non-punitiv. într-o etapă ulterioară se inversează rolurile: 

pacientul va juca rolul şefului, iar terapeutul pe cel al pacientului, 
în felul acesta subiectul, care prezintă probleme, se va identifica cu 
stările emoţionale ale personajului de care se teme, ceea ce va 
reprezenta pentru el o noutate. în acelaşi timp, Jucându-i rolul, 
terapeutul îi va oferi pacientului un nou model de comportament. 
Apoi, pacientul îşi va relua rolul şi scena se va juca din nou, 
inversările de roluri facându-se ori dc câte ori se simte nevoia, 
punându-se în evidenţă progresele obţinute. 

Pentru a verifica cele învăţate, terapeutul va trasa pacientului o 
sarcină în plan real, pe care s-o execute după încheierea şedinţei de 
psihoterapie. în şedinţa următoare se discută modul în care a fost 
îndeplinită sarcina. Dacă ea a fost îndeplinită doar parţial sau nu a 
fost realizată deloc, se revine la jocurile de rol. în cazul în care 
sarcina a fost bine îndeplinită, se trece la situaţia următoare din 
cadrul ierarhici stabilite iniţial. 

în cadrul antrenamentului asertiv, începe să se manifeste influenţa 
psihoterapiei umaniste asupra celei comportamentale. Astfel, 
terapeutul va acorda o atenţie deosebită comportamentului non- 
verbal al pacientului, pentru a evidenţia progresele terapiei. Astfel, 
vocea tremurătoare, ezitantă va deveni fermă şi sigură; poziţia va 
deveni relaxată; figura crispată se va destinde, iar subiectul va 
ajunge să-şi privească interlocutorul în ochi. Toate aceste aspecte 
vor fi notate şi evaluate de către terapeut. Mai mult, unii specialişti 
în terapie asertivă s-au inspirat din Gestalt-terapie şi i-au încurajat 
pe clienţii lor să se bată cu perne, să-i atingă pe ceilalţi şi să se lase 
atinşi sau să exerseze contactul vizual cu interlocutorul. 

Jocurile de rol pot fi extinse în mod nelimitat, în funcţie de 
creativitatea psihoterapeutului, modelând aspecte tot mai diverse 
ale realităţii sociale. 

M e g g’l e (1990) consideră că acest gen de terapie se deosebeşte 
de orientările terapeutice umaniste doar prin faptul că se utilizează 
evaluările şi autoevaluările cuantificabile ale comportamentului 
pacientului. întregul demers psihoterapeutic durează până la 20 de 
şedinţe şi se adresează subiecţilor care suferă de timiditate, dar şi 
şomerilor în căutare de locuri de muncă, oamenilor de afaceri sau 
oamenilor politici, dornici de afirmare. 


TERAPIILE COGNITIVE 

Psihologia cognitivă se ocupă de modalităţile de procesare internă 
a informaţiei şi îşi are sursele de inspiraţie în modelele oferite de 
inteligenţa artificială, focalizându-se asupra a ceea ce se petrece în 
creierul subiectului, între stimulul exterior' şi reacţia 
comportamentală de răspuns. 

Principiul de bază al acestei abordări terapeutice constă în faptul 
că informaţia externă este filtrată prin prisma schemelor cognitive 
de natură ineonştientă ale subiectului. Aceste scheme structurează 
concepţia despre lume a individului, acceptă anumite informaţii, le 
refuză sau le deformează pe altele. Schemele cognitive nu sunt 
altceva decât sistemele de credinţe şi atitudini care formează stilul 
personal de evaluare a realităţii specifice subiectului. 

Acest sistem de atitudini şi credinţe a fost dezvoltat în copilărie 
în funcţie de interacţiunile cu figurile parentale şi de psihotraumele 
suferite. Astfel, de pildă, un copil ai cărui părinţi l-au abandonat îşi 
poate forma o schemă cognitivă de genul următor: 

„Daeă am fost abandonat înseamnă că sunt lipsit de valoare şi 
eu sunt vinovat de faptul că ceilalţi mă părăsesc” (M e g g 1 e, 1990, 
p. 68). Schema cognitivă rămâne în stare latentă, dar, de fiecare 
dată, când adultul se va simţi singur sau va trăi o situaţie de 
despărţire, el se va simţi trist şi vinovat tară să înţeleagă de ce. în 
acest caz, evenimentul actual va reactiva vechea schemă cognitivă 
inconştientă, care va declanşa sentimentele de tristeţe şi vinovăţie. 

Problema terapeutului constă în a avea acces la schemele cogni¬ 
tive pentru a le modifica şi aceasta nu se poate realiza decât studiind 
manifestările lor conştiente (Meggle, 1990): 

1. Procesele cognitive (operaţiile logice) pe care le foloseşte 
pacientul pentru a deveni deprimat sau anxios, pentru a plasa o 
situaţie oarecare în tiparele schemei sale cognitive. 

2. Evenimentele cognitive care nu sunt altceva decât gândurile 
şi imaginile automate care îi vin în minte subiectului atunci când 
se simte deprimat sau anxios şi care sunt rezultatul interacţiunii 
„schema” - proces cognitiv şi stau la baza tulburărilor emoţionale 
şi de comportament. 

în cazul tulburărilor psihopatologice, schemele cognitive au o 
forţă de acţiune foarte puternică şi pun în acţiune un fel de logică 
proprie subiectului, logică aflată la baza unor distorsionări cogni¬ 
tive. 

Astfel, de pildă, depresivul nu va reţine dintr-o situaţie decât 
acele elemente care vin să-i confirme faptul că este lipsit de valoare, 
ignorând toate aspectele pozitive, iar anxiosul nu va reţine din 
realitate decât acele informaţii care sugerează pericole. 

Acest fenomen poartă numele de abstragere selectivă. 

Alte mecanisme specifice logicii patologice care produc 
distorsionări cognitive sunt: 

• Inferenţa arbitrară care constă în a trage o concluzie fără ca 
raţionamentul să dispună de un termen mediu din care să 
decurgă, sau a trage concluzii împotriva oricărei evidenţe; 

• Supragencralizarea implică extinderea abuzivă a unei 
experienţe nefericite, accidentale asupra altor situaţii care nu 
au legătură cu experienţa respectivă; 

• Amplificarea sau diminuarea semnificaţiei unor evenimente 
(astfel, de pildă, o persoană depresivă va avea tendinţa să-şi 
amplifice eşecurile şi să minimalizeze succesele); 

• Personalizarea se referă la faptul că subiectul îşi asumă 
responsabilitatea unor evenimente exterioare care nu au nici 
o legătură cu persoana sa (se simte vinovat de nenorocirile 
care se petrec pe lume); 

• Tipul de gândire dihotomic, care îl face pe subiect să evalueze 
lucrurile în termenii de alb-negru. Astfel, paranoicul pare 
să-şi spună: „eu sunt cel mai competent, iar ceilalţi sunt toţi 
nişte incompetenţi”, iar depresivul va gândi: „eu sunt cel mai 
incompetent şi toţi ceilalţi sunt competenţi”. 

Gândurile şi imaginile automate se declanşează toarte rapid şi 
se manifestă undeva la marginea câmpului conştiinţei şi, din acest 
motiv, pacientul trebuie să facă eforturi speciale pentru a le identifica 
înainte ca ele să producă starea afectivă negativă, perturbarea în 
sfera comportamentală şi apoi să dispară. Terapeutul îl va ghida pe 
pacient să-şi concentreze atenţia asupra acestora şi să le 
autoevalueze. 

M e g g 1 e (1990, p. 70) relatează cazul unei paciente care suferea 
de dispareunie (durere în timpul actului sexual). Aceasta manifesta 
dispoziţie depresivă de aproximativ un an şi punea la îndoială 
calităţile sale de soţie. Pacienta fusese victima unui viol la vârsta 
de 7 ani, dar ea nu reuşea să identifice legătura cauzală dintre 
trauma suferită şi tulburările sexuale actuale pentru că vaginismul 
şi depresia au survenit după mulţi ani de căsnicie fericită, pacienta 
având şi doi copii. 

Tulburarea sexuală se manifesta totdeauna în acelaşi mod: 
pacienta dorea foarte mult să facă dragoste cu soţul ei, sc excita, 
vaginul se lubrefia, dar imediat ea era cuprinsă de sentimente de 
tristeţe şi teamă, vaginul redevenea uscat şi penetraţia devenea foarte 
dureroasă. 

Terapeutul i-a eerut să se concetreze asupra scenei relaţiilor 
sexuale şi să observe dacă înaintea apariţiei stării afective negative 
nu-i apare vreo imagine sau vreun gând. Pacienta a identificat 
imaginea fotografică a violului suferit. Depistarea gândurilor auto¬ 
mate este foarte utilă în cadrul psihoterapiilor de scurtă durată. 
După ce pacienta a identificat imaginea violului, ea a sesizat legătura 
dintre trauma suferită în copilărie şi problemele actuale. 

Terapeutul a indus hipnoza, i-a sugerat pacientei să retrăiască 
scena respectivă şi apoi să acţioneze voluntar asupra amintirii res¬ 
pective, modificând-o. Ea a reevaluat deciziile ei din copilărie şi a 
adoptat altele, mai potrivite pentru vârsta adultă. Vindecarea 
completă a avut loc în şapte şedinţe de psihoterapie. 

Psihoterapia cognitivă abordează tulburarea pacientului ca pe o 
problemă ce trebuie rezolvată. La fel ca un cercetător, psiho- 
terapeutul cognitivist va aduna date, va emite o ipoteză de lucru şi 
o va verifica în practică, evaluând rezultatele demersului său. 

Terapia este foarte bine structurată şi cuprinde între 15 şi 22 de 
şedinţe de aproximativ o oră. Demersul terapeutic se întinde pe un 
interval de 3-4 luni, iar intervalele dintre şedinţe sunt riguros 
planificate. 

Astfel, de pildă, în cazul tratamentului tulburării depresive 
(nevrotice), tratamentul se realizează în trei etape: 

1. Rezolvarea problemei inactivităţii pacientului prin intermediul 
unor tehnici comportamentale. 

2. Sprijinirea pacientului să identifice gândurile negative auto¬ 
mate, care stau la baza stărilor depresive şi modificarea acestora. 

3. Descoperirea şi modificarea schemelor cognitive, care produc 
declanşarea gândurilor automate. 

O dată diagnosticul stabilit, terapeutul şi pacientul rezumă 
problema şi consecinţele acesteia în planul vieţii cotidiene. Apoi 
terapeutul va explica principiile teoriei şi psihoterapiei cognitive. 

Se trece, în continuare, la defalcarea problemei în părţi 
componente, care sunt ierarhizate în ordinea priorităţilor. 

Se alege apoi un obiectiv uşor de atins, terapeutul ajutându-1 pe 
pacient să formuleze o ipoteză şi s-o verifice în practică, ca în 
exemplul următor (Meggle, 1990, p. 71): 

„Spuneţi că nu puteţi să vă concentraţi deloc. Dar dacă v-aş da 
un ziar, câte rânduri credeţi că aţi putea să citiţi?” 

Pacientul se gândeşte şi răspunde că probabil nu va putea citi 20 
de rânduri, poate doar 15. 

Acesta va fi pus în situaţia de a-şi verifica ipoteza şi dacă reuşeşte 
să citească 25 de rânduri, acest mic succes îl va ajuta să continue 
terapia. în felul acesta, pacientul s-a familiarizat cu metoda 
autoexperimentării. 

în continuare i se trasează ca sarcină pentru acasă să-şi 
monitorizeze activităţile cotidiene în scris şi să citească o carte sau 
o broşură de terapie cognitivă. 

Faza preliminară a terapiei durează două şedinţe. 

în şedinţa a treia, terapeutul va face încă o trecere în revistă a 
simptomelor şi va studia jurnalul personal al pacientului. Apoi, 
acesta îi va explica pacientului modul în care structurile cognitive 
influenţează emoţiile şi comportamentul. 

începând din acest moment, psihoterapeutul şi pacientul încep 
demersul terapeutic propriu-zis. Cei doi cad de acord asupra unei 
activităţi de rutină, abandonată de pacient din cauza depresiei: a 
face ordine în casă, în dulap, a spăla rufele etc. Dacă activitatea 
respectivă i se pare pacientului prea greu de realizat, el o va efectua 
la început în plan imaginativ. In acest mod, pot să fie evidenţiate 
şi obstacolele care stau în calea realizării sarcinii, obstacole care 
sunt discutate împreună cu terapeutul. 

Acesta va oferi pacientului programe de activitate tot mai com¬ 
plexe. 

Pacientul va trebui să-şi monitorizeze acasă toate activităţile, 
acordând o notă de la 0 la 5 pentru nivelul stăpânirii de sine şi 
pentru gradul de satisfacţie pe care îl obţine. în acelaşi timp, el 
trebuie să înregistreze cu multă precizie şi situaţiile în care apar 
emoţiile negative. 

La şedinţa viitoare de psihoterapie, după ce s-a discutat modul 
de îndeplinire a sarcinilor pentru acasă, se trece la identificarea 
gândurilor automate negative care îl fac pe-subiect să se simtă trist 
şi îi blochează acţiunile. Pentru a realiza acest lucru, pacientul 
trebuie să-şi reamintească una din situaţiile pe care le-a înregistrat, 
prin intermediul adresării unor întrebări în detaliu, prin retrăirea în 
plan imaginativ a respectivei situaţii sau prin realizarea unor jocuri 
de rol. 

Prezentăm în cele ce urmează un exemplu (după Meggle, 
1990, p. 72): 

Terapeutul: Mi-aţi povestit că atunci când şeful v-a înapoiat 
dosarul la care aţi muncit două săptămâni, fără să vă adreseze un 
cuvânt, v-aţi simţit deprimată. Nu aţi mâncat seara şi aţi zăcut în 
pat, fără să faceţi nimic. Aşa este? 

Pacienta: Da, chiar aşa! 

Terapeutul: Simplul fapt că vi s-a returnat un dosar, fără să vi 
se spună un cuvânt nu explica depresia care v-a cuprins. Este 
vorba, mai curând, de modul în care aţi interpretat situaţia. 

P: Probabil. 

T: Pentru a ne fi mai clar, hai să refacem situaţia. Eu sunt şeful 
dvs. Eu stau în picioare, dvs. staţi jos şi eu vă dau dosarul. lată-l. 

P: Nu aşa! Cu braţul mai ţeapăn. 

T: Aşa? 

P: Da! 

T: Eu tac şi vă întind dosarul. La ce vă gândiţi acum? 

P: El mă crede incapabilă. Tot ce fac este prost. Niciodată nu 
voi fi capabilă să fac un lucru bun. Din cauza asta nici nu reuşesc 
să mă căsătoresc. 

T: Foarte bine. V-aţi adresat tot acest discurs interior, care era 
de fapt, împotriva dumneavoastră. Nu credeţi cumva că 'discursul 
acesta v-a deprimat mai mult decât situaţia în sine? 

Pacienta este astfel antrenată să-şi identifice gândurile negative 
disfuncţionale. Ea va realiza acest lucru în timpul şedinţei de 
psihoterapie şi apoi în afara acesteia, utilizând o scală de 
autoevaluare realizată de B e c k (1987) şi care cuprinde următoarele 
aspecte: 

• situaţiile-problemă; 

• emoţiile negative,, asociate şi intensitatea acestora exprimată 
numeric; 

• gândurile negative, automate legate de situaţiile respective. 

Acelaşi tip de scală va servi pentru evaluarea gândurilor raţionale, 

pc care subiectul va învăţa să le opună celor negative, automate, 
precum şi a efectului acestora asupra stărilor emoţionale şi 
gândurilor automate. 

Timp de aproximativ 10 şedinţe, pacientul va exersa identificarea 
şi modificarea gândurilor negative. Terapeutul îl va învăţa să le 
examineze în mod obiectiv, să verifice gradul lor de plauzibilitate 
şi să găsească şi alte interpretări posibile pentru situaţia-problemă. 

Pacientul poate interoga şi alte persoane cu privire la ceea ce 
fac ele în situaţii similare, poate observa comportamentul altor 
persoane sau se poate transpune, din nou, în situaţiile respective, 
pentru a-şi observa propriul comportament. Se poate continua, de 
asemenea, şi jocul de rol, pentru a-1 ajuta pe pacient să descopere 
şi alte alternative de interpretare ale unei situaţii date. 

Astfel, de pildă, în cazul descris mai sus, există mai multe 
posibilităţi: 

Ipoteza 1: raportul alcătuit este lipsit de valoare, dar nu şi 
persoana ca atare. 

Examinând această posibilitate, pacienta poate descoperi 
următoarele aşpecte: că şeful nu a spus nimic pentru că el era 
preocupat de alte probleme. De altfel, privirea lui nici nu exprima 
ostilitatea, fapt ce ar putea reprezenta un argument în favoarea 
ipotezei 2. 

Ipoteza 2: Şeful era preocupat de altceva. 

Ipoteza 3: Şeful nu dorea s-o deranjeze prea tare, văzând cât 
este de ocupată. 

Ipoteza 4: Şefiil se simţea rău în ziua respectivă. 

Pacienta în cauză va evalua cele patru ipoteze, acordându-le un 
procent care să reflecte probabilitatea ca ele să fie adevărate: 

1. Raportul meu era lipsit de valoare (30%); 

2. Şeful era preocupat de alte lucruri (70%); 

3. Şeful nu voia să mă deranjeze (80%); 

4. Şeful nu se simţea bine (10%). 

Concluzia pe care o trage pacienta va fi că ipotezele 2 şi 3 par 
mai plauzibile. 

în viaţa cotidiană, pacientul se va antrena permanent să 
contracareze gândurile sale negative automate. 

în fiecare şedinţă de psihoterapie se verifică modul în care s-au 
consolidat deprinderile de combatere a gândurilor negative. 

Majoritatea terapeuţilor recomandă şi utilizarea unor tehnici de 
creştere a eficienţei personale: relaxare musculară şi psihică, 
utilizarea terapiei prin muzică sau jocuri de rol pentru antrenarea 
comportamentului asertiv. 

Spre sfârşitul psihoterapie!, în şedinţele 16-18, terapeutul va 
aborda schema cognitivă inconştientă sau convingerea cu caracter 
general, care stă la baza declanşării gândurilor negative automate. 

Astfel, de pildă, în cazul pacientei descrise de M e g g 1 e (1990), 
regula sau convingerea disfimcţională este următoarea: 

„Dacă ea nu este agreată în totalitate de şeful ei sau de orice alt 
bărbat înseamnă că ea nu are nici o valoare”. 

Psihoterapeuţii de orientare cognitivistă au alcătuit liste care 
conţin convingeri negative de bază, convingeri foarte răspândite la 
persoanele deprimate şi care se referă la: asumarea unor obligaţii 
absolute şi inumane, nevoia de a fi aprqbaţi în totalitate, nevoi 
absolutiste de dragoste, de perfecţiune, de reuşită. 

Albert Ellis (1977), fondatorul psihoterapie! ra- 
ţional-emotive (RET), a evidenţiat câteva tipuri de credinţe abso¬ 
lutiste („trebuie cu orice preţ”) cu care oamenii se autoperturbă 
permanent (după M e g g 1 e , 1990, p. 74): 

T: Foarte bine. V-aţi adresat tot acest discurs interior, care era 
de fapt, împotriva dumneavoastră. Nu credeţi cumva că 'discursul 
acesta v-a deprimat mai mult decât situaţia în sine? 

Pacienta este astfel antrenată să-şi identifice gândurile negative 
disfimcţionale. Ea va realiza acest lucru în timpul şedinţei de 
psihoterapie şi apoi în afara acesteia, utilizând o scală de 
autoevaluare realizată de B e c k (1987) şi care cuprinde următoarele 
aspecte: 

• situaţiile-problemă; 

• emoţiile negative,, asociate şi intensitatea acestora exprimată 
numeric; 

• gândurile negative, automate legate de situaţiile respective. 

Acelaşi tip de scală va servi pentru evaluarea gândurilor raţionale, 

pc, care subiectul va învăţa să le opună celor negative, automate, 
precum şi a efectului acestora asupra stărilor emoţionale şi 
gândurilor automate. 

Timp de aproximativ 10 şedinţe, pacientul va exersa identificarea 
şi modificarea gândurilor negative. Terapeutul îl va învăţa să le 
examineze în mod obiectiv, să verifice gradul lor de plauzibilitate 
şi să găsească şi alte interpretări posibile pentru situaţia-problemă. 

Pacientul poate interoga şi alte persoane cu privire la ceea ce 
fac ele în situaţii similare, poate observa comportamentul altor 
persoane sau se poate transpune, din nou, în situaţiile respective, 
pentru a-şi observa propriul comportament. Se poate continua, de 
asemenea, şi jocul de rol, pentru a-1 ajuta pe pacient să descopere 
şi alte alternative de interpretare ale unei situaţii date. 

Astfel, de pildă, în cazul descris mai sus, există mai multe 
posibilităţi: 

Ipoteza 1: raportul alcătuit este lipsit de valoare, dar nu şi 
persoana ca atare. 

Examinând această posibilitate, pacienta poate descoperi 
următoarele aspecte: că şeful nu a spus nimic pentru că el era 
preocupat de alte probleme. De altfel, privirea lui nici nu exprima 
ostilitatea, fapt ce ar putea reprezenta un argument în favoarea 
ipotezei 2. 

Ipoteza 2: Şeful era preocupat de altceva. 

Ipoteza 3: Şeful nu dorea s-o deranjeze prea tare, văzând câţ 
este de ocupată. 

Ipoteza 4: Şeful se simţea rău în ziua respectivă. 

Pacienta în cauză va evalua cele patru ipoteze, acordându-le un 
procent care să reflecte probabilitatea ca ele să fie adevărate: 

1. Raportul meu era lipsit de valoare (30%); 

2. Şeful era preocupat de alte lucruri (70%); 

3. Şeful nu voia să mă deranjeze (80%); 

4. Şeful nu se simţea bine (10%). 

Concluzia pe care o trage pacienta va fi că ipotezele 2 şi 3 par 
mai plauzibile. 

în viaţa cotidiană, pacientul se va antrena permanent să 
contracareze gândurile sale negative automate. 

în fiecare şedinţă de psihoterapie se verifică modul în care s-au 
consolidat deprinderile de combatere a gândurilor negative. 

Majoritatea terapeuţilor recomandă şi utilizarea unor tehnici de 
creştere a eficienţei personale: relaxare musculară şi psihică, 
utilizarea terapiei prin muzică sau jocuri de rol pentru antrenarea 
comportamentului asertiv. 

Spre sfârşitul psihoterapiei, în şedinţele 16-18, terapeutul va 
aborda schema cognitivă inconştientă sau convingerea cu caracter 
general, care stă la baza declanşării gândurilor negative automate. 

Astfel, de pildă, în cazul pacientei descrise de M e g g 1 e (1990), 
regula sau convingerea disfuncţională este următoarea: 

„Dacă ea nu este agreată în totalitate de şeful ei sau de orice alt 
bărbat înseamnă că ea nu are nici o valoare”. 

Psihoterapeuţii de orientare cognitivistă au alcătuit liste care 
conţin convingeri negative de bază, convingeri foarte răspândite la 
persoanele deprimate şi care se referă la: asumarea unor obligaţii 
absolute şi inumane, nevoia de a fi aprpbaţi în totalitate, nevoi 
absolutiste de dragoste, de perfecţiune, de reuşită. 

Albert Ellis (1977), fondatorul psihoterapiei ra- 
ţional-emotive (RET), a evidenţiat câteva tipuri de credinţe abso¬ 
lutiste („trebuie cu orice preţ”) cu care oamenii se autoperturbă 
permanent (după M e g g 1 e , 1990, p. 74): 

„Trebuie să fiu bun, perfect, pentru că altfel nu valorez nimic”; 

„Toţi ceilalţi trebuie să fie buni şi să se poarte ireproşabil cu 
mine. Dacă ei nu se comportă astfel, înseamnă că nu merit”. 

„Condiţiile economice, politice, sociale şi de mediu în care trăiesc 
trebuie să fie astfel aranjate încât să mi se îndeplinească toate 
dorinţele”. 

„Oare nu este îngrozitor faptul că aceste condiţii sunt rele şi mă 
frustrează?” 

„Nu pot să suport acest lucru”. 

„Nu pot să fiu fericit în condiţii atât de rele, mai bine mă 
sinucid”. 


O dată descoperită schema cognitivă de gândire negativă, 
psihoterapeuţii cognitivişti au pus la punct strategii de contracarare 
a acesteia. 

Astfel, de pildă, se pot aprecia avantajele şi dezavantajele unui 
mod de gândire perfecţionist (după Blackburn şiCottraux, 


1988, p. 100-101): 

Avantaje: 

1. Acest mod de a gândi şi de a 
mă comporta mă determină să 
încerc să fac totul mai bine 

(9). 

2. Ceea ce lucrez, este de calitate 

(9). 

3. Din acest motiv, nu sunt leneş 
(4). 

4. Găsesc mereu ceva interesant 
de făcut (9). 

Total = 31 p. 


Dezavantaje 

1. Perfecţionismul meu mă face 
să fiu anxios (8). 

2. Mă critic prea sever şi acest 
lucru mă face să pierd sa¬ 
tisfacţia lucrului realizat (10). 

3. Critici le celorlalţi mă deprimă 
sau mă determină să devin 
agresiv (10). 

4. Pentru că am tendinţa de a 
evita criticile, pierd partea lor 
constructivă şi nu mă pot 
perfecţiona (5). 

5. Nu profit de succesele mele, 
pentru că, imediat ce înre¬ 
gistrez un eşec, sunt umbrite 
toate succesele mele anterioare 
( 10 ). 

6. Devin intolerant şi hipercritic 
faţă de ceilalţi 10. 


7. Pentru că reuşesc rareori să fac 
ceva cu adevărat perfect, tră¬ 
iesc mereu o stare de insa¬ 
tisfacţie (10). 

Total = 63 p. 

Concluzie: Această atitudine este în mod evident în dezavantajul 
meu; pot decide s-o modific sau să renunţ la ea. 

Făcând bilanţul, pacientul ajunge la concluzia că atitudinea 
respectivă are costuri prea ridicate şi se decide s-o modifice. 

Unii autori cognitivişti atrag atenţia pacienţilor asupra faptului 
că modul negativ de gândire este rezultatul unui contract pe care 
l-au făcut aceştia în copilărie şi că acum este cazul ca acest contract 
să fie renegociat. La încheierea terapiei, psihoterapeutul trebuie să 
fie sigur că pacientul a înţeles bine principiile terapiei cognitive şi 
că poate aplica în mod independent metodele acesteia. 

Psihoterapia raţional-emotivă (RET) are multe elemente comune 
cu terapiile cognitive şi cognitiv-comportamentale. 

Ellis (1977) explică ABC-ul modului iraţional de gândire, 
care generează perturbări psihice. 

Un eveniment negativ activ (As) activează la subiect gândurile 
iraţionale (iBs), conducând la un comportament iraţional de 
autoperturbare C (consecinţe emoţionale şi comportamentale). 

Autorul atacă frontal de la prima şedinţă de psihoterapie acest 
mod de gândire iraţional, bazat pe imperative categorice: „trebuie”, 
prin metode foarte diferite, dintre care unele foarte nonconformiste. 

Astfel, de pildă, unui pacient timid i se poate trasa drept sarcină 
terapeutică să realizeze anumite acţiuni ridicole în public. Deoarece 
umorul nu lipseşte, foarte curând pacientul va găsi chiar o satisfacţie 
în realizarea acţiunilor respective şi chiar în inventarea altora noi 
(să poarte şosete de culori diferite, să sară într-un picior în staţia 
de autobuz în faţa unei doamne în vârstă etc.). 

Ellis (1977) nu neglijează însă nici metodele cognitiviste mai 
tradiţionale, de luptă împotriva gândurilor negative prin metoda 
contraargumentării. 

Autorul arată că există multe modalităţi prin intermediul cărora 
psihoterapeuţii îi pot ajuta pe clienţii lor să se simtă mai bine, dar 

majoritatea acestor intervenţii acţionează doar pe termen scurt. 
Clienţii se simt mai bine, dar nu se vindecă (Ellis, 1972 a), 
ameliorarea simptomelor având un caracter temporar. 

Când clienţii se simt mai bine, ei sunt puţin anxioşi, deprimaţi, 
culpabili, furioşi, manifestă, într-o măsură mai redusă, com¬ 
portamentul fobie şi se simt mai fericiţi. în cazul în care are loc 
însă procesul de vindecare, clienţii nu numai că se simt mai bine, 
ci îndeplinesc şi următoarele condiţii: 

• îşi menţin echilibrul emoţional o perioadă mai lungă de timp; 

• devin mai puţin perturbaţi şi autodefensivi în legătură cu multe 
aspecte ale existenţei, depăşind sfera simptomelor pentru care 
s-au prezentat la psihoterapie; 

• atunci când, în mod ocazional, trăiesc din nou sentimente 
perturbatoare şi se comportă dezadaptativ, ei ştiu să facă faţă 
acestor sentimente şi conduite în mod eficient şi rapid; 

• deoarece sunt capabili să înveţe lecţia psihoterapie!, ei pot 
aplica în practică cele învăţate, devenind nişte persoane mai 
puţin perturbate, cu tendinţa spre autoactualizare. 

Ellis (1990) realizează distincţia între a te simţi mai bine şi 
a fi vindecat. 

TEHNICI CARE ÎL POT FACE PE PACIENT SĂ SE SIMTĂ MAI BINE 

l. Căldura şi suportul afectiv 

Abordarea pacienţilor, mai ales a celor depresivi şi a celor care 
au o imagine scăzută cu privire la propria persoană, cu suport şi 
căldură afectivă, îi face mai capabili să înfrunte dificultăţile vieţii, 
în aceste condiţii ei progresând mai repede în cadrul demersului 
psihoterapeutic. Deoarece mulţi dintre aceşti subiecţi au o nevoie 
puternică de dragoste şi aprobare, credinţele lor iraţionale cu privire 
la faptul că cineva trebuie neapărat să aibă grijă de ei şi să-i iubească, 
pentru că altfel se simt lipsiţi de valoare, nu face decât să fie 
întărite în urma unui astfel de tratament, ei devenind dependenţi de 
terapeut sau se produce fenomenul prin care terapeutul devine „un 

prieten plătit” (Schofield, 1964), consecinţa acestui fenomen 
fiind prelungirea exagerată a terapiei. 

2. Furnizarea de asigurări şi încurojări 

Deoarece mulţi clienţi se simt neadecvaţi şi nu au încredere în 
posibilităţile lor de succes şi din acest motiv se autoblamează, dacă 
terapeutul le va adresa complimente în legătură cu inteligenţa şi cu 
aspectul lor exterior, subiecţii se vor simţi mai bine şi vor putea 
obţine succese în profesie şi chiar în dragoste. 

Această abordare însă le poate întări şi credinţa iraţională că ei 
trebuie întâi să aibă succese şi abia apoi să se accepte pe ei înşişi. 
Această tehnică se poate lesne transforma într-un „bumerang”, pentru 
că asigurările şi încurajările îi vor ajuta să acţioneze mai eficient, 
dar în momentul în care au eşuat din nou, ei se vor întoarce la 
vechea lor imagine negativă în legătură cu ei înşişi. 

3. Furnizarea de sfaîuri şi rezolvarea de probleme 

Clienţii, la psihoterapie, se vor simţi mai bine şi atunci când 
primesc sfaturi înţelepte sau sunt ajutaţi să-şi rezolve problemele 
care îi frământă, probleme ce ţin de şcoală, locul de muncă sau de 
sfera relaţională. 

Este însă evident faptul că şi această tehnică nu va face decât 
să-i determine pe clienţi să devină şi mai dependenţi de terapeut, 
în loc să-şi rezolve singuri problemele de viaţă. Mai mult, aceştia 
se vor simţi bine, doar atunci când dificultăţile lor sunt rezolvate 
şi vor recădea în nevroză, atunci când se confruntă cu situaţii care 
nu pot fi soluţionate. 

4. Explicaţiile şi „insight"-ul legate de problemele trecute 

Frecvent, psihoterapeuţii manifestă tendinţa de a explica pe scurt 
clienţilor originea diverselor trăiri pe care le manifestă aceştia. De 
pildă, le explică faptul că îşi detestă partenerul, pentru că acesta s-a 
comportat aşa cum s-au comportat părinţii cu el sau că modul abuziv 

în care s-a comportat mama sau tatăl vitreg cu ei, îi determină să 
se eomporte brutal cu proprii copii. 

Indiferent dacă aceste explicaţii sunt corecte sau eronate, pacienţii 
le iau ca atare şi au impresia că ajung să se înţeleagă mai bine pe 
ei înşişi şi că ceva s-a modificat în comportamentul lor dezaprobativ. 

Aceste insight-uri (iluminări), chiar dacă au la bază fapte reale, 
nu arată clienţilor de ce anume reuşesc ei să se dezorganizeze în 
asemenea măsură pentru nişte fapte trecute, nu îi ajută să afle de 
ce au târât după ei în viaţa adultă neplăcerile copilăriei, cum 
procedează să le menţină active şi cum îşi pot modifica, în prezent, 
atitudinile autoperturbatoare. Din acest motiv, explicaţiile şi 
„insigh”-urile respective, deşi pot fi productive pe termen scurt, nu 
produc efecte de durată în planul psihoţerapiei. 

5. Cathorsis-ul şi abreacţia 

Ajutarea clientului să intre în legătură cu propriile sentimente 
ascunse de anxietate şi ostilitate va produce o descărcare a tensiunii 
emoţionale acumulate, şi acesta se va simţi mai bine. 

Dacă însă terapeutul nu are acces la ceea ce se ascunde în spatele 
acestor sentimente reprimate, catharsis-ul nu va face decât să 
intensifice trăirile afective negative (mai ales când este vorba de 
furie) sau, în cel mai bun caz, se va produce doar o descărcare 
temporară (E 11 i s, 1977; 1988. Travis, 1983), iar atitudinea 
clientului bazată pe anxietate sau pe agresivitate nu se va modifica 
sau, dimpotrivă, va putea fi exacerbată. 

6. Gândirea pozitivă şi imageria mentală 

. încă de la autosugestiile prescrise de Coue, în 1923, mulţi 
terapeuţi au căutat să-i ajute pe pacienţii lor, cultivându-le gândirea 
pozitivă şi imageria orientată spre succes. S-a dovedit că această 
metodă dă rezultate rapide, dar din nefericire, cu caracter temporar, 
pentru eă gândirea pozitivă dă subiectului speranţe în legătură cu 
obiective sau performanţe adesea greu de atins. în acelaşi timp, tehnica 
întăreşte convingerea disfuncţională a pacientului că el trebuie, cu 
orice preţ, să obţină performanţe înalte pentru a se autoaccepta. 


7. întăririle şi sancţiunile 

Principiile întăririi şi sancţiunilor sunt specifice psihoţerapiei 
comportamentale, pusă la punct de Wa t s o n (1920) şi perfecţionată 
apoi de Skinner (1971) şi Wolpe (1982).Aceste principii au 
fost utilizate pentru a modifica stările afective şi comportamentele 
disfuncţionale şi dau rezultate bune mai ales în terapia toxicomanilor 
sau a altor comportamente dezadaptative (ca de pildă, în cazul 
bulimiei, fumatului sau alcoolismului incipient). 

Din păcate însă nici în acest caz, rezultatele nu sunt de durată. 
Adesea, o astfel de abordare îi determină pe subiecţi să facă ceea 
ce trebuie pentru motive exterioare, cum ar fi obţinerea unei 
recompense sau evitarea unei pedepse. 

E11 i s este de părere că această tehnică nu face decât să încurajeze 
egocentrismul, orientarea hedonistă şi toleranţa scăzută la frustraţie 
a subiecţilor, defecte de personalitate care stau de obicei la baza unei 
conduite adictive, specifice toxicomaniei. Atunci când se utilizează 
drept întărire, aprobarea terapeutului sau a altei persoane, subiecţii 
au tendinţa de a deveni mai sugestibili, de a gândi mai puţin cu propriul 
lor cap, devenind şi mai perturbaţi (E11 i s , 1983). 

TEHNICI DE TERAPIE SCURTĂ CARE îl FAC PE SUBIECŢI 
SĂ SE VINDECE (ELLIS, 1990) 

Metodele care îl fac pe client doar să se simtă bine, fără să 
progreseze, nu produc o schimbare atitudinală de durată, schimbare 
care să atingă concepţia filozofică despre lume şi viaţă a clientului şi 
să dezvolte la acesta o capacitate de autoreglare a stărilor sale psihice. 

Ellis (1990) consideră că tehnicile de vindecare pe care le 
propune sunt de fapt nişte modalităţi de autoajutorare („self-help”). 

1. Conştientizarea propriei auto-perturbări 

Pacienţii trebuie să înţeleagă faptul că nu atât împrejurările 
exterioare, factorii situaţionali actuali sau care au acţionat în 
copilărie produc perturbările emoţionale, ci modul în care aceştia 

se raportează la împrejurările de viaţă reprezintă cauza reală a 
perturbării psihiee. 

Oamenii sunt eei care se decid să interpreteze într-un mod negativ 
şi frustrant evenimentele psihotraumatizante timpurii sau actuale, 
nefacând altceva decât să se autoperturbe. Autorul este de părere 
că fiinţa umană are capacitatea de a se autocontrola emoţional, dar 
majoritatea oamenilor refuză cu încăpăţânare să facă acest lucru şi 
persistă în eroarea lor. 

în cazul în care terapeutul reuşeşte să-i facă pe pacienţi să 
înţeleagă faptul că ei se perturbă singuri şi că ei pot decide fără 
dificultate să nu o mai facă, acesta le poate arăta calea pe care 
trebuie s-o urmeze pentru a se elibera de simptomele lor (E11 i s, 
1962; 1973; 1988). 

2. înţelegerea modului dogmatic de gândire bozat pe „trebuie cu orice 
preţ să..." 

Psihoterapia raţional-emotivă (RET) postulează faptul că oamenii 
se autoperturbă nu numai datorită unor percepţii şi judecăţi nerealiste 
şi negative, aşa cum subliniază specialiştii în terapie cog- 
nitiv-comportamentală, ci şi prin formarea unor cerinţe şi imperative 
absolutiste (Ellis, 1962; 1973; 1985 a; b; 1987 a, b; Ellis şi 
Harper, 1975). 

Psihoterapeutul specializat în terapie raţional-emotivă va sesiza 
rapid faptul că subiecţii anxioşi, deprimaţi sau furioşi îşi fixează în 
mod conştient sau inconştient imperative categorice („trebuie 
neapărat să...”). 

O dată ce au înţeles acest mecanism autoperturbator, pacienţii 
primesc „cheia care poate deschide poarta” spre o schimbare 
profundă a personalităţii. 

3. Comboferea prin intermediul argumentării octive a gândurilor iraţionale 
şi a imperativelor categorice 

O dată ce terapeutul l-a convins pe pacient că acesta se perturbă 
singur, nutrind credinţe iraţionale şi având cerinţe nerealiste şi 
imperative faţă de sine, faţă de ceilalţi şi faţă de viaţă, acesta îl 

poate învăţa să utilizeze modul ştiinţific de gândire pentru a-şi 
învinge convingerile dogmatice, autoperturbatoare. Astfel, pacienţii 
vor fi învăţaţi să-şi adreseze întrebări cu caracter provocativ; 

„De unde ştii că va fi un dezastru dacă nu vei avea doar note 
bune la facultate?” 

„De ce ar trebui să ai doar note bune?” 

„De ce prietenii tăi trebuie să fie neapărat drăguţi cu tine, pentru 
că altfel va fî sfârşitul lumii?” 

„Unde scrie că, pentru faptul că ai fost respins de persoana 
iubită, eşti complet lipsit de valoare şi nu meriţi să fii iubit de 
nimeni?” etc. 

în felul acesta, clienţii vor învăţa să lupte împotriva gândurilor 
iraţionale, prin intermediul eărora se autosabotează şi trag concluzii 
lipsite de sens, care le produc stări afective negative şi tulburări 
nevrotice (Ellis, 1988; Ellis, 1990). 

4. Tehnica reanalizării unor comportamente-probiemă 

Oamenii se perturbă pe ei înşişi, în special, pentru două motive 
principale; 

• problemele ego-ului, care îl fac pe subiect să se denigreze în 
permanenţă, pentru că nu are performanţe suficient de mari 
sau pentru că nu obţine suficientă aprobare de la ceilalţi; 

• toleranţa redusă la frustraţie, care îi face să dorească în mod 
absolut anumite lucruri şi să considere că nu pot trăi dacă nu 
au ceea ce îşi doresc. Toleranţa scăzută la frustraţie îi determină 
în acelaşi timp să solicite gratificaţii imediate, iar în absenţa 
acestora, subiecţii se refugiază în comportamente de- 
zaprobative compulsive, cum ar fi alcoolismul, bulimia sau 
fumatul. Este evident că aceste deprinderi oferă o relaxare pe 
moment, însă cu efecte negative pe termen lung. 

O metodă simplă, specifică terapiei raţional-emotive, metodă ce 
îi ajută pe subiecţi să abandoneze acest gen de comportamente 
adictive constă în a-i solicita pe aceştia să noteze într-un jurnal cât 
mai multe dezavantaje ale comportamentului compulsiv, precum şi 
avantajele renunţării la acesta. Apoi, aceştia trebuie să revadă zilnic 

de 10-20 de ori aceste liste cu argumente pro şi contra unui 
comportament (de pildă, fumatul) şi să reflecteze asupra lor. 

5. Schimbarea sistemului de referinţă 

Această tehnică implică o schimbare de atitudine a subiectului. 
Sub îndrumarea terapeutului, acesta învaţă să-şi privească în mod 
diferit situaţia, deplasând accentul de la părţile negative spre cele 
pozitive (atitudinea „sticla este pe jumătate plină”). Astfel, de pildă, 
unei persoane care a fost concediată i se pot arăta şi dezavantajele pe 
care le-a avut locul de muncă pierdut: salariu prea mic, insuficient 
timp liber, şef agresiv etc. Subiectului i se poate explica, de asemenea, 
faptul că pierderea serviciului reprezintă o provocare a destinului, 
provocare ce îi deschide călea evoluţiei personale şi găsirii unui 
serviciu mai bun, mai bine plătit şi în care să se poată afirma din plin. 

6. învăţarea „acceptării necondiţionate" 

Cari Roger (1962) considera că atitudinea pozitivă 
necondiţionată acordată clientului care solicită psihoterapia 
reprezintă metoda cea mai bună ca acesta să înceteze să se mai 
autodenigreze şi să tragă următoarea concluzie: „deoarece terapeutul 
meu mă acceptă, deşi mă port rău, atunci ar trebui să mă accept şi 
eu”. 

Ellis (1990) este de părere însă că aceasta reprezintă o 
acceptare care este totuşi condiţionată, pentru că determină clientul 
să devină dependent de terapeut. 

Acceptarea necondiţionată ar însemna ca pacientul să se accepte 
pe sine, chiar dacă ceilalţi, inclusiv terapeutul, îl acceptă sau nu. 

în cadrul terapiei raţional-emotive (RET), clienţilor nu numai că 
li se arată, prin intermediul tonului şi modului de comportare al 
terapeutului, că ei sunt acceptaţi aşa cum sunt ci, mai mult, ei sunt 
învăţaţi să se autoaccepte, indiferent de comportamentul lor negativ 
sau de dezaprobarea celorlalţi. Pentru atingerea acestui obiectiv, 
Ellis (1990) şi colaboratorii săi îi învaţă următoarele: 

• oamenii sunt fiinţe prea complexe pentru a primi o apreciere 
cu caracter global; 

• este mai indicat să ne ocupăm şi să evaluăm doar propriile 
noastre comportamente, nu şi ale altora; 

• obiectivul evaluării comportamentelor personale trebuie să fie 
reprezentat de obţinerea bucuriei de viaţă şi nu de „punerea 
la încercare” a propriei persoane; 

• în cazul în care subiecţii insistă să se autoevalueze ca persoane, 
ei sunt instruiţi să-şi spună: „eu sunt o persoană valoroasă 
numai pentru faptul că trăiesc şi nu pentru acţiunile pe care 
le întreprind sau nu le întreprind” (B e r n a r d ,’ 1986; Ellis, 
1972b; 1973; 1985 a; 1988; Ellis şiBacker, 1982; Ellis 
şi Dryden, 1987; Ellis şi Harper, 1975). 

7. Exerciţii de depăşire a sentimentului de jenă sau ruşine 

Sentimentele de jenă, umilinţă, ruşine şi autodenigrare reprezintă 
punctul de plecare al celor mai multe tulburări emoţionale. 

Specialiştii în terapie raţional-emotivă (RET) utilizează exerciţii 
care să-i desensibilizeze pe subieeţi de astfel de sentimente şi să-i 
determine să se comporte fără jenă şi să se autoaccepte chiar dacă 
acţionează în mod stupid sau incompetent. Pacienţilor li se 
recomandă să facă una sau mai multe acţiuni stupide în public, cu 
precizarea ca acestea să nu conducă la probleme reale (de pildă, 
prejudicii altor persoane). Astfel, li se poate cere să se îmbrace 
nepotrivit, să adreseze întrebări prosteşti, să refuze să facă altora 
servicii rninore, să poarte o umbrelă pe o zi însorită etc. în acelaşi 
timp, subiecţii sunt solicitaţi să combată gândurile negative care îi 
determină să se simtă jenaţi. în scurt timp, subiecţii se vor obişnui 
să nu mai depindă în măsură atât de mare de aprobarea celorlalţi. 

8. Tehnica imageriei raţional-emotive 

în psihoterapie, prin termenul de imagerie se înţelege repetarea 
în plan mental, în stare de veghe, relaxare sau hipnoză, a unei 
situaţii cu semnificaţie emoţională pentru subiect. 

în cadrul terapiei raţional-emotive a fost aplicată, încă din anul 
1971, tehnica imageriei raţional-emotive (REl), tehnică pusă la punct 
de Maultsby. Tehnica îi ajută pe pacienţi să transforme stările 

afective dezaprobative în stări afective pozitive (M a u 11 s b y, 1971; 
M a u 11 s b y şi E11 i s , 1974). 

Prezentăm, în cele ce urmează, un model de imagerie ra- 
ţional-emotivă aplicată la un subiect cu dispoziţie depresivă cu 
caracter situaţional (E11 i s, 1990). 

Metoda se adresează unui student care se simte deprimat pentru 
că se teme că va pierde un examen şi poate chiar anul de studii. 

Acestuia i se cere să-şi imagineze că a pierdut examenul, îl dă 
din nou şi îl pierde şi apoi rămâne repetent. Profesorul şi colegii 
sunt foarte critici faţă de studentul respectiv şi consideră că este un 
prost pentru că a căzut la respectivul examen. Subiectului i se cere 
să vizualizeze cât mai în detaliu scena respectivă şi să realizeze ce 
simte. Majoritatea persoanelor vor relata că se simt foarte deprimate. 

în continuare, terapeutul îi solicită subiectului să trăiască 
sentimentul de deprimare cât mai intens posibil. Şi apoi el este 
instruit să menţină aceeaşi imagine şi să modifice starea afectivă; 
în loc să se simtă „groaznic de deprimat”, subiectul trebuie să se 
simtă doar supărat, dezamăgit, nemulţumit, dar nu deprimat. 

Pacientul este întrebat, în final, cum a procedat pentru a modifica 
starea afectivă. 

Majoritatea pacienţilor care cunosc principiile terapiei ra- 
ţional-emotive vor da răspunsuri de tipul următor: „mi-am spus că 
este foarte rău ceea ce s-a întâmplat, dar nu este sfârşitul lumii” 
sau „am avut ghinion, dar pot să trăiesc în continuare şi să mă 
accept ca pe o persoană valoroasă”. 

E1 lis (1985 a) recomandă subiecţilor cu probleme emoţionale 
să practice metoda propusă o dată pe zi, cel puţin 30 de zile. 

9. Tehnica desensibilizării implozive în plan real („in vivo") 

Conform principiilor terapiei raţional-emotive, oamenii îşi pot 
modifica unele comportamente disfuncţionale prin intermediul 
modificării gândurilor iraţionale. Ţinând seama de faptul că 
gândurile, sentimentele şi comportamentele interacţioneaz:ă reciproc, 
este utilă şi modificarea gândurilor negative prin intermediul forţării 
subiecţilor, indiferent cât de dificil li se pare, să renunţe la acţiunile 
compulsive sau de evitare. 

Astfel, dacă aceştia se angajează în acţiuni de desensibilizare, 
desfăşurate în plan real şi având un caracter imploziv li se cere să 
realizeze cât mai multe acţiuni pe care au tendinţa să le evite, ci 
vor face foarte rapid modificări la nivelul convingerilor lor 
iraţionale, perturbatoare. 

Astfel, de pildă, unui subieet căruia îi este foarte teamă că va fi 
respins de femei şi care evită să intre în relaţii cu acestea şi crede 
că este o persoană lipsită de valoare dacă i se întâmplă aşa ceva, 
i se poate trasa ca sarcină pentru acasă să aibă discuţii cu cel puţin 
cinci femei în fiecare zi (E11 i s , 1990). 

Dacă acesta urmează indicaţiile terapeutului timp de una-două 
luni, nu numai că îi va dispare ideea că nu poate sta de vorbă cu 
femeile, ci şi gândul iraţional că este un om „de nimic” dacă va fi 
respins de vreo femeie. 

TERAPIA MULTIMODALĂ (MMT) 

Psihoterapia multimodală nu reprezintă o şcoală terapeutică 
(Lazarus, 1976; 1989), ci este un demers eclectic pragmatic, 
eficient şi sistematic, prin intermediul căruia se pot obţine rezultate 
evidente şi durabile. 

Conform acestei viziuni terapeutice, personalitatea umană este 
abordată în termenii a şapte nivele sau modalităţi interactive 
simbolizate prin literele BASIC I.D: 

B = (behavior) - comportament; 

A = (affect) - afectivitate; 

S = (sensation) - senzaţie; 

I = (imagery) - imagerie; 

C = (cognition) - cogniţie; 

I = (interpersonal) - nivelul relaţiilor interpersonale; 

D = (biological) - nivelul biologic. 

(Autorul utilizează litera D în loc de B pentru muzicalitate). 

Terapeutul va căuta să mobilizeze disponibilităţile latente cu 
caracter adaptativ şi să inducă modificări pozitive la toate cele 
şapte nivele aflate în interacţiune. 

Demersul terapeutic durează între 20 şi 30 de şedinţe, dar poate 
fi scurtat, ajungându-se până la 10 şedinţe. 

în loc să focalizeze demersul terapeutic pe o singură problemă, 
în cadrul terapiei multimodale, terapeutul abordează mai multe 
domenii ale personalităţii clientului într-un timp cât mai scurt posibil. 

Pentru exemplificare, Lazarus şiFay (1990) prezintă lista 
de probleme patologice interactive, precum şi modalităţile de 
tratament propuse pentru o clientă care acuza depresie şi anxietate. 


Modalitatea 

Problema 

Metodele de terapie utilizate 

B 

Dezordine; împrăştiere. 

Contracte şi planuri de activitate. 


Tulburări fobice. 

Desensibilizare sistematică. 


Lasă lucrurile nefăcute până 
în ultimul moment. 

Programe de planificare a timpului. 


Sentimente de eulpabilitatc. 

Explorarea antecedentelor şi gân¬ 
durilor iraţionale. 

A 

Anxietate legată de critică şi 

Tehnica imaginaţiei dirijate (cu 


respingere. 

tematică de tipul „a face faţă”). 
Argumentare raţională. 


Tristeţe; Deprimare. 

Explorarea modului negativ de 
gândire şi încurajarea pacientei să 
descopere evenimentele pozitive. 

S 

Oboseală; Dureri în coloana 
lombară. 

Dureri de cap tensionale. 

Relaxare; Fizioterapie. 

1 

Imagini legate de singurătate 
şi de eşec; Imagine de sine 
scăzută. 

Exerciţii de imaginaţie dirijată. 

c 

Gândire dihotomică (de tipul 
„alb-negru”); Prea multe im¬ 
perative (trebuie); Supra¬ 
generalizări. 

Restructurare cognitivă. 

I 

Neîncredere în alţii; Prea 

Exerciţii de asumare a riscului; 


competitivă; Non-asertivă; 

Antrenament de cooperare; An¬ 
trenament asertiv; 


Evită întâlnirile şi relaţiile so¬ 

Antrenarea unor abilităţi sociale; 


ciale. 

Monitorizări pentru a evita de¬ 

D 

Utilizează Diazepam. 

pendenţa; 


Supraponderală, 

Metode de autocontrol al greutăţii 
corporale (contracte legate de 
controlul alimentaţiei, auto-moni- 
torizarea; grupuri sportive). 


Exerciţii fizice insuficiente. 

Program de pregătire fizică. . 

în cadrul psihoterapie! scurte multimodale (MMT), terapeutul şi 
clientul selecţionează între 3 şi 5 probleme mai importante care 
trebuie rezolvate. 

în cazul prezentat mai sus, principalele probleme ale clientei 
sunt următoarele: 

• lipsă de asertivitate bazată mai ales pe teama de critică şi pe 
teama de a fi respinsă; 

• stil de gândire de tip dihotomic („alb-negru”), cu prea multe 
imperative („trebuie”) şi suprageneralizări; 

• oboseală, cefalee, dureri în zona coloanei vertebrale. 

Primele 10 şedinţe de psihoterapie vor fi focalizate pentru 

rezolvarea acestor probleme, metodele utilizate fiind: 

• psihoterapia cognitiv comportamentală şi raţional-emotivă 
(RET) (Beck, 1987; Ellis şi Dryden, 1987); 

• tehnica imaginaţiei dirijate pentru a achiziţiona abilităţi de a 
face faţă stresului (Lazarus, 1982; Zilbergeld şi 
Lazarus, 1988); 

• tehnici bazate pe joc de rol şi tehnici comportamentale de 
exersare a unor deprinderi; 

• fizioterapie şi exerciţii de relaxare. 

După mai puţin de trei luni de psihoterapie, pacienta a devenit 
mai relaxată, cu mai puţine gânduri disfuncţionale şi cu un 
comportament deschis şi adecvat în relaţiile interpersonale. Ea şi-a 
evaluat simptomele iniţiale (depresie şi anxietate) ca fiind rezolvate 
în proporţie de 80%. 

O reevaluare care a avut loc după 8 luni a evidenţiat faptul că 
pacienta s-a înscris într-un grup de terapie pentru scădere ponderală, 
a abandonat utilizarea oricărui medicament, iar achiziţiile obţinute 
în urma psihoterapie! s-au menţinut. 

Psihoterapia multimodală are un caracter eclectic şi ea prezintă 
avantajul că încorporează în mod eficient o serie de metode 
terapeutice specifice altor orientări şi, în acelaşi timp, rezolvă rapid 
problemele concrete de care se plâng pacienţii. 

HIPNOZA PERMISIYĂ 


/Această abordare în psihoterapie a fost iniţiată de M i 11 o n 
Eriekson şi dezvoltată de discipolii acestuia, Haley şiRossi 
(Erickson şiRossi, 1976; 1979). 

Obiectivul principal al acestui gen de psihoterapie este să venim 
în întâmpinarea nevoilor pacientului. 

M i 11 o n Erickson nu prezintă pacienţilor săi concepte sau 
explicaţii teoretice, aşa cum fac psihanaliştii, într-o măsură oarecare 
chiar şi cognitiviştii, autorul concentrându-şi atenţia asupra 
pacientului viu, cu personalitatea şi problemele sale unice. 

Astfel, terapeutul este cel care trebuie să se adapteze fiecărui 
pacient şi nu invers, intrând în rezonanţă cu acesta. 

Pentru a realiza acest deziderat, terapeutul va trebui să reprodueă 
atitudinea corporală, mimica, pantomimica, tonul vocii şi cuvintele 
utilizate de pacient, mai precis să pătrundă în lumea acestuia şi să 
vorbească „pe limba lui”. 

Terapeutul se va adresa unui om de ştiinţă în termeni ştiinţifici, 
unui muncitor în limbajul său, iar unei femei casnice în alţi termeni 
decât unui psiholog. Dacă pacientul se teme să intre în contact cu 
terapeutul, acesta va fi, la rândul său,^ rezervat, dacă va fi 
demonstrativ, la fel va proceda şi terapeutul. în felul acesta, pacientul 
va accepta mai uşor dialogul şi îl va considera pe terapeut ca pe un 
adevărat partener de discuţie. 

Milton Erickson obişnuia apoi să observe care sunt 
elementele dominante ale experienţei subiective a pacientului şi să 
le utilizeze în mod terapeutic. Astfel, dacă pacientul trăieşte o durere 
puternică şi singurul lucru care îl interesează este să scape de 


aceasta, terapeutul nu îi va vorbi despre cauzele acesteia, ci va 
aplica o strategie de înlăturare sau reducere a durerii, arătându-i 
pacientului că acesta este elementul care îl preocupă cel mai mult. 

Citându-1 peMi 11on Erickson, Meggle (1990) sublinia 
faptul că un subiect care se prezintă la psihoterapie poate povesti 
o istorie personală de care este ferm convins la nivel conştient, în 
timp ce limbajul non-verbal va exprima cu totul altceva. 

De pildă, o pacientă tânără poate povesti pe un ton trist că nu 
mai suportă ca soţul ei s-o atingă şi să-i ceară să aibă o viaţă 
sexuală mai normală, în timp ce pe faţa ei se poate vedea un surâs 
ironic, care poate fi interpretat ca fiind expresia satisfacţiei pe care 
aceasta o simte răzbunându-se pe soţul ei pentru un motiv sau altul. 

Pacienta în cauză nu realizează la nivel conştient ceea ce ştie 
inconştientul ei şi anume că îi face plăcere să-şi pedeţisească soţul 
şi acest element subtil trebuie observat de către terapeut. 

Psihoterapeuţii de orientare ericksoniană subliniază faptul că a 
veni în întâmpinarea nevoilor pacientului înseamnă a lua în 
considerare nu numai nevoile conştiente, ci mai ales nevoile 
inconştiente. Inconştientul este cel care recoiubină în mod creativ 
experienţele anterioare ale subiectului, aşezându-le în structuri noi, 
cu rol adaptativ, cel puţin pentru moment şi în anumite condiţii. 

Terapeutul ericksonian trebuie să utilizeze extraordinara forţă 
creatoare a inconştientului pentru a-1 ghida pe pacient în direcţia 
sănătăţii şi eficienţei. 

Milton Erickson considera inc.onştientul ca pe un mare 
rezervor de resurse psihice, acesta depozitând obiectivele existenţiale 
profunde şi durabile ale fiinţei umane, pe care are menirea s-o 
protejeze de diversele situaţii negative neprevăzute. Din acest motiv, 
inconştientul furnizează adesea răspunsuri opuse celor date de planul 
conştient. 

în acelaşi timp, inconştientul are o manieră diferită de a procesa 
informaţiile; nu clasifică, nu analizează, el asociază lanţuri de 
imagini şi senzaţii, idei, simboluri, după criterii analogice, aflându-se 
într-un prezent continuu şi decodificând mesajele „ad-literam”. 
Lanţurile de asociaţii se desfac şi se refac mereu după criterii care 
se sustrag logicii formale. 

Din acest motiv, Milton Erickson considera că sondarea 
inconştientului propusă de psihanalişti reprezintă un demers mult 
prea dificil şi, în acelaşi timp inutil, propunând în schimb ca 
inconştientul subiectului să fie lăsat să desfacă singur ceea ce a 
produs, respectiv simptomul. Terapeutul nu va face decât să 
favorizeze acest demers şi apariţia condiţiilor optime în care 
inconştientul să poată acţiona. Astfel, terapeutul ericksonian nu-şi 
propune să afle de ce pacientul său se simte mai bine, importantă 
fiind doar ameliorarea sau vindecarea acestuia. 

Inconştientul este cel care elaborează sisteme de referinţă care 
îl ajută pe subiect să facă faţă unor situaţii noi. La subiecţii perturbaţi 
există sisteme de referinţă rigide, care se menţin de-a lungul anilor 
şi care s-au format în urma unor experienţe psihotraumatizante. 

Cu excepţia situaţiilor psihotraumatizante extreme, cum ar fi 
violul, războiul, catastrofele sau tortura, experienţele considerate 
traumatizante variază de la individ la individ. Rezultatul acestora 
reprezintă totdeauna construirea unor sisteme de referinţă 
defectuoase şi lipsite de supleţe care sunt aplicate unor noi situaţii, 
rezultatul fiind producerea anxietăţii şi comportamente dez- 
adaptative. Subiectul rămâne blocat la un stadiu anterior al existenţei 
sale şi nu poate evolua. Astfel, de pildă, o femeie care a fost 
victima unui viol în copilărie, va aprecia toate experienţele sexuale 
de mai târziu prin prisma catastrofei suferite, aceasta reprezentând 
sistemul de referinţă prin intermediul căruia vor fi interpretate toate 
situaţiile care au ceva comun cu cele petrecute. 

Este bine cunoscut faptul că în cultura occidentală raţionalistă, 
subiectul este învăţat să se încreadă doar în capacităţile limitate ale 
psihismului conştient, care trebuie să „controleze” totul, intuiţia 
creatoare fiind în mare măsură blocată. Din acest motiv, oamenii se 
autolimitează, se autoblochează, împiedicând crearea continuă şi 
armonioasă de noi sisteme de referinţă elaborate de inconştient. 

Milton Erickson sublinia adesea că oamenii ştiu mult 
mai mult decât cred că ştiu şi pierd timp preţios pentru a se limita 
şi a se autoperturba. Factorii individuali şi culturali concură la 
blocarea jocului liber al mesajelor care circulă între zonele conştiente 
şi cele inconştiente. Inconştientul însă îşi va manifesta în continuare 

creativitatea, căutând .soluţii pentru a elibera conştientul-de o parte 
din povara anxietăţii. în felul acesta, inconştientul va realiza un 
compromis între nevoile individului şi situaţia compromis, care nu 
este altceva decât simptomul: considerat de către Milton 
Erickson (1977) drept cea mai bună soluţie posibilă în condiţiile 
în care se găseşte subiectul. 

Psihoterapia va furniza un cadru special de lucru pentru 
inconştient, cadru în care limitările învăţate sunt suspendate, astfel 
încât acesta să găsească în mod liber o nouă soluţie, constructivă 
de data aceasta. 

în timpul demersului terapeutic, pacientul este ghidat să lucreze 
în mod constructiv asupra propriului său inconştient, cu care intră 
în comunicare directă. Astfel, inconştientul propriu devine terapeutul 
subiectului cu probleme. 

Comxmicarea cu zonele inconştiente este realizată de Milton 
Erickson prin intermediul hipnozei. 

Pentru a realiza acest lucru, terapeutul trebuie să obţină acordul 
nivelului conştient şi să se adreseze inconştientului într-un limbaj 
adecvat acestei instanţe psihice. Acest acord nu este necesar să fie 
total, mai ales la subiecţii nevrotici, care au tendinţa de a se refugia 
în boală şi de a obţine beneficii secundare de pe urma acesteia. 

„Faceţi tot ce puteţi pentru a mă vindeca, în afară de ceea ce 
m-ar putea vindeca în mod real”, pare să spună pacientul nevrotic 
(M e g g 1 e, 1990, p. 117). Din acest motiv, Milton Erickson 
arată că este mai uşor să hipnotizăm un subiect normal decât unul 
nevrotic, deşi acesta din urmă ar beneficia mult de pe urma hipnozei. 

în ceea ce priveşte limbajul pe care trebuie să-l utilizeze 
terapeutul pentru a se adresa inconştientului, acesta implică metafore, 
simboluri, imagini. 

Transa hipnotică reprezintă o stare modificată de conştiinţă în 
cadrul căreia subiectul se deconectează de stimulii exteriori şi se 
conectează spre interior. Acest fenomen, denumit deRossi (1988) 
transă cotidiană, se petrece frecvent în viaţa curentă, când suntem 
absorbiţi de un film pasionant sau de o lectură, astfel încât ne 
trebuie un timp oarecare pentru a „coborî din nou cu picioarele pe 
pământ”. Ros si (1988) este de părere că orice om normal intră 

într -0 astfel de stare la fiecare 90-100 de minute, transa respectivă 
având funcţia de a procesa noile informaţii primite din exterior şi 
de a le integra în experienţa subiectivă internă. 

Studiile de psihofiziologie au evidenţiat faptul că la baza acestei 
stări stau mecanisme fiziologice diferite: 

• unde cerebrale alfa (de veghe relaxată); 

• funcţionarea predominantă a emisferei cerebrale drepte, 
responsabilă cu activităţile asociative, globale, vizuospaţiale, 
atemporale şi analogice, specifice modului de procesare a 
informaţiilor realizate de inconştient. 

M i 11 o n E r i c k s o n şi discipolii săi utilizează în scopuri 
terapeutice „transa naturală” pornind de la ideea că subiectul va 
intra în transă dacă doreşte şi are nevoie de această stare. 

Terapeutul nu utilizează decât rareori tehnicile de inducţie 
hipnotică clasică, în care se cere subiectului să fixeze un punct şi 
apoi se administrează sugestii cu caracter directiv şi persuasiv. 

De cele mai multe ori, autorul sugerează în mod indirect intrarea 
în transă, prin intermediul relaxării sau prin crearea unei astfel de 
situaţii în care subiectul să se lase absorbit de o experienţă 
neobişnuită. 

HIPNOZA ÎN PSIHOTERAPIA ERICKSONIANÂ 

Inducţia şi indirecţia ca fenomene de comunicare interpersonală 

Milton Erickson spunea adesea că trebuie să spulberăm 
mitul conform căruia unii oameni nu pot fi hipnotizaţi. 

Autorul era de părere că hipnoza şi hipnotismul sunţ termeni 
care se aplică unui comportament neobişnuit, dar normal, care 
poate fi inclus oricărei persoane normale, dacă sunt îndeplinite 
anumite condiţii, cât şi persoanelor care suferă de diferite tipuri 
de tulburări. Oamenii normali pot fi hipnotizaţi în proporţie de 
100%. Bolnavii psihici pot fi şi ci hipnotizaţi, dar mai greu. De 
asemenea, deficienţii mintal pot fi cu greu hipnotizaţi, iar unii 
nevrotici se dovedesc a fi subiecţi mai dificili (după Lankton 
şi Lankton, 1983). 

Deoarece hipnoza reprezintă o modalitate de comunicare şi de 
identificare a concentrării interne, putem spune că orice subiect 
care este socializat poate fi hipnotizat. Erickson sublinia şi faptul 
că hipnoza reprezintă o formă specială de relaţie interpersonală. El 
arată că pentru inducerea transei este necesară o anumită cooperare 
din partea subiectului, deşi uneori această cooperare se poate 
ascunde în spatele unei atitudini superficiale de respingere a 
hipnozei. Din acest motiv, afirmăm că oamenii nu pot fi hipnotizaţi 
împotriva voinţei lor. 

Erickson este partizanul inducţiei indirecte; atenţia su¬ 
biectului este captată prin intermediul instrucţiunilor paradoxale şi 
metaforelor şi prin utilizarea comportamentului actual. Mecanismul 
transei presupune realizarea disocierii dintre instanţele conştiente 
şi cele inconştiente. Erickson este de părere că hipnoza nu are 
efecte nocive. Cu toate acestea, el a fost conştient de faptul că 
unele aspecte ale personalităţii hipnotizatorului pot declanşa la 
subiect un comportament de tip isteric. Aceste efecte ţin însă de 
personalitatea hipnotizatorului, nu de procesul hipnozei. 

Caracteristicile hipnozei ericksoniene 

♦ Hipnotizatorul trebuie să manifeste încredere deplină în ceea 
ce face, iar acţiunile sale trebuie să aibă un caracter congruent; 

♦ Caracterul indirect şi fundamentarea socială a limbajului 
hipnotic. Aşa cum am mai subliniat, hipnoza reprezintă o modalitate 
de coniunicare interpersonală. Erickson obişnuia să utilizeze 
sugestiile indirecte, administrate într-o manieră colocvială (utiliza 
cuvinte specifice limbajului de zi cu zi). 

Comenzi clasice Comenzi ericksoniene 

1. Stai jos şi închide ochii. 1. Poţi să stai liniştit şi să închizi 

ochii? 

2. Concentrează-te asupra 2. N-ai dori să te concentrezi asupra 

relaxării şi urmăreşte relaxării sau poate ai dori să 

vocea mea. asculţi vocea mea? 

3' Nu te mişca. 3. Vei observa că dacă doreşti să te 

mişti, poţi s-o faci, dar o vei face 
foarte uşor. 

Se poate constata faptul că instrucţiunile din coloana stângă 
invită subiectul la rezistenţă, oricât de cooperant ar fi acesta. Celălalt 
tip de comenzi este permisiv şi reduce rezistenţele. De asemenea, 
E r i c k s o n era atent să aleagă astfel cuvintele încât ele să ex¬ 
prime o gândire pozitivă şi să stimuleze inteligenţa clientului său. 

El avea grijă să nu ofenseze clientul, excepţie făcând acele situaţii 
rare în care o ofensă era utilizată ca o intervenţie terapeutică menită 
să şocheze subiectul. 

Trebuie evitaţi termenii care fixează atenţia clientului asupra 
unor aspecte negative, cum ar fi: rezistenţă, blocaj, impas etc. 

♦ Disocierea conştient-inconştient. Metoda de inducţie a lui 
E r i c k s o n presupune modalităţi diferite de adresare pentru planul 
conştient şi pentru cel inconştient, autorul punând la baza proceselor 
de natură inconştientă activitatea emisferei cerebrale drepte. 


Emisfera stângă 
(Stare de veghe) 
Nivel lingvistic 
Nivel logic-gramatical 
Nivel raţional 
Nivel abstract 
Nivel direct 
Focalizarea atenţiei 
Efort voluntar 


Emisfera dreaptă 
(Transă) 

Pantomimică 
Nivel kinestezic 
Nivel muzical 
Nivel vizuospaţial 
Nivel intuitiv 
Nivel perceptiv-sintetic 
Activitate spontană 
Activitate difuză 
Stare confort 


E r i c k s o n utilizează anecdote şi sugestii indirecte pentru a 
face pe clienţi să se comute de la modelul lor dominant de procesare, 
bazat pe activitatea emisferei cerebrale stângi. 

E r i c k s o n spunea, adesea, referitor la mecanismele inconştiente: 
„Noi ştim mai mult decât credem că ştim”. 

Inducţia cuprinde: 

• Orientarea clientului în direcţia transei; 

• Fixarea şi stabilirea raporturilor; 

• Crearea disocierii conştient-inconştieiit; 

• Instalarea şi adâncirea transei; 


• Stabilirea unui cadru de referinţă pentru învăţare; 

• Utîlizarea stării de transă pentru scopuri clinice; 

• Reorientarea spre starea normală de veghe. 

^ Orientarea clientului în direcţia transei 

Clienţii au nevoie de fi orientaţi psihologic şi intelectual în 
direcţia transei. 

Orientarea psihologică implică, de regulă, doar interogarea 
clientului dacă a mai fost sau nu în transă vreodată şi cum a trăit 
transa respectivă. Discuţia se va centra în jurul transei trecute, pe 
baza căreia se va putea construi noua transă. în cursul procesului 
rememorării vechii stări, mecanismele psihologice implicate vor fi 
activate. Hipnoterapeutul va remarca posibila relaxare musculară, 
clipitul şi chiar micromişcări de levitaţie a braţului sau degetului, 
mişcări pe care le poate amplifica, încurajând intrarea în transă. 

Chiar în cazul în care clientul afirmă că nu a fost niciodată în 
transă, acesta poate fi interogat la ce anume se aşteaptă. Clienţilor 
de acest tip li se pot descrie unele experienţe familiare care seamănă 
cu transa, cum ar fi, de pildă, lectura unui roman pasionant care 
face ca subiectul să se detaşeze de geea ce este în jur. 

Este indicat să se înceapă transa cu o discuţie în legătură cu 
credinţele clientului cu privire la ceea ce este hipnoza. Astfel, 
hipnoterapeutul îşi va da seama despre prejudecăţile şi credinţele 
negative pe care le are clientul cu privire la hipnoză. 

Informaţiile greşite creează anxietate, disconfort şi, adesea, tind 
să slăbească relaţia terapeutică. 

Trebuie înlăturate, mai ales, următoarele prejudecăţi cu privire 
la hipnoză: 

• Hipnoza este o stare stuporoasă în care clientul îşi pierde 
autocontrolul; 

• Subiectul va fi extrem de vulnerabil şi va face ceea ce nu 
doreşte să facă; 

• Subiectul nu se va mai trezi din transă; 

• Dacă transa este încununată de succes, subiecţii se vor 
comporta ca nişte roboţi; 

• Hipnoza este lucrarea diavolului (prejudecata cel mai dificil 
de înlăturat tocmai pentru că este cea mai iraţională)! 

Subiecţii se pot îndoi de realitatea transei pentru că au rămas 
conştienţi de ceea ce se petrece în jur. 

^ Fixarea atenţiei şi stabilirea raporturilor 

Maniera ericksoniană de stabilire a raporturilor cu subiectul 
implică aşa-numita „intrare în rezonanţă cu acesta”: 

• Adresarea în limbajul clientului, ceea ce înseamnă că terapeutul 
va folosi aceleaşi cuvinte „cheie” pe care le utilizează şi 
clientul; 

• Utilizarea metaforelor pentru a realiza o mai bună intrare în 
rezonanţă; 

• Copierea expresiei faciale, poziţiei, tonului vocii şi a ritmului 
respiraţiei clientului; 

• Se porneşte de la aceste elemente pentru a ghida clientul. 

Datorită aplicării acestor tehnici, în hipnoterapia ericksoniană 

transferul are loc mult mai rapid. Drept consecinţă, pot fi comunicate 
mai repede mai multe idei şi pacientul învaţă într-o perioadă mai 
scurtă de timp. 

Pentru a capta atenţia pacientului, Erickson utilizează o 
metaforă plină de suspans, mister şi surpriză. O dată captată atenţia 
clientului, acesta va fi capabil să dezvolte un nou sistem de 
referinţă, sistem ce va putea fi utilizat în rezolvarea problemelor 
sale. Relaţia, o dată stabilită, va servi ca bază pentru crearea 
stării de confuzie care va realiza disocierea conştient-inconştient. 
Astfel, de pildă, E r i c k s o n putea începe astfel: „îţi voi povesti 
eeva care s-a petrecut în copilăria ta...”. 

Ideea că terapeutul se va referi la copilăria clientului despre 
care el nu ştie nimic, îl nedumereşte pe acesta, fapt ce creează 
surpriză şi captează atenţia. 

Terapeutul poate continua în felul următor: 

„Să scrii literele alfabetului este o sarcină foarte grea, nu-i aşa? 
îl faci pe e, trebuie să desenezi bucla lui b etc....”. 

Se constată că terapeutul nu minte, deoarece ceea ce spune el 
s-a petrecut cu adevărat în copilărie. Surpriza iniţială este înlocuită 
cu curiozitatea: „Oare unde vrea să ajungă terapeutul?”. 

^ Disociere conştient-inconştient 

Reamintim faptul că inducţia de tip ericksonian se realizează 
într-o manieră anecdotică, metaforică şi naturală. 


Exerciţiu de disociere a pianului conştient de cel inconştient 
(S.Lankton şiC.Lankton, 1985, p. 147) 


Mentalul tău conştient 

Legătură cauzală 

Mentalul tău inconştient 

ascultă vorbele mele 

şi 

face altceva 

poate fî interesat să înveţe 
ceva 

şi 

este interesat în ceea ce este 

poate avea dubii 

şi 

dezvoltă 0 linie dc gândire 

poate fî curios 

şi 

nici măcar nu este interesat 

operează linear 

şi 

gândeşte în mod global 

nu va face lucruri prea 

în timp ce 

va face multe lucruri pentru 

interesante 


tine 

este interesat în profunzimea 

în timp ce 

are propriile sale idei cu 

transei 


privire ia ceea ce îţi trebuie 

se poate concentra asupra 
unui singur obiect 

în timp ce 

învaţă foarte mult 

nu ştie unde vor ajunge. 

în timp ce 

face ca lucrurile să se pe¬ 

lucrurile 


treacă în interesul său 

sortează, clasifică, aşază în 
sertare 

în timp ce 

înţelege contextul 

poate fi uşor distras 

pentru că 

subconştientul tău va des¬ 
coperi ceva mai târziu 

se poate mira de unele 

pentru că 

conţine o magazie de cu¬ 

lucruri 


noştinţe, vise, posibilităţi 

este orientat spre situaţia de 
moment 

şi în acelaşi timp 

acţionează în favoarea ta 


Prezentăm în cele ce urmează un model de instructaj de tip 
disociativ (după E r i c k s o n ; cit. S.Lankton şiC.Lankton, 
1985, p. 147). 

„Mentalul tău inconştient ştie mai mult decât ştii tu”. Mentalul 
conştient îşi dă seama şi este orientat în raport cu situaţia de moment. 
Astfel, este conştient de prezenţa mesei, bibliotecii, telefonului, 
lucruri care nu au nici o legătură cu venirea ta aici. Dar inconştientul 
tău face abstracţie de toate aceste lucruri neînsemnate şi acordă 
atenţie doar cuvintelor mele şi propriilor sale reacţii. Multe din 
lucrurile pe care le gândim la nivelul subconştientului nostru se 
desfăşoară fără ştiinţa noastră...”. 

^ Instalarea şi adâncirea transei 

Comunicarea rezultată din alterarea „pattern”-ului de atenţie al 
subiectului şi disocierii instanţelor psihice reprezintă un semn că 
transa este deja instalată. 

Terapeutul continuă astfel: 

„în timp ce îţi vorbesc, respiraţia ta se modifică, tensiunea ta se 
modifică, muşchii tăi se relaxează. închide ochii şi bucurăAe de 
starea de confort în care te afli. Cu cât te simţi mai confortabil, cu 
atât vei intra într-o transă tot mai adâncă...”. 

^ Stabilirea cadrului propice pentru a învăţa ceva în timpul psiho- 
terapiei 

Erickson încuraja învăţarea indiferent de modalităţile prin 
care aceasta are loc în timpul procesului terapeutic. 

Instractajul poate suna astfel: 

„în starea de transă vei lăsa inconştientul tău să exploreze vasta 
magazie de date pe care le-ai acumulat în timpul vieţii. Ai multe 
cunoştinţe pe care le-ai acumulat fără să ştii. 

Multe din aceste cunoştinţe care au fost importante pentru 
mentalul tău conştient au alunecat acum la nivel inconştient...”. 

în loc de termenii „să lucrăm asupra materialului”, „să rezolvăm 
situaţia” sau „să actualizăm materialul”, Erickson preferă termenul 
de învăţare, pe care o înţelege ca pe o sarcină de ordin general de 
adaptare la cerinţele vieţii. 


4 Utiiizorea transei în vederea schimbării 

Utilizarea transei în scopuri clinice presupune luarea în 
considerare a personalităţii privite ca un tot unitar şi nu doar simpla 
reducere de simptorne prin sugestii directe, pentru că sugestiile 
directe vor aduce clientului doar o uşurare momentană, vor accentua 
relaţia transferenţială şi vor accentua reprimarea conflictului 
generator de simptorne. 

Erickson utiliza în scopuri clinice următoarele strategii: 

a) Utilizarea sugestiilor indirecte pentru a declanşa schimbarea; 

b) Utilizarea unor metafore şi anecdote cu rol terapeutic pentru 
a stimula resursele clientului şi pentru a ilustra schimbarea; 

c) Furnizarea unor explicaţii, a repetării în plan imaginar şi a 
unor prescripţii terapeutice pentru activarea resurselor clientului. 

Mai ales în ultimii săi ani de activitate, Erickson le spunea din 
ce în ce mai rar pacienţilor ce trebuie să facă (în mod direct). 

Erickson utiliza, atunci când considera necesar, şi tehnici 
clasice ale hipnozei, cum ar fi: sugerarea amneziei, regresia de 
vârstă, distorsionarea percepţiei timpului, sugerarea unor halucinaţii 
pozitive şi negative, sugestii posthipnotice. 

^ Reorientarea clientului spre starea de veghe 

Erickson spunea că circulă de multă vreme legenda cu privire 
la imposibilitatea trezirii subiectului din starea de hipnoză, dar că 
acest lucru nu este adevărat. 

Desigur, există clienţi care, din dorinţa de a manipula pe 
terapeut -, pot insista să rămână un timp mai îndelungat în transă. 
In aceste situaţii, sugestii adecvate cum ar fi, de pildă, prescrierea 
de simptom, pot rezolva repede problema. 

Revenirea se poate face prin instrucţiuni de tipul următor: 

„Poate conştientul tău a învăţat ceva sau nu a învăţat mare lucru 
de la inconştientul tău. Mă întreb dacă el poate să înveţe să te 
familiarizeze din nou cu lucrurile care te înconjoară aici în cabinet?” 

sau 

„Inconştientul tău va trezi curiozitatea conştientului în legătură 
cu modalitatea de a ieşi din transă”. 

MODEL DE INDUCŢIE COMPLETĂ (DUPĂ ERICKSON) 

E: Ce înţelegi prin inducţie clasică? 

S: Atunci când cineva îţi spune că te va hipnotiza. Cred că asta 
e cea mai bună definiţie (râde!), care se spune tipului de transă, în 
care putem să cădem atunci când oamenii ne vorbesc. 

E: Nu ai vrea să-ţi potriveşti mai bine scaunul? E bine aşa. Stai 
sprijinit, aşază braţele pe coapse şi priveşte înainte. Nu te mişca. 
Nu vorbi. îţi voi povesti ceva care s-a petrecut în copilăria ta, 
atunci când ai mers pentru prima dată la şcoală şi a trebuit să înveţi 
literele alfabetului. Ţi se părea o sarcină teribil de grea! Toate 
literele acelea cu forme diferite. îţi aduci aminte cum îl scriai pe 
e, apoi pe t sau pe i sau cum făceai bucla la b sau codiţa la p sau 
câte picioare avea litera m? 

Treptat ţi-ai format imaginea mentală a fiecărei litere. Sunt multe 
imagini, pentru că literele au forme şi mărimi diferite. în cele din 
urmă, imaginile mentale ale literelor s-au fixat undeva în creierul 
tău şi lor li s-au adăugat imaginile unor persoane, cuvinte, cifre sau 
obiecte şi chiar a unor idei. 

Fără să fii conştient de aceasta, tu formai imagini mentale. 

în timp ce îţi vorbesc ţi s-a modificat ritmul respirator, ţi s-a 
modificat tensiunea şi tonusul muscular. Muşchii tăi s-au relaxat, 
închide ochii şi caută să trăieşti starea de confort, relaxare. Cu cât 
te simţi mai bine, mai confortabil, cu atât vei intra într-o transă mai 
profundă. 

Iar în starea de transă vei putea lăsa mentalul tău inconştient să 
supravegheze numărul mare de cunoştinţe pe care le-ai acumulat în 
decursul vieţii tale. Ai adunat multe cunoştinţe chiar fără să-ţi dai 
seama. Multe cunoştinţe, care sunt foarte importante pentru 
conştientul tău, au alunecat în inconştient sau au început să-ţi fie 
folositoare în mod automat. Ele sunt folosite doar la timpul potrivit, 
doar în situaţia potrivită. 

Să înveţi a merge a fost o sarcină foarte dificilă, dar ai reuşit să 
înveţi acel lucru. Acum nu mai ştii exact cum mergi pe stradă, cum 
mişti picioarele, braţele, când trebuie să mergi încet. Nu mai şti 
cum mişti capul atunci când traversezi, dar el se mişcă corect la 

Stânga şi la dreapta atunci când traversezi o intersecţie. Faci o serie 
de mişcări corecte, chiar dacă pe stradă nu sunt maşini. 

Şi atunci când ai învăţat să conduci maşina, ţi se părea o sarcină 
dificilă să frânezi în intersecţii, atunci când circulai cu 30 km la 
oră. Dar pe măsură ce ai devenit expert în conducerea auto, poţi 
frâna uşor, chiar dacă te deplasezi cu 60, 70, 80 sau 90 km la oră. 
La timpul potrivit, la locul potrivit, cu presiunea potrivită, poţi să 
frânezi fără să smuceşti. Şi nici măcar nu ştii cum faci asta, atunci 
când apreciezi corect distanţa. 

Nu ştii ce percepţie a mişcării sau ce vedere periferică îţi spune 
ce trebuie să faci. Dacă eu stau pe bancheta din faţă, în timp ce tu 
conduci maşina, voi şti dinainte cu câteva secunde ce viraje vei face, 
dacă vei vira la dreapta sau la stânga, după limbajul corpului tău. 
Eu voi şti aceste lucruri chiar înainte ca tu să-ţi dai seama de ele. 

Mentalul tău inconştient ştie mai mult decât ştii tu. Mentalul tău 
conştient îşi dă seama şi este orientat în raport cu situaţia de moment, 
în felul acesta, îţi dai seama de birou, de bibliotecă, de locul 
telefonului şi de alte lucruri, care nu au nici o legătură cu venirea 
ta la cabinet. Dar mentalul tău inconştient ignoră toate aceste 
elemente nesemnificative şi acordă atenţie doar vorbelor mele şi 
propriilor sale reacţii. 

Majoritatea gândurilor care se petrec în mentalul nostru 
inconştient au loc fără ştirea noastră. Viteza gândului este la fel cu 
viteza electricităţii. Există bilioane de celule nervoase care sunt 
permanent în acţiune şi tu ai timp să devii conştient doar de o mică 
parte dintre procesele care se desfăşoară în creierul tău. Un simplu 
stimul poate extrage din inconştientul tău o multitudine de gânduri, 
care aparent nu sunt legate între ele... 

Aşa cum am mai subliniat, E r i c k s o n face distincţia între 
inducerea hipnotică în stil clasic, care este ritualistă şi repetitivă, 
aceeaşi tehnică fiind aplicată oricărui pacient şi inducţia naturală, 
în cadrul căreia sunt utilizate trăsăturile personalităţii pacientului 
şi comportamentul acestuia pentru a facilita intrarea în transă. 

în abordarea bazată pe utilizare, atenţia pacientului se fixează 
asupra unor aspecte ale comportamentului sau personalităţii sale în 
vederea obţinerii unei focalizări interioare. 

^ Acceptarea şi utilizarea comportamentului manifest al pacientului 

Terapeutul acceptă comportamentul şi sistemul de referinţă 
propriu pacientului (lumea lui subiectivă). 

Exemplu: o pacientă s-a oferit voluntară pentru o demonstraţie 
de hipnoză. E r i c k s o n i-a cerut să se aşeze cât mai comod pe 
scaun. Pacienta a cerut voie să-şi aprindă o ţigară şi a început să 
fumeze într-un stil meditativ, urmărind fumul de ţigară. Terapeutul 
a început inducţia de la această situaţie, dând sugestii în legătură 
cu inspiraţia şi expiraţia, apoi în legătură cu senzaţia de uşurinţă cu 
care pacienta ducea ţigara la gură şi apoi cobora lent braţul înapoi. 
Pacienta a intrat într-o transă uşoară, înainte de a termina ţigara. 
Apoi s-au administrat sugestii de relaxare, somn şi că în timp ce va 
dormi, ea va continua să se bucure de senzaţia plăcută pe care i-o 
oferă fumatul. 

Sugestiile administrate s-au referit la: plăcere, senzaţie de 
uşurinţă, satisfacţie interioară, senzaţia de a fi pe deplin absorbită 
în acţiunea de a fuma, senzaţia de confort, fără nevoia de a se 
preocupa de stimulii externi etc. 

Iată deci că terapeutul a utilizat pentru inducţia hipnotică 
comportamentul de a fuma. 

în cadrul altui exemplu, un bărbat de 30 de ani a intrat în cabinet 
şi a început să se plimbe încoace şi încolo afirmând că el nu poate 
vorbi despre problemele sale atunci când stă jos sau e culcat. 

Pacientul a fost refuzat de mai mulţi terapeuţi care l-au acuzat 
de lipsă de cooperare. El a cerut să se aplice hipnoterapia, dacă 
este posibil, deşi anxietatea sa era atât de mare încât el nu putea 
sta loeului. 

Terapeutul i-a adresat următoarea întrebare: „Eşti dispus să 
cooperezi cu mine, în timp ce continui să te plimbi prin cabinet?” 

Apoi, terapeutul i-a cerut pacientului să-i permită să participe şi 
la mersul prin cabinet, dirijându-i puţin paşii. Apoi terapeutul i-a 
sugerat să meargă şi înapoi, la dreapta şi la stânga, spre bibliotecă 
sau spre uşă. Iniţial, instrucţiunile au fost administrate într-un tempou 
care urmărea paşii. Treptat tempoul a fost redus şi ulterior s-a 
modificat şi conţinutul sugestiilor: „acum te deplasezi la dreapta, 
faţă de scaunul pe care vei sta, apoi la stânga, faţă de scaunul pe 


care vei sta, mergi direct spre scaunul pe care vei sta etc.... mergi 
spre scaunul în care te vei aşeza confortabil”. Pacientul a început 
să meargă tot mai încet, până când s-a aşezat pe scaun şi a intrat 
în transă. 

Valoarea tehnicii utilizării constă în demonstrarea pentru pacient 
a faptului că acesta este acceptat integral şi că terapeutul îl poate 
controla, indiferent de comportamentul său. 

^ Utilizarea situaţiilor de urgenţa (criză) 

Situaţiile de urgenţă induc în mod inevitabil starea de transă. 
Cheek şi Le Cron (1963) au arătat cum multe probleme 
somatice şi nevrotice pot fi produse datorită unor remarci nepotrivite, 
făcute în timp ce persoanele se aflau în stare de stres acut (transă 
^ şi sugestibilitate crescută), 
i R o s s i povesteşte cum fetiţa lui, R o x a n a , în vârstă de 3 ani 

! a venit plângând pentru că s-a lovit la genunchi. Lovitura era mult 
prea neînsemnată pentru a necesita terapie. Atunci, mama i-a spus 
copilului că o s-o sărute şi durerea va dispărea, iar genunchiul se 
va vindeca imediat, ceea ce s-a şi întâmplat. 

’ Micuţul A11 e n (fiul lui R o s s i), în vârstă de 7 ani, a căzut pe 

nişte cioburi şi a venit urlând acasă. Tatăl i-a spus utilizând 
afirmaţiile repetitive: „Şterge sângele cu prosopul de baie, nu cu 
i cel de mâini; foloseşte prosopul de baie, nu pe cel de mâini etc. 
Acum strânge bine piciorul cu prosopul, strânge bine piciorul cu 
prosopul... strânge-1 bine. Strânge-1 bine, bine de tot şi acum hai 
la maşină să mergem la doctor”. 

în cabinetul doctorului i s-a explicat copilului că rana nu e prea 
mare şi că acum el va trebui să observe cum doctorul suturează 
rana. Copilul a spus că vrea să i se facă 100 de cusături, mult mai 
multe decât surorii sale Betty! Atenţia sa fiind distrasă de la durere 
şi disconfort, copilul a suportat intervenţia fără anestezie. 

^ Utilizarea realităţilor interioare ale pacientului 

Presupune utilizarea pentru inducţie nu numai a compor¬ 
tamentului manifest, ci şi a gândurilor, sentimentelor şi experienţelor 
subiectului. 

Procedura constă în a cere sau a permite subiectului să-şi exprime 
liber gândurile, sentimentele, opiniile. Apoi, acesta este încurajat 
să realizeze cu voce tare speculaţiile despre modul cum ar arăta 
gândurile şi sentimentele sale dacă el s-ar afla în transă. în timp ce 
pacientul realizează acest lucru sau protestează, spunând că îi este 
imposibil să facă aşa ceva, afirmaţiile sale sunt repetate de către 
terapeut, ca şi cum acesta din urmă ar dori să înţeleagă mai bine 
sau să-i confirme afirmaţiile. Se cer şi mai multe comentarii de la 
pacient, care sunt parafrazate de terapeut. 

Astfel, de pildă, un pacient se prezintă la cabinet şi afirmă că a 
pierdut 3 ani cu psihanaliza şi încă un an Cu hipnoterapia. „Nici 
măcar nu am putut intra în transă, deşi m-am străduit. Am fost 
trimis la dvs. deşi nu văd rostul. Probabil va mai fi încă un eşec. 
Nu mă pot imagina intrând în transă. De fapt, nici nu ştiu bine ce 
înseamnă transa. 

Iată ce spune terapeutul în dialog cu pacientul: 

“ Nu poţi ştii ce înseamnă de fapt transa? 

- Nu, nu pot! 

- Da, nu poţi! 

- O stare psihologică, bănuiesc! 

- O stare psihologică, bănuieşti, ce altceva poate fi? 

- Nu ştiu! 

- Tu chiar nu ştii? 

- Nu, nu ştiu! 

- Nu ştii, dar te întrebi, te gândeşti, te gândeşti. 

- Mă gândesc! 

- La ce te gândeşti, ce simţi, ce trăieşti? 

- Nu ştiu. 

- Dar poţi să-ţi închipui. 

- E ca atunci când dormi? 

- Nu, te simţi relaxat, liniştit, somnoros! 

- Chiar relaxat? 

- Relaxat, obosit, destins, somnoros! etc. 

Această tehnică se potriveşte mai ales pentru pacienţii anxioşi. 
care se simt nesiguri de faptul că li s-ar impune ceva. Procedeul Ic 
creează iluzia că sunt conştienţi de fiecare etapă a procedurii. 

^ Utilizarea rezistenţelor pacientului 

Concepţia nefericită cu privire la relaţia dominanţă-supunere în 
hipnoză este probabil cauza principală a rezistenţelor la hipnoză. 

De multe ori, rezistenţele active nu sunt altceva decât modalităţi 
inconştiente pe care le foloseşte subiectul pentru a testa dacă 
hipnoterapeutul este dispus să facă o jumătate de pas în direcţia 
lui, în loc să încerce să-l forţeze să se supună integral ideilor sale. 

Astfel, de pildă, un subiect de sex feminin s-a oferit voluntar 
pentru o demonstraţie de hipnoză. Pacienta s-a aşezat pe scaun 
într-o poziţie rigidă şi provocatoare. Terapeutul a făcut remarca, pe 
un ton conversaţional, că hipnoza nu presupune neapărat relaxare 
sau comportament automat şi că hipnoza poate fi indusă !a un 
subiect care doreşte acest lucru prin acceptarea comportamentului 
acestuia. Pacienta a reacţionat la aceasta ridicându-se şi întrebând 
dacă nu ar putea fi hipnotizată şi în picioare. La întrebarea ei, 
terapeutul a formulat următoarea întrebare sugestivă: „De ce nu am 
demonstra că acest lucru este posibil?” 

Eriekson spunea că rezistenţele reprezintă o expresie a 
individualităţii pacientului. Sarcina terapeutului este să înţeleagă, 
să accepte şi să utilizeze această expresie a individualităţii 
pacientului, pentru a-1 ajuta să-şi depăşească limitările învăţate şi 
să-şi atingă obiectivele. 

Unui subiect care nu este receptiv la tehnica levitaţiei braţului 
i se poate spune: 

„Curând, braţul tău drept sau poate braţul tău stâng va începe să 
se ridice sau poate va apăsa tare pe coapsă sau poate nu se va 
mişca deloc. Vom aştepta să vedem ce anume se va întâmpla. Poate 
că arătătorul va începe să se mişte sau poate degetul tău mic. Nu 
este important, dacă braţul tău se ridică sau apasă mai tare în jos 
sau nu se mişcă deloc, ci capacitatea ta de a simţi ce se petrece cu 
braţul tău...”. 

în felul acesta, subiectul îşi va manifesta rezistenţa într-un mod 
constructiv şi în direcţia cooperării. 

Prezentăm în cele ce urmează şi alte modele de inducţie hipnotică, 
aparţinând unor autori de orientare ericksoniană. 

INDUCŢIE HIPNOTICĂ SIMPLĂ (GODIN, 1992) 

Inducţia se realizează prin aceea că terapeutul nu face decât să 
însoţească sugestii cu caracter contextual. 

într-un caz de tetanie (1984), pacienta este o tânără femeie care 
lucrează ca secretară. Ea a fost trimisă la psihoterapie de un coleg 
psihiatru pentru crize spectaculoase de tetanie care aveau loc de 
mai multe ori pe săptămână. Ea se simţea handicapată, deoarece nu 
mai avea curajul să se îndepărteze de casă sau de locul ei de muncă. 

După o şedinţă de hipnoză, pacienta s-a simţit mai bine timp de 
7-8 luni, după care a solicitat să i se administreze o şedinţă de 
hipnoză modernă, deoarece se temea ca stările de rău să nu reapară. 
După şedinţa de hipnoterapie de tip ericksonian, ea s-a decis să 
plece în S.U.A. şi să înceapă o viaţă nouă. 

Redăm mai Jos protocolul şedinţei (Godin, 1992): 

Terapeutul: „Acum am să vă rog să vă aşezaţi confortabil, pentru 
că doar atunci când cineva stă confortabil, el poate să coboare în 
interiorul propriului său eu. 

(Sugestii minimale care implică faptul că va urma o şedinţă de 
hipnoză. Cunoştinţele sugerate evocă şi facilitează relaxarea). 

O să vă aduceţi aminte de un moment agreabil, când v-aţi simţit 
bine, aţi făcut o călătorie sau v-aţi simţit bine în momentul acela. 
Veţi retrăi, de exemplu, ceea ce s-a întâmplat de~a lungul unei zile. 
Vă reamintiţi cum v-aţi trezit, ce aţi făcut atunci... eu nu am nevoie 
să cunosc detaliile... vă veţi aminti atmosfera de atunci, chiar 
mirosurile, peisajele, zgomotele, veţi regăsi stai'ea de bine, stare 
care se împrăştie în tot corpul dvs. Corpul şi mintea încep să 
funcţioneze tot mai bine, la un nivel mai înalt. Veţi fi tot mai 
curioasă să descoperiţi ce anume se va întâmpla, ce anume veţi 
descoperi. Regăsiţi senzaţia generală de plăcere, încredere, 
destindere, de bine interior pe care aţi trăit-o împreună cu prietenii. 
Vă imaginaţi că vă revedeţi prietenii, le revedeţi feţele, le auziţi 
vocea. Auziţi zgomotele, dacă există zgomote, acestea se includ în 
visul dumneavoastră. Important este să simţiţi bine, să vedeţi bine...” 

(Este vorba de o inducţie în cadrul căreia subiectul este ghidat 
să retrăiască o amintire. în timpul interviului preliminar, tânăra 
femeie a vorbit despre călătoriile pe care le-a făcut sau pe care ar 
fi dorit să le facă. Cuvintele ambigui facilitează evocarea călătoriei 
imaginare. Se remarcă importanţa pe care terapeutul o acordă 
anumitor cuvinte - subliniate. Acestea se pronunţă altfel şi, în felul 
acesta, se transformă în sugestii contextuale). 

„...puteţi rămâne cu ochii deschişi, chiar fără să vedeţi... dar 
puteţi lăsa ochii şi să se închidă, dacă ei doresc să se închidă... 
dacă ochii se închid de la sine, este de asemenea bine. Nu aveţi 
nimic special de făcut, decât să retrăiţi atmosfera, să regăsiţi senzaţia 
t de confort, de relaxare, de bine interior... 

I (Aluzia cu privire la închiderea ochilor va facilita închiderea 

•| acestora, dacă nimic nu se opune la aceasta. Starea de hipnoză este 
I posibilă şi cu ochii deschişi în măsura în care subiectul este capabil 
4 să se detaşeze de mediul exterior. Pauză prelungită). 

I' „Poate că vă vedeţi mergând şi, în acelaşi timp, vedeţi peisajul 

I cu o vegetaţie diferită de a noastră... vedeţi un peisaj puţin ireal, 
ţ exotic, surprinzător şi simţiţi întreaga bucurie de a fi descoperit ceva 
7 nou, ceva ce nu aţi cunoscut încă, de a fi pătruns într-un domeniu 

i cu totul nou, unde pătrundeţi însoţit, calm. Vă simţiţi departe de 

i lume, de grijile ei. Poate că inima dvs. bate mai tare datorită stării 
i de excitaţie sau poate că bate mai încet pe măsură ce vă relaxaţi aici; 

V pentru că puteţi să vă aflaţi, în acelaşi timp, aici şi acolo puteţi auzi 

vocea mea, fără să mă ascultaţi, pentru că sunteţi pur şi simplu 
absorbită de această călătorie şi uitaţi tot restul. 

(Sub pretextul sugerării unor detalii legate de călătorie, terapeutul 
utilizează metafore legate de situaţia hipnotică: ideea de exotic, de 
surprinzător şi, în acelaşi timp, de linişte). 

„Peste câteva momente vă voi cere să reveniţi uşor, aici, lângă 
mine, ca să putem vorbi de această primă experienţă! Voi număra 
până la 5 şi veţi reveni treptat şi uşor: 1..., 2..., 3..., 4..., 5. 

(în cazul unui subiect necunoscut, este indicat ca terapeutul să 
culeagă cât mai repede informaţii referitoare la cele trăite de acesta). 
Terapeutul va utiliza această stare ca pe o resursă. 




____ Psihoterapii scurte 

Vă veţi simţi eficientă, stăpână pe sine, dar pe un fond de 
încredere, siguranţă, bine interior. Acesta este primul pas pe care-1 
facem împreună. Bine! Vă simţiţi foarte bine corpul şi tot ce e în 
jurul său... (Perioada posthipnotică mai păstrează încă urmele 
hipnozei. Terapeutul continuă strategia precedentă). 

P: Da, dar în mod curios, corpul meu... simte parcă ceva care 
trece prin el, fără să ştiu ce este de fapt. 

T: „Vom merge mai departe în direcţia asta, dacă doriţi. Ceea ce 
pot să fac eu, este doar să vă ajut să lăsaţi propriul dvs. inconştient 
să se exprime. Inconştientul este partea cea mai importantă a propriei 
dvs. fiinţe, este aceea care vă conduce toate automatismele... Iar 
dacă această parte a eului dvs. nu-şi face datoria, este din cauză că 
este blocată de alte lucniri, cum ar fi, de pildă, stresul. Trebuie să 
redăm inconştientului dvs. locul său. în sensul acesta lucrez cu 
dvs.”. 

(Terapeutul se exprimă în termeni de disociere. Referirea la 
automatisme nu e.stc gratuită, ci reprezintă o sugestie cu caracter 
terapeutic). 

„Chiar dacă simţiţi lucmri surprinzătoare, o să vă explic, la 
timpul potrivit, că acestea sunt normale. Este vorba doar de ceea ce 
se petrece în capul dvs., în inconştientul dvs. atunci când auziţi 
cuvintele mele. Totul poate intra în armonie, dacă doriţi, pentru că 
totul depinde de ceea ce este în mintea dvs. Dacă starea pe care o 
trăiţi este surprinzătoare, aceasta se întâmplă pur şi simplu pentru 
că aţi relaxat mecanismele de control şi, în felul acesta, ceea ce se 
petrece în mintea dvs. se traduce în limbajul trupului. 

Deşi acest lucru este amuzant şi surprinzător, nu aveţi de ce să 
vă îngrijoraţi, ci, dimpotrivă. Pentru mine, această stare pe care o 
trăiţi este un test care îmi arată că inconştientul şi-a regăsit locul 
său”. 

(în acest paragraf, se reiau explicaţiile care se dau, în general, 
înaintea şedinţei de hipnoză. Cuvântul surprinzător va pregăti 
continuarea). 

„...atunci, dacă vă simţiţi bine, ne reîntoarcem? „Nu trebuie să 
vă mişcaţi, nu trebuie să vorbiţi, ci pur şi simplu să aşteptaţi ca 
organismul dvs. să-şi regăsească un anumit echilibru... să acţioneze 

de la sine, să lase automatismele să lucreze, aşa cum respiraţia se 
desfăşoară fără participarea dvs. Acum puteţi ignora toate zgomotele, 
tot ce vă deranjează, cum ar fi lătratul câinelui, pe care îl puteţi 
integra în visul dvs., puteţi ignora totul pentru că ştiţi că puteţi să 
i ignoraţi, să uitaţi anumite lucruri. Uneori este un lucru rău să uiţi, 

‘ să ignori, dar alteori este un lucru bun şi este bine să ne amintim 

■ţ doar acele lucruri care ne sunt utile şi să ignorăm, să uităm tot 

i restul. 

j’ (Sugestiile, prin care se spune subiectului că nu are nimic de 

* făcut, sunt utile pentru a declanşa o atitudine pozitivă. Aici apar 

Ş sugestiile terapeutice simple, pentru că este evident că crizele de 

W tetanie sunt amplificate de proiecţii mentale în viitor. Din acest 

ţ motiv se administrează sugestii de ignorare şi uitare. Terapeutul se 

î adresează clientului: „tu nu înţelegi ce se întâmplă, tu nu înţelegi 

% ce facem noi aici, tu nu înţelegi...!). 

§- „Ştiţi foarte bine că puteţi căuta seara soluţia unei probleme de 

W matematică, fără să o găsiţi şi să descoperiţi că soluţia vă vine 

ţ dimineaţa de la sine. în acest caz, inconştientul a lucrat pentru dvs., 

f fără să ştiţi. Acest program al inconştientului poate să lucreze în 

f continuare pentru dumneavoastră. Dificultăţile pe care le întâlniţi 

j nu ştiţi cărui fapt se datorează, pentru că mintea dvs. conştientă nu 

1 este în stare să rezolve problema, pentru că nu poate examina decât 

J o singură idee de-o dată şi adesea acest lucru nu este suficient, 
ţ Dimpotrivă, intuiţia dvs. inconştientă poate s-o facă şi de aceea 

■î lăsaţi inconştientul dvs. să preia comanda, pentru că în felul acesta 
veţi găsi soluţia la problema dvs. Poate că această soluţie o să vă 
7 apară ca evidentă la un moment dat, poate că nu o să vă apară 
deloc sau poate că veţi începe să vă comportaţi în aşa fel încât să 
rezolvaţi problema chiar fără să vă daţi seama. Toate acestea se vor 
petrece de la sine, fără participarea dvs., iar acest program trebuie 
să continue să se deruleze şi după ce şedinţa noastră s-a încheiat.” 

Introducerea metaforei elementare 

„Dumneavoastră nu mă ascultaţi, pentru că ceea ce spun eu nu 
este interesant, ci continuaţi să călătoriţi, simţind confortul şi 

încrederea, tonusul muscular este perfect adaptat, sunteţi în acelaşi 
timp alertă şi relaxată, regăsiţi tonusul potrivit unei zile de vacanţă. 
Acum veţi învăţa să folosiţi toate aceste lucruri învăţate. 
Inconştientul dvs. va face apel Ia aceste resurse interioare pentru a 
regăsi, ori de câte ori este nevoie, această stare de bine interior, de 
funcţionare uşoară, de satisfacţie a descoperirii şi de interes. 

Veţi păstra această stare şi după ce experienţa noastră va lua 
sfârşit, iar în privinţa problemelor dvs., le veţi rezolva, una câte 
una, zi după zi, ţinând seama de împrejurări, având în vedere ceea 
ce vă oferă viaţa, profitând de ocazii, atunci când le veţi găsi utile. 
Vă veţi organiza fiecare zi, aşa eum face toată lumea şi veţi găsi 
satisfaeţii în acea.sta. 

Vă simţiţi foarte bine în cursul acestei călătorii şi nu vă lăsaţi 
descurajată de mine. Eu doresc să verific ceva, dar dvs. continuaţi 
să călătoriţi (Terapeutul ridică braţul pacientei şi acesta rămâne în 
catalepsie). 

„Pot să se petreacă unele lucruri în timpul acestei călătorii, dar 
poate că nici nu vă aflaţi în acea călătorie, poate că vă aflaţi în 
alt vis şi poate că în câteva momente vă veţi afla în viitor, 
simţindu-vă încrezătoare, destinsă. Va fi un viitor pe care îl 
stăpâniţi perfect, pe care îl puteţi vedea, pe care îl puteţi simţi. 
Pot să se petreacă cu dvs. lucruri ca în timpul unui vis, iar dacă 
în corpul dvs. se petrec lucruri surprinzătoare, dacă se petrec 
mişcări în degete sau în alte zone, sau dacă o mână devine grea 
sau uşoară, totul este perfect normal. Lăsaţi-vă pur şi sirnplu dusă, 
continuând să vă trăiţi amintirile, visele, călătoriile, fără să fiţi 
deranjată”. (Terapeutul ridică complet braţul pacientei şi acesta 
rămâne în catalepsie. Cuvintele care urmează sunt necesare pentru 
a oferi asigurări subiectului). „Fiţi atentă la tot ce simţiţi în propriul 
corp, greutate sau senzaţie de uşor, poate chiar senzaţii bizare, ca 
şi cum propriul braţ nu v-ar mai aparţine. Toate acestea nu au nici 
o importanţă. în câteva momente veţi permite braţului dvs. să 
coboare, dar aceasta se va întâmpla pentru că inconştientul dvs. 
a înţeles foarte bine cum poate să vă ajute, cum poate găsi soluţii 
pentru a vă fi de folos. Atunci când braţul dvs. a coborât, vă veţi 

afla din nou aici, în cabinet, destinsă, odihnită, perfect stăpână pe 
propria persoană. 

Inconştientul dvs. a înţeles acest mod de a lucra, acest mod de 
a căuta soluţii şi fără să vă preocupaţi, braţul va coborî ca de la 
sine, liniştit. Atunci când braţul va ajunge din nou la locul său, vă 
veţi simţi foarte bine, destinsă şi odihnită, veţi fi din nou aici. Veţi 
inspira şi veţi expira adânc şi vă veţi mişca, dacă simţiţi nevoia. 

(Braţul coboară. Pacienta devine orientată în timp şi spaţiu. Se 
freacă la ochi şi îşi freacă mâinile). 

T: Aţi făcut aceeaşi călătorie sau alta? 

(Pauză. Pacienta lasă senzaţia că trăieşte o stare de perplexitate.) 

T: Este amuzant. Am făcut aceasta doar pentru a afla în ce stare 
vă aflaţi. 

P: De fapt nu am făcut nimic deosebit. 

T: Nu aţi făcut nimic, dar aţi fost în altă parte. 

P: Mi-e imposibil să-mi identific mâna dreaptă şi mâna stângă. 

T: Da, dar asta nu are importanţă. Aţi văzut cum braţul se mişca 
singur? 

P: L-am simţit cum se mişca fără să fac nimic. Nu eu am mişcat 

braţul. 

T: A fost o parte din dvs. pe care o numesc inconştient. Aceasta 
nu este partea voluntară, pe care o deconectăm provizoriu, pentru 
a lăsa lucrurile să se desfăşoare. 

Puteţi utiliza cele învăţate ca un exemplu de relaxare. Puteţi să 
vă relaxaţi timp de 5 minute. Este suficient să vă reamintiţi ceea ce 
am făcut împreună. 

O dată ce subiectul a reuşit să intre în transă, terapeutul va 
utiliza sugestiile terapeutice în scopul rezolvării problemei 
subiectului. Acestea reprezintă modalitatea de a folosi starea de 
transă pentru a comunica instrucţiuni cu caracter terapeutic. 

Multă vreme s-a crezut că dacă se sugerează un anumit lucru 
unei persoane hipnotizate, aceasta va fi obligată să execute „orbeşte” 
ceea ce i se comandă. Realitatea a dovedit că acest lucru nu este 
adevărat, persoana aflată în stare de hipnoză comportându-se liber. 
Astfel, inconştientul poate refuza sugestia administrată, o poate 
accepta parţial sau în totalitate. în acelaşi timp, în starea de transă 

hipnotică subiectul are aeces mai uşor la resursele sale interioare, 
eare se vor mobiliza pentru a realiza vindecarea. 

Hipnoterapia tradiţională utilizează frecvent sugestii directe de 
tipul următor; 

„Durerea de cap dispare complet şi pentru totdeauna” 

„Hemoragia se opreşte imediat” i 

„Vasele de sânge sunt relaxate şi liniştite” etc. 

Utilizarea acestor sugestii dă rezultate bune la unii subiecţi, la 
care putem obţine pe această cale dispariţia cefaleei, oprirea unei 
hemoragii sau scăderea tensiunii arteriale. ^ 

Cu toate acestea, există cazuri în care comunicarea prea directă ■ 

conduce la activarea rezistenţelor subiecţilor. Din acest motiv, \ 

Milton Erickson utiliza în psihoterapie, mai ales, sugestiile V 

indirecte. ‘ 

Astfel, de pildă, în loc să spunem subiectului aflat în hipnoză: j 

„închide cartea şi du-te să bei un pahar de suc”, am putea sugera ■. 

ceva de tipul următor: „Atunci când citeşti o carte interesantă, 
fruntea ta se încălzeşte uşor... Este o senzaţie plăcută şi 
confortabilă... Şi ai dori să mai savurezi pentru un timp această 
stare, ...să fumezi o ţigară... să bei un pahar de suc... sau să faci 
altceva... Nu ştiu daeă îţi vei oferi această plăcere acum sau poate 
după ce mai citeşti 2-3 pagini, pentru că amânarea unei plăceri o 
face şi mai mare...” (Meggle, 1990, p. 122). 

HIPNOZA ERICKSONIANĂ ÎN COMBATEREA DURERII 

Roxanna Erickson Klein (1990), fiica marelui 
psihoterapeut Milton Erickson, consideră că durerea 
reprezintă un fenomen care face parte din existenţa noastră. Aceasta 
reprezintă o problemă, este neplăcută, dar poate fi ameliorată şi nu 
trebuie să ne distrugă viaţa. 

Milton Erickson (1967) a pus la punct 11 tipuri de 
intervenţii terapeutice în stare de hipnoză pentru combaterea durerii. 

Aceste intervenţii aplicate în hipnoză reprezintă mijloace 
ajutătoare care se adaugă demersurilor medicale şi psihoterapeutice, 
specifice fiecărui pacient în parte şi cu care formează un tot unitar. 

înainte de a începe să lucreze cu un pacient care are dureri, 
psihoterapeutul trebuie să obţină informaţii în legătură cu procesele 
fiziologice şi fîziopatologice care stau la baza apariţiei durerii, 
precum şi în legătură cu medicaţia administrată şi cu efectele 
acesteia. 

în absenţa acestor' informaţii, hipnoterapeutul poate acţiona 
negativ asupra mecanismelor de apărare, precum şi asupra procesului 
de vindecare. Din acest motiv, hipnoterapeutul trebuie să se integreze 
armonios în cadrul echipei terapeutice care lucrează cu pacientul. 

Un aspect foarte important pe care trebuie să-l avem în vedere, 
atunci când lucrăm pentru a diminua durerea, constă în a-i învăţa pe 
pacienţi să detecteze semnalele dureroase, care au menirea de a-1 pune 
în gardă în legătură cu evoluţia procesului patologic, semnale care 
capătă un caracter mai discret atunci când se acţionează asupra durerii. 

O altă problemă o reprezintă individualizarea intervenţiei 
psihoterapeutice, în funcţie de situaţia şi de personalitatea fiecărui 
pacient. 

PROCEDEE HIPNOTICE DE CONTROL A DURERII 
(DUPĂ MILTON ERICKSON, 1979) 

♦ Sugestii directe. Acestea sunt valabile pentru un număr limitat 
de pacienţi şi chiar dacă acţionează eficient, acţiunea lor nu este de 
durată. Iată câteva exemple de astfel de sugestii; 

„Durerea dispare complet din zona X”. 

„Nu trebuie să mai simţi nimic în zona X”. 

♦ Abordarea hipnotică indirectă cu caracter permisiv. Aceste 
sugestii sunt similare în conţinut cu cele directe, diferenţa constând 
doar în modalitatea în care informaţia este oferită. Aceasta poate fi 
o metaforă sau orice altă tehnică indirectă de sugestionate, ca de 
pildă: 

„Nu ar fi bine să-ţi imaginezi că piciorul tău se odihneşte pe o 
saltea de puf?” (Roxanna Erickson,! 990). 

♦ Amnezia post-hipnotică. Se poate sugera amnezia parţială 
selectivă sau completă cu privire la episodul dureros, mai ales atunci 
când pacientul trebuie să continue tratamentul care îi creează 

disconfort. Acest fenomen are loc uneori şi în mod spontan, atunci 
când pacienţii se lasă absorbiţi de evenimente externe, cărţi, filme 
sau competiţii sportive. 

♦ Analgezia hipnotică. Prin sugestii directe se poate sugera 
senzaţia de amorţeală în zona respectivă. în mod indirect, se vor 
evoca imagini care să sugereze faptul că subiectului i se pun cuburi 
de gheaţă, că pe zona respectivă curge un şuvoi de apă rece, că 
poartă mănuşi de protecţie etc. 

Se poate, de asemenea, focaliza atenţia pacientului pe o senzaţie 
plăcută, de confort, în membrul sau organul pereche. ţ 

♦ Anestezia hipnotică. Anestezia reprezintă procesul de abolire ţ 

completă a durerii. ; 

Milton Erickson(l 967) considera că cea mai bună metodă 
indirectă de inducere a anesteziei constă în construirea unei situaţii i 

psihologice opuse celei în care se trăieşte durerea. [ 

Roxanna Erickson (1990) relatează cazul unui subiect î 

căruia îi fusese strivit piciorul şi care avea dureri în muşchi, tendoane [ 

şi în articulaţia genunchiului. Acesta s-a relaxat şi şi-a imaginat că f 

piciorul său, fiind serios lovit, are şi nervii afectaţi şi, drept urmare î 

nu are cum să-l doară. Rezultatul a fost că subiectul a suportat [ 

foarte bine intervenţia de aplicare a aparatului ghipsat şi nu a avut | 

dureri nici zilele următoare. I 

♦ Substituţia de simptom. O modalitate frecvent utilizată de [ 

Milton Erickson şide discipolii acestuia constă în sugerarea ! 

faptului eă durerea se transformă în mâncărime. în felul acesta şi i 

conţinutul emoţional asociat durerii se modifică prin modificarea I 

modului în care este percepută durerea. 

♦ Deplasarea senzaţiei de durere. în stare de hipnoză se 
sugerează faptul că senzaţia de durere se mută în altă zonă a corpului. 

Milton Erickson (1967) citează cazul unei paciente cu cancer 
metastazat la care a indus hipnoza şi i-a sugerat că durerea din 
zona abdomenului se deplasează în mâna stângă. Prin comutarea 
atenţiei în altă zonă a corpului, pacienta va dobândi un sentiment 
de autocontrol, iar ameninţarea, legată de o parte centrală a corpului 
va fi redusă prin intermediul distanţei. 

♦ Disocierea hipnotică. Dezorientarea în raport cu timpul şi cu 
propria persoană poate produce subiectului un sentiment de confort 
psihic. Pacientul poate fi orientat în timp spre o etapă timpurie a 
bolii, când durerea nu era atât de puternică. 

Dezorientarea în raport cu propriul corp se referă la sugerarea 
faptului că pacientul se separă de corpul său (este ca în cazul 
dedublării din practicile ezoterice). 

♦ Reinterpretarea în stare de hipnoză a experienţelor dureroase. 
Pentru a realiza această reinterpretare, pacientul trebuie să fie pe 
deplin conştient la început de durerea sa. 

Milton Erickson (1967/1980) a propus o serie de sugestii 
pentru a transforma o experienţă dureroasă foarte puternică într-un 
disconfort moderat. Astfel, de pildă, durerea profundă, tăioasă şi 
sâcâitoare a fost transformată de terapeut într-o experienţă neplăcută 
de balansare într-o barcă pe marea furtunoasă. 

♦ Distorsionarea timpului în hipnoză. Tehniea a fost elaborată 
iniţial deLynn Cooper şi a fost apoi perfecţionată de C o o p e r 
şi Milton Erickson în cadrul lucrării „ Distorsionarea timpului 
în hipnoză” (1959). 

Procedeul implică manipularea timpului subiectiv, pacienţilor 
sugerându-li-se să trăiască intervalele nedureroase ca fiind mai lungi, 
iar cele dureroase ca fiind mai scurte. Această metodă se utilizează, 
de regulă, împreună cu sugerarea amneziei pentru durerile suferite 
în trecut. 

♦ Diminuarea gradată a senzaţiilor dureroase. Pacientului aflat 
în hipnoză i se administrează sugestii de reducere progresivă a 
durerii, la început cu 1% pentru următoarea oră, apoi tot mai mult. 

CONCRETIZAREA SIMPTOMELOR Şl MANIPULAREA LOR TERAPEUTICĂ 
ÎN TERAPIA ERICKSONIANĂ 

Metoda concretizării simptomelor îşi are originea în lucrările lui 
Milton Erickson (1980 a). 

Sydney Rosen(l 990) a utilizat această tehnică cu pacienţi 
aflaţi în stare de hipnoză cărora le-a sugerat, de pildă, „să lase” în 

cabinetul terapeutului problemele-simptom. Astfel, pacienţilor li 
s-a spus că vor lucra împreună cu terapeutul asupra problemelor 
profunde care îi deranjează, iar în intervalul dintre şedinţele de 
psihoterapie, pacienţii vor trebui să-şi desfăşoare existenţa cât mai 
confortabil, fără să se gândească la problemele respective. 

Procesul concretizării şi manipulării simptomelor se explică prin 
făptui că subiecţii hipnotizaţi iau adesea „ad literam” cele spuse de 
terapeut (M i 11 o n E r i c k s o n, 1980 b). 

Un studiu mai recent realizat deMcCue şiMcCue (1988) 
a demonstrat faptul că această tendinţă spre literalism depinde şi de 
modul în care au fost formulate sugestiile. Astfel, subiecţii lui 
M i 11 o 11 E r i c k s o n au luat lucrurile „ad literam” pentru că 
terapeutul se aştepta la acest lucru, cunoscut fiind faptul că subiecţii 
aflaţi în hipnoză au tendinţa de a reacţiona în funcţie de ceea ce ei 
consideră a fi expectaţiile terapeutului. 

In orice caz, pacienţii aflaţi în hipnoză au, probabil, datorită 
particularităţilor transei hipnotice, capacitatea de a reacţiona la nivel 
concret, asemănător cu deficienţii mintali sau cu unii psihotici. 

R o s e n (1990) este de părere că, în beneficiul terapiei, se poate 
testa capacitatea de a reacţiona la nivel concret. 

Se poate cere, de pildă, subiectului să-şi imagineze o culoare 
sau o formă care este asociată cu un simptom sau cu o particularitate 
a acestuia. 

Procesul de coneretizare este faeilitat şi de ghidarea pacientului 
spre concentrarea pe detalii specifice diferitelor modalităţi 
senzoriale. 

O dată ce subiectul a reuşit să concretizeze simptomul, această 
abilitate va fi utilizată în scop terapeutic. Simptomul, o dată 
concretizat, va putea fi modificat sub aspectul formei, culorii, 
localizării, funcţiei etc. Astfel, un pacient cu dureri de cap, aflat în 
hipnoză, va putea vizualiza durerea sa de cap sub forma unei bile 
de culoare roşie, bilă care se rostogoleşte de pe vârful unui deal, 
departe de capul acestuia. Tendinţa spre concretizare s-a manifestat 
în mod spontan de-a lungul timpului, aceasta fiind specifică unor 
procedee magice, de vindecare sau de autoprotecţie, cum ar fi 

„bătutul în lemn”, purtarea de amulete, talismane sau în acţiunile 
întreprinse de şamani sau vrăjitori. 

Rosen (1990) este de părere că simbolizarea şi concretizarea 
sunt procese foarte asemănătoare, diferenţa dintre ele fiind doar 
cantitativă. 

Autorul a avut o pacientă care avea tendinţa să-şi concretizeze 
trăirile chiar în afara hipnozei. Pacienta se simţea distrusă, deoarece 
fusese respinsă de un băiat care îi plăcea. Terapeutul i-a cerut să 
închidă ochii şi să observe ceea ce vede şi ceea ce simte, la care 
aceasta a relatat că vede cuvântul „Iove” (dragoste) spart în două; 
silaba „ve” s-a desprins de silaba „Io” şi a căzut. Pacienta a afirmat 
că se simte tristă, lipsită de speranţă, inertă. Terapeutul i-a sugerat 
apoi să repare mental cuvântul „Iove” şi foarte repede pacienta a 
început să se simtă mai bine. 

Concretizarea simptomelor dă rezultate foarte bune la pacienţii 
ce suferă de depresie, fobii, anxietate sau dureri, deoarece mulţi 
dintre aceşti pacienţi au tendinţa de a descrie în termeni concreţi 
suferinţele lor: un pacient deprimat va descrie faptul că poartă o 
greutate pe umeri sau că se simte încolţit, iar un pacient anxios 
afirma că „se simte prins într-o capcană”. 

în cursul procesului terapeutic, terapeutul nu trebuie să creeze 
imagini noi, ci doar să acţioneze asupra imaginilor elaborate de 
pacient. Atunci când concretizarea simptomelor nu are loc în mod 
spontan, terapeutul va interveni în mod direct, solicitând pacientului 
să se concentreze asupra simptomului său: 

„în timp ce te concentrezi asupra durerii tale, poţi să-mi spui ce 
formă are ea, sau ce culoare?” 

„Durerea ta se mişcă sau rămâne neclintită?” 

„Simţi căldură sau răcoare?” 

„Ce imagini îţi vin în minte când te gândeşti la ea?”. 

Ulterior, terapeutul va crea reprezentări prin intermediul cărora 
durerea, exprimată în imagini concrete, este plasată într-o rachetă 
sau în nacela unui balon care se depărtează, este îngropată sau 
arsă etc. 

Se pot utiliza şi tehnici de programare neurolingvistică (N.L.R) 
prin intermediul cărora se poate reduce în plan mental luminozitatea 






Psihoterapii scurte 


unei imagini sau se poate trece de la o culoare foarte vie la o 
culoare estompată. 

La fel ca şi în cazul unei situaţii fobice, unde un cuvânt sau o 
imagine poate produce panica, la fel, prin asociere, un cuvânt sau 
un obiect concret va putea declanşa reacţii adaptative (La fel ca în 
cazul obiceiului de a „bate în lemn” pentru a îndepărta o situaţie 
ameninţătoare). 

Astfel, de pildă, pacienţilor care suferă de atacuri de panică li 
se poate da instmctajul să ia contact cu propriul lor eu interior, 
apropiind palmele una de cealaltă. în felul acesta pacientul utilizează 
propriul său corp ca pe o resursă concretă. Elementele din mediul 
înconjurător pot fi utilizate şi ele în calitate de resurse pentru 
concretizare. Aerul poate fi trăit ca exprimând linişte, pace, calm 
şi acest lucru este foarte util în terapia tulburărilor anxioase, a 
fumatului sau în orice situaţie în care este bine să sugerăm 
subiectului că introduce un element în corpul său, după modelul: 
„Inspiră calm, energie, vigoare etc.” 

în acelaşi timp, a bea apă reprezintă un act care poate fi asociat 
cu senzaţiile de relaxare, împlinire, purificare. 

Cea mai bună modalitate de a descoperi resursele care vor 
contribui la înlăturarea sau înlocuirea simptomului constă în a 
solicita subiectul să caute în interiorul său elemente aparţinând 
învăţării inconştiente, întorcându-se în timp la perioada când se 
simţea în siguranţă, destins, liniştit, încrezător. 

Imaginile care îi vin în minte pacientului vor fi utilizate ca 
declanşatoare posthipnotice pentru stările pozitive programate de 
terapeut: senzaţia de linişte, care îi apare în minte unei paciente 
când îşi aminteşte cum se juca în copilărie cu păpuşa, poate fi 
transferată asupra unui alt obiect cu care pacientul vine în contact 
în prezent. 

Concretizarea resurselor este un procedeu util şi Ia pacienţii cu 
cancer sau alte afecţiuni grave. Forţele imunostimulatoare sau forţele 
de vindecare pot fi vizualizate sub forma unor animale (rechini 
albaştri) sau ca raze laser. Cancerul, la rândul său, poate fi vizualizat 
ca un animal sălbatic ce trebuie îmblânzit, mâncat de un alt animal 
mai mare sau redus, datorită acţiunii unor raze laser. Monstrul 

(tumora) poate fi transformată, în imaginaţie, prin procedee tehnice 
sau magice într-un animal mai slab sau într-unul neagresiv. în acelaşi 
timp, este bine ca substanţele injectate în cursul chimioterapiei să 
fie vizualizate în sens pozitiv ca fiind laptele care hrăneşte sau 
„fluide vindecătoare”. 

Prezentare de caz (Rosen, p. 264) 

Pacient cu durere abdominală. 

Terapeutul: „Ce culoare îţi vine în minte atunci când te 
concentrezi asupra durerii tale? Roşu? Gândeşte-te la un obiect sau 
la mai multe obiecte care sunt colorate în roşu!”. 

Pacientul: „Un pix”. 

T: „Un pix roşu? Are şi pastă roşie?”. 

P: „Dai”. 

T: „Imaginează-ţi că iei pixul roşu şi scrii cu roşu cuvintele 
pace, confort. Sau poate preferi să mâzgăleşti până când pasta roşie 
se termină? 

Atunci când pasta roşie s-a terminat, ar fi bine să te întrebi: Oare 
nu a dispărut şi durerea din abdomenul meu, o dată cu pasta roşie? 
Când vei simţi mai puţină durere, ridică degetul arătător drept. 

Atunci când vei fi gata, vei putea ieşi din transă şi vei lăsa în 
urma ta pixul roşu şi durerea. De acum încolo vei scrie numai cu 
cerneală albastră şi te vei simţi învăluit într-o culoare albastră, 
liniştitoare. Aruncă toate problemele care te-au supărat într-o gaură 
neagră. Trebuie să fii convins că vei reuşi. Meriţi să fii fericit. Nu 
scrie nicăieri că nu vei reuşi, iar dacă scrie, noi putem şterge. Poţi 
înlocui cele scrise cu alte lucruri bune, scrise în cerneală albastră!”. 

T: (După ce pacientul a ieşit din transă) „Cum te simţi acum?”. 

P: „Bine. Nu mă mai doare!”. 

T: „Şi nu am lucrat decât 10 minute!”. 

P: „Mi-a fost tare rău înainte!”. 

Tehnica de concretizare a simptomelor este o tehnică utilă, dar 
ea nu reprezintă decât unul din multiplele procedee terapeutice, 
care pot fi utilizate în cadrul unui demers psihoterapeutic mai 
complex. 

PSIHOTERAPIA CONSTRUCTIVISTĂ 


sihoterapia constructivistă se referă la un model psiho- 
terapeutic strategic elaborat deNardone (1996) şi care se aplică 
în special în tratamentul tulburărilor anxioase, mai ales fobice. 

Programul de psihoterapie propus cuprinde un ansamblu de 
tehnici, prin intermediul cărora terapeutul produce o modificare în 
organizarea relaţională, cognitivă şi emoţională care stă la baza 
formulării şi menţinerii fobiilor simple şi generalizate. 

Tratamentul psihoterapeutic este de scurtă durată, rezultatele 
acestuia putând fi evaluate imediat. 

Tehnica terapeutică propriu-zisă se referă la modificarea 
percepţiilor şi reprezentărilor pe care le are clientul cu privire la 
propria persoană, la lumea externă şi la ceilalţi, mai precis este 
vorba de restructurarea schemelor relaţionale care susţin şi validează 
trăirile cu caracter fobie. 

Procedeele utilizate se caracterizează prin claritate, precizie şi 
caracterul controlat al rezultatelor, care pot fi apreciate în mod 
obiectiv nu numai de terapeut, ci şi de client. 

Obiectivul pragmatic al psihoterapie! constă în destructurarea 
modalităţilor de adaptare şi a soluţiilor patologice elaborate de 
pacient, care au drept scop punerea în acţiune a unor mecanisme 
defensive, de apărare împotriva anxietăţii. 

în elaborarea metodelor şi tehnicilor sale, Nardone se bazează 
mai ales pe studiile şcolii de la Palo Alto, reprezentată în special 
de Watzlawick şi Weakland, precum şi de cele ale lui 
Milton Erickson, care utiliza adesea în psiho¬ 
terapie aşa-numita „hipnoză fără transă” (Sa Ivi ni, 1996). 


Modelul psihoterapie! constructiviste reprezintă un demers 
ştiinţific, deoarece se caracterizează prin transparenţă, posibilitatea 
de verificare publică a rezultatelor şi concordanţa dintre supoziţiile 
- ■ teoretice şi metodele de intervenţie psihoterapeutică aplicate asupra 
subiectului. 

Pentru a înţelege bazele teoretice cognitiv-constructiviste care 
stau la baza acestui sistem psihoterapeutic, autorul porneşte de la 
concepţia lui Bateson (1972), conform căreia convingerile 
noastre, de regulă neconştientizate, cu privire la lumea exterioară, 
determină modul nostru de a acţiona în lume şi, la rândul său, 

‘ ; modul nostru de a simţi şi de a acţiona influenţează convingerile şi 
concepţiile despre lume şi viaţă. 

Psihoterapia strategică urmăreşte să producă modificări în ceea 
i ce priveşte modalităţile în care oamenii şi-au construit „realităţile” 
ţ disfuncţionale. Pentru a reuşi acest lucru, primul pas pentru terapeut 
înseamnă înţelegerea şi adoptarea stilului de gândire al pacientului 
£ şi abia apoi, pomindu-se de la această „rezonanţă” psihoafectivă se 
- poate trece la mobilizarea resurselor interioare ale subiectului. 

Criteriul de validare al psihoterapie! îl reprezintă, conform acestei 
orientări pragmatice, reducerea sau dispariţia simptomelor. 

în urma aplicării modelului terapeutic, elaborat de Nardone 
(1996) pe un număr de 52 de pacienţi suferind de tulburări obsesive 
şi fobice, s-au obţinut rezultate pozitive în 86% din cazuri, într-un 
% timp relativ scurt (14 şedinţe de psihoterapie). 

Principiul intervenţiei terapeutice constructiv-strategice poate fi 
£ ilustrat într-un mod sugestiv de o povestire specifică tradiţiei 
f islamice; 

^ „La moartea sa, Aii Baba a lăsat drept moştenire 39 de cămile 

% celor 4 fii ai săi. Testamentul prevedea următoarele: o jumătate din 

* cămile va reveni fiului celui mare, un sfert celui de-al doilea, o 

optime celui de-al treilea şi o zecime mezinului. 

Cei patru fii nu puteau cădea de acord asupra împărţelii şi s-au 
pus pe ceartă. Problema a fost rezolvată de un înţelept care călătorea 
t pe o cămilă şi care, atras de zgomot, a intervenit în dispută. Acesta 

f a descoperit soluţia într-un mod aproape magic: el a adăugat propria 

i cămilă celor 39 şi a făcut împărţirea pornind de la 40 de cămile. în 

felul acesta, fratele cel mare a primit 20 de cămile, al doilea 10, al 
treilea 5, iar cel mai mic 4. Apoi înţeleptul a încălecat pe cămila 
sa şi-a plecat mai departe” (Eigen, 1990, p. 40). 

înţeleptul oriental a rezolvat problema adăugând ceva ce era 
absolut necesar pentru moment, dar care, o dată soluţia găsită, nu 
mai era util. 

în acelaşi mod, tratând un pacient fobie, terapeutul adaugă un 
anumit element în conţinutul comunicării pentru a găsi în mod 
rapid şi eficient soluţia, element care îşi pierde semnificaţia o dată 
cu dispariţia simptomului. 

Acest gen de intervenţie nu este decât aparent magică, ea 
bazându-se pe un demers structurat de rezolvare de probleme, demers 
ce constă în adaptarea creativă la împrejurări pentru a sparge cercul 
vicios al comportamentelor psihopatologice auto-alimentate. 

DEFINIREA Şl DESCRIEREA FORMELOR GRAVE DE ANXIETATE, 
PANICĂ Şl FOBIE 

N a r d o n e (1996) este de părere că termenii respectivi ar trebui 
explicaţi mai bine, deoarece în mod frecvent ei sunt utilizaţi pentru 
a descrie un număr mare de realităţi psihologice şi comportamentale, 
explicate în mod diferit de către diverşi teoreticieni. 

Astfel, un psihanalist va explica anxietatea ca fiind efectul unei 
psihotraume nerezolvate din copilărie, un comportamentalist, ca pe 
o formă de comportament învăţat, un terapeut de familie ca pe un 
produs al unei interacţiuni familiale disfuncţionale, iar un 
experenţialist va considera anxietatea ca expresia angoasei omului 
în faţa existenţei. 

Abordările descrise ne amintesc de metafora indiană care descrie 
patru orbi care ating un elefant. Fiecare dintre ei atinge o parte 
diferită din trupul elefantului şi susţine cu tărie că partea descrisă 
de el reprezintă „adevărul” cu privire la structura elefantului (cel 
care atinge trompa spune că elefantul este ceva lung şi elastic, cel 
care îl atinge pe o latură spune că elefantul reprezintă o masă 
uriaşă de carne şi piele etc.). 



Psihoterapii scurte 


Psihoterapia constructivistă nu este de acord cu abordări teoretice 
de tipul celor prezentate mai sus. Conform acestei perspective, 
problemele umane sunt considerate ca un produs al interacţiunii 
dintre subiect şi realitate. Sistemele complexe de reprezentări şi 
constructe cognitive cu privire la propria persoană şi la lumea 
externă elaborate de subiect capătă, la subiecţii care suferă de 
tulburări anxioase, forme disfuncţionale. 

Psihoterapeuţii care îmbrăţişează această orientare sunt interesaţi 
să afle cum funcţionează problema-simptom şi nu motivul pentru 
care aceasta a apărut. 

Tulburările anxioase obsesive şi fobice sunt diagnosticate pe 
baza interviului clinic direct cu pacientul. 

Pentru a evita realizarea unor profeţii autoîmplinite, terapeutul 
utilizează, pentru a desemna simptomele respective, termenul de 
„problemă” şi nu de boală psihică. în acest mod se poate construi 
mai uşor o realitate psihoterapeutică orientată în direcţia găsirii 
soluţiei. 

CLASIFICAREA TULBURĂRILOR FOBICE DUPĂ D.S.M. III.R. (1987) 
(NARDONE, 1996, p. 43) 

Criterii de diognostic: 

1. Sindromul atacului de panică: 

a) Subiectul trăieşte unul sau mai multe atacuri de panică. Acestea 
survin brusc, sunt imprevizibile, au durată limitată şi nu sunt direct 
legate de expunerea la situaţii care produc în mod obişnuit anxietate 
sau de situaţii în care persoana este observată direct de către 
altcineva. 

b) Pentru a diagnostica sindromul atacului de panică, subiectul 
trebuie să fi suferit cel puţin patru atacuri ce corespund criteriului 
de mai sus şi care au avut loc în decurs de aproximativ patru 
săptămâni sau să fi trăit unul sau mai multe atacuri, urmate de 
aproximativ o lună, în care subiectul manifestă o teamă persistentă 
legată de faptul că s-ar putea produce un nou atac. 

c) în cursul atacului de panică, pacientul trebuie să prezinte cel 
puţin patru din simptomele următoare; 

• dificultăţi de respiraţie (dispnee) sau senzaţie de sufocare; 

• ameţeli, senzaţie de instabilitate sau de leşin; 

• palpitaţii (tahicardie); 

• tremurături sau spasme musculare; 

• transpiraţie; 

• senzaţie de strangulare; 

• greaţă sau jenă în regiunea abdominală; 

• sentimente de derealizare sau depersonalizare (senzaţia că nu 
mai este aceeaşi persoană şi că lumea s-a modificat); 

• amorţeli, furnicături (parestezii); 

• bufeuri de căldură sau senzaţia de frig; 

• dureri sau jenă la nivelul toracelui; 

• teama că va muri; 

• teama că va înnebuni sau că va comite un act necontrolat. 

d) Cel puţin patru din simptomele menţionate au apărut brusc şi 
s-au accentuat în următoarele zece minute. 

e) Nu poate fi stabilită o cauză organică a tulburării (ca, de 
pildă, o intoxicaţie cu amfetamină, cofeină sau hipertiroidie). 

Formele clinice ale atacului de panică: 

Formă uşoară: toate atacurile care au avut loc în cursul ultimei 
luni s-au caracterizat prin mai puţin de patru simptome. 

Formă moderată: 

=> în cursul ultimei luni toate atacurile s-au caracterizat printr- 
un număr limitat de simptome; 

în ultima lună, gravitatea atacurilor de panică se situează 
între nivelul de atac uşor şi atac sever. 

Formă severă: în ultima lună, subiectul a suferit cel puţin opt 
atacuri de panică. 

Remisiune parţială: în ultimele şase luni nu s-a înregistrat nici 
un atac de panieă sau simptome caracteristice acestuia. 

2. Sindromul agorafobie cu atacuri de panică: 
a) Agorafobia: subiectul prezintă teama de a se afla în locuri 
sau în situaţii de unde ar fi dificil (sau jenant) să iasă sau în care 
nu ar putea beneficia de ajutor în caz de atac de panică. Această 

teamă conduce la reducerea deplasărilor subieetului sau la nevoia 
ca acesta să fie în permanenţă însoţit de către altcineva, atunci 
când se deplasează. în afara casei, subiectul se confruntă cu situaţii 
generatoare de agorafobie, fapt ce-i provoacă o anxietate intensă. 
Aceste situaţii apar atunci când persoana se află singură în afara 
locuinţei, în aglomeraţie, la o coadă, pe un pod sau într-un mijloc 
de transport. 

b) Apar tulburări care răspund criteriilor atacului de panică. 

Severitatea comportamentului de evitare la agorafobie: 

Uşoară: subiectul manifestă un comportament de evitare precis 
delimitat, având altfel un mod de viaţă relativ normal (se deplasează 
singur doar la serviciu sau unde este absolut necesar). 

Moderată: evitarea conduce la limitări în modul de viaţă al 
subiectului (poate părăsi domiciliul fără a fi însoţit, dar nu poate 
parcurge mai mult de câţiva kilometri). 

Severă: evitarea îl imobilizează total pe subiect la domiciliu, 
acesta fiind incapabil să se deplaseze neînsoţit. 

Remisiunea parţială: subiectul nu mai prezintă actualmente nici 
un comportament de evitare de tip agorafobie, dar a prezentat astfel 
de comportamente în ultimele şase luni. 

3. Sindromul agorafobie fără atacuri de panică: 

a) subiectul prezintă comportament agorafobie; 

b) nu se înregistrează niei o tulburare specifică atacului de panică. 

4. Sindromul obsesiv-compulsiv: 

a) Obsesii: 

=> Idei, gânduri, impulsuri sau reprezentări recurente şi 
persistente care cel puţin la debutul bolii, sunt resimţite de 
către subiect ca intruzive şi absurde (Exemplu: o mamă poate 
fi bântuită de ideea obsesivă că îşi va ucide copilul pe care 
îl adoră). 

=> Subiectul depune eforturi susţinute pentru a ignora sau pentru 
a reprima gândurile sau impulsiunile obsesive sau pentru a 
le neutraliza prin intermediul altor gânduri sau acţiuni. 

=» Subiectul conştientizează faptul că obsesiile sunt produsul 
propriei sale închipuiri, nefiindu-i impuse din afară. 

=> Conţinutul obsesiilor nu este legat de gândurile, impulsiunile 
sau reprezentările eare au declanşat tulburarea (dacă prezintă 
o tulburare a conduitei alimentare, obsesiile nu vor fi legate 
de hrană, dacă utilizează o substanţă psiho-activă, obsesiile 
nu sunt legate de drog etc.)- 

b) Compulsiunile: 

=> Sunt comportamente repetitive, intenţionale, desfăşurate după 
reguli bine stabilite, cu caracter stereotip şi reprezintă o 
reacţie a subiectului la apariţia obsesiei. 

=> Comportamentele respective au drept scop de a neutraliza 
sau de a împiedica o senzaţie de disconfort sau o situaţie cu 
caracter redutabil. Cu toate acestea, activităţile respective 
nu au legătură logică cu scopul propus (de a preveni sau 
neutraliza), sau se manifestă în exces, 

=4> Subiectul recunoaşte faptul că ceea ce face el este excesiv 
sau absurd (acest lucru nu este însă valabil pentru copiii mai 
mici sau pentru persoanele ale căror idei obsesive sunt 
suprainvestite, ca în cazul obsesiilor cu conţinut religios). 

c) Obsesiile şi compulsiunile sunt însoţite de sentimente de 
disconfort, de o pierdere considerabilă de timp (ocupă o mare parte 
a zilei) sau interferă, în mod semnificativ, cu activităţile cotidiene 
ale subiectului, cu cele profesionale sau cu relaţiile sociale ale 
acestuia. 

N a r d o n e (1996) plasează forma fobică a fixării hipocondriace 
(pe care D.S.M. 111.R. o plasează la tulburările psihosomatice) în 
cadrul tulburărilor care au la bază anxietatea, datorită faptului că 
investigaţia clinică a evidenţiat la aceşti subiecţi o dinamică 
perceptivă şi reacţională de tip obsesivo-fobic. 

5. Tulburarea hipocondriaca: 

a) Bolnavul prezintă teama şi convingerea că suferă de o maladie 
gravă, datorată interpretării eronate a anumitor senzaţii sau simptome 
fizice, pe care le crede semne ale bolii respective. 

Vârsta medie de apariţie a tulburării respective se situează între 
20 şi 30 de ani. In general, tulburarea îmbracă o formă cronică cu 
apariţia şi dispariţia simptomelor, deşi există şi unele cazuri de 
vindecare. Persoanele care au avut în familie bolnavi, sunt mai 


predispuse la acest tip de afecţiune. Situaţiile stresante cu caracter 
psihosocial influenţează, la rândul lor, apariţia bolii. 

b) O examinare somatică minuţioasă nu evidenţiază nici un fel 
de tulburare organică. Cu toate acestea, pacienţii nu cred ceea ce 
li se spune şi îşi susţin în continuare convingerea că sunt bolnavi, 

c) Teama că suferă de o boală gravă persistă şi după ce medicii 
au dat toate asigurările subiectului. 

d) Simptomele tulburării hipocondriace durează cel puţin şase 
luni. 

Modelul psihoterapeutic propus de Nardone (1996) a fost 
elaborat în urma unor studii clinice, realizate pe 152 de subiecţi 
trataţi în cadrul Centrului de Terapie Strategică din Arezzo, în 
perioada 1988-1990. 

FORMAREA Şi MENJiNIREA TULBURĂRILOR FOBICE 

Atunci când oamenii se referă la o problemă psihologică este 
normal să ne întrebăm de ce a apărut respectiva problemă. La baza 
acestei atitudini mentale se află un mod de gândire de tip cauzal, 
conform căruia există totdeauna o relaţie între cauză şi efect. 
Conform acestei concepţii, cauza precede totdeauna efectul, iar în 
domeniul psihologic pentru a rezolva o problemă actuală ar fi absolut 
necesară analiza trecutului subiectului. 

Acest mod de gândire a condus la concepţii reducţioniste în 
psihologie, cum ar fi psihanaliza şi teoriile comportamentaliste. 

Ştiinţa contemporană s-a îndepărtat însă de acest model 
explicativ, adoptând conceptul de cauzalitate circulară. 

In mod concret, această orientare se reflectă în atitudinea 
psihoterapeutului care, întrebat fiind de clienţii săi în legătură cu 
cauza fobiilor şi obsesiilor, trebuie să le explice faptul că a cunoaşte 
respectivele cauze nu este nici necesar, nici util pentru a le vindeca. 

Mai precis, nu este util să cunoaştem modul în care s-au format 
şi au evoluat în timp obsesiile şi fobiile, ci modul în care sistemele 
de percepţii şi reacţii disfuncţionale, în raport cu anumiţi stimul i, 
funcţionează în prezent. 

Din perspectiva găsirii unor soluţii la problemele de viaţă ale 
pacienţilor, terapeutul trebuie să înlocuiască întrebarea „din ce cauză 
a apărut problema respectivă?” cu întrebarea „cum funcţionează 
procesele psihice pentru a menţine problema-simptom?”. 

Nardone (1996) susţine punctul de vedere ,cognitiv-com- 
portamentalist conform căruia tulburările fobice şi obsesive nu se 
datorează unor psihotraume din copilăria timpurie, nu au o cauză 
de natură biologică, ele instalându-se, în mod treptat, prin 
intermediul acumulării progresive a unei tensiuni emoţionale induse 
prin autosugestie, care conduce la „construirea” primului atac de 
panică. Pornindu-se de la acesta, se elaborează un set de secvenţe 
pcrccptiv-comportamentale cu caracter disfuncţional. Studiile clinice 
realizate asupra unui număr impresionant de cazuri au demonstrat 
că tulburările fobice severe au apărut şi s-au complicat treptat, 
având că punct de pornire gândurile, îndoielile şi reprezentările 
legate de teama de îmbolnăvire. Aceste gânduri şi reprezentări au 
apărut fie întâmplător, fie în legătură cu trăirea unei situaţii uşoare, 
bazate pe o teamă de îmbolnăvire justificată. 

în primul caz, gândurile pacientului au fost de tipul următor: 
„dacă vreodată mă voi simţi rău atunci când mă aflu în mulţime sau 
departe de casă, cine mă va ajuta?... mă voi face de râs...” etc. 

Treptat, aceste gânduri cu caracter dubitativ se transformă în 
adevărate „fixaţii” agorafobice, subiecţii începând să declanşeze 
comportamente de evitare în raport cu toţi stimulii care ar fi putut 
declanşa astfel de gânduri sau emoţii. Mai exact, aceştia încep să 
se teamă de toate reacţiile fiziologice (tahicardice, dificultăţi 
respiratorii, transpiraţii, ameţeli, confuzie etc.) pe care le declanşează 
anumite situaţii de viaţă. 

în cel de-al doilea caz, acelaşi proces se declanşează pornindu-se 
de la un prim episod de teamă cu simptome psihosomatice. 
Observând faptul că la anumite situaţii ce produc reacţii emoţionale 
puternice, subiecţii declanşează comportamentul de evitare a 
respectivelor situaţii sau încearcă să-şi controleze voluntar reacţiile 
emoţionale, fapt ce conduce la agravarea simptomelor. 

Observaţiile clinice au evidenţiat faptul că formele grave de 
tulburări fobice au fost declanşate fie de evenimente nesemnificative. 

fie doar de simple gânduri dubitative, de tipul: „s-ar putea să mi 
se facă rău”. Se pare că aceşti subiecţi au căzut într-o capcană 
psihologică la fel ca şi miriapodul din povestea lui N a r d o n e şi 
Watzlawick (1990): 

„Gândindu-se la dificultatea de a-şi mişca simultan cele 100 de 
picioare şi dorind să controleze modul în care se mişcă acestea, 
miriapodul s-a găsit în imposibilitatea de a se mai deplasa” 
(Nardone, 1996, p. 61). 

Ceea ce fixează o simptomatologie cu caracter fobie nu este 
evenimentul iniţial, ci ceea ce întreprinde persoana respectivă pentru 
evitarea anxietăţii. 

Comportamentele pe care le pune în acţiune subiectul pentru a 
scăpa de teamă reprezintă un fel de soluţii „deja încercate” şi care 
nu duc decât la accentuarea, agravarea şi generalizarea simpto¬ 
matologiei. Rezultatul este că persoana va atinge până la urmă 
stadiul de „neajutorare dobândită” sau de blocaj total. Acest concept 
de „neajutorare dobândită” a fost studiat de psihologii cognitivişti 
şi desemnează starea patologică în care individul nu mai poate 
controla evenimentele şi situaţiile, stare percepută de subiect ca 
fiind de natură interioară. Consecinţele acestei stări sunt: dispoziţie 
depresivă, reacţii de teamă acute sau cronice şi/sau recurgerea la 
aşa-numitele ritualuri obsesive cu ajutorul cărora subiectul crede 
că ar putea controla evenimentele de care se teme (S a 1 v i n i, 
1971). 

Pentru a clarifica felul în care punerea în acţiune a modului de 
soluţionare a unei probleme nu face decât să menţină problema, 
vom da un exemplu concret (Nardone, 1996): 

O persoană care se teme să iasă singură din casă, va recurge în 
general la două soluţii. Prima soluţie va consta în evitarea tuturor 
situaţiilor în care ea s-ar putea afla singură în afara casei. Treptat, 
acest gen de comportament va conduce la evitarea aproape a tuturor 
acţiunilor care se desfăşoară în afara casei. Acest gen de evitare 
generalizată va avea drept consecinţă scăderea pragului de 
declanşare a fricii, în aşa fel încât eforturile, pe care le întreprinde 
subiectul, pentru a controla situaţiile periculoase prin intermediul 
evitării acestora, nu face decât să sporească frecvenţa situaţiilor 

respective în aşa fel încât subiectul va începe să deelanşeze atacuri 
de panică, chiar atunci când se află foarte aproape de casă. Astfel, 
soluţia deja încercată are un efect retroactiv asupra problemei, 
complicând-o. 

Al doilea tip de soluţie găsită de subiecţii care suferă de tulburări 
anxioase grave constă în a solicita ajutor din partea anturajului. 
Aceştia sunt deosebit de inventivi în a construi adevărate reţele, 
formate din persoane care i-ar putea ajuta în cazul unui atac de 
panică. Dar, şi această soluţie laborioasă va conduce treptat la 
agravarea simptomului. Ori de câte ori persoana în cauză solicită 
sau primeşte un ajutor, ea primeşte, în acelaşi timp, un dublu mesaj: 

„tc ajut şi te protejez pentru că ţin la tine”; 

„te ajut şi te protejez pentru că eşti foarte bolnav”. 

Repetarea continuă a acestui mesaj confirmă tot mai mult 
„gravitatea” bolii subiectului şi, prin mecanismul „profeţiei 
autoîmplinite”, simptomele sale se agravează. 

Astfel, cele două „soluţii deja încercate” de subiectul anxios 
conduc la instalarea unei secvenţe comportamentale circulare, care 
îl prind într-un fel de capcană psihologică, în cadrul căreia tentativele 
de a rezolva problema nu fac decât s-o amplifice (K e e n e y, 1985). 

In acest context, elementul care declanşează formarea sistemului 
„percepţie-reacţie de tip fobie” (N a r d o n e , 1996) nu are o relaţie 
cauzală directă cu apariţia simptomului, ci are mai curând un caracter 
întâmplător, legat de trăirea accidentală a unei stări de teamă reală 
sau imaginară. 

Pentru a sparge „cercul vicios” în care se mişcă subiectul fobie 
sunt necesare acele intervenţii care au drept scop nu modificarea 
reacţiilor comportamentale ale pacientului, ci modificarea 
structurilor cognitive ale acestuia, mai ales a modului lor de 
percepere a realităţii. 

Caracteristicile unei astfel de intervenţii psihoterapeutice sunt 
următoarele (N a r d o n e , 1996, p. 80): 

Intervenţia trebuie să distrugă cercul vicios de tip homeostatic, 
format între persistenţa problemei şi soluţiile „deja încercate”. 

Aceasta trebuie să conducă la depăşirea rezistenţelor faţă de 
schimbare, specifice sistemelor aflate în echilibru homeostatic, fără 
ca subiectul să-şi dea seaiua de acest lucru. 

Intervenţia terapeutică trebuie să producă modificări concrete în 
f domeniul percepţiei şi reacţiei subiectului în raport cu situaţia 
, anxiogenă. 

O dată ce modificarea s-a produs, strategia terapeutică trebuie 
!' să-l ajute pe subiect să-şi mobilizeze toate disponibilităţile afective 
şi comportamentale şi să-i redea acestuia încrederea în forţele 
proprii. 

MODELUL DE PSIHOTERAPIE STRATEGICĂ ELABORAT DE NARDONE (1996) 

f Modificarea realităţii psihologice rigide, care stă la baza 

comportamentelor de tip fobie, este dificilă, dar nu imposibilă. 
Dificultatea constă în aceea că, a găsi o soluţie eficientă, într-un 
timp relativ scurt, implică dirijarea subiectului într-un astfel de 
mod încât acesta să-şi modifice, nu numai propriile acţiuni, ci şi 
modul în care percepe realitatea, iar pentru a realiza acest lucru 
este necesară modificarea modalităţii în care acesta îşi organizează 
informaţiile. 

Pentru a nu declanşa rezistenţele pacientului, modul de abordare 
al acestuia trebuie să aibă un caracter indirect, bazat pe utilizarea 
sugestiilor, instrucţiunilor paradoxale, a capcanelor de comunicare, 
a reetichetărilor şi a prescripţiilor de tip comportamental. 

Prezentăm planul modelului de psihoterapie scurtă, construc- 
i tivist-strategică, pentru tulburările obsesive şi fobice (N a r d o n e , 
1991, p. 62). 

Etapa I (prima şedinţă). 

Obiective: 

1. Definirea problemei şi câştigarea încrederii pacientului. 

2. Realizarea unui acord cu pacientul asupra obiectivelor 
psihoterapie!. Construirea relaţiei psihoterapeutice; 

I întărirea încrederii şi câştigarea colaborării pacientului. 

3. Explorarea sistemului perceptiv-reacţional al pacientului 

I şi redefinirea acestuia. 

I 4. Construirea unei ipoteze de intervenţie. 

I 5. Primele acţiuni cu caracter terapeutic. 

Strategii: 

1. Tehnica „tracing”-ului. 

2. Reetichetarea (recadrajul) circulară a problemei. 

3. Reetichetarea circulară a sistemului percepţie-reacţie, 
precum şi a soluţiilor încercate de pacient. 

4. Reetichetarea paradoxală. 

5. Tehnica bazată pe confuzie. 

6. Comunicarea metaforică. 

7. Instrucţiunile indirecte (prescrierile indirecte). 

Modul de comunicare cu subiectul: limbaj hipnotic (utilizarea 

hipnozei în afara transei, ascultare activă, sugestii non-verbale şi 
influenţa personală a terapeutului). 

Etapa a Il-a (şedinţele 2-5) 

Obiective: 

1. Distrugerea sistemului rigid percepţie-reacţie şi soluţii 
încercate de subiect. 

2. Redefinirea primei schimbări. 

3. Stimularea altor schimbări progresive. 

4. Modificarea modului în care clientul percepe realitatea. 
Strategii: 

1. Reetichetarea (recadrajul): 

paradoxală; 

:=i> provocativă; 

=> activarea îndoielii. 

2. Prescrieri (instrucţiuni) în sfera comportamentului: 

=> directe; 

=> indirecte; 
paradoxale. 

3. Comunicare metaforică: 

=> anecdote; 

=> povestiri; 

=> aforisme. 

4. Redefinirea cognitivă şi explicativă a modificărilor 
obţinute. 

Comunicarea cu subiectul: limbaj hipnotic (hipnoza în absenţa 
transei) şi influenţa personală maximală a terapeutului. 


i Etapa a IlI-a (începând cu şedinţa a şasea) 

Obiective: 

1. Constatarea prin intermediul experienţelor directe a 
faptului că subiectul este capabil să depăşească 
problema-simptom. 

2. Realizarea progresivă de noi modificări până când sunt 
atinse obiectivele terapeutice despre care s-a convenit 
că rezolvă problema. 

3. Redefinirea modului în care subiectuT percepe relaţia 
sa cu sine însuşi, cu ceilalţi şi cu lumea exterioară. 

4. Consolidarea achiziţiilor obţinute. 

5. Formarea la subiect a unui sistem de percepţie-reacţie 
suplu în raport cu realitatea. 

Strategii: 

1. Prescrieri directe şi indirecte în sfera comportamentului. 

2. Reetichetarea. 

3. Prevederea paradoxală a recăderilor. 

4. Redefinirea explicativă a modificărilor obţinute şi 
stimularea subiectului să obţină o anumită autonomie 
personală. 

Comunicarea cu subiectul: limbajul utilizat este din ce în ce mai 
? puţin hipnotic. Se recurge tot mai puţin la rolul influenţei personale 

a terapeutului şi a comunicării implicite, în vederea stimulării 
indirecte a autonomiei personale a subiectului. 

Etapa a IV-a 

Obiective: 

Achiziţionarea completă de către pacient a autonomiei personale 
şi a flexibilităţii sistemului percepţie-reacţie. 

Strategii: 

1. Explicarea în detaliu a demersului psihoterapeutic 
utilizat (redefinirea cognitivă) şi clarificarea procesului 
de schimbare. 

I 2. Responsabilitatea schimbării este atribuită integral 

I resurselor proprii ale pacientului. 

3. Comunicarea cu subiectul: total non-hipnotică, dar 
descriptivă şi cu caracter familiar. 

STRATEGIA PSIHOTERAPEUTICĂ UTILIZATĂ ÎN CAZUL AGORAFOBIEI 

Pentru a sparge rapid cercul vicios bazat pe percepţie-reacţie al 
agorafobicului, terapeutul va aplica o serie de procedee tactice care 
se înscriu într-un plan strategic mai general. 

La început, terapeutul va pune accent pe modul de destructurare 
a lespectivului cerc vicios, bazat pe soluţiile deja încercate de 
pacientul agorafobie: evitarea şi solicitarea de sprijin. 

Tehnica utilizată constă într-o prescriere indirectă, bazată pe o 
procedură de tip sugestiv, menită să distragă atenţia pacientului de 
la simptomul său. Se aplică, de asemenea, şi o reetichetare cu 
caracter strategic care va avea drept scop utilizarea simptomului 
(teama) în vederea provocării unei modificări în sfera com¬ 
portamentală (subiectul va fi astfel direcţionat, încât să se teamă să 
primească ajutor). 

Mai precis, cele două strategii sunt: 

1. Orientarea atenţiei spre un element nesemnificativ, în timp ce 
se realizează o intervenţie esenţială; 

2. Utilizarea forţei simptomului pentru anularea acestuia. 

Pacientului i se cere să-şi exacerbeze simptomul în mod deliberat 

în cadrul unei secvenţe psihoterapeutice ritualizate, cu elemente 
spaţio-temporale precise, în care acesta trebuie să îndeplinească 
anumite acţiuni prescrise prin intermediul sugestiilor. 

Prescrierea simptomului îl va determina, în mod paradoxal, pe 
pacient să capete control asupra acestuia şi va conduce, în final, la 
dispariţia sa. După spargerea cercului vicios al comportamentului 
agorafobie, se va trece la realizarea unor confruntări directe cu 
situaţiile anxiogene, sub îndrumarea terapeutului. Aeeste experienţe 
vor dovedi pacientului faptul că poate face faţă foarte bine oricărd 
situaţii, care înainte îi producea teamă. 

Confruntarea se realizează iniţial prin intermediul sugestiilor, 
astfel încât pacientul să intre în situaţia anxiogenă aproape fără 
să-şi dea seama, realizând faptul că a trecut cu bine proba abia 
după ce aceasta s-a încheiat. Strategia psihoterapeutică implică, de 
asemenea, şi activarea disponibilităţilor latente ale subiecţilor. 

în finalul terapiei, se dau explicaţii precise legate de modul în 
care a acţionat aceasta. 

în cele ce urmează, prezentăm în detaliu etapele procesului 
psihoterapeutic. 

Etapa I 

Prima şedinţă de psihoterapie are o importanţă deosebită pentru 
pacienţii agorafobiei. Aceştia simt o nevoie imperioasă de a-şi 
rezolva problema şi, din acest motiv, ei sunt extrem de receptivi 
şi sugestibili, dar, în cazul în care nu au obţinut imediat o confirmare 
că sunt pe drumul cel bun, ei vor părăsi terapia şi vor recurge la 
alte soluţii. 

Din acest motiv, intervenţia psihoterapeutică trebuie începută 
cât mai repede, utilizând receptivitatea acestor subiecţi ca pe un 
instrument al psihoterapie!. 

Astfel, după ce a ascultat cu atenţie descrierea problemei 
pacientului, utilizând un stil de comunicare bazat pe imitaţie şi pe 
intrarea în rezonanţă cu modalităţile senzoriale de receptare şi 
prelucrare a informaţiei de către pacient, precum şi cu mimica şi 
pantomimica acestuia, terapeutul va aplica prima tehnică de 
intervenţie: reetichetarea în vederea modificării sistemului de relaţii 
interpersonale, utilizate în mod obişnuit de un pacient fobie, sistem 
care menţine problema-simptom. Terapeutul va pune accentul pe 
modul în care îşi percepe un subiect propria realitate şi pe reacţiile 
sale obişnuite. Pacientului i se va explica faptul că problema sa 
este cea care îl determină să ceară ajutor de la alte persoane, dar 
că ajutorul şi suportul venit de la ceilalţi nu pot rezolva situaţia. I 
se va preciza, de asemenea, faptul că nu trebuie să conteze pe 
sprijinul din partea celorlalţi şi chiar mai mult, că ajutorul primit 
este foarte periculos şi poate să-i agraveze starea. 

Terapeutul va explica în detaliu, pe un ton sugestiv, modul în 
care familia şi prietenii pacientului au devenit parte integrantă a 
comportamentului disfuncţional. Prin intermediul ajutorului acordat, 
membrii familiei şi prietenii nu fac decât să confirme incompetenţa 
şi dependenţa pacientului. Se precizează însă că, în momentul de 
faţă, pacientul nu este încă în măsură să se descurce fără sprijinul 
altcuiva. 

Această reetichetare are rolul de a canaliza teama pacientului 
într-o altă direcţie, reprezentând, în acelaşi timp, şi o incitare la o 
reacţie care va contribui la destructurarea sistemului disfuncţional 
de relaţii interpersonale ale subiectului fobie. 

Redefinind ajutorul în termenii unui factor care agravează boala, 
se va modifica perspectiva pacientului asupra relaţiilor sale 
interpersonale, care nu vor mai fi privite ca un fel de „colac de 
salvare”, ci ca ceva nociv şi foarte periculos. în felul acesta, va 
apărea la subiect teama de a fi ajutat. Totodată, forţa simptomului 
(teama) este reorientată în direcţia distrugerii reţelei de sprijin cu 
caracter patologic. 

Terapeutul va sublinia încă o dată faptul că, indiferent de cele 
discutate, el nu crede că pacientul nu se poate lipsi total de ajutor 
din afară în stadiul iniţial al terapiei. în acest caz, se aplică o 
afirmaţie paradoxală care are rolul de a spori receptivitatea 
pacientului, care va avea tendinţa de a demonstra terapeutului faptul 
că se poate dispensa imediat de ajutorul nociv şi că doreşte să 
colaboreze cu acesta pentru a-şi rezolva problema. 

După această primă intervenţie, care ocupă cea mai mare parte 
a primei şedinţe de psihoterapie, se administrează prima instrucţiune 
comportamentală, ca temă pentru acasă. 

Terapeutul va declara în mod fals că, pentru moment, ne aflăm 
doar în faza de tatonare şi că sarcina trasată trebuie îndeplinită „ad- 
litcram” pentru a permite o mai bună apreciere a situaţiei. Această 
stratagemă este utilizată pentru a împiedica pe pacient să încerce să 
evalueze efectele îndeplinirii sarcinii, pentru că o atenţie prea mare 
acordată acesteia i-ar putea reduce din eficienţă. Instrucţiunea se 
administrează în termenii următori: „De fiecare dată când simţiţi că 
vă cuprinde criza (atacul de panică) şi teama dumneavoastră se 
accentuează, scoateţi un jurnal din buzunar şi notaţi în detaliu tot 
ce se petrece. Faceţi cu conştiinciozitate acest lucru, chiar dacă vă 
cuprinde panica de mai multe ori pe zi. La şedinţa viitoare îmi veţi 
lăsa paginile completate pentru a putea să le studiez. Jurnalul 
respectiv este elaborat de terapeut şi cuprinde formulare foarte 
plicticoase în care pacientul trebuie să noteze data, locul, situaţia, 
gândurile care îi vin în minte, precum şi simptomele resimţite. 

A doua şedinţă începe, de regulă, cu următoarea afirmaţie a 
pacientului: 

„Doctore, îmi cer scuze, dar nu am făcut ceea ce mi-aţi spus, 
dar, curios lucru, săptămâna trecută nu am avut nici un fel de criză” 
sau: 

„M-am simţit mult mai bine. Am mai avut câteva momente 
critice, dar, în mod incredibil, în momentul în care notam în jurnal, 
anxietatea şi stările proaste dispăreau ca prin farmec”. 

Aproape toţi pacienţii afirmau că în săptămâna care a trecut nu 
au solicitat nici un fel de ajutor nici de la prieteni, nici de la 
familie. Se constată astfel că modul rigid al pacientului de a percepe 
realitatea a fost destructurat, iar reţelele de susţinere în plan 
psihosocial, care produceau efecte contrare scopului pentru care au 
fost puse în acţiune, au fost anulate. Metaforic vorbind, „vraja s-a 
rupt” (Nardone , 1996). 

Explicaţia acestui fenomen este următoarea: comutarea atenţiei 
pacientului de la simptome la sarcina de îndeplinit, a permis 
pacientului să se detaşeze de soluţiile stereotipe deja încercate. 
Obligaţia de a nota cu conştiinciozitate gândurile şi evenimentele 
modifică atitudinea pacientului în raport cu anxietatea. 

Sarcina este atât de dificilă încât eliberează psihicul subiectului 
de teamă. Mai mult, pacientul începe să creadă că solicitarea 
ajutorului va agrava boala şi, în felul acesta, o stare de teamă este 
înlocuită cu alta şi mai puternică. 

Etapa a Il-a 

în cursul celei de-a doua şedinţe de psihoterapie, terapeutul 
ascultă relatarea pacientului şi apoi întăreşte efectul tehnicilor 
anterior aplicate prin intermediul redefinirii situaţiei: 

„Iată că problema dvs. nu este atât de îngrozitoare cum părea, 
dacă o intervenţie neînsemnată a fost suficientă pentru a modifica 
situaţia. Cu alte cuvinte, problemele dvs. nu sunt nici insolubile, 
nici inevitabile. Aşa cum aţi dovedit-o, sunteţi într-adevăr capabil 
de schimbare”. Se insistă asupra acestei redefiniri pe tot parcursul 
celei de-a doua şedinţe de psihoterapie. 

Atunci când sistemul rigid de reacţii disfuncţionale a fost 
dcstructurat, terapeutul va întări încrederea pacientului în propriile 
sale forţe. 

Modul de percepere a realităţii pacientului va începe să se 
modifice de la unul disfuncţional spre unul mai adecvat. 

In cazul în care reacţiile pacientului la primele demersuri 
terapeutice au fost pozitive, se trece la etapa a doua a programului. 
In caz contrar, se mai administrează indicaţia terapeutică timp de 
încă o săptămână şi se redefineşte situaţia în cursul celei de-a treia 
şedinţe de psihoterapie. 

In ultimele minute ale şedinţei a doua se administrează o nouă 
intervenţie comportamentală paradoxală: 

„Pentru că în ultima şedinţă de psihoterapie aţi reuşit atât de 
bine să luptaţi împotriva problemei dvs., vă voi cere să faceţi ceva 
ce vi se va părea şi mai absurd decât ceea ce aţi făcut până acum. 
Trebuie, în mod obligatoriu, să îndepliniţi ceea ce vă cer. Cred că 
v-am câştigat întrucâtva încrederea, nu-i aşa? Presupun că aveţi pe 
acasă un ceas deşteptător cu o sonerie îngrozitoare. In fiecare zi, la 
ora la care vom conveni, veţi potrivi acel ceas în aşa fel încât să 
sune peste o oră. Timp de o jumătate de oră va trebui să vă închideţi 
într-o cameră, să vă aşezaţi într-un fotoliu, să încercaţi să vă simţiţi 
cât mai rău şi să vă gândiţi la cele mai rele lucruri în legătură cu 
problema dvs. Va trebui să vă concentraţi asupra fricilor celor mai 
teribile, până când vă veţi provoca, în mod voluntar, o criză de 
panică. Veţi rămâne în starea respectivă timp de o jumătate de oră, 
până când sună ceasul. în acel moment opriţi exerciţiul, mergeţi la 
baie, unde vă bărbieriţi (vă spălaţi pe faţă) şi apoi vă reluaţi treburile 
zilnice”. 

Această instrucţiune poate avea două tipuri de efecte posibile: 

1. „Doctore, nu am reuşit să intru total în rol. Am încercat, dar 
mi s-a părut atât de caraghios că mi-a venit să râd. Curios 
lucru, în loc să mă simt speriat, m-am simţit liniştit”. 

2. „Doctore, am reuşit să fac ceea ce mi-aţi cerut şi am trăit 
aceleaşi senzaţii pe care le-arn avut înainte să vin la 
dumneavoastră. A fost tare neplăcut şi chiar am plâns la un 
moment dat. Bine că a sunat ceasul şi totul a luat sfârşit”. 

Interesant este faptul că cea mai mare parte dintre pacienţii care 
au avut cele două tipuri de reacţii nu au mai avut nici un atac de 
panică în afara jumătăţii de oră programate, iar ceilalţi au mai avut 
momente rare şi scurte de panică, pe care le-au putut controla cu 
uşurinţă. 

în şedinţa următoare, terapeutul ascultă relatarea pacientului şi 
apoi redefineşte situaţia în termenii unei schimbări benefice. în 
cazul reacţiei specifice primului tip, se spune: 

„Aşa cum aţi avut ocazia să constataţi, problema dvs. îşi pierde 
din acuitate, atunci când o provocaţi în mod voluntar. După cum 
probabil ştiţi, psihicul nostru funcţionează uneori în mod paradoxal 
şi nu în acord cu principiile bunului simţ. Sunteţi pe cale să învăţaţi 
să nu mai cădeţi în capcana propriei tulburări şi a soluţiilor deja 
încercate, care nu fac decât să complice problema în loc s-o rezolve”. 

Pentru reacţia de tipul al doilea, terapeutul se va adresa 
pacientului astfel; 

„Vă felicit! Aţi învăţat să modulaţi şi să modificaţi voluntar 
simptomele, puteţi la fel de bine să le faceţi să dispară sau să le 
reduceţi. Cu cât reuşiţi mai bine să provocaţi simptomele timp de 
o jumătate de oră, cu atât reuşiţi să le controlaţi mai bine tot restul 
zilei”. 

Prin intermediul ambelor instructaje, terapeutul intenţionează să 
întărească încrederea pacientului în posibilitatea schimbării, precum 
şi faptul că el este pe cale să achiziţioneze noi strategii eficiente, 
care îl vor putea ajuta în viitor să înfrunte frica. 

în felul acesta, pacientul a obţinut dovezi incontestabile cu privire 
la faptul că ceea ce face el împreună cu terapeutul se dovedeşte 
eficient, fapt ce contribuie la întărirea colaborării dintre cei doi şi 
produce alte modificări progresive în ceea ce priveşte modul în 
care pacientul percepe realitatea. 

Terapeutul trebuie să fie foarte atent pentru a atribui meritele 
schimbării doar capacităţilor pacientului, prezentându-se pe sine 
doar ca pe un strateg, care utilizează anumite metode ce au menirea 
de a scoate la lumină disponibilităţi ce există deja în pacient, dar 
pe care acesta nu a ştiut atunci cum să le utilizeze. 



Prin intermediul acestui demers, terapeutul va întări încrederea 
în competenţa personală a pacientului şi va ameliora imaginea lui 
despre sine, eeea ce este foarte important pentru pacienţii care s-au 
crezut totdeauna incompetenţi, familia şi prietenii întărindu-le 
această opinie. 

în acelaşi timp, se înlătură şi posibilitatea ca intervenţia 
terapeutului să poată fi considerată „magică”. 

După câteva săptămâni, situaţia s-a modificat în mod radical, 
simptomele invalidante dispărând la majoritatea pacienţilor. Cu toate 
acestea, pacienţii nu pot fi consideraţi încă vindecaţi. în această 
etapă este importantă diminuarea reacţiei euforice, punând persoana 
în gardă în legătură cu pericolele unei vindecări prea rapide. 

Este esenţial ca pacientul să înţeleagă faptul că dacă se grăbeşte, 
riscă să rccadă în capcana vechilor probleme. De asemenea, este 
important să se consolideze ceea ce s-a obţinut deja. 

Etapa a IlI-a 

în această etapă se planifică intervenţiile comportamentale indi¬ 
recte, care vor face ca pacientul să se expună progresiv şi gradat 
unor situaţii anxiogene. 

Tehnica este oarecum asemănătoare cu desensibilizarea 
sistematică, diferenţa faţă de aceasta din urmă constând în aceea că 
pentiu fiecare prescriere indirectă, terapeutul va inventa o sugestie 
specifică, menită să ajute pe subiect să îndeplinească sarcina 
anxiogenă. 

Iată un exemplu (după Nardone, 1996, p. 103): 

„Foarte bine. Pentru că aţi reuşit foarte bine să faceţi tot ce 
v-am spus, veţi putea face şi mai mult. Aşa cum spunea un înţelept, 
„cea mai bună cale de a ieşi de undeva este să mergi înainte”. 
Altfel spus, vom trece prin mijlocul fricilor dumneavoastră. începând 
de astăzi şi până la şedinţa viitoare veţi proceda exact aşa cum vă 
spun: sâmbăta la ora 10 vă veţi îmbrăca pentru a ieşi din casă. Veţi 
merge până la uşă şi, înainte de a o deschide, veţi face o piruetă. 
Apoi deschideţi uşa, ieşiţi şi repetaţi pirueta. Coborâţi până la uşa 
blocului, repetaţi pirueta, deschideţi uşa blocului, repetaţi pirueta, 
deschideţi uşa şi ieşiţi şi mai faceţi o piruetă, după care porniţi spre 

centrul oraşului. Mergeţi în piaţă şi alegeţi mărul cel mai mare, cel 
mai roşu şi cel mai copt. Nu cumpăraţi decât acel măr şi aduceţi-l 
la mine la cabinet. Eu voi fi ocupat, aşa că bateţi la uşă, eu voi 
deschide, îmi lăsaţi mărul pe care îl voi mânca la prânz. Ne revedem 
la şedinţa viitoare”. 

Majoritatea pacienţilor se prezintă zâmbind la cabinet şi aduc 
psihoterapeutului câte un măr frumos. Lucrurile nu se opresc însă 
aici, pentru că pacienţii încep să iasă din casă şi se aventurează în 
locuri tot mai îndepărtate. Această instrucţiune ajută pacienţii să se 
expună unei situaţii anxiogene, pentru că atenţia lor a fost 
direcţională în altă parte şi anume în direcţia îndelinirii unei acţiuni 
mai complexe. O dată ce au realizat cele indicate, pacienţii îşi dau 
seama că au depăşit teama. Ei ajung să înţeleagă sensul stratagemei 
dar şi-au dovedit lor înşişi, prin intermediul unei acţiuni practice, 
faptul că sunt capabili să-şi depăşească dificultăţile. 

în cazul desensibilizării comportamentale clasice, se înregistrează 
adesea eşecuri pentru că pacienţii refuză să îndeplinească sarcinile 
comportamentale directe. 

în această etapă a terapiei, tratamentul evoluează datorită 
îndeplinirii gradate a unor sarcini de confruntare cu situaţii tot mai 
anxiogene. Lista respectivelor situaţii este realizată de comun acord 
cu pacientul. 

După fiecare sarcină, terapeutul va redefini în termeni pozitivi 
calităţile reale de care a dat dovadă pacientul când s-a confruntat 
cu o situaţie, care altă dată i-ar fi declanşat o criză anxioasă. 

Pe măsură ce tratamentul progresează, instrucţiunile şi sugestiile 
care însoţesc îndeplinirea sarcinii vor trebui reduse, lăsând loc 
instrucţiunilor comportamentale directe. 

Pacienţii ajung până la urmă să afirme că se simt în stare să facă 
faţă, fără probleme, tuturor situaţiilor care înainte îi speriau. 

Etapa a IV-a 

Această etapă are loc în cadrul ultimei şedinţe de psihoterapie. 

Obiectivul acesteia constă în consolidarea definitivă a autostimei, 
precum şi a sentimentului autonomiei pacientului. în acest scop, 
terapeutul realizează o recapitulare în detaliu a celor petrecute în 


no 

decursul şedinţelor de psihoterapie, precum şi o explicaţie a 
procesului terapeutic şi a modului în care funcţionează fiecare 
procedeu în parte. 

Terapeutul va pune un accent deosebit pe faptul că schimbarea 
s-a produs datorită talentului deosebit al pacientului, terapeutul 
netăcând altceva decât să activeze disponibilităţile latente existente 
în pacient. 

Terapia se încheie subliniindu-se faptul că pacientul a învăţat 
să-şi utilizeze calităţile personale şi, de acum încolo, nu mai are 
nevoie de terapeut. 




1 



PSIHOTERAPIA SCURTĂ CONSTRUCTIYIST-STRATEGICĂ 


/T cest model terapeutic aparţine lui S h a z e r (1985). încă din 
anul 1969, de când a început să se ocupe de psihoterapia scurtă, 
Shazer era frământat de ideea cum ar putea decide mai bine ce 
tehnică terapeutică să aplice şi la care să renunţe. Atât specialiştilor, 
cât şi clienţilor nu le este foarte clar ce anume înseamnă o 
psihoterapie de scurtă durată. Pentru unii specialişti, o terapie scurtă 
durează 10 şedinţe, pentru alţii 25 sau chiar 50 (Malan, 1976). 

Weakland şi colab. (1974) au ajuns, în urma unor studii, la 
concluzia că 72% dintre pacienţii trataţi de ei au atins obiectivele 
terapiei, în medie cam în şapte şedinţe. 

De asemenea, Fisher (1980, 1984) a comparat rezultatele 
terapiei cu 6, 12 şi cu număr mai mare de şedinţe şi nu a identificat 
diferenţe semnificative în ceea ce priveşte ameliorarea pacienţilor. 

Shazer (1985) consideră că o terapie scurtă se caracterizează 
nu numai prin faptul că este limitată în timp, cât şi prin faptul că 
rezolvă problema cu care s-a prezentat clientul şi nu „macină” în 
gol aceleaşi dificultăţi, fără a ajunge la vreo concluzie. 

Milton Erickson descrie cazul unui bărbat de 59 de ani 
care prezenta o paralizie isterică a braţului drept şi risca, din acest 
motiv, pierderea serviciului. Terapeutul i-a spus pacientului că suferă 
de un sindrom progresiv, care va conduce la trăirea senzaţiei de 
amorţeală în spate, atunci când mâna va lucra. Aşa cum a fost de 
aşteptat, paralizia a „progresat”, până când pacientului i-a înţepenit 
o zonă a spatelui, în timp ce mâna a început să funcţioneze normal. 

In acest caz a fost vorba de substituirea unei infirmităţi de tip 
nevrotic, cu altă infirmitate comparabilă care însă nu conducea la 

incapacitatea de muncă a subiectului. Pornind de la acest caz, 

S h a z e r trage concluzia că mecanismul cheie al psihoterapie! scurte 
constă în utilizarea a ceea ce aduce cu sine clientul, în aşa fel încât 
acesta să ajungă la un mod de viaţă satisfăcător. 

După aproximativ 15 ani de studii, Shazer (1985) a ajuns la 
concluzia că, pentru ca o intervenţie terapeutică să fie încununată 
de succes, nu este necesar să avem informaţii în detaliu în legătură 
cu simptomele şi nici măcar nu trebuie să stabilim precis cum 
anume se menţin respectivele simptome, şi acest lucru s-a dovedit 
adevărat, deşi contrazice simţul comun. 

Observaţiile au arătat că orice alt tip de comportament nou într-o 
situaţie problematică poate conduce la găsirea de soluţii. Cu alte 
cuvinte, ceea ce contează este ca persoana care prezintă situaţia 
problematică să realizeze ceva diferit, chiar dacă respectivul 
comportament pare iraţional, bizar, irelevant sau chiar comic. 

O altă condiţie a eficienţie terapiei scurte constă în indi¬ 
vidualizarea demersului terapeutic pentru fiecare client în parte. 

Astfel, de pildă, unui pacient cu insomnii, care nu obişnuia să 
citească, i se poate da sarcina paradoxală să nu doarmă, iar unui 
copil neatent la lecţii, să facă un număr cât mai mare de greşeli. 

După cum se poate constata, în cazurile menţionate este vorba 
de cunoscuta tehnică a prescrierii simptomului. Cu toate acestea, 
terapeutului poate să nu-i fie totdeauna clar ce aspect al simptomului 
ar trebui prescris, pentru a se ajunge la soluţia terapeutică, 
prescrierea realizându-se, de multe ori, pe baze intuitive. 

în general, terapeuţii specializaţi în terapie scurtă au tendinţa de 
a se centra asupra unor simptome clar definite şi de a-şi propune | 

scopuri limitate şi prescrise. Cu toate acestea, majoritatea clienţilor 
nu-şi exprimă astfel problemele, chiar şi atunci când sunt ajutaţi de | 

terapeut. Dimpotrivă, aceştia vin cu plângeri foarte vagi şi nedefinite, 1 

iar pentru astfel de subiecţi nici măcar nu este clar dacă pirobleiria l 

lor a fost rezolvată sau nu. Din acest motiv, fără obiective precis i 

definite, nu se poate aprecia succesul terapiei. 1 

Pentru a-i determina pe pacienţi să-şi clarifice scopurile şi 1 

obiectivele, Shazer (1985) a pus la punct o tehnică bazată pe f 

confuzie şi inspirată din studiile lui M i 11 o n E r i c k s o n, care | 

utiliza confuzia mai ales pentru a induce mai uşor hipnoza. Această 
tehnică se referă la faptul că terapeutul stabileşte relaţia terapeutică 
şi solicită cooperarea pacientului, provocând şi utilizând confuzia 
în aşa fel încât nevoia acestuia de a găsi un sens în situaţia 
terapeutică este frustrată, forţându-se astfel subiectul să-şi fixeze 
un obiectiv. 

în psihoterapia de cuplu se întâmplă foarte frecvent ca fiecare 
dintre parteneri să aibă păreri diferite în legătură cu problema şi cu 
cine anume ar trebui să se schimbe şi în ce fel. O dată ce obiectivele 
au fost precizate clar, chiar dacă acestea nu au un caracter mutual, 
se creează condiţiile pentru rezolvarea problemei, soluţiile izvorând 
în mod spontan şi într-un timp scurt. 

A treia condiţie a unei intervenţii terapeutice eficiente constă în 
aceea că intervenţia trebuie să utilizeze aceeaşi hartă mentală, prin 
intermediul căreia a fost descrisă problema simptom (acelaşi sistem 
de concepte, reprezentări, simboluri). 

A patra condiţie a reuşitei terapiei o constituie caracterul indi¬ 
rect al demersului terapeutic, în cadrul căruia simptomul este 
acceptat ca atare şi devine o parte a soluţiei. 

Astfel, Shazer citează cazul unui preot care s-a prezentat la 
psihoterapie afirmând că şi-a pierdut credinţa în Dumnezeu. în urma 
inteiviului clinic a rezultat faptul că preotul era foarte interesat de 
arhitectura şi picturile din biserici. Terapeutul i-a recomandat să 
viziteze cât mai multe biserici şi să facă fotografii pentru un prieten 
care lucra la un album de artă. Aflându-se la un moment dat într-una 
din bisericile în care fotografia, preotul şi-a regăsit din nou credinţa. 

Este evident faptul că obiectivul unei terapii eficiente nu este 
atât eliminarea simptomelor, cât, mai ales, ajutarea să-şi atingă în 
mod spontan obiectivele dezirabile. 

O altă problemă care împiedică progresul terapiei o reprezintă 
rezistenţele clientului. Pentru înlăturarea acestora, Shazer (1985) 
procedează în felul următor: la început, conectează prezentul cu 
viitorul ignorând trecutul, apoi adresează complimente clientului 
pentru ceea ce face bine şi în folosul său şi, abia după ce acesta s-a 
convins că terapeutul se află de partea sa, se pot da sugestii în 
legătură cu ceva nou care ar trebui făcut şi care ar fi util clientului. 

O altă ideca interesantă pe care o susţine S h a z e r (1985) constă 
în aceea că pentru a avea rezultate în terapie sunt necesare doar 
schimbări mici şi obiective rezonabile. Specialiştii în terapia de 
faipilie sunt de părere că o schimbare cât de mică în comportamentul 
unei persoane va produce modificări de comportament la toate 
celelalte persoane cu care aceasta interacţionează. 

Studiile clinice au demonstrat că, cu cât obiectivele terapiei 
sunt mai pretenţioase, cu atât există mai multe şanse ca terapeutul 
şi clientul să eşueze în atingerea acestora. 

Ţinând seama de această observaţie, care rezultă din caracterul 
sistematic al terapiei de familie, Shazer (1985) consideră că 
pentru rezolvarea unei probleme care priveşte cuplu! sau familia nu 
este obligatorie prezenţa tuturor celor implicaţi la şedinţa de 
psihoterapie. 

ACUZELE PACIENŢILOR 

Terapeuţii trebuie să construiască nişte ipoteze în legătură cu 
modul în care pacienţii îşi construiesc simptoraele şi plângerile, de 
aici derivând modalitatea de a elabora soluţia. 

Aceste ipoteze vor funcţiona ca un fel de reguli pentru a elabora 
demersul terapeutic de soluţionare a problemelor clientului. 

Astfel, de pildă, să presupunem că terapeutul consideră că 
simptomul îndeplineşte o funcţie sistemică de a menţine familia 
împreună. în acest caz, el va trebui să planifice un demers în cadrul 
căruia familia să poată rămâne unită, dar în absenţa simptomului. 

Ipoteza nr. 1 

Acuzele şi simptomele conduc la comportamentul pus în acţiune 
de concepţia de viaţă a clientului. Prima treaptă în-construirea unui 
simptom este relativ simplă, deşi consecinţele sunt adesea 
disproporţionate. Astfel, frecvent, oamenii afirmă că se comportă 
în maniera A, deşi terapeutul este convins că varianta corectă este 
non-A. „A” pare să reprezinte singura variantă logică şi, în acelaşi 
timp, unica alegere. 


în mod ipotetic, simptomul este construit de pacient într-o 
manieră „totul sau nimic”; (Watzlawick, 1983). 

De exemplu, enurezisul reprezintă un comportament frecvent şi 
relativ răspândit printre copii în diferite circumstanţe şi acesta devine 
adesea simptom. 

Atunci când copilul urmează în pat, părintele adoptă o decizie 
în legătură cu modul în care trebuie privit acest comportament; 
comportament normal sau comportament problematic. Dacă decizia 
este că avem de-a face cu un comportament normal, atunci lucrurile 
merg înainte, în timp ce în cazul în care decizia este comportament 
patologic, apare problema dacă este vorba de un simptom fiziologic, 
etapa următoare fiind evidentă, şi anume tratament medicamentos, 
care de cele mai multe ori se dovedeşte nesatisfacător. în cazul în 
care alegerea este că e vorba despre o problemă psihologică se 
pune problema dacă este vorba de un copil „rău” sau bolnav psihic. 

în unele familii, ambii părinţi cad de acord în legătură cu o 
anumită opţiune, dar în majoritatea cazurilor un părinte manifestă 
o opţiune şi celălalt alta. Se poate întâmpla ca unul din părinţi să 
aibă dreptate şi atunci este urmat un demers terapeutic. în cazul în 
care opţiunea primului părinte s-a dovedit eronată, celălalt încearcă 
să rezolve problema-simptom. 

Se pune problema „cine este vinovat de apariţia simptomului?”. 

Poate fi vorba de greşeala copilului sau a părinţilor. în cazul în 
care este vorba de doi părinţi, poate fi greşeala mamei sau greşeala 
tatălui. 

Astfel, simptomul se construieşte în moduri diferite în funcţie 
de opţiunea în legătură cu a cui este vina sau cum s-a structurat 
simptomul. 

Ipoteza nr. 2 

Simptomele se menţin datorită ideii clienţilor că ceea ce au 
decis ei să întreprindă în legătură cu problema apărută (simptomul) 
reprezintă singurul lucru logic şi corect care trebuie întreprins. 
Astfel, clienţii se află cumva prinşi într-o capcană care îi obligă să 

SC comporte tot mai mult în modul în care se comportă 
(Watzlawick ct al. 1974) datorită faptului că „îşi interzic” 
cealaltă variantă. 

Astfel, în cadrul unui sistem familiar, simptomul îmbracă un 
caracter circular. 

O dată ce decizia considerată corectă a fost luată (de exemplu, 
în cazul cnurezisLil), clienţii încearcă să rezolve problema. Astfel, 
dacă se consideră că copilul urinează în pat dinadins, atunci el 
trebuie tot mai mult pedepsit, iar pedepsele vor îmbrăca multe 
forme, mai ales pentru că ele nu dau rezultate. în felul acesta, 
pedepsele sunt urmate de comportamentul problemă şi com¬ 
portamentul problemă este urmat de pedepse, deoarece persoanele 
în cauză consideră că, aşa cum am arătat, alegerea lor este singura 
corectă. 

TRANSFORMAREA ACUZELOR ÎN PROBLEME 

Clienţii se prezintă la cabinetul de psihoterapie cu plângeri foarte 
complexe, care includ multe elemente. Shazer (1985, p. 27) şi 
colaboratorii ajung la concluzia că „plângerile” clienţilor se referă, 
în general, la următoarele aspecte: 

♦ O secvenţă comportamentală. 

♦ O semnificaţie conferită situaţiei. 

♦ Frecvenţa cu care se produce simptomul. 

♦ Localizarea condiţiilor fizice în care se produce simptomul. 

♦ Gradul în care simptomul este involuntar. 

♦ Persoanele semnificative care sunt implicate în producerea 
comportamentului problematic în mod voluntar sau involuntar. 

♦ Problema legată de „cine” sau „ce anume” este de vină. 

♦ Factorii de mediu: serviciu, statuLsocio-economic, locuinţă 
ctc. 

♦ Probleme fiziologice sau stări emoţionale implicate. 

♦ Trecutul. 

♦ Predicţii în legătură cu viitoral şi 

♦ Expectaţii cu caracter utopic. 

în cazul în care sunt mai multe persoane care se adresează 
terapeutului, acestea pot să cadă de acord sau nu cu privire la 
’i definirea, importanţa sau semnificaţia oricăruia dintre elementele 

■ mai sus menţionate. 

în funcţie de situaţie, unele elemente pot fi mai pertinente sau 
mai legate între ele decât altele. Astfel, de pildă, mulţi clienţi se 
plâng de faptul că se simt deprimaţi. Unii dintre aceştia vor fi 
capabili să descrie aspectele comportamentale ale acestei situaţii, 
în timp ce pentru alţii va fi dificil sau imposibil, dar aceştia din 
urmă se vor centra pe aspectele involuntare ale problemei. 

Sunt clienţi care vor descrie cu uşurinţă persoanele semnificative 
care accentuează problema-simptom, în timp ce alţii nu reuşesc 
acest lucru. De asemenea, sunt subiecţi care sunt capabili să 
depisteze „cauzele” care au produs simptomul, în tiiup ce alţii nu 
sunt capabili s-o facă. 

în timpul interviului terapeutic, terapeutul trebuie să adreseze 
întrebări legate de toate aspectele menţionate mai sus, încercând să 
definească problema astfel încât soluţia să poată fi întrevăzută şi 
construită. 

Deşi nu există o relaţie liniară între structurarea problemelor 
şi structurarea intervenţiilor, totuşi elementele pe care clienţii Ic 
accentuează foarte mult pot sugera germenele soluţiei. Astfel, de 
pildă, dacă simptomul este descris ca manifestându-se doar într-un 
anumit loc, atunci sarcina terapeutică trasată trebuie să se 
desfăşoare în alt loc, pentru a asigura o diferenţă în structurarea 
situaţiei. 

Astfel, un cuplu relatează faptul că certurile au loc totdeauna în 
bucătărie, caz în care terapeutul le poate prescrie să se certe în 
( dormitor (intervenţie paradoxală), fapt ce se poate sfârşi cu o 

) experienţă sexuală reuşită. 

f în cazul în care simptomul implică relaţia cu o persoană care nu 

I se află în cabinetul de psihoterapie, problema majoră care se pune 
este cum va afla persoana respectivă faptul că s-a produs o 
schimbare majoră. 

TRANSFORMAREA SIMPTOMELOR (PLÂNGERILOR) ÎN SOLUŢII 
TERAPEUTICE SHAZER (1985, P. 30) 



Cele 12 tehnici terapeutice pot fi asemănate cu nişte porţi care 
conduc la soluţionarea problemelor-simptom. 

Fiecare acuză este diferită şi soluţia potenţială fi găsită 
deschizând poarta care are cheia cea mai accesibilă. 

Diferitele „porţi” pot conduce J.a aceeaşi soluţie sau la soluţii 
diferite şi aceeaşi poartă poate, la rândul ei, conduce la soluţii 
diferite. 

Terapeutul împreună cu clientul trebuie să descopere împreună 
care este poarta cea mai accesibilă. 


I Aşa cum am mai subliniat, terapeutul este cel care identifică în 

i' cele din urmă „poarta” şi calea care este cea mai potrivită ţinând 

\ seama de natura simptomului. 

; Astfel, de pildă, dacă pacientul se plânge că este deprimat datorită 

trecutului său şi nu este capabil să depăşească această situaţie, 
I' terapeutul va trebui să aibă în vedere limbajul în care îşi descrie 

; ■ acesta problemele. în exemplul nostru apare în mod clar faptul că 

depresia are un caracter involuntar, se referă la acţiunile trecute ale 
clientului sau la alte persoane. în acest caz ar fi potrivite două 
„ehei” (intervenţii terapeutice): 

• prescrierea simptomului: terapeutul îi cere clientului să devină 
şi mai depresiv (în felul acesta simptomul îşi va pierde 
caracterul involuntar şi va tinde să dispară); 

• reetichetarea (reframing), care implică acordarea unei noi 
semnificaţii depresiei, în aşa fel încât clientul va ajunge la 
concluzia că este mai indicat să nu mai fie deprimat. 

Distincţia între cele două soluţii terapeutice nu este cea care va 
indica cum ar fi mai bine să se procedeze. 

Pentru a fi cât mai sigur că va merge pe drumul corect, terapeutul 
va trebui să adune cât mai multe informaţii cu privire la cei 12 
factori constitutivi ai problemei, cât şi despre ce anume îl face pe 
client să rămână prins în capcana simptomului. 

S h a z e r (1985) atrage însă atenţia asupra faptului că nici prea 
multă informaţie nu este indicată, deoarece poate produce confuzie. 

Problema care se pune este: 

„De cât de multă informaţie avem nevoie?” 

„Ce fel de informaţie este utilă?” 

GĂSIREA SOLUŢIEI TERAPEUTICE 

Ipotezo nr. 3 

I Spiegel şiLinn (1969) subliniază faptul eâ pentru a iniţia 
rezolvarea problemei simptom este necesară iniţierea unor schimbări 
minimale (sarcina terapeutului), iar schimbările majore viitoare vor 
fi generate de client (efectul bulgărelui de zăpadă care se rostogoleşte 
de pe un deal). 




Modul în care are loc schimbarea terapeutică este asemănătoare 
cu situaţia în care o eroare mică poate conduce la o consecinţă 
catastrofală. 

Pentru a se elibera de simptom, clientul sau clienţii trebuie să 
spargă cercul vicios în care se învârtesc. 

De pildă, părinţii unui copil enuretic trebuie să înceteze să repete 
la nesfârşit acelaşi tip de comportament. Astfel, dacă orice altă 
soluţie în afară de pedeapsă a fost exclusă în cadrul deciziei timpurii, 
tocmai elementele excluse oferă şansă de rezolvare a problemei. 
Aceste variante de comportament excluse ar putea fi: recompensarea 
copilului când nu a urinat în pat, ignorarea faptului că acesta urinează 
în pat sau solicitarea ca micul pacient să-şi spele cearceafurile 
murdare. 

Cheia problemei constă în aceea că orice comportament nou 
trebuie să fie suficient de diferit de ceea ce s-a petrecut înainte. 

Astfel, în demersul de căutare a noului răspuns, terapeutul va 
trebui să se orienteze după excepţiile de la conduita obişnuită a 
clientului (copilul poate urina în pat în anumite zile şi în altele nu, 
în anumite condiţii etc.). 

Aceste comportamente de excepţie trec, de regulă, neobservate 
pentru că diferenţele, sunt prea mici la prima vedere, dar acestea 
reprezintă exact informaţiile de care terapeutul are nevoie. 

De pildă, acesta trebuie să identifice diferenţele existente între 
modelul de comportament din cadrul sistemului familial, când 
simptomul se produce şi cel când simptomul nu se produce şi apoi, 
pe baza acestor diferenţe trebuie construită soluţia terapeutică („care 
este diferenţa dintre situaţia când copilul urinează în pat şi cea în 
care acesta nu o face”; „ce modificări se înregistrează în familie 
când nu se produce simptomul?”; „care sunt modificările în 
atitudinea părinţilor faţă de copil atunci când nu are loc 
comportamentul problemă?” etc.). 

Dna Tomescu s-a prezentat la psihoterapie pentru că era de 
părere că nu ştie cum\să se poarte cu copiii săi (S ha zer, 
1987). Ea considera că ar trebui să nu mai ţipe deloc la ei, 
pentru că strigătele sale nu dădeau nici un rezultat şi ea se 
simţea frustrată. 

încercând să stabilească un obiectiv terapeutic minimei, 
terapeutul i-a adresat următoarea întrebare: 

„Ce crezi că se va petrece, Ioana, atunci când tu te vei raporta 
cu mult mai calm şi mai rezonabil la copiii tăi?” 

Această întrebare stabileşte obiectivul terapiei: un com¬ 
portament mai calm şi mai rezonabil în loc de obiectivul imposibil 
de atins: să nu mai ţip niciodată la copii. 

Acest început trebuie să fie conştientizat de clientă. 

Apoi, terapeutul i-a cerut acesteia să decidă în mod aleator 
(„să dea cu banul”) când să ţipe la copii şi când să nu o facă şi 
să-i trateze calm şi rezonabil şi să remarce, pe baza rezultatelor 
obţinute, când şi cum să procedeze. Clienta a relatat că uneori 
ţipetele dădeau rezultatele cele mai bune, alteori nu. 

în felul acesta, terapeutul nu numai că a întreprins ceva, dar 
a şi transformat obiectivul terapeutic într-o sugestie. în acelaşi 
timp, el a procedat în aşa fel încât soluţia să pară a fi generată 
mai mult de client decât de terapeut. 

Atunci când dna Tomescu s-a prezentat la psihoterapie, 
problema ei era că ţipă tot timpul şi doreşte să nu mai ţipe deloc, 
iar eforturile ei de-a nu mai ţipa s-au dovedit lipsite de succes 
şi frustrante. Este evident că obiectivul clientei avea un caracter 
nerealist, pentru că orice mamă ţipă din când în când la copiii 
mici. 

Sugestia terapeutică de a decide aleator când să ţipe şi când 
să manifeste un comportament calm şl rezonabil va transforma 
situaţia problematică din „sau una sau alta”, în „una şi aita” din 
modalităţile comportamentale, cu alte cuvinte, ea poate şi să 
strige şi să se comporte calm, în funcţie de ceea ce va decide 
ea. 

O dată ce clienta a decis să manifeste un comportament 
aleator, copiii nu au mai considerat comportamentul ei previzibil 
şi drept consecinţă comportamentele lor, care o determinau pe 
mamă să ţipe, au scăzut în frecvenţă şi în intensitate. 

în următoarele trei săptămâni, strigătele mamei au căpătat o 
nouă semnificaţie: „mama este foarte ocupată atunci când nu 
este calmă şi rezonabilă”. 

Acest demers terapeutic i-a oferit clientei un mare grad de 
iibertate în ceea ce priveşte natura comportamentelor sale. 

Atât comportamentul de a striga, cât şi cel de a nu striga 
reprezintă reacţii acceptabile. Desigur, a nu striga implică o serie 
de comportamente care pot fi etichetate astfel: „a fi calm şi 
rezonabil”. 

Decizia de a nu striga atunci când în mod normal ar fi trebuit 
să strige va reprezenta modificarea minimală care poate conduce 
la soluţionarea problemei. 

Acest demers psihoterapeutic acceptă ciienta aşa cum este 
ea: nu este admonestată pentru că se comportă intr-un anumit 
fel, nu i se cere să se schimbe şi nu conduce la rezistenţe. 

îdeea în legătură cu ce anume trebuie modificat derivă din opinia 
clientului cu privire la modul în care va arăta realitatea fără 
problema-simptom. 

în timpul interviului terapeutic, terapeutul şi coterapeuţii vor 
căuta să elaboreze un scenariu în care să apară modul în care se va 
prezenta situaţia, atunci când obiectivul terapeutic a fost deja atins. 

Astfel, dacă oprirea comportamentului copilului enuretic nu va 
modifica nimic din relaţiile dintre părinţi şi copil, probabil va 
modifica imaginea părinţilor asupra copilului şi a acestuia din urmă 
asupra părinţilor. 

Soluţia va consta probabil în demersul reatribuirii de semnificaţii, 
sau a celui legat de problema „cine este vinovat” sau de unele 
aspecte legate de mediul înconjurător. 

Indiferent de situaţia specifică, terapeutul trebuie să cunoască 
ce semnificaţie atribuie clientul simptomului său. Adesea, această 
semnificaţie este descoperită atunci când clientul este întrebat cum 
vor^ arăta lucrurile în cazul când problema va fi rezolvată. 

în cazul etichetei „copil rău”, absenţa enurezisului nu este 
suficientă, pentru că familia va considera că acesta va face altceva 
la fel de rău. 

O dată ce terapeutul a identificat aceste etichete (atribuiri) 
negative, acesta poate realiza reetichetarea, substituind atribuirile 
negative cu unele pozitive (Shazer, 1982 a). 

Un nou sistem de referinţă (reetichetarea) trebuie să fie doar 
sugerat clientului şi noul comportament bazat pe respectivul nou 
sistem de referinţă va genera rezolvarea problemei de către client, 

D u n c k e r (1945) a realizat un experiment care ilustrează modul 
în care noul sistem de referinţă (noi definiţii, noi semnificaţii) 
influenţează ceea ce se va petrece: un grup de subiecţi a primit 
următoarele materiale: chibrituri, lumânări şi pioneze, fiecare dintre 
materiale aflându-se în câte o cutie de carton. Al doilea grup a 
primit aceleaşi materiale, dar nu în cutii. Sarcina a constat în 
montarea lumânării vertical (pe un postament) pentru a lumina. S-a 
constatat că subiecţii din grupul al doilea au rezolvat problema 
mult mai repede decât cei din primul grup. 

Se pare că pentru grupul 1, cutiile au fost definite ca ambalaje, 
în timp ce pentru grupul al doilea, acestea, neconţinând nimic, au 
fost mai repede identificate cu nişte postamente potenţiale. 

Din acest experiment rezultă faptul că sistemele de referinţă 
(modurile de a vedea şi de a defini o situaţie) şi etichetele ataşate 
acesteia dictează mai mult sau mai puţin ceea ce noi vedem sau 
întreprindem. Mai exact, punctul nostru de vedere determină ceea 
ce se va întâmpla şi acest lucru nu este valabil numai în artă şi 
ştiinţă, ci şi în viaţa cotidiană. Astfel, sistemele de referinţă şi 
etichetele reprezintă expectaţii care ne ajută să dimensionăm şi să 
organizăm lumea. Orice fenomen concret poate avea diferite etichete, 
ceea ce înseamnă că poate fi privit în funcţie de diferite sisteme de 
referinţă. 

Astfel, este pe deplin posibil ca eticheta „copilul ştie ce să facă 
pentru a nu urina în pat”, poate fi adesea suficientă pentru a iniţia 
schimbări în modelul comportamental existent. 

Există o varietate de modalităţi prin intermediul cărora terapeutul 
poate să producă acceptarea şi utilizarea respectivului sistem de 
referinţă. Astfel, familia poate fi solicitată să observe ce este diferit 
în serile dinaintea situaţiei când simptomul nu se produce sau ce 
este specific dimineţilor de după o noapte în care copilul nu a 
manifestat simptomul. De asemenea, ei pot fi solicitaţi fiecare să 
prevadă în secret dacă va fi o noapte' când se va produce simptomul 
sau o noapte în care acesta nu se va produce. 



124 Psiholempii scurte 


Răspunsurile la astfel de sarcini trebuie să conducă la constatarea 
unor diferenţe pe baza cărora se va clădi următoarea intervenţie 
terapeutică. 

O sarcină minimală, dar deloc simplă pentru un terapeut în prima 
şedinţă de psihoterapie şi poate şi în cursul altor şedinţe, este să 
producă la client un anumit dubiu în legătură cu sistemul de referinţă 
sau cu eticheta pusă situaţiei problematice şi cu comportamentul ce 
derivă din acestea. 

Astfel, dacă familia va ajunge să se îndoiască de faptul că 
respectivul copil urinează totdeauna în pat, atunci comportamentul 
alternativ va deveni posibil. în acelaşi timp, dacă membrii familiei 
SC vor comporta diferit şi vor observa diferenţele (ce se întâmplă 
când copilul nu prezintă simptomul), atunci aceştia vor ajunge să 
se îndoiască în legătură cu sistemul iniţial de referinţă (etichetă), 
pc baza căruia au abordat problema. Sistemele de referinţă şi 
comportamentele intcracţionează şi se definesc unul pe celălalt. 

Forţa sistemului de referinţă sau a etichetei reiese clar din 
cazul clientei (S ha zer, 1979) care îşi descrie situaţia în următoni 
termeni: „am lăsat handicapul meu să mă infirmizeze”. 

Este vorba de o tânără care a suferit de poliomielită în 
copilărie, iar la ora actuală trebuia să poarte proteze pentru 
susţinerea picioarelor şi se sprijinea de o cârjă în timpul mersului. 
Clienta era de părere că s-a adaptat handicapului său pentru că 
era aşa de când se ştia. Cu toate acestea, ea era respinsă de 
bărbaţii care o interesau şi considera că handicapul era de vină 
pentru acest lucru. La începutul terapiei, ea a afirmat pentru 
prima oară că se simte deprimată din pricina handicapului său. 
Ea avea o imagine de sine proastă şi se autoaprecia aşa cum 
credea că este apreciată de ceilalţi. Pentru a-şi reduce handicapul, 
ea a început să ascundă cârja atunci când se afla în lume. 

Intervenţia realizată de (S ha zer, 1979 a fost focalizată 
tocmai pe eforturLe clientei de a-şi ascunde cârja. I s-a sugerat 
să poarte bastoane de forme şi culori neobişnuite, pe care să le 
expună deschis în faţa celorlalţi. Acest gen de comportament 
sugera tărie psihică, făcând o impresie pozitivă asupra celorlalţi, 

care au început s-o trateze în mod diferit. Rezultatul a fost că ea 
a fost capabilă să atragă bărbaţii pe care îi considera interesanţi. 

în ultima şedinţă de psihoterapie, clienta a afirmat: „acum nu 
mai las handicapul meu să mă transforme într-o infirmă". 

Eticheta „infirmă” determina modul ei de a aborda oamenii şi 
situaţiile, în timp ce noua etichetă, şi anume aceea de „persoană 
puternică” a ajutat-o să dezvolte un nou tip de comportament, 
care a condus la reacţii gratificante din partea celorlalţi, acest 
feed-back ajutând-o să-şi menţină noul model comportamental. 

Acest exemplu ilustrează caracterul interacţional al sistemelor 
de referinţă şi al „etichetelor”. 

Astfel, cu cât ea se purta mai mult ca o infirmă (ascunzând 
cârja), cu atât oamenii o priveau mai mult ca pe o infirmă şi 
cercul vicios continua la nesfârşit. în momentul în care ea a 
început să se comporte diferit (îşi expunea bastoanele origi¬ 
nale), ceilalţi au început s-o privească ca pe o persoană sigură 
de sine şi şi-au modificat comportamentul faţă de ea. 

Desigur, descoperirea noului sistem de referinţă reprezintă 
sarcina psihoterapeutului şi acesta trebuie să fie sigur (în limitele 
rezonabile) că noua etichetă se va potrivi clientului şi că noul 
model de comportament adoptat de acesta va fi întărit de ceilalţi. 

Trebuie făcută precizarea că, deşi comportamentele eficiente 
şi diferite se declanşează întâmplător, alegerea a ce anume 
trebuie realizat în mod diferit nu este o chestiune de şansă, ci 
reprezintă sarcina terapeutului. 

De exemplu, dacă pacienta în cauză şi-ar fi rupt cârja şi ar 
fi utilizat în mod accidental un baston interesant ca aspect, dar 
ar fi continuat să-l ascundă, acest lucru nu ar fi fost relevant sub 
aspectul modului în care era percepută de ceilalţi. 

Terapia prin intermediul „reetichetării” oferă clientului un fel 
de oglindă care îl ajută să vadă lucrurile în mod diferit. 

Deşi unei situaţii i se pot aplica mai multe etichete, nu toate 
acestea acţionează la fel, unele contribuind la apariţia unui 
comportament adaptativ, altele nu. 

Specialiştii în psihoterapia scurtă acordă o atenţie specială 
caracterului holistic şi sistemic al simptomului şi demersului 

terapeutic. Astfel, o modificare în cadrul unuia din elementele 
sistemului de relaţii interpersonale va afecta celelalte elemente şi 
relaţii şi, bineînţeles, sistemul în întregime. 

Astfel, dacă o singură persoană se va comporta în mod diferit, 
se va „sparge” deprinderea colectivă de a interacţiona. 

Astfel, dacă părinţii copilului vor decide (a) este o problemă 
sau (b) copilul este normal, sau (a) copilul este rău sau (b) copilul 
este bolnav, sau (a) este o problemă fiziologică sau (b) psihologică, 
atunci o modificare a relaţiilor dintre părinţi poate servi ca punct 
de plecare pentru oprirea comportamentului simptomatic. Nu 
importă prea mult dacă certurile părinţilor produc enurezisul la 
copil sau dacă enurezisul copilului îi face să se certe, nici dacă 
terapeutul consideră că simptomul este menit să-i ţină pe părinţi 
împreună, ci doar faptul că enurezisul şi certurile dintre părinţi 
sunt legate între ele. 

Secvenţa comportamentală este următoarea: 

(1) cu cât copilul urinează mai mult în pat, cu atât părinţii se 
ceartă mai mult şi 

(2) cu cât părinţii se ceartă mai mult, cu atât copilul urinează 
mai mult în pat. 

Concepţia holistică porneşte de la premisa că oprirea certurilor 
va conduce la dispariţia simptomului, după cum dispariţia 
simptomului va conduce la eliminarea certurilor. i 

Deoarece sistemul de referinţă şi secvenţele comportamentale 
sunt legate între ele, demersul terapeutic va fi diferit în funcţie de 
modul în care familia abordează problema. \ 

Astfel, de pildă, dacă familia consideră că enurezisul copilului 
conduce la certuri şi etichetează situaţia astfel: „enurezisul este | 

rezultatul bolii sau faptului că este vorba de un copil rău”, atunci | 

este necesar ca terapeutul să lucreze cu întreaga familie deodată şi j 

să întrerupă secvenţa patologică de comportament, introducând noi 1 

comportamente între perioada de timp în care se produce enurezisul j 

şi cea în care au loc certurile sau între perioada de certuri şi cea ■ 

în care simptomul se produce. ^ 

Acţiunea terapeutică doar asupra părinţilor nu este eficientă dacă 
aceştia consideră că doar copilul este vinovat de simptom. Acţiunea j 

terapeutică asupra copilului singur este eficientă doar dacă acesta 
doreşte să se debaraseze de simptom din motive personale. 

în cazul în care părinţii utilizează o altă etichetare, punând 
enurezisul copilului pe seama certurilor dintre ei, atunci este eficient 
să se lucreze doar cu părinţii şi oprirea interacţiunilor conflictuale 
dintre aceştia va duce cu probabilitate mare la dispariţia simptomului 
copilului. 

Există situaţii când doar mama se prezintă la psihoterapie, punând 
problema secvenţei enurezis - certuri în familie. Aceasta poate 
afirma faptul că soţul ei nu este interesat de problemă pentru că el 
consideră enurezisul ca fiind un comportament normal şi că dacă 
soţia ar privi lucrurile „corect”, ambele probleme (enurezisul şi 
certurile) vor dispărea de la sine. 

în această situaţie, psihoterapeutul trebuie s-o ajute să-şi modifice 
reacţiile la enurezisul copilului. Dacă ea accentuează secvenţa 
„enurezis - certuri”, atunci focalizarea iniţială a terapiei va fi asupra 
reacţiei sale la enurezisul copilului, iar dacă ea va accentua secvenţa 
„certurile conduc la enurezis”, atunci obiectivul iniţial al terapiei 
va fi modificarea comportamentului ei în relaţia cu soţul. 

Un alt aspect important al terapiei scurte, care asigură eficienţa 
acesteia constă în crearea la pacient a unor expectaţii pozitive în 
legătură cu schimbarea. 

Odată ce terapeutul a creat la client expectaţii pozitive legate de 
faptul că lucrurile vor arăta în mod diferit, a doua problemă care 
se pune este ce anume aşteaptă clientul să fie diferit după ce 
simptomul a dispărut, cunoscut fiind faptul că ceea ce aşteptăm să 
se întâmple influenţează modul nostru de a ne comporta. 

Astfel, dacă cineva aşteaptă să se petreacă ceva diferit, atunci 
pare firesc să întreprindă ceva diferit. 

SCHEME Şl PLANURI DE INTERVENŢIE 

Studiind lucrările şi cazurile clinice ale lui M i 11 o n 
E r i c k s o n, terapeutul începător se întreabă adesea ce se ascunde 
de fapt în spatele demersului intuitiv şi aparent iraţional al genialului 
terapeut. 

Soluţiile oferite clienţilor săi par adesea de domeniul magiei sau 
absurdului, deşi la o analiză mai atentă se observă că acesta se 
conducea după nişte principii teoretice care însă păreau ascunse 
unei priviri superficiale. 

Problema care se pune mai ales pentru terapeuţii începători este 
aceea de a putea aplica unele reguli relativ clare cazurilor concrete. 

Odată cu eforturile întreprinse deHaley şiWeakland 
(Erickson, Haley şi Weakland, 1967), multe din 
demersurile terapeutice ale lui Mii ton Erickson au fost 
sistematizate şi organizate în scherae-hărţi, aplicabile şi în alte 
situaţii, măcar într-o anumită măsură. 

Bateston (1979) formulează ideca conform căreia, pentru 
aceeaşi situaţie clinică (secvenţă patologică de comportament) pot 
fi formulate scheme diferite, evident fiind faptul că acestea se 
completează reciproc, de unde rezultă şi avantajul activităţii 
terapeutice în echipă. 

Un cuplu a fost trimis la psihoterapie de către consilierul în probleme 
de droguri pentru că acesta considera că problema lor maritală 
împiedica tratamentui toxicomaniei. Ambii soţi utilizau cocaina de trei 
sau de mai multe ori pe săptămână şi acest lucru se petrecea de mai 
mulţi ani (S ha zer, 1985 p. 50). Soţia, dane, consideră că utilizarea 
comună a drogului le distrugea căsătoria şi dorea să se lase de droguri 
pentru a salva căsnicia. Problema maritală era, în concepţia ei, legată 
de simptomele produse de consumul de droguri. Soţul, Ralph, nu 
considera consumul de droguri ca fiind o problemă reală. Problema 
de care se plângea el erau certurile lor frecvente, care se sfârşeau 
adesea cu violenţe fizice, precum şi discuţiile permanente în legătură 
cu drogurile. El era de părere că trebuiau oprite certurile şi conflictele 
pentru a salva căsnicia. 

In acelaşi timp, ambii erau de acord în următoarele probleme: 

(]) utilizarea drogurilor îi elibera de plictiseala pe care ambii 
o suportau prost şi (2) oprirea consumului de droguri putea duce 
la destrămarea căsniciei, la care amândoi ţineau mult, pentru că 
în afară de droguri, ei aveau relativ puţine lucruri în comun. 

Acest tip de oscilaţie între „da” sau „nu” în ceea ce priveşte 
oprirea consumului de droguri a fost denumită de terapeuţii de 

orientare ericksoniană „capcană sau legătură dublă” (B a t e s o n , 
Jackson, Haley şi Weakland, 1956, Watzlawick, 
Beavin şi Jackson, 1967). 

Realizând schema bazată pe legături duble a acestei relaţii de 
cuplu, rezultă: 

1) utilizarea drogurilor distruge căsătoria; conflictele şi certurile, 
unele din ele în legătură cu drogurile sunt în continuă creştere; 

2) dar utilizarea drogurilor îi scuteşte pe soţi de plictiseală, astfel 
încât dacă abandonează utilizarea drogurilor, căsătoria lor se 
va destrăma; 

3) evitarea acestei capcane ar putea fi realizată prin intermediul 
separării, dar acest lucru doresc să-l evite ambii parteneri; 
situaţia continuă să rămână nerezolvată de mult timp; 

4) creşterea consumului de cocaină ar putea fi o soluţie dc 
scăpare prin aceea că ei s-ar simţi mai relaxaţi, dar atunci 
certurile în legătură cu utilizarea drogurilor se vor accentua 
şi vor tinde să distrugă mariajul. 

Aşa cum se prezintă situaţia, cuplul pare condamnat să perpetueze 
la nesfârşit acelaşi cerc vicios. 

Consultându-se cu echipa, terapeutul le-a prezentat următorul 
mesaj de intervenţie încă de la prima şedinţă terapeutică; 

„Aveţi o problemă (Watzlawick şi al. 1967, p. 52). 

Ni se pare, Ralph, că problema voastră maritală este exacerbată 
de consumul de droguri sau este chiar creată de droguri. Poate că 
ar trebui să opriţi consumul de droguri pentru a vedea ce se 
întâmplă. Dar, pe de altă parte, noi suntem de acord cu tine, Jane, 
că dacă veţi opri consumul de droguri nu vă va mai rămâne nimic. 
Şi nu veţi avea timp să creaţi ceva înainte ca mariajul vostru să se 
destrame. Pe scurt, nu ştim ce dracu veţi face. 

Vă sugerez să vă gândiţi la ceea ce v-am spus şi să vă decideţi 
cum veţi acţiona... mai întâi”. 

Schema bazată pe legături duble (Watzlawick şi al, 1967) 
conţine mesaje de intervenţie care implică ideea că terapeutul vede 
relaţia celor doi astfel: 

(1) oprirea consumului de droguri ar fi necesară pentru salvarea 
căsniciei; 


(2) continuarea consumului de droguri ar Jî necesară pentru 
salvarea căsniciei: 

(3) ambele alternative de mai sus pot conduce la destrămarea 
căsniciei; 

(4) orice alternativă la care cei doi s-au gândit conţine în sine 
un mare risc pentru căsnicie; 

(5) ei ar trebui să întreprindă o acţiune la care nu s-au gândit. 

Până la .şedinţa următoare de psihoterapie, Ralph şi Jane au 

redus consumul de droguri cu două treimi, deşi utilizarea acestora 
urma acelaşi model. Ulterior, fără a comenta acest lucru, cei doi 
au iniţiat şi alte activităţi noi, atât în comun, cât şi separat. 

De data aceasta, mesajul furnizat de echipa terapeutică s-a centrat 
în Jurul temerilor terapeuţilor în legătură cu o posibilă recădere. 

O săptămână mai târziu, Jane şi Ralph au raportat faptul că au 
eliminat total drogurile şi continuau activităţi noi, atât în comun, cât 
şi separat. 

Mesajul ulterior de intervenţie se referea, de asemenea, la teama 
în legătură cu recăderea, în special la cât de repede se va produce 
aceasta. 

Contactele ulterioare care s-au întins pe o durată de 6 luni şi apoi 
un an, au indicat faptul că nu a avut loc nici un fel de recădere. 

Cuplul a relatat că relaţiile în familie s-au îmbunătăţit, atât în 
activităţile comune, cât şi în cele individuale. 

Mesajul terapeutic caută să redefinească situaţia în aşa fel încât 
să sugereze cuplului faptul că sunt necesare nişte acţiuni diferite, 
care să nu se refere nici la continuarea consumului de droguri, nici 
la oprirea acestuia. în acelaşi timp, se sugerează în mod implicit 
ideea că oprirea consumului de droguri este necesară, dar nu pentru 
că aceasta va putea salva căsnicia. 

Situaţia este definită de terapeut astfel încât să se sugereze faptul 
că cei doi trebuie să creeze ceva pentru a-şi salva căsnicia. 

Este evident faptul că această intervenţie încearcă să introducă 
im nou element (o nouă problemă) şi anume aceea de a întreprinde 
ceva diferit pentm a salva mariajul, în felul acesta putându-se sparge 
cercul vicios. 

PRINCIPIUL OCKHAM (SHAZER, 1988) 

William de Ockham, filosof din secolul 14, spunea că 
„dacă un lucru poate fi realizat cu mijloace mai puţine este inutil 
să fie realizat cu mijloace mai multe”. 

Acest sfat este deosebit de important pentru psihoterapeuţii 
specializaţi în terapii de scurtă durată, care trebuie să găsească cea 
mai simplă explicaţie şi intervenţie care se potriveşte. 

Pentru a respecta criteriul eficienţei, schema situaţiei terapeutice 
trebuie să reprezinte o imagine în oglindă a situaţiei patologice. 

Conceptul de „schemă în oglindă” în psihoterapia scurtă aparţine 
luiBateston şi al., 1956. 

Aceste scheme „în oglindă” bazate pe legături duble sunt impor¬ 
tante cel puţin din trei motive: 

1) problema simptom este descrisă ca având un caracter 
interpersonal, fără referire la ceea ce se petrece în psihicul 
celor doi parteneri; 

2) problema simptom este descrisă ca având loc într-un anumit 
context, care facilitează definirea comportamentelor şi 

3) modelul de intervenţie terapeutică (modalitatea) de a acţiona 
cu promptitudine este realizată pe baza aceloraşi criterii 
contextuale şi interacţionale aşa cum sunt ele interpretate de 
către psihoterapeut. 

Sub aspect metaforic, intervenţia de tip capcană sau legătură 
dublă, poate fi asemănată cu o cheie care se potriveşte unui lacăt. 
Importantă este însă elaborarea unor astfel de intervenţii (chei) 
care să se potrivească mai multor situaţii asemănătoare (lacăte). 

Ceea ce este interesant la acest gen de psihoterapie scurtă, este 
afirmaţia lui Shazer (1985) care spunea că nu este neapărat să 
cunoşti în detaliu structura „lacătului” pentru a găsi „cheia” potrivită. 

Deoarece „plângerile” (acuzele) clienţilor sunt construcţii com¬ 
plexe şi intervenţiile terapeutice trebuie să fie la fel de complexe, 
pentru că, dacă acestea ar fi simple, clienţii le-ar descoperi singuri. 
Dar, aşa cum sublinia M i 11 on Erickson (1985), de cele mai 
multe ori, clienţii nu ştiu exact care este problema şi din acest 
motiv nu pot descoperi nici soluţia. 

Cu toate acestea, specialiştii în psihoterapie scurtă izbutesc să 
rezolve problemele complexe ale clienţilor rapid, eficient şi prin 
intermediul unor intervenţii minimale. Secretul constă doar în aceea 
că intervenţia trebuie să se potrivească cu natura problemei. 

Pentru a fi adecvată (potrivită) situaţiei clinice, intervenţia 
psihotcrapeutică trebuie să se. bazeze pe: 

(1) Percepţia şi intci'pretarea pe care o realizează terapeutul 
asupra structurii simptomelor (acuzelor) clienţilor. 

(2) Percepţia pe care o are terapeutul în legătură cu etichetarea 
pe care o realizează clientul în legătură cu problema sa (cum anume 
o interpretează), în aşa fel încât de aici să izvorască soluţia. 

Intervenţia trebuie să fie adecvată în aşa fel încât 

(3) să se potrivească schemei de reprezentare a problemei şi 

(4) să se potrivească concepţiei clientului despre lume, cu 
precizarea însă că acesta trebuie să conţină în sine o diferenţă care 
să conducă la o soluţie satisfăcătoare. 

COOPERAREA - CONDIŢIE A TERAPIEI EFICIENTE 

Schimbarea terapeutică reprezintă un proces interacţional, proces 
care îl implică atât pe client cât şi pe terapeut şi nu o acţiune pe 
care o întreprinde terapeutul asupra clientului care o suportă în 
mod pasiv. 

Acţiunea psihoterapeutică nu se aseamănă cu o intervenţie 
chirurgicală sau cu repararea unui televizor, ţinând seama mai ales 
de faptul că pacienţii nici nu-şi prezintă problema în mod clar, cu b 
etichetă precisă, ci sub formă procesuală, ei înşişi aflându-se, atunci 
când se prezintă la terapeut, într-un proces permanent de redefinire 
şi claritate a acesteia (Emerson şi M e s s i n g e r, 1977). 

Clientul şi terapeutul trebuie să construiască împreună situaţia 
problematică şi să găsească soluţia acesteia. 

Clientul este cel care iniţiază procesul de schimbare prin simplul 
fapt că se prezintă cu problema sa la terapeut. Deoarece, pacienţii 
definesc problema lorlîa pe ceva ce nu poate fi rezolvat (de aceea 
apelează la ajutor), noua definire a problemei, realizată împreună 
cu terapeutul, trebuie să implice faptul că problema este rezolvabilă. 

Clienţii care se prezintă la terapie sunt cantonaţi în problemele 
lor datorită concepţiei lor cu privire la acestea (Ei privesc „sticla” 
pe Jumătate goală). 

Terapeutul care doreşte să-l ajute pe client trebuie să adopte o 
atitudine prin care nici să nu-1 aprobe, nici să nu-1 contrazică, ci să 
găsească eventual o a treia variantă viabilă. 

Aşa cum arăta Mi 11on Erickson (dupăShazer, 1985, 
p. 66), „pacienţii vin la terapeut pentru că nu ştiu exact de ce vin. 
Ei au probleme, pentru că altfel nu ar fi venit, dar, deoarece nu ştiu 
exact care sunt problemele lor, ei nu le pot comunica terapeutului. 
Ei pot face doar relatări confuze în legătură cu nemulţumirile lor. 
Terapeutul ascultă ceea ce spun aceştia, bazându-se pe experienţa 
sa, nu îi este clar despre ce este vorba, dar este conştient de faptul 
că nu îi este clar. Şi, în aceste condiţii, teraţţeutul trebuie să inducă 
schimbarea la clientul său, măcar o mică schimbare, pentru că acesta 
aşteaptă schimbarea. Pacientul va accepta orice mică schimbare şi 
această schimbare se va accentua în acord cu expectaţiile şi nevoile 
sale. Acest proces este asemănător celui în care un bulgăre de 
zăpadă se rostogoleşte de pe un deal, mărindu-sedin ce în ce mai 
mult, până când se transformă într-o avalanşă (după G o r d o n şi 
Meyers-Anderson, 1981, p. 16-17). 

Este evident faptul că, pentru a găsi soluţia, terapeutul trebuie 
să adopte un stil interacţional de cooperare cu clientul său. 

După ce a luat decizia referitoare la natura problemei şi a alcătuit 
schema demersului terapeutic, psihoterapeutul va trasa clientului 
prima sarcină pentru acasă. 

Schema îl ajută pe terapeut cum să răspundă solicitărilor şi 
reacţiilor clientului într-o manieră cooperativă. 

Mai precis, în prima şedinţă de psihoterapie, terapeutul trasează 
clientului o temă concretă pentru acasă şi dacă aceasta este îndeplinită 
exact, atunci este util să se traseze o nouă sarcină concretă. 

în cazul în care clientul relatează că nu şi-a îndeplinit sarcina 
pentru acasă, atunci este indicat să nu se mai traseze o altă sarcină 
în respectiva şedinţă de psihoterapie. 

Dacă pacientul raportează că a adus unele modificări sarcinii 
trasate, atunci terapeutul va trasa o nouă sarcină care să fie foarte 
uşor modificabilă sau sarcină care să implice o alegere. 

Când relatarea clientului este vagă sau confuză, şi sarcina 
terapeutică trasată trebuie să aibă un caracter vag şi confuz. 

Aceasta înseamnă de fapt că acţiunea terapeutului trebuie să fie 
în acord cu răspunsul clientului, totul desfaşurându-se asemănător 
cu un joc de tenis. Acţiunea terapeutului, aşa cum spuneam, trebuie 
să corespundă reacţiei clientului, dar să fie suficient de diferită 
pentru a produce o modificare. 

Realizată în acest mod, prina şedinţă de psihoterapie are un 
caracter diagnostic, terapeutul încercând să descopere maniera în 


Prima intervenţie (sarcină) 

! care clientul cooperează şi apoi să-şi conducă intervenţia în funcţie 

^ de această manieră. Relatările clientului din cursul şedinţelor viitoare 
i îl informează pe terapeut în legătură cu stilul de cooperare al 

f clientului şi terapeutul îşi modifică, dacă este cazul, modul de 

li intervenţie. 

I în demersurile sale ulterioare, Shazer (1985) şi echipa sa au 

r ajuns la concluzia că stilul cooperativ gen „meci de tenis” trebuie 

cumva depăşit, în sensul că acesta trebuie să iniţieze (să producă) 
anumite reacţii la clienţii săi. 

Cu toate acestea, accentul în prima şedinţă, este pus pe stabilirea 
raportului şi pe iniţierea cooperării cu clientul. 

Ceea ce trebuie să realizeze terapeutul este să modeleze procesul 
schimbării în aşa fel încât, procesul de schimbare să ia o astfel de 
direcţie încât clientul să-şi rezolve problema. Contextul terapeutic 
i trebuie utilizat în mod constructiv în aşa fel încât să se creeze la 

' client expectaţia cu privire la o schimbare observabilă. 

ţ în loc să activeze rezistenţele, respectiv declanşarea luptei 

j client-terapeut sau schimbare-non-schimbare (Shazer, 1979 c; 

j '■ 1982 a), abordarea lui Shazer are, aşa cum am mai subliniat, un 

' , caracter cooperativ. 

Trebuie să avem în vedere faptul că noţiunea de rezistenţă nu 
* reprezintă decât o metaforă care descrie anumite comportamente 

\ care se petrec în contextul terapiei. Mai precis, dacă terapeutul se 

aşteaptă la rezistenţe din partea clientului, atunci el nu va sesiza 
i încercările acestuia de cooperare, în schimb, dacă el solicită 

cooperarea, rezistenţele nu se vor manifesta. 

Atunci când clienţii se prezintă la psihoterapie" cu problemele 
‘ lor, expectaţiile lor pentru viitor sunt că lucrurile vor merge „din 

j rău în mai rău”. Fiecare încercare nereuşită de rezolvare a problemei 

: conduce la întărirea expectaţiilor legate de eşec şi, astfel, pacienţii 

i ajung să evalueze problema lor ca fiind o problemă nerezolvată. 

' I Modificarea acestor e^pectaţii se va produce atunci când se va 

. I produce o anumită schimbare în condiţiile ce caracterizează situaţia 

î problematică. Terapeutul, ca sursă investită cu autoritate, trebuie să 

: I modifice aceste expectaţii şi să genereze schimbarea. 


I 

Astfel, de pildă, un cuplu s-a prezentat la terapie pentru că cei 
doi soţi se certau în continuu. De fiecare dată ei îşi promiteau lor 
însuşi, părinţilor, prietenilor eă vor înceta să se mai eerte, dar de 
fiecare dată o luau de la eapăt. '• 

Atunci când terapeutul i-a solicitat pe cei doi soţi certăreţi să-şi 
descrie viaţa lor în comun, terapeutul a valorizat pozitiv tot ceea ce 
realizau cei doi şi care era benefic pentru ambii (adresând compli¬ 
mente sau mesaje de încurajare), fapt ce a reprezentat o primă 
treaptă în construirea cxpcctaţiilor pozitive în legătură cu viitorul 
lor în calitate de cuplu. 

Desigur, în cadrul oricărui cuplu mai există momente de dezacord 
sau dc ceartă, situaţie în care terapeutul îşi va formula intervenţia 
astfel încât eventualele discuţii în contradictoriu să nu mai capete 
un caracter problematic, ci să fie privite ca aspecte normale ale 
existenţei. 

Terapeutul specializat în terapia scurtă trebuie să reacţioneze la 
orice mică schimbare pe care s-o interpreteze ca un semn că lucrurile 
merg spre bine. Nu importă dacă unica schimbare reprezintă un 
comportament nou sau diferit, o excepţie dc la regula generală de 
conduită a clientului sau ceva ce aparent nu are nici o legătură cu 
simptomul. Orice schimbare reprezintă o diferenţă pe baza căreia 
se poate construi soluţia terapeutică. 

în orice caz, orice schimbare va reprezenta un pas în direcţia 
construirii unui nou set de expcctaţii, care va conduce la rezolvarea 
problemei. Terapeutul trebuie să utilizeze orice schimbare spontană 
în comportamentul clientului, chiar dacă aceasta nu reprezintă 
consecinţa demersului terapeutic. 

Aşa cum sublinia M i 11 o n E r i c k s o n (cit. H a 1 e y, 1976 b, 
p. 406), „obiectivul psihoterapie! este de a-1 ajuta pe pacient în 
modul cel mai adecvat, potrivit şi acceptabil. 

în acordarea acestui ajutor, terapeutul trebuie să-i acorde 
clientului deplin respect şi să utilizeze orice face sau prezintă acesta 
din urmă. Accentul tr<^buie să cadă, mai ales, pe ceea ce face 
pacientul în prezent şi pe ce va face el în viitor şi nu pe ceea ce 
s-a petrecut în trecutul îndepărtat. Sensul psihoterapiei trebuie să 
fie adaptarea pacientului pentru prezent şi viitor”. 

Milton Erickson aborda fiecare pacient cu cxpectaţia că 
schimbarea nu este doar posibilă, ci inevitabilă, terapeutul 
comportându-se cu atâta încredere, ca şi cum ar fi fost foarte surprins 
T dacă schimbarea nu ar fi avut loc (Haley, 1967 a). 

O dată create expectaţiile pozitive în legătură cu schimbarea, 
aceasta se va produce cu adevărat. 

Deşi acest demers terapeutic nu ţine seama de trecut (ca 
psihanaliza), totuşi se pot utiliza anumite elemente legate de 
succesele trecute, explicabile sau accidentale, pentru a creşte 
încrederea în sine a clientului şi pentru a contribui la construirea 
setului de expectaţii pozitive cu privire la viitor. 

în psihoterapia scurtă, terapeutul aşteaptă şi este sigur că 
schimbarea se va produce rapid. 

IiilliîCÂ BILEI DE CRISTAL 

^ Această tehnică a fost pusă la punct dc Milton Erickson, 

ţ care a utilizat-o pentru o varietate de probleme. 

Această tehnică este utilizată pentru a realiza o proiectare în 
viitor a pacientului, într-un viitor fericit, în care simptomul sau 
problema nu mai există. 

Tehnica se poate aplica atât în transă hipnotică, dar şi în afara 
acesteia (Shazer, 1985). Cu ajutorul acestei tehnici, clientul îşi 
construieşte propria soluţie care poate apoi să servească ghidării 
i procesului terapeutic. 

Aşa cum a conceput Shazer (1985), tehnica aceasta a constat 
iniţial din vizualizarea mai multor bile de cristal. 

1 se cere clientului să vizualizeze în prima bilă de cristal o 
• amintire plăcută din trecut, pe care a uitat-o. Aflându-se în transă 

I r hipnotică, acesta este solicitat să descrie amintirea respectivă cu 

! I cât mai multe detalii, acordând o atenţie deosebită mai ales la ceea 

f ce fac celelalte persoane. Apoi amintirea este aşezată la locul ei şi 

I clientul este scos din transă. 

1 Această primă etapă serveşte următoarelor obiective: 

1 a) să-l familiarizeze pe client cu tehnica bilei de cristal; 

b) să se concentreze asupra comportamentului propriu şi asupra 
comportamentului celorlalţi; 

c) să realizeze laptul că lucrurile uitate pot fi actualizate,, după 
cum şi invers, cele memorate pot fi uitate. 

Tehnica se repetă de mai multe ori până când pacientul se 
familiarizează cu aceasta. 

A doua treaptă implică reinducerea transei şi solicitarea clientului 
să vizualizeze în bila de cristal un eveniment recent, dar pe care l-a 
uitat în mod surprinzător. 

Se sugerează clientului ca respectivul eveniment să reprezinte 
un succes recent sau o situaţie care să fie o excepţie de la 
comportamentul simptomatic. Indiferent în ce constă amintirea, i se 
cere clientului să-şi descrie propriul comportament, precum şi 
comportamentul celorlalte persoane implicate în situaţie. După 
încheierea transei, terapeutul rcorientează discuţia spre subiectele 
abordate înainte de inducerea transei. 

Etapa a treia este cea mai importantă pentru că în cursul acesteia 
clientul este orientat către viitor. 

La început, după inducerea transei, trecerea timpului este descrisă 
în detaliu şi apoi aceasta este astfel dirijată încât şă devină tot mai 
vagă. Clientului i se cere să privească în bila dc cristal, fără să se 
specifice faptul că este vorba de o anumită dată sau oră şi atunci 
când va reveni din transă să-şi amintească faptul că a rezolvat 
pozitiv problema. 

In etapa a patra, bila de cristal este utilizată pentru ca pacientul 
să-şi amintească şi modul în care a rezolvat problema, reacţiile sale 
la acest proces, precum şi reacţiile celorlalte persoane implicate. 
Clientul este apoi scos din transă, reorientat spre realitate şi se 
discută despre ceva ce nu are legătură cu problema şi cu vizualizarea 
în bila de cristal. 

Utilizându-se această tehnică, de regulă, clientul găseşte singur 
soluţia, după un anumit timp şi, adesea, soluţia găsită nu este cea 
imaginată în transa hipnotică. 

Ulterior, Shaze^f (1985) a început să utilizeze tehnica şi în 
afara transei hipnotice, solicitându-i subiectului să vizualizeze în 
stare de veghe răspunsul la întrebarea: 

„Cum vor arăta lucrurile pentni tine şi pentru ceilalţi atunci 
când problema ta va fi rezolvată?” 

Foarte multe persoane sunt capabile să realizeze o proiecţie 
pozitivă în viitor şi în afara transei hipnotice. 

Ceea ce este important este că pacientul, o dată ce a realizat 
imaginea vieţii sale viitoare în absenţa simptomului, va întreprinde 
ceva diferit, în mod spontan, astfel încât viziunea cu privire la 
viitor să devină realitate. Deoarece este relativ dificil de prognozat 
variante încununate de succes în domeniul problemelor umane, este 
indicat ca terapeutul şi clientul să construiască împreună soluţii 
alternative de rezolvare a situaţiei pentni care a fost solicitată terapia. 

D-na lonescu a solicitat hipnoza pentru că aceasta a ajutat-o 
pe mama ei să se lase de fumat după 25 de ani. Clienta, mamă 
a doi copii mici (sub şase ani), suferea de atacuri de panică şi 
s-a prezentat la psihoterapie pentru că mama ei a refuzat s-o 
mai însoţească permanent la cumpărături. 

Pacienta a divorţat în urmă cu trei ani şi de atunci, datorită 
atacurilor de panică, trebuia să fie permanent însoţită în oraş de 
mamă, prieteni sau vecini. Aceasta a solicitat ajutorul pentru că 
atacurile de panică se amplificau tot mai mult şi se temea că-şi 
va pierde prietenii, pentru că îi sâcâia prea mult, şi că vecinii vor 
începe s-o evite. în momentul prezentării la terapie ea nu se 
temea doar să meargă la piaţă, ci în orice alt loc aglomerat. 
Temerile ei îi influenţau tot mai mult viaţa şi ea a început să se 
simtă singură şi izolată. în acelaşi timp, ea nu putea cunoaşte 
bărbaţi pentru că se temea să intre în situaţiile în care i-ar putea 
cunoaşte. 

în afară de două atacuri de panică pe care le-a prezentat 
imediat după divorţ, pacienta nu a mai avut nici unul, pentru că 
nu s-a mai expus nici unei situaţii anxiogene, ea deplasându-se 
în permanenţă însoţită de cineva. 

Etapa întâi şi a doua a terapiei au durat patru şedinţe. La 
început, vizualizările ei în bila de cristal păreau nişte filme realizate 
de altcineva. Chiar după ce s-a obişnuit cu tehnica, pacientei îi 
venea greu să descrie ce se întâmplă exact în scena respectivă. 

La un moment dat, terapeutul s-a declarat mulţumit, deoarece 
clienta a trăit o situaţie psihosocială ca fiind încununată de 
succes. 

In şedinţa a cincea s-a trecut la etapele trei şi patru. Clienta 
a avut unele dificultăţi în etapa a patra, a ieşit spontan din transă, 
dar a reintrat în transă tot în mod spontan. La sfârşitul şedinţei, 
clienta a zâmbit şi a adresat mulţumiri terapeutului. La şedinţa 
următoare, ea a relatat faptul că în cursul ultimei săptămâni a 
mers singură la piaţă, a simţit că atacul de panică tinde s-o 
cuprindă, dar nu i-a permis să pună stăpânire pe ea. După a 
treia ieşire neînsoţită, temerile ei au dispărut complet şi nu au 
mai apărut timp de un an de zile, după care pacienta a fost 
scoasă din evidenţă. Pacienta a relatat faptul că ceea ce a văzut 
în bila de cristal nu era deplasarea ei la piaţă şi că soluţia i-a 
părut mult mai simplă decât s-ar fi aşteptat. 

D-l. Rădulescu, tânăr inginer, de 27 de ani, s-a prezentat la 
psihoterapie pentru tulburări de dinamică sexuală: nu a mai avut 
erecţie de cinci ani. Cu doi ani înainte, acesta a divorţat de soţie, 
aceasta plecând în străinătate pentru a face carieră profesională. 

Pacientul punea divorţul pe seama dificultăţii sale de erecţie, 
dar, în acelaşi timp, considera că dificultăţile sale au stat şi în 
calea carierei soţiei sale, atâta timp cât au fost căsătoriţi. Acesta 
se aştepta ca după divorţ, devenind mai liber şi mai activ sub 
aspect social, dificultăţile sale să dispară, ceea ce nu s-a 
întâmplat. In ultimii cinci ani, pacientul a urmat diverse tipuri de 
psihoterapie, atât singur, cât şi împreună cu fosta soţie. Deşi nu 
se mai simţea deprimat, pacientul prezenta în continuare problema 
respectivă, fapt ce l-a determinat să solicite hipnoza. înainte de 
cei cinci ani, pacientul nu a prezentat nici un fel de dificultăţi 
sexuale. Problema s-a instalat în al treilea an de căsnicie. 
Pacientul a discutat de multe ori despre această problemă cu 
terapeutul său şi cu două femei cu care se întâlnea din când în 
când. Cu toţii au ajuns la concluzia că acesta nutrea un 
resentiment pentru cariera strălucită a soţiei sale şi poate chiar 
ura femeile. Pacientului nu i-a convenit concluzia respectivă şi 

S-a decis să-şi rezolve problema pentru a dovedi tuturor că s-au 
înşelat. 

Domnul Rădulescu s-a străduit atât de tare să intre în hipnoză, 
încât abia la a treia şedinţă a reuşit cu adevărat acest lucru. 

Acesta făcea sport, baschet, pe care-l lua foarte tare în serios, 
în perioada aceea, echipa din care făcea parte a căzut de pe 
locul trei pe locul opt în campionat, datorită ratărilor sale la 
aruncările la coş. Pacientul a urmărit înregistrările video cu 
meciurile respective pentru a vedea ce anume a greşit. Terapeutul 
i-a sugerat că ar fi mai bine să se vizualizeze pe sine marcând 
corect, dar, din păcate, nu existau înregistrări video cu aruncări 
reuşite. 

Terapeutul a indus hipnoza, cerându-i să închidă ochii, să se 
imagineze pe terenul de baschet şi să-şi reprezinte imaginile, 
sunetele, mirosurile şi senzaţiile fizice asociate cu prezenţa sa 
pe teren. Şedinţa de hipnoză s-a terminat după ce clientul şi-a 
reprezentat două aruncări reuşite. 

La şedinţa următoare, clientul a raportat faptul că s-a 
comportat bine pe terenul de sport şi a fost gata pentru o nouă 
inducţie hipnotică, în cursul căreia i s-a sugerat să-şi amintească 
aruncările reuşite ia coş. Apoi a fost utilizată tehnica bilei de 
cristal, cerându-i-se să-şi amintească un act sexual reuşit. La 
sfârşitul şedinţei, pacientul a declarat: „dacă şi această bilă de 
cristal funcţionează aşa cum a funcţionat cealaltă, în seara 
aceasta rezolv problema!”. Terapeutul i-a sugerat să nu fie chiar 
atât de sigur de acest lucru. Din păcate, întâlnirea nu a mai avut 
loc, aşa că pacientul nu a putut să-şi verifice cu acel prilej 
predicţia. Şedinţa următoare de psihoterapie a fost utilizată pentru 
a proiecta succesul pentru o perioadă nedeterminată din viitor. 
Apoi bila de cristal a fost din nou folosită pentru a retrăi succesele 
şi eşecurile întâlnite în drumul către rezolvarea totală a problemei 
sale. 

Deoarece, clientul avea tendinţa de a se strădui prea tare, 
terapeutul s-a temut că acesta va interpreta orice eşec ca pe o 
catastrofă şi, din acest motiv, a sugerat ideea că şi eşecul face 

parte din drumul spinos către succesul deplin (prevederea 
recăderilor). Peste trei săptămâni, clientul a relatat despre primul 
succes, care a mai fost urmat de două eşecuri. După un an, 
clientul şi noua soţie s-au prezentat la psihoterapie pentru 
problemele pe care le aveau cu educaţia copilului şi au relatat 
că viaţa sexuală merge perfect. 

Marian a trimis-o pe Paula la psihoterapie pentru că gelozia 
acesteia devenise insuportabilă (caz adaptat după Shazer, 
1985). 

Terapeutul a constatat că şi pentru ea gelozia reprezenta o 
problemă. In cursul primului interviu terapeutic acesta a întrebat-o 
„de unde va afla Marian că problema ta este rezolvată?”. 

Din discuţii a rezultat faptul că Marian era un tânăr liniştit, 
care abia dacă scotea câteva cuvinte în societate. Totul era în 
regulă însă până când acesta se adresa unei femei. In acest 
moment, Paula declanşa o scenă şi pleca acasă. Clienta 
considera că problema va fi rezolvată atunci când Marian va 
putea vorbi unei femei în prezenţa soţiei sale, fără ca aceasta 
din urmă să se înfurie. 

Terapeutul a întrebat-o dacă ea ar trebui să-şi modifice 
sentimentele sau dacă ar fi suficient dacă ea şi-ar manifesta 
într-o mai mică măsură sentimentele de gelozie. Paula a spus 
că Marian nu va sesiza diferenţa şi că acest lucru ar fi suficient. 

în momentul respectiv. Paula se afla în Bucureşti doar pentru 
a-şi rezolva problema, eâ fiind doar în contact telefonic cu Marian. 
Cei doi sperau că psihoterapia va salva relaţia dintre ei şi au 
decis ca ea să revină acasă doar după ce problema va fi 
rezolvată. Deoarece, partenerii nu se vedeau unul pe celălalt, 
era greu de ghicit când va fi momentul ca Paula să se întoarcă 
acasă. Paula a afirmat că acel moment ar fi când ea va da un 
telefon neanunţat, nu-l va găsi acasă pe Marian şi nu se va 
enerva. Interesant este faptul că soţul nu i-a dat până în prezent 
nici un motiv de gelozie Paulei, singura problemă fiind faptul că 
el conversa cu alte femei. Din interviu a rezultat faptul că Marian 
nu-i dădea soţiei atenţia pe care aceasta şi-o dorea. Ea era 

convinsă că în fundul sufletului său acesta o iubeşte, dar, dintr-un 
motiv sau altul, era incapabil să i-o arate. 

Terapeutul i-a prezentat Paulei următorul mesaj ca re- 
i prezentând prima treaptă a tehnicii bilei de cristal: 

1 „în primul rând se pare că tu şi Marian ţineţi suficient de mult 

I unul la celălalt pentru că altfel nu aţi fi alocat acest timp 

' tratamentului a ceea ce voi numiţi gelozie. Cred că ge- 

lozia’Yeprezintă modalitatea prin care tu îţi manifeşti dragostea 
pentru Marian. De fapt, se pare că tu manifeşti suficientă afecţiune 
pentru amândoi. 

Analizând ceea ce ai spus, mă întreb dacă tu încetezi să-ţi 
mai manifeşti atâta afecţiune în public, de unde vor ştii ceilalţi că 
voi aparţineţi unul celuilalt? 

începând de acum şi până data viitoare, aş dori să-ţi aminteşti 
de momentele când Marian ţi-a arătat afecţiunea pe care o poartă 
în inima sa şi anume când şi unde se simte el suficient de în 
largul său pentru a o face”. 

La şedinţele următoare, Paula a descris în detaliu rarele ocazii 
când soţul i-a arătat afecţiune. Ea s-a bucurat că i-a fost trasată 
acest fel de sarcină pentru că aproape că uitase de evenimentele 
respective. Clienta şi-a amintit, de asemenea, că încrederea pe 
care i-o arăta Marian în calitate de partener de afaceri reprezenta 
un alt semn că acestuia îi pasă de ea. Cei doi erau atât de 
fericiţi să lucreze împreună încât Paula ar fi acceptat chiar să 
renunţe la relaţia de dragoste dacă ar fi fost necesar, pentru a 
păstra relaţia de muncă. Clienta a afirmat şi făptui că s-a gândit 
mai bine şi că, într-adevăr, terapeutul are dreptate. Marian nu-i 
arăta suficientă afecţiune şi ea încerca să utilizeze gelozia pentru 
a-l provoca să-i acorde atenţia şi dragostea pe care şi-o dorea. 
Paula considera că problema va fi rezolvată atunci când Marian 
îi va arăta în mod spontan afecţiune sau îi va spune: „te iubesc”. 

în continuare, clienta şi terapeutul au discutat despre rhijloacele 
pe care ea le-ar putea utiliza pentru a scoate la iveală afecţiunea 
care credea că e ascunsă în sufletul lui Marian. 

Terapeutul i-a prezentat următorul mesaj care implica, de 
asemenea, utilizarea bilei de cristal: 

„în primul rând mă întreb ce se va întâmpla dacă tu nu-ţi vei 
mai manifesta gelozia pentru a proteja relaţia ta de afaceri. Marian 
s-ar putea să reacţioneze. în acelaşi timp, cred că un 
comportament pasiv nu este suficient, pentru că Marian ar putea 
crede că nu-ţi pasă, că ţi-ai pierdut interesul pentru el. 

în al doilea rând, ar trebui să te comporţi mai enigmatic pentru 
a-i provoca gelozia fără să faci de fapt nimic. 

în al treilea rând, probabil că ar trebui să fii pasivă şi 
seducătoare în acelaşi timp, fapt ce i-ar putea declanşa 
exprimarea afecţiunii. 

începând de acum şi până la şedinţa viitoare aş dori să te 
gândeşti ta diferenţele pe care le vor produce aceste trei schimbări 
în relaţia voastră. 

Imaginează-ţi cum va reacţiona el atunci când tu vei face 
ceva diferit”. 

După trei zile, clienta a revenit la psihoterapie afirmând că a 
vizualizat în bila de cristal un viitor care nu-l includea pe Marian. 
La început ea a fost şocată de această idee, dar cu cât se 
gândea mai mult la aceasta, cu atât se simţea mai uşurată: 
„dacă el nu o iubea, ea nu trebuia să rămână cu el”. Gândindu-se 
mai bine, ea a decis că nu-i va mai spune „te iubesc" când îi va 
telefona din nou şi va fi atentă dacă va apărea vreo diferenţă. 
De asemenea, clienta a decis că va pleca acasă pentru că dacă 
Marian nu-i va arăta în mod spontan afecţiunea, atunci ea va şti 
că s-a înşelat în privinţa sentimentelor lui faţă de ea. Ea a hotărât 
că nu-i va acorda afecţiunea şi nu se va comporta seducător şi 
misterios. în cazul în care el nu simte nevoia să-i arate că ţine 
la ea, ea nu va mai căuta să provoace la el manifestarea 
afecţiunii. 

De asemenea, ea s-a hotărât să nu mai manifeste nici 
sentimente de gelozie. 

La următoarea convorbire telefonică ea nu i-a mai spus că îl 
iubeşte şi nici el nu i-a spus nimic. 

După două zile. Paula i-a telefonat spunându-i că se întoarce 
acasă şi el i-a răspuns: „E bine. Ţi-am simţit lipsa”. 

Această afirmaţie a convins-o că merge pe un drum corect şi 
că se poate descurca şi dacă relaţia lor va lua sfârşit. 

în finalul terapiei, terapeutul i-a transmis următorul mesaj: 

„Sunt impresionat de decizia ta precum şi de faptul că ai 
pus-o în aplicaţie atât de repede. Ceea ce ai afirmat astăzi mă 
face să cred că poate Marian nu este demn de tine şi de 
afecţiunea ta. Nu sunt însă sigur că lucrurile stau chiar aşa, 
pentru că poate ceea ce credeai că este ascuns în sufletul lui 
Marian se află cu adevărat acolo, dar dacă nu poţi scoate la 
iveală sentimentele lui comportându-te în mod pasiv, poate că 
aşa stau lucrurile. Mă întreb dacă eşti dispusă să aştepţi ani 
întregi până când îţi va acorda un mic semn de dragoste?”. 

La acest mesaj, clienta a răspuns: 

„Sunt dispusă să aştept câteva săptămâni, poate chiar câteva 
luni, dar în nici un caz ani de zile”. Din relatările unei rude 
apropiate cei doi se aflau încă împreună după şase luni. 

Exemplele prezentate mai sus evidenţiază faptul că, fie că se uti¬ 
lizează transa, fie că nu, şedinţele de psihoterapie scurtă seamănă cu 
ceea ce se petrece în hipnoză pentru că modifică atitudinile şi modelele 
obişnuite de comportament prin utilizarea unor sugestii indirecte, 
acestea declanşând noi tipuri de asociaţii şi actualizând dispo¬ 
nibilităţile latente ale pacientului pentru a implementa anumite scopuri 
terapeutice” (după Erickson,Rossi şiRossi, 1976, p. 20). 

Detectivul Hercule Poirot, personajul romanelor Agathei Chris- 
tie, spunea că metoda sa consta din a asculta martorii şi suspecţii, 
până când aceştia îi spun ceea ce el doreşte să afle. Din cele auzite, 
detectivul construia o realitate care îl conducea la soluţionarea 
cazurilor la care lucra. 

în acelaşi mod, în cursul interviului preliminar, terapeutul trebuie 
să-l asculte pe client pentru că acesta este cel care-i va furniza 
cheia rezolvării problemei. 

Shazer (1985) subliniază faptul „că fiecare pacient poartă cu 
sine cheia problemei sale”, terapeutul având doar sarcina de a 
asculta. / 


II 

Terapeutul trebuie să-l ghideze pe client să abordeze toate 
problemele, să extragă elementele necesare eonstruirii soluţiei 
terapeutice. în timp ce terapeutul se retrage, clientul este lăsat să 
aştepte în cabinetul de psihoterapie şi acesta se întreabă: „oare ce 
îi va spune terapeutul atunci când va reveni?” Această pauză are un 
caracter hipnotic (sugestiv), scopul ei fiind punerea în acţiune a 
atenţiei expectante, care arată că într-adevăr clientul aşteaptă soluţia 
de la terapeutul său. Acesta reprezintă momentul administrării 
sugestiilor indirecte de redirecţionare şi schimbare a sistemului de 
referinţă în care se mişcă clientul (Erickson şiRossi, 1979). J 

Pentru facilitarea introducerii sugestiilor terapeutice, terapeutul | 

începe prin a adresa complimente clientului în legătură cu ceea ce | 

face acesta în mod pozitiv pentru sine însuşi. 

Aceste complimente pot să aibă, dar pot tot atât de bine să nu 
aibă nimic comun cu problema simptom. Obiectivul adresării de | 

complimente constă în formarea setului de răspunsuri afirmative i ; 

(Erickson şi al., 1976; Erickson şiRossi, 1979; Shazer, 

1982 a), care facilitează crearea la client a unui set atitudinal 
favorabil acceptării noului. 

Directivele, sarcinile şi sugestiile indirecte acţionează în acelaşi 
mod cu sugestiile post-hipnotice şi acestea sunt adesea conectate 
cu anumite evenimente care servesc drept declanşatori pentru a 
pune în acţiune un comportament diferit. 

Setul de răspunsuri pozitive („da”) îl ajută pe client să accepte 
mai uşor intervenţia terapeutică. 

De regulă, terapeutul află dacă pacientul a acceptat mesajele şi ' • 

sarcinile sale prin observarea discretă a comportamentului non- j 

verbal al acestuia. 

în cazul în care clientul evită contactul vizual, priveşte în jos sau 
în lături şi stă crispat, cu braţele încrucişate, toate acestea reprezintă 
semne că este puţin probabil ca mesajele terapeutice să fie acceptate. j 

I !' 

CONSTRUIREA PROBLEMELOR 

O dată ce este solicitat ajutorul, natura problemei ca şi soluţia 11 

probabilă trebuie' redefinită de către terapeut. Acesta trebuie să | 

stabilească împreună cu clientul obiectivele terapiei, deoarece, în 
absenţa acestora, nici unul dintre cei doi nu ştie dacă demersul a 
fost sau nu încununat de succes. 

Shazer (1985) prezintă următoarea regulă a terapiei scurte 
(p. 93): 

„Terapeutul trebuie să ştie ce să nu facă, iar ceea ce a făcut 
clientul până atunci reprezintă exemplul cel mai clar de ce anume 
nu trebuie făcut”. 

Deoarece, clienţii au de cele mai multe ori dificultăţi în stabilirea 
scopurilor, terapeutul este cel care „construieşte” problema în aşa 
fel încât obiectivul pentru viitor să rezulte în mod clar. 

Tehnica bilei de cristal (Erickson, 1954 a şi Shazer,! 978 
a) îl ajută pe client să-şi reprezinte lumea atunci când problema sa 
va fi rezolvată şi ceea ce acesta aşteaptă să se întâmple va determina 
ceea ce se va întâmpla cu adevărat. Acelaşi mecanism funcţionează 
şi în menţinerea simptomului pentru că dacă ne aşteptam ca „acel 
lucru rău” să se repete la nesfârşit, expectaţiile noastre se vor 
îndeplini (Berger, Cohen şiZeldich, 1966). 

Schimbarea se va produce dacă se vor modifica într-o anumită 
măsură condiţiile şi expectaţiile subiectului. 

Atunci când obiectivul terapiei este definit, clientul va aştepta 
să se producă ceva diferit şi aceasta reprezintă un punct de plecare 
pentru modificarea comportamentului. 

Subliniem încă o dată faptul că întrebarea: „de unde vei şti că 
problema ta este rezolvată?” este crucială pentru găsirea soluţiei 
terapeutice eficiente. 

Exemplul următor ilustrează legătura dintre simptom (plângeri), 
construirea problemei, obiectivele şi soluţiile potenţiale şi sarcinile 
trasate pentru rezolvarea situaţiei problematice. 

Familia considera comportamentul lui Maxine ca fiind „ciudat”. 
Acesta persista, în ciuda eforturilor fetei de a-/ opri. La început, 
problema a fost definită ca o problemă medicală, apoi ca una 
psihologică, dar în nici unul din cazuri nu a fost găsită soluţia, 
în acest caz, terapeutul fixează obiective sau scopuri alternative. 

S-a încercat, tot fără rezultat, abordarea acesteia ca o 
problemă de familie sau ca o problemă specifică de adolescentă. 

S ha zer şi echipa sa au abordat problema prin intermediul 
unor multiple renegocieri şi redefiniri şi în cele din urmă au găsit 
soluţia. 

Maxine, de 16 ani, sora ei Sally, de 17, şi părinţii s-au prezentat 
la cabinetul de psihoterapie pentru că Maxine vomita după fiecare 
masă. Fata şi familia acesteia erau de părere că ea ar trebui să 
înţeleagă de ce vomită pentru a opri acest comportament. 

La început, reacţia ei de vomă era forţată şi deiiberată, dar 
când s-a decis să oprească acest comportament a constatat cu 
surpriză că vomită în continuare, în mod automat şi involuntar. 

Terapeutul a întrebat-o ce anume va fi diferit dacă ea va înceta 
să vomite şi fata a răspuns că va putea să mănânce ceea ce 
doreşte să mănânce, fără să aleagă doar acele alimente care 
vor rămâne în stomac. De asemenea, ea a afirmat că sora ei va 
înceta s-o necăjească sau, oricum, o va necăji mai puţin. Ea a 
mai descris şi alte conflicte şi probleme pe care le avea cu sora 
ei, pe care familia o considera „fata cea bună". 

întreaga familie a fost de acord cu faptul că Maxine era cumva 
diferită de restul familiei şi că era important pentru ea să fie 
privită ca o persoană diferită, deşi celorlalţi membrii ai familiei nu 
le era pe plac acest lucru. 

Reacţia de vomă era un fel de „secret” pentru că nici părinţii 
şi nici sora ei nu ştiau dacă şi când o face. 

Aşa cum apărea la prima vedere, nu era vorba de un pattern 
interacţional axat în jurul reacţiei de vomă (dacă A, atunci B), 
reacţia de vomă şi atunci comportamentele C şi D. 

Mama şi tatăl verificau cam o dată pe săptămână dacă ea 
continua să vomite, iar sora ei o necăjea. Părinţii se înţelegeau i 

bine şi păreau dispuşi să facă orice pentru a-şi ajuta fiica. 

Terapeutul a cerut fiecărui membru al familiei să aprecieze în 1 

ordine ierarhică cine este cel mai deranjat de problema-simptom? j 

Fiecare din cei patru a dat un răspuns diferit. Tatăl a considerat 
că mama este cea mai afectată, mama şi Maxine au trecut-o pe | 

Marine pe locul întâi, iar sora a considerat că tatăl este cel mai 
afectat de simptom. 

în urma consultării cu echipa sa, terapeutul a ajuns la 
următoarea concluzie: toţi membrii familiei sunt în acelaşi timp în 
mod egal preocupaţi de simptom şi în mod egal nepreocupaţi de 
acesta. 

Pe baza acestei observaţii au fost construite următoarele 
supoziţii: 

(1) Deoarece membrii familiei interacţionau atât de puţin în 
jurul simptomului, problema nu putea fi descrisă ca reprezentând 
„sacrificiul” Maxinei pentru a menţine familia unită. Ipoteza că 
reacţia de vomă ar servi drept scop să menţină familia unită 
cade. 

(2) Deoarece părinţii nu erau nici supraimplicaţi, nici sub- 
implicaţi, problema nu poate fi rezolvată nici prin aceea că dacă 
un membru al familiei subimplicat va deveni mai implicat şi 
aceasta ar conduce la soluţie. 

(3) Nu se potriveşte nici ipoteza conform căreia simptomul ar 
servi pentru a-i face pe părinţi să-şi ia mai în serios rolul de 
părinţi, pentru că aceştia din urmă cooperau bine, dar fetele se 
comportau corespunzător vârstei, învăţau bine şi erau destul de 
independente. 

Terapeutul putea accepta definiţia Maxinei (reacţie automată 
de vomă) şi soluţia sugerată de aceasta: să afle din ce cauză se 
întâmplă acest lucru, dar familia şi ceilalţi terapeuţi mai 
încercaseră acest tip de abordare, fără succes. 

Din acest motiv, terapeutul a decis că problema va trebui să 
fie definită în mod diferit, ca reprezentând o aberaţie care scapă 
de sub controlul Maxinei şi familiei şi o priveşte doar pe Maxine 
şi s-a decis s-o cheme la psihoterapie pe clientă singură. 

Discuţiile cu pacienta au evidenţiat faptul că Maxine făcea 
toate lucrurile foarte bine: învăţa bine, lucra pentru a câştiga 
bani, se întâlnea cu băieţi şi făcea sport. Timp de două şedinţe 
de psihoterapie, terapeutul şi echipa au încercat să soluţioneze 
problema acordând o nouă semnificaţie etichetei „sunt o fată 
diferită de ceilalţi”/ 

Terapeutul a fost de acord cu ea că a fi diferit este un lucru 
bun şi că ea trebuie să se străduiască în continuare să fie diferită 
şi că ea va mai simţi nevoia să vomite până când va descoperi 
un nou mod, mai puţin nociv, de a fi altfel decât ceilalţi. 

Această abordare nu a dat rezultate, pentru că Maxine nu a 
găsit o nouă modalitate de a fi diferită şi s-a autodefinit ea „o 
victimă neajutorată a stării de vomă!’’. 

Reacţia de vomă se declanşa spontan şi soluţia trebuia să 
aibă, de asemenea, un caracter spontan. Problema trebuia deci 
să fie reconstruită. Din fericire, Maxine a mai oferit terapeutului 
şi alte obiective, dintre care unul era legat de relaţia cu sora ei. 

în cursul celei de-a treia şedinţe, terapeutul a întrebat-o pe 
Maxine dacă va face ceea ce i se va spune pentru a înceta să 
vomite, fără să afle de ce vomită şi fără să se întrebe de ce 
terapeutul i-a cerut să facă acel lucru. 

Terapeutul a asigurat-o că ceea ce i se va cere să facă va 
fi benefic pentru ea şi nu va fi ceva imoral, ilegal, periculos sau 
dificil. 

Echipa terapeutică a decis că intervenţia va da rezultate în 
cazul în care Maxine va fi „victima neajutorată” a respectivei 
intervenţii. 

Maxine a afirmat că va şti că problema este rezolvată atunci 
când se va modifica relaţia cu sora ei. 

Terapeutul a construit problema ca fiind de natură inter- 
personală: una din surori atacând, iar cealaltă reacţionând în 
mod involuntar, în mod defensiv, prin retragere. 

Terapeutul i-a spus clientei că nu-i va face plăcere sarcina 
terapeutică, dar că s-a angajat s-o îndeplinească. 

Pentru a spori expectaţiile acesteia, terapeutul i-a spus că 
nu-i va dezvălui încă despre ce este vorba, dar că este ceva 
„teribil”. Sarcina terapeutică a fost următoarea: 

începând de acum, ori de câte ori ea va vomita, ea va trebui 
să-i dea surorii ei 5 dolari fără să-i ofere nici o explicaţie şi să-i 
ceară o chitanţă pentru bani. 

Maxine a rămas stupefiată şi a spus că sora ei o va considera 
„nebună”, dar a acceptat să îndeplinească sarcina. 

Prin intermediul acestei sarcini şi prin angajamentul dât „în 
orb”, simptomul involuntar devine voluntar. 

La şedinţa următoare, fata a adus doar 2 chitanţe în 14 zile. 

Clienta a aflat acum de ce nu a mai vomitat: o costa prea 
scump. 

Terapeutul a modificat reacţia de vomă (acum voluntară) pentru 
a modifica relaţia (acum involuntară şi costisitoare) cu sora ei. 
Maxine nu şi-a mai bătut capul de ce a vomitat până atunci, dar 
s-a străduit din răsputeri pentru a nu-i mai plăti bani surorii sale. 

Terapeutul a sugerat faptul că, deoarece ea nu ştie de ce a 
vomitat, s-ar putea să mai vomite săptămânile următoare. Maxine 
nu a fost de acord şi i-a demonstrat terapeutului că se înşeală. 
Ea a relatat faptul că nu-i plăteşte bani surorii sale şi că între ele 
apar mai puţine conflicte. 

Modelele vechi, involuntare, de comportament au fost 
înlocuite cu modele noi, de comportament voluntar, care nu mai 
presupun retragerea. 

SIMPLIFICAREA DEMERSULUI TERAPEUTIC 

Abordarea psihoterapeutică sistemică postulează faptul că 
familiile sau orice alte grupuri de subiecţi nu reprezintă simple 
agregate de indivizi izolaţi, ci reprezintă sisteme complexe aflate în 
interacţiune şi nu doar o sumă a părţilor componente. Din acest 
motiv, schimbarea suferită de unul dintre membrii componenţi ai 
sistemului se va repercuta asupra sistemului în ansamblu 
(Watzlawick şi al., 1967). 

Aceasta ne permite, pe de-o parte, să minimalizăm intervenţia 
psihoterapeutică, iar, pe de altă parte, să utilizăm complexitatea 
sistemului în construirea soluţiei care însă trebuie să fie adecvată 
realităţii sistemice, individuale şi interpersonale. 

în viziunea lui Shazer (1985), problemele reprezintă acele 
aspecte de care se plânge clientul şi asupra cărora clientul şi 
terapeutul pot întreprinde ceva pentru a le rezolva. 

Dacă plângerea este un element în legătură cu care nu se poate 
face nimic, atunci acesta nu reprezintă 6 problemă, indiferent cât 
de neplăcută este situaţia. 

Sistemul luat în considerare în psihoterapie include: 

1) clientul (cuplul sau familia); 

2) problema (plângerea sau simptomul); ; 

3) terapeutul şi eventual co-terapeuţii aflaţi în spatele oglinzii ; 

cu o singură faţă; ' 

4) interacţiunile dintre elementele menţionate mai sus. 

Conform concepţiei psihoterapeutice sistemice şi holiste, • 

schimbarea terapeutică poate începe din orice punct al sistemului f 

(Shazer şi Molnar, 1984 a). Astfel, de pildă, pentru ca soluţia f 

să fie găsită, poate fi necesară o schimbare în cadrul echipei ■! 

terapeutice, a modului în care aceasta abordează problematica 
pacientului, a interrclaţiilor membrilor echipei terapeutice sau chiar 
a persoanei care va îndeplini rolul de psihoterapeut principal. 

Acuzele clientului pot îmbrăca forma plângerilor soţului sau i 

soţiei în legătură cu mariajul, a părinţilor sau a unui părinte în 
legătură cu atitudinea şi comportamentul copilului etc. De cele mai 
multe ori însă numai o persoană se prezintă la cabinetul terapeutului, 
deşi ar trebui să se prezinte mai multe. Din acest motiv, dacă nu ar t 

fi posibilă abordarea holistă, prezenţa doar a unui element al f 

sistemului perturbat ar reprezenta o piedică în calea identificării ■ 

soluţiei psihoterapeutice. ■ 

Trebuie totuşi subliniat faptul că persoana care se prezintă la 
psihoterapie este, de regulă, cea cu acuzele şi nemulţumirile cele 
mai mari şi, din acest motiv, cea care doreşte cel mai mult să 
lucreze cu terapeutul pentru a modifica ceva în legătură cu aria 
problematică. 

Cu alte cuvinte, punctul de vedere interacţional postulează faptul 
că modificarea modelului de comportament al oricărui membru al 
sistemului (familie, grup) va conduce implicit la modificări 
semnificative şi la ceilalţi membrii ai sistemului. 

Această supoziţie stă la baza eficienţei terapiei chiar dacă nu se 
prezintă la şedinţe toţi membrii familiei. Rezolvarea problemei 
clientului nu implică deci prezenţa întregii familii la psihoterapie. 

Watzlawick şiCoyne (1980) au descris o situaţie în care 
membrii familiei au venit la psihoterapie pentru că nu puteau suporta 
ideea că tatăl lor a suferit un accident cerebral şi, datorită depresiei 
sale, recuperearea era dificilă. Terapeutul a acţionat asupra celor 
prezenţi şi drept consecinţă s-a ameliorat şi depresia tatălui, care 
suferise accidentul vascular. 

Un caz ilustrează aplicarea concepţiei sistemice în soluţionarea 
unor dificultăţi maritale. Acestea au fost prezentate de soţie care 
s-a prezentat singură la terapie, soţul nefiind în nici un fel inclus 
în acest demers. 

în finalul terapiei s-a constatat modificarea comportamentului 
soţului ca rezultat la schimbărilor de comportament ale soţiei. 

D-na lonescu trăia o stare de disperare şi panică în legătură 
cu căsnicia ei. Ea se plângea de faptul că soţul ieşea adesea în 
oraş seara fără ea sau nu venea acasă deloc. Acesta îi spunea 
că iese împreună cu prietenul său, care era necăsătorit, şi ea îl 
credea. Ori de câte ori ea îi reproşa acest mod de comportare, 
el îi spunea că nu are nici un motiv să-şi facă griji. Drept urmare, 
ea accepta situaţia respectivă şi chiar îi dorea „petrecerea 
frumoasă”, conştientă fiind că indiferent cum va reacţiona ea, el 
tot aşa va proceda. 

Ea rămânea acasă şi suferea de depresie, dureri de stomac, 
diaree, crize de plâns, dureri de cap şi avea chiar idei suicidare 
pe care însă le respingea datorită celor doi copii în vârstă de 4 
şi 6 ani. 

Clienta ţinea la căsnicia ei şi era dispusă să facă orice pentru 
a o păstra şi a o face să funcţioneze. Ea a încercat să vorbească 
cu soţul în legătură cu problema ei, sau să accepte în mod pasiv 
ceea ce se petrecea. Constatând că cicăleala ei nu-l ţinea acasă, 
ea s-a prezentat la psihoterapie în speranţa că va găsi o soluţie 
pentru a modifica situaţia. Clientei îi era clar că orice schimbare 
trebuia s-o realizeze ea, soţul considerând că lucrurile mergeau 
bine. în cazul în care nu reuşea să-l determine pe soţ să nu mai 
plece, ea îşi dorea măcar să poată accepta plecările lui fără să 
rnai sufere. 

Dna lonescu şi-a modificat de mai multe ori comportamentul 
în speranţa că se va modifica şi comportamentul soţului, ceea 
ce l-a determinat pe terapeut să considere că ea ar fi dispusă 
să mai încerce şi alte modele de comportament. 

Dl lonescu era criminalist şi acestor oameni le plac misterele. 
Faptul că el nu ştia că soţia lui merge la psihoterapie a reprezentat 
punctul de pornire pentru găsirea soluţiei. 

Terapeutul i-a adresat complimente clientei pentru răbdare şi 
pentru că a încercat totul pentru a rezolva problema, dar i-a 
spus că nu este suficient de misterioasă, pentru că în orice 
căsnicie este nevoie de puţin mister. Terapeutul a alcătuit o listă 
de acţiuni pe care dna lonescu trebuia să le întreprindă pentru 
a părea mai enigmatică: 

• să se îmbrace frumos şi să iasă în oraş fără să spună 
unde se duce, înainte ca soţul să plece de acasă; 

0 să nu fie acasă la 4 dimineaţa când se întorcea soţul etc. 

Clienta a fost sfătuită să nu exagereze şi să nu întreprindă 
acţiuni de genul respectiv prea repede, dar să se gândească la 
cele sugerate. 

Clienta a acceptat indicaţiile şi a recunoscut faptul că acestea 
reprezentau exact opusul a ceea ce făcuse ea până atunci. 

La începutul şedinţei următoare ea a relatat faptul că soţul nu 
a mai plecat de acasă timp de o săptămână. în felul acesta, 
clienta a început să se simtă stăpână pe situaţie. 

în week-end-ul următor ea a ieşit singură în oraş şi s-a întors 
la unu noaptea şi l-a găsit pe soţ aşteptând-o. Cei doi nu au 
comentat situaţia. 

O altă intervenţie terapeutică a constat în a o învăţa pe clientă 
să-l îndemne pe soţul ei să plece de acasă şi să revină cât mai 
târziu noaptea. 

în urma intervenţiei terapeutice, ciienta a căpătat cel puţin 
iluzia că poate controla comportamentul soţului, controlându-şi 
propriul comportament. Această schimbare încununată de succes 
a fost suficientă pentru a conduce la creşterea încrederii în sine 
a clientei, fapt ce a pus bazele altor schimbări viitoare. 

Alt caz ilustrat de Shazer (1988) arată modul în care 
schimbarea deliberată produsă la o persoană poate influenţa nu 
numai relaţia maritală, ci şi un context psihosocial mai larg. Soţul 
nu a mai fost chemat la psihoterapie pentru că problema părea să 
se rezolve mult mai bine lucrându-se cu soţia. 

Cu două luni înainte de prezentarea la psihoterapie, dl C., în 
vârstă de 72 de ani, pensionar aflat în îngrijire la azil, a suferit 
o căzătură inexplicabilă care l-a lăsat foarte speriat şi cu dureri 
continue. Medicii considerau că nu existau motive întemeiate 
pentru faptul că el nu-şi revenea la nivelul anterior de funcţionare. 
Starea sa a devenit tot mai rea, a pierdut 14 kg, refuza să 
coboare din pat, şi-a pierdut interesul pentru lucrurile care înainte 
îi făceau plăcere, a început să fie tot mai irascibil, să rejecteze 
personalul de îngrijire şi să solicite în permanenţă prezenţa soţiei 
sale. 

înainte de acest episod, dna C. lucra cu normă întreagă şi 
rămânea cu soţul ei serile şi în week-end. Când ea nu putea să-l 
viziteze, el accepta acest lucru dacă i se spunea dinainte. 

După căzătură, soţia a răspuns solicitărilor tot mai insistente 
ale soţului, crezând că astfel acesta se va recupera mai repede, 
dar, spre surprinderea ei, el se simţea tot mai rău. Cu cât ea 
încerca mai mult să-i facă pe plac, cu atât soţul devenea mai 
nervos şi o solicita mai mult. în acest punct, dna C. s-a simţit 
prinsă într-o capcană: dacă nu îi vizita zilnic şi nu făcea ceea ce 
i se spunea, soţul ei nu numai că se supăra pe ea, dar crea 
probleme întregului personal, care I se plângea, făcând-o să se 
simtă vinovată. Aflându-se în prag de pensie şi temându-se că 
soţul îi va cere să stea cu el toată ziua, ea s-a gândit la 
psihoterapie ca la o soluţie a problemei saie. 

Cei doi soţi s-au prezentat la psihoterapie, soţui fiind adus 
într-un cărucior cu rotile. în momentul în care a intrat în cabinet, 
acesta era extrem de furios. El a negat că ar şti despre ce este 
vorba, iar când i s-a spus, a întrebat „stau oare lucrurile chiar 
aşa de rău?’’. 

Dl C. a refuzat orice discuţie şi şi-a împins scaunul cu rotile 
afară din cabinet atunci când ceea ce a auzit nu i-a convenit. 

Terapeutului şi echipei sale i-a fost clar că dl C. era un bătrân 
plângăreţ, descurajat şi furios din cauza dependenţei şi 
neajutorării sale. Atunci când i s-a spus acest lucru el a părut 
mai activ, a negat că ar fi adevărat, şi-a scos aparatul de auzit 
şi şi-a împins afară scaunul cu rotile. Dna C. a recunoscut faptul 
că i-a spus aşa ceva înainte ca acesta să cadă. 

Terapeutul a emis ipoteza că deşi dl C. realiza tot mai multe 
solicitări, plângerile soţiei sale îl enervau şi îi sporeau teama că 
se află în stadiul terminal al bolii sale. 

Cuplului i-a fost furnizat următorul mesaj: 

„John, noi suntem foarte impresionaţi de cât de greu îţi este 
să înduri toate astea şi să nu fii cu Judith tot timpul, dar în ciuda 
acestor necazuri, ţi-ai păstrat mintea întreagă. încă mai arăţi ca 
un bărbat adevărat, care ştie ce vrea şi care nu a dat «în primire». 

Suntem, de asemenea, impresionaţi că după 42 de ani de 
căsnicie ţii atât de mult la soţia ta. 

Judith, ne impresionează şi eforturile tale susţinute de a-i 
face pe John fericit, având în aceiaşi timp propria ta viaţă. Puţine 
femei sunt atât de grijulii şi loiale ca tine. 

Credem că amândoi vă aflaţi într-o situaţie dificilă şi făptui că 
tu Judith te străduieşti din răsputeri pentru amândoi, nu numai 
pentru tine însuţi, este cu adevărat un lucru deosebit. 

Puţine femei sunt atât de altruiste”. 

A fost stabilită apoi o întâlnire terapeutică doar pentru dna C., 
considerându-se mai eficient să se lucreze doar cu aceasta pentru 
rezolvarea problemei cuplului. 

La următoarea şedinţă de psihoterapie, dna C. a apărut ca 
fiind mai puţin neajutorată. Ea se temea de faptul că modificarea 
stării soţului ei avea la bază o problemă organică reală, pe care 
medicii nu au identificat-o sau că aceasta era un semn că el 
refuză să mai lupte. 

Clienta a menţionat faptul că ei fi displăcea să-şi viziteze 
soţul nu numai pentru că acesta era atât de pisălog, ci şi pentru 
că personalul de îngrijire era supărat pe ea pentru că nu-l 
determina pe bătrân să se poarte mai bine. 

Terapeutul a afirmat că, înainte ca dl C. să-i acorde soţiei 
sale mai multă libertate, el va trebui să capete o imagine de sine 

mai bună şi să devină mai independent. Dl C. avea nevoie de un 
fel de provocare, ca de pildă, să dovedească faptul că mai poate 
face ceva pentru soţia sa, aşa cum făcea înainte. I s-a sugerat 
soţiei să renunţe puţin la modul său protector de a se comporta 
şi să pretindă că se simte rău, neajutorată şi să solicite sprijinul 
diui C. 

La următoarea şedinţă de psihoterapie, clienta a afirmat faptul 
că soţul ei a avut o săptămână mult mai bună. Pentru prima 
dată, după luni de zile, el a afirmat că îi este foame şi a mâncat 
mâncare solidă. în acelaşi timp, el a acceptat să meargă la 
fizioterapie şi a lucrat mult pentru a-şi câştiga mobilitatea. 

Exemplul de mai sus ilustrează modul în care două etichete 
„neajutorat” şi „persoană care oferă ajutor” pot interacţiona în 
detrimentul ambelor părţi. Comportamentele care se subsumează 
fiecărei etichete tind să le confirme pe ale celeilalte şi să producă 
un model de escaladare a comportamentului patologic. 

STRATEGIILE TERAPEUTICE EFICIENTE 

Psihoterapeuţii specializaţi în psihoterapie strategică consideră 
că pentru a găsi soluţia problemei clientului, terapeutul nu are nevoie 
de prea multe detalii în legătură cu problema şi cauzele apariţiei 
acesteia. Intervenţia eficientă şi promptă implică iniţierea unor noi 
modele de comportament. Natura exactă a tulburării pare să nu 
aibă atâta importanţă câtă i-au acordat psihanaliştii. 

S hazer (1969) a elaborat o schemă de intervenţie pornind de 
la un caz clinic. 

O tânără a rupt relaţia cu prietenul ei, deşi nu dorea acest lucru. 
Luni de zile după ruperea legăturii ea era obsedată de acest lucru, 
avea vise legate de situaţia respectivă, se autoacuza şi încerca să 
descopere ce anume a greşit. Fata îşi amintea momentele idăciilc 
petrecute împreună cu prietenul ei, cele neplăcute şi, miii iiles, 
finalul neaşteptat şi de neînţeles al relaţiei care părea că tinde sft 
se transforme într-o căsătorie. 

înainte de a se prezenta la terapie, tânăra se gândea toată ziua 
numai la aceasta, iar noaptea avea deja coşmaruri în legătură cu 
problema ei. 

După CC terapeutul i-a explicat faptul că era normal să se 
gândească la cele petrecute pentru a depăşi suferinţa, acesta i-a 
trasat următoarele sarcini terapeutice pentru a o ajuta să facă faţă 
existenţei: 

Ea trebuia să găsească un loc liniştit, unde să petreacă o oră (cel 
mult o oră şi jumătate) şi să fie totdeauna aceeaşi oră din zi, notând 
toate amintirile plăcute şi neplăcute legate de fostul prieten. I s-a 
indicat să scrie în zilele cu soţ tot timpul, chiar dacă frazele se 
repetau identic. în zilele fără soţ, la aceeaşi oră, ea trebuia să 
citească cele scrise şi apoi să ardă hârtiile. 

în cazul în care gândurile nedorite o invadau la alte ore ale zilei, 
ca trebuia să-şi spună în gând: „am alte lucruri la care trebuie să 
mă gândesc acum; mă voi gândi la problemele mele în timpul care 
le este alocat” sau să-şi noteze că trebuie să se gândească la problema 
ei la ora potrivită. 

După trei zile, coşmarurile s-au oprit, iar după a cincea zi au 
dispărut şi gândurile obsesive. Sarcina terapeutică a implicat ritualul: 
„scrie, citeşte, arde!”, mecanismele care stau la baza acestuia fiind 
următoarele: 

1) Gândurile şi preocupările obsesive se obiectivează şi capătă 
un caracter mai concret. 

2) Pentru pacient este mai uşor să nu deruleze în minte gândurile 
negative, pentru că este un timp anume stabilit pentru acest 
lucru. 

3) Deoarece, gândurile negative nu mai sunt interzise, pacientului 
îi vine uşor să se gândească la altceva, acesta căpătând un 
control asupra lor. 

4) Necazul, tulburarea au tendinţa să se disipeze şi subiectul 
începe să-şi dea seama că are ceva mai bun de făcut. 

Această „reţetă” este foarte eficientă în cazul gândurilor obsesive. 

O altă schemă terapeutică pusă la punct de acelaşi autor 
(Shazer, 1977) poartă denumirea de „luptă structurată” şi este 

potrivită pentru cuplurile care se ceartă tot timpul. Ritualul implică 
următoarele trepte: 

1) Daţi cu banul pentru a stabili cine începe cearta. 

2) Câştigătorul va adresa reproşuri partenerului său timp de 10 
minute, vorbind fără întrerupere. 

3) Partenerul va riposta, la rândul său, tot timp de 10 minute, 
după care urmează: 

4) minute de tăcere, după care se trage din nou la sorţi. 

Acest gen de intervenţie dă rezultate mai ales în cazul cuplurilor 

în care ambii parteneri se plâng în acelaşi timp de faptul că certurile 
nu mai contenesc. 

Schema terapeutică „întreprinde ceva diferit” a fost pusă la punct 
de autor în 1978 şi se potriveşte pentru situaţia în care o persoană 
se plânge permanent de comportamentul altei persoane, a făcut tot 
posibilul pentru a rezolva situaţia şi se află prinsă în cercul vicios 
al secvenţei negative de interacţiune care se repetă la nesfârşit. 

Prezentăm, pentru exemplificare, mesajul de intervenţie 
terapeutică adresat părinţilor unei adolescente şi, după cum se poate 
constata, acesta capătă un caracter standardizat (de Shazer, 1985, 
p. 123). 

„începând de acum şi până la întâlnirea noastră viitoare, fiecare 
dintre voi va trebui să se comporte diferit decât până acum, atunci 
când o surprindeţi pe Ana uitându-se la televizor, în loc să facă 
ceea ce are de făcut, indiferent cât de ciudat sau nepotrivit vi se va 
părea conportamentul respectiv. Ceea ce importă este doar faptul 
că, o dată ce v-aţi decis, chiar să faceţi ceva diferit”. 

Această sarcină terapeutică poate fi transferată la o varietate de 
situaţii, ea având un caracter nespecifîc, clienţilor neindicându-li-se 
să întreprindă neapărat ceva anume. Mai mult, nu este neapărat 
necesar ca terapeutul să ştie exact ce anume au întreprins clienţii 
săi, sarcina terapeutică fiind foarte eficientă şi în cazul plângerilor 
vag definite. 

Atunci când clienţii îşi formulează plângerile, ei deseriu, de 
regulă, acţiuni diferite care s-au dovedit inefieiente. Cu toate aeestea, 
la o examinare mai atentă, se poate obseva că toate acţiunile lor se 
subsumează aceleiaşi categorii. Astfel, de pildă, cearta, opririle de 

la preocupările favorite, bătaia ete. se încadrează în categoria mare 
a pedepselor. 

Sarcina „faceţi ceva diferit” este potrivită şi în cazurile în care 
clienţii se plâng în legătură cu ineficienţa acţiunilor întreprinse de 
ei, aeţiuni care se integrează într-o secvenţă repetitivă de 
comportament (de pildă, copilul manifestă crize de furie, iar părinţii 
reacţionează mereu în acelaşi mod). 

Un băieţel de 8 ani prezenta crize de furie atât acasă, cât şi 
la şcoală. Pentru aceasta, el era pus la colţ, i se făcea morală 
şi uneori era chiar bătut, dar nici una din metode nu a dat nici 
un rezultat. Ambii părinţi au încercat să-l recompenseze în 
intervalele când nu avea crizele de furie, dar şi această metodă 
s-a dovedit ineficientă. 

Părinţii strigau adesea la el când făcea crizele respective. 

La sfârşitul şedinţei de psihoterapie, terapeutul le-a spus să 
facă ceva diferit atunci când Mihai va avea criza. Când s-a 
declanşat criza, tatăl i-a dat copilului o bomboană, fără să spună 
un cuvânt şi criza s-a oprit. Atunci când Mihai a făcut criza în 
prezenţa mamei, aceasta a început să danseze în jurul copilului, 
în timp ce acesta urla şi, ca şi în cazul precedent, copilul, s-a 
oprit din ţipăt şi crizele nu au mai apărut nici acasă, nici la 
şcoală. 

La prima vedere, această soluţie pare needucativă, pentru că 
asocierea prăjitură - criză de nervi ar putea conduce la întărirea 
comportamentului problematic, dar în practică nu s-a întâmplat 
aşa, pentru că acţiunea neaşteptată a tatălui a creat un nou 
context interpersonal în cadrul căruia copilul nu mal ştia la ce să 
se aştepte de la tatăl său. Desigur, există posibilitatea ca, dacă 
Mihai ar fi făcut o nouă criză şi tatăl l-ar fi oferit prăjitura, această 
acţiune să întărească modul negativ de a reacţiona. S-a dovedit 
însă că acţiunea unică şi neobişnuită a fost încununată de succes. 

O mamă a unui băiat de 15 ani s-a prezentat la psihoterapie 
pentru că atât ea, cât şi fiul ei doreau să se lase de fumat. 

După ce a inventariat toate motivele pentru care clienţii 
trebuiau sau nu trebuiau să se lase de fumat, terapeutul a trasat 
următoarea sarcină terapeutică: 

„începând de acum şi până la şedinţa viitoare acordaţi atenţie 
la ceea ce faceţi atunci când rezişti tentaţiei de a fuma, precum 
şi la ceea ce face celălalt atunci când depăşeşte nevoia de a 
fuma. Unul din terapeuţi crede că tu, mamă, te vei lăsa prima de 
fumat, în timp ce celălalt terapeut consideră că fiul se va lăsa 
primul. Noi nu ştim însă când vă veţi lăsa voi de fumat”. 

Peste o săptămână, atât mama cât şi fiul au relatat faptul că 
au fumat mai puţin şi au descris cu multe detalii activităţile alter¬ 
native pe care le-ău desfăşurat separat sau împreună. 

Terapeuţii s-au întrebat din nou cine se va lăsa primul. După 
cinci şedinţe de psihoterapie, ambii s-au lăsat de fumat în acelaşi 
timp, deşi fiecare afirma „sus şi tare” că el a renunţat primul la 
ţigări. De atunci, au trecut patru ani şi nici unul nu s-a mai 
apucat de fumat. 

INEVITABILITATEA SCHIMBÂRII 

Sarcina terapeutică pentru prima şedinţă de psihoterapie: 

„De acum şi până data viitoare aş dori să observi cu atenţie şi 
să descrii ceea ce se petrece în familia ta (viaţa ta, căsătoria ta, 
prietenia ta etc.) şi tu ai dori să continue să se petreacă” (S h a z e r, 
1984; Shazer şiMolnar, 1984, b). 

Această sarcină terapeutică are menirea să comute atenţia 
pacientului de la trecut la prezent şi viitor şi, în mod implicit, să 
activeze expectaţia schimbării. De cele mai multe ori, clienţii se 
aşteaptă ca lucrurile să meargă tot mai rău şi acest mesaj sugerează, 
în mod indirect, faptul că terapeutul şi echipa sa au expectaţii diferite 
şi anume: „ceva ce merită să se petreacă se va petrece cu siguranţă” 
sau, mai concret, „lucrurile bune se petrec deja, fii atent la ele”. 

Acest mesaj de intervenţie este foarte adecvat pacienţilor şi 
familiilor care au simptome şi obiective descrise în mod vag şi care 
se consideră victime lipsite de control asupra destinului lor şi are 

menirea de a crea, pe bază de autosugestie, aşa-numita „profeţie 
autoîmplinită” în legătură cu evenimentele viitoare. 

Fenomenul care se produce este asemănător efectului 
Rosenthal (1966), care a demonstrat experimental că per¬ 
formanţele elevilor cresc foarte mult dacă profesorilor care lucrează 
cu ei li se spune că aceştia sunt supradotaţi, deşi această informaţie 
nu se bazează pe date reale. 

în cazul terapiei, dacă se creează expectaţia că se va petrece un 
eveniment pozitiv între cele două şedinţe de psihoterapie, acesta 
chiar se va petrece. 

O familie s-a prezentat la psihoterapie în stare de panică 
(S ho zer 1985), pentru că părinţii, care aveau permis de port 
armă, au observat că le-a dispărut un pistol. După ce au căutat 
foarte bine, ei au găsit pistolul încărcat ascuns printre lucrurile 
care făceau parte din echipamentul de schi al fiului lor mai mare, 
în vârstă de 19 ani, respectiv, pe masca de la schi. întrebat fiind, 
acesta a răspuns că intenţiona să-l folosească pentru tragere la 
ţintă. Mama şi-a pus întrebarea dacă fiul Intenţiona să se sinucidă 
sau să-şi asasineze părinţii, în timp ce tatăl se temea să nu fie 
utilizat pentru altceva (de pildă, o tâlhărie). 

Cu o zi înainte Mickey s-a înscris la colegiu, a plătit taxa, deşi 
înainte el îşi exprimase dorinţa de a pleca în Canada în loc să 
meargă la şcoală. Părinţii nu agreau ideea respectivă, după cum 
nu agreau nici situaţia în care îşi făceau griji în legătură cu ce 
ar putea să însemne pistolul încărcat. 

Desigur, deplasarea în Canada reprezenta un rău mai mic 
decât continuarea crizei, dar ceea ce doreau cu adevărat părinţii 
era ca fiul să meargă la şcoală şi să-i placă şcoala. 

Mama i-a dat fiului un ultimatum: sau va merge la şcoală şi 
la psihoterapie sau va pleca de acasă a doua zi. în cazul în care 
băiatul va refuza ambele alternative, mama va fi cea care va 
pleca de acasă. S-a constatat că nici unul din cei trei nu cădeau 
de acord asupra faptului dacă plecarea cuiva de acasă ar putea 
duce la ceva bun, dar ceva trebuia totuşi făcut. Nici unul dintre 

membrii familiei nu putea descrie vreun obiectiv specific pentru 
psihoterapie. Tatăl dorea ca fiul să se întoarcă la şcoală, mama 
dorea să înţeleagă care este problema, iar Mickey credea că 
totul s-ar rezolva dacă el ar pleca de acasă. 

Terapeutul a adresat familiei complimente pentru faptul că toţi 
membrii ei erau dispuşi să-şi sacrifice timpul pentru a rezolva 
problema şi pentru sprijinul pe care arătau dispuşi să şi-l acorde 
unul altuia. El a sugerat şi faptul că decizia ar trebui amânată, 
pentru că o situaţie de criză conduce la decizii proaste. Toţi trei 
au fost de acord cu acest lucru. Apoi terapeutul le-a trasat sarcina 
specifică primei şedinţe şi i-a indicat tatălui să nu mai ţină arme 
în casă. 

După o săptămână familia părea schimbată: 

(1) Mickey s-a decis să se întoarcă la şcoală, dar să locuiască 
la cămin, (2) unde şi-a găsit singur locul (în loc să-i aranjeze 
mama sa). Mama a considerat această decizie ca pe un semn 
de maturitate. (3) Băiatul s-a oferit, de asemenea, să-l ajute pe 
tată la unele treburi casnice (zugrăvit) şi a (4) împărtăşit câte 
ceva din frământările sale părinţilor, (5) mama a ieşit de mai 
multe ori în oraş pentru Mickey, iar acesta (6) a avut grijă, fără 
ca nimeni să i-o ceară, de câinii ei când mama a întârziat în 
oraş. 

Acestea au fost evenimentele care s-au întâmplat şi despre 
care familia dorea să se repete mereu. 

Membrii familiei au considerat evenimentele 2, 3, 4 şi 5 ca 
fiind evenimente noi sau diferite de cele petrecute până atunci. 

Intervenţia terapeutică specifică celei de-a doua şedinţe s-a 
centrat pe progresele pe care le-a realizat familia, terapeutul 
atrăgându-le însă atenţia asupra unor posibile recăderi. 

în urma analizei propriilor cazuri reuşite, precum şi a cazurilor 
altor colegi terapeuţi, Shazer (1985) a reuşit să extragă unele 
reguli nescrise, care ghidează atât formularea problemelor, cât şi 
rezolvarea acestora. 

♦ Succesele trecute 

în majoritatea cazurilor, clientul îşi descrie problema-simptom 
având tendinţa de generalizare şi de accentuare a neajutorării sale 
în faţa unor situaţii insurmontabile. Uneori, acesta va evoca, în 
cursul interviului, şi succesele trecute, care nu erede că ar avea 
legătură cu situaţia sa actuală. Dimpotrivă, terapeutul consideră că 
aceste succese reprezintă temelia pe care se poate construi rezolvarea 
problemei clientului. Nu este indicat să se sublinieze diferenţa de 
opinii între client şi terapeut referitor la succesele trecute. 

Ceea ce trebuia să facă terapeutul este să stabilească nişte 
conexiuni sau legături între situaţia A (succes în trecut) şi situaţia 
B (eşec actual sau problemă-simptom), în vederea găsirii soluţiei. 

Astfel, de pildă, o tânără s-a plâns de faptul că are o părere 
proastă despre ea, fapt ce o împiedică să ia decizii în viaţă. Chiar 
dacă în cele din urmă ea a luat o decizie, consideră că nu este în 
stare să ducă la bun sfârşit ceea ce a hotărât. în cursul interviului, 
clienta a povestit despre faptul că prietenul ei obişnuia să bea, că 
ci îi venea foarte greu să nu bea împreună cu el şi că în urmă cu 
doi ani ea s-a decis, din proprie iniţiativă, să se lase de băutură, 
decizie de care s-a ţinut, în ciuda nenumăratelor tentaţii. 

Terapeutul i-a adresat complimente pentru că s-a lăsat de băutură 
şi şi-a respectat hotărârea, deşi mulţi alţi oameni nu ar fi fost capabili 
de acest lucru. 1 s-au adresat, în continuare, complimente pentru că 
nu se forţa să ia decizii în legătură cu care, în mod inconştient 
probabil, nu credea că sunt bune pentru ea. Cu toate acestea, ea 
trebuia să continue să se întrebe dacă face bine sau nu în legătură 
cu fiecare decizie. Clienta a urmat indicaţiile terapeutului şi în 
următoarele săptămâni a luat două decizii importante şi bune. 

^ Excepţiile de Iu regulă 

într-un fel, excepţiile de la regulă sunt asemănătoare cu succesele 
trecute. Deoarece, clientul îşi descrie problema-simptom în termenii 
„totdeauna”, terapeutul trebuie să identifice acele situaţii de excepţie 

când comportamentul simptomatic nu se produce, pentru a construi 
sarcinile terapeutice. 

Astfel, de pildă, doi soţi se certau totdeauna joi seara, când 
soţul se întorcea de la piscină. Vineri, ei mai erau încă supăraţi 
unul pe celălalt şi atunci când veneau la cină părinţii soţului.. 
Relaţiile dintre ei se îndreptau apoi până joia viitoare. 

Soţia, care mai făcuse terapie, a negat că ar avea vreo atitudine 
negativă faţă de piscină sau faţă de socrii. 

Povestind despre certurile lor, soţul şi-a reamintit că într-o seară 
când s-a întors acasă, soţia era în vizită la vecini, iar el s-a culcat 
liniştit. Când aceasta s-a întors acasă, pregătindu-se pentru o ceartă, 
a fost surprinsă să-şi găsească soţul adormit. în săptămâna respectivă 
nu au mai avut loc certuri. 

Terapeutul a consemnat excepţia şi a construit sarcinile pentru 
acasă pornind de la aceasta: soţia trebuia să „dea cu banul ” în 
fiecare joi şi dacă se nimerea capul, ea trebuia să plece de acasă 
înainte de întoarcerea soţului. în cazul în care cădea „banul”, ea 
trebuia să se comporte normal. Soţul trebuia să noteze într-un jurnal, 
în detaliu, ce gânduri îi treceau prin minte atunci când se întorcea 
acasă în fiecare joi. Cei doi soţi erau apoi solicitaţi să analizeze 
diferenţele. Această sarcină urma să provoace diferenţe în structura 
comportamentului indiferent de modul în care cădea banul, pentru 
că soţul se întorcea acasă cu expectaţia că soţia nu va fi prezentă, 
iar aceasta, la rândul ei, îşi modifica modul de comportare normal, 
iar a te purta normal când ţi se spune să faci acest lucru reprezintă 
deja un punct de pornire pentru alt comportament. 

în urma tragerii la sorţi, următoarele două săptămâni soţia nu a 
plecat de acasă, iar certurile nu au avut loc, Soţul, care nu ştia la 
ce să se aştepte, nu s-a mai gândit neapărat la cearta care va urma. 
Următoarele săptămâni, în loc să mai „dea cu banul”, soţia a lâciil 
prăjituri şi certurile de joi seara au încetat pentru totdeauna. 

♦ Regula „sau/sau" 

Adesea plângerile clienţilor sunt diferite în mod explicit sau 
implicit în termenii „eu am dreptate; tu greşeşti”. 

Soţii care se comportă în felul acesta se simt deosebit de frustraţi 
pentru că ei nu au nici măcar iluzia unui posibil compromis. 

Atunci când se prezintă la psihoterapie, fiecare dintre cei doi 
soţi şi-l doreşte pe terapeut în calitate de aliat, care să-i spună 
celuilalt că el greşeşte. 

în astfel de condiţii, este contraindicat pentru terapeut să fie de 
partea unuia dintre soţi san să declare că ambii sunt vinovaţi. 

Curând după nuntă, un soţ a venit la cabinetul de psihoterapie 
pentru a se plânge de faptul că soţia dorea să continue să iasă seara 
cu „fetele” o dată pe săptămână. 

El considera că persoanele îndrăgostite nu ar trebui să procedeze 
aşa, ci ar trebui să-şi petreacă fiecare minut împreună. Pornind de 
la această supoziţie, el a ajuns la concluzia că soţia nu-1 iubeşte cu 
adevărat. 

La rândul ei, soţia considera că soţul ei este excesiv de posesiv 
şi că atunci când doi oameni se iubesc, ei trebuie să aibă încredere 
unul în celălalt, acest lucru permiţându-le să fie independenţi unul 
de celălalt. Şi ea a ajuns la concluzia că nu este suficient de iubită. 

în acest caz, problema nu este că soţul are dreptate şi soţia nu, 
sau invers. 

Comportamentul se va modifica doar atunci când terapeutul va 
înlocui la cei doi modul de gândire „sau - sau” cu „şi - şi”, adică 
şi soţul şi soţia au dreptate şi nu au dreptate amândoi. 

în astfel de cazuri, terapeutul trebuie să dea dreptate ambilor 
soţi şi apoi să-şi exprime mirarea „oare cum pot două poziţii corecte 
să ducă la aşa ceva?” (Amândoi au dreptate, dar rezultatul este 
prost). Ajuns în acest punct, terapeutul le trasează o sarcină pentru 
acasă pentru a rezolva acest paradox: simultan, cei doi soţi trebuiau 
să pornească la plimbare în direcţii diferite, gândindu-se cu plăcere 
la modul în care se vor simţi şi la ceea ce vor face atunci când vor 
fi din nou împreună. Această intervenţie terapeutică a fost utilizată 
timp de patru şedinţe. După prima şedinţă, cei doi aii relatat faptul 
că au încetat să discute în contradictoriu despre problema respectivă, 
în finalul terapiei, ei au relatat că au ajuns să valorizeze tot mai 
mult timpul pe care îl petreceau împreună după activităţile pe care 
le desfăşura fiecare separat. 

^ Regula „certitudinii" 

Deoerece sunt prinşi în capcana propriilor lor simptome, clienţii 
sunt siguri în privinţa detaliilor problemei care îi frământă, cât şi 
în privinţa elementelor care fac problema deranjantă pentru ei. Ei 
nu sunt capabili să-şi exprime „necazul” cu claritate, dar sunt absolut 
siguri de limitele problemei, de definirea, precum şi de semnificaţia 
acesteia. Dacă pacienţii ar fi mai puţin siguri de aceste lucruri, ei 
ar căuta soluţia în afara psihoterapie!. 

Din acest motiv, orice dubii legate de fiecare din elementele 
problemei-simptom pot fi utile terapeutului care doreşte să găsească 
soluţia problemei. în general, faptele nu pot fi puse la îndoială, dar 
anumite elemente din context, da. 

Un bărbat în vârstă a relatat faptul că ar fi auzit o voce care i-a 
spus că este condamnat. De atunci, relata soţia sa, el şedea la 
fereastră şi aştepta să moară, nefacând nimic, deşi nu prezenta nici 
un simptom. Soţia a încercat să-l covingă de faptul că nu ă auzit 
nimic, totul fiind doar un vis. Alte persoane, inclusiv medicul de 
familie, i-au spus că este „nebun”, deoarece doar „nebunii” aud 
voci. Restul familiei ţinea partea soţiei, încercând să-l convingă de 
faptul că se înşeală. Pacientul era însă convins de faptul că este 
condamnat, deşi nu ştia exact când va muri. Exasperată, şi soţia a 
început să creadă că este „nebun”. 

Terapeutul a întrebat-o pe soţie dacă soţul ei a fost din totdeauna 
atât de credul, la care aceasta a răspuns negativ. Terapeutul a afirmat 
că deşi nu îl cunoaşte încă prea bine, i se pare că este o persoană 
căreia nu ar încerca să-i vândă o maşină uzată. Soţia a râs, spunând 
că, într-adevăr, pacientul este o persoană căreia îţi este greu să-i 
vinzi orice. Terapeutul a spus că impresia sa se confirmă, continuând 
să se mire de faptul că soţul a crezut ceea ce i-a spus vocea. Soţia 
a mai furnizat numeroase exemple, când soţul ei nu a vrut să creadă 
ceea ce i s-a spus. 

Terapetul a forţat puţin nota, mirându-se tot mai mult de faptul 
că pacientul crede în „voci”. în acest moment al terapiei, problema 
nu a mai fost „este pacientul nebun?”. Ci „cum a devenit el atât de 
credul?”. 

Acesta a început să aibă îndoieli în legătură cu vocea şi să mai 
facă unele lucruri în gospodărie. 

^ Regula „cu sus-ul în jos" 

Terapeutul (S h a z e r, 1985) a primit la cabinetul de psihoterapie 
o familie cu multiple probleme, familia fiind trimisă de asistenta 
socială: bunicul era invalid, tatăl bolnav, iar cei doi băieţi adolescenţi 
erau enurctici şi aveau probleme şcolare. în aceste condiţii, mama 
spăla toată ziua cearşafurile murdare. 

Deşi asistenta socială a spus că enurezisul era problema centrală 
a familiei, terapeutul a îneeput şedinţa discutând cu mama despre 
cearşafuri, detergenţi şi maşini de spălat. Foarte curând, terapeutul 
a aflat că mama ştia o mulţime de lucruri în legătură cu spălatul, 
iar tatăl era expert în reparat maşini de spălat şi instrumente de 
uscare: Enurezisul nu a fost nici un moment menţionat. Terapeutul 
a adresat complimente mamei şi tatălui în legătură cu cunoştinţele 
lor şi Ic-a spus că toate aceste informaţii şi abilităţi se pierd. 

Enurezisul reprezenta doar o parte a pattern-lui de comportament 
dezadaptativ, cealaltă reprezentându-o spălatul rufelor. 

Asistenta socială a ajutat-o pe mamă să-şi găsească un serviciu 
ca spălătoreasă profesionistă la o casă de copii şi pe tata să se 
angajeze mecanic într-un atelier de reparaţii. Deoarece mama nu 
mai avea timp să spele, enurezisul a dispărut atunci când sarcina 
spălării a fost plasată pe umerii bunicului. 

Soluţia terapeutică în acest caz a fost construită pomindu-se de 
la întrebarea: 

„Dacă mama nu mai spăla, ce se petrece cu cearşafurile 
murdare?”, 

4 Regula „dacă nu ar exista dacă" 

Problemele patologice insuficient definite se construiesc, de 
regulă, pornindu-se de la ideea pesimistă că schimbarea este dificilă. 
Din acest motiv, dacă terapeutul se exprimă dubitativ („ce ar fi 

dacă ai încerca acesta..., ce ar fi dacă lucrurile s-ar schimba...”), 
el sădeşte sămânţa îndoielii în mintea clientului său. 

Pentru ca terapia scurtă să fie eficientă, terapeutul trebuie să 
creeze la clientul său expectaţii pozitive în legătură cu schimbarea, 
motiv pentru care cuvântul dacă trebuie să dispară din afirmaţiile 
acestuia. 

Deci, nu se pune întrebarea „Ce ar fi dacă schimbarea se 
produce?”, ci „Când se va produce schimbarea?”. 

Atunci când în psihoterapie sunt integraţi mai mulţi membrii ai 
unei familii, se include şi întrebarea adiţională: „Cine anume se va 
modifica primul?”. 

în situaţiile în care este vorba de mai multe probleme-simptora, 
terapeutul poate adresa şi întrebarea: „Care schimbare se va produce 
mai repede?”. 

^a^Utoiut 7 


METAFORELE Şl ROLUL LOR ÎN PSIHOTERAPIA SCURTĂ 


e^ oc Madanes (l990) propune un model de psihoterapie 
scurtă, organizată şi sistematică, care se încadrează în demersul 
terapeutic strategic. 

Conform abordării strategice, terapeutul îşi asumă deplina 
responsabilitate cu privire la tot ce se petrece în cabinetul de 
psihoterapie şi planifică strategia de intervenţie pentru fiecare în 
parte, abordând clientul într-o manieră directă. 

Nu se utilizează etichetările diagnostice şi nici un caz nu este 
considerat fără speranţă. 

Alte particularităţi ale terapiei strategice sunt: 

• utilizarea umorului ca metodă terapeutică; 

• abordarea clientului se realizează într-un context situaţional 
şi interaeţional, contextul fiind reprezentat, de regulă, de 
familie; 

• utilizarea comunicării indirecte, cu caracter metaforic. 

Cioc Madanes (1990) consideră că abordarea metaforică 

reprezintă un element central al acestui tip de psihoterapie, pentru 
eă mesajele furnizate de elienţi iru reprezintă totdeauna ceea ce ele 
par a fi. Astfel, de pildă, dacă cineva spune „îmi dau dureri de 
cap”, persoana se poate referi la mai multe feluri de neplăceri. 

Specialiştii în psihoterapie strategică subliniază şi faptul că, 
adesea, un anumit fel de interacţiune dintre două persoane poate 
reprezenta o metaforă pentru o altă interacţiune. 

Astfel, de pildă, un soţ se întoarce acasă de la serviciu supărat 
şi îngrijorat, iar soţia sa încearcă să-l încurajeze şi să-l liniştească, 
în cazul în care copilul va prezenta o afecţiune dureroasă, tatăl va 


veni acasă şi va căuta să-l îmbărbăteze, aşa cum proceda soţia cu 
el. Implicarea tatălui în problema copilului reprezintă metafora 
pentru interacţiunea soţ-soţie. Mai mult, una dintre acţiuni o 
înlocuieşte pe cealaltă pentru că, atunci când tatăl îl ajută pe copil, 
soţia nu-1 mai ajută pe soţ. 

Cloe Madanes (1990) distinge mai multe funcţii inte- 
racţionale ale metaforei: 

1) Funcţia de comunicare: violenţa fiului poate reprezenta 
expresia supărării mamei. 

2) Funcţia de substituire a problemei: frustrarea mamei în legătură 
cu fiul poate fi o metaforă pentru frustrarea ei cu privire la 
comportamentul soţului, putând chiar înlocui respectiva frustrare. 

3) Funcţia de a genera apropierea şi de a întări ataşamentul 
dintre două persoane: astfel, o ceartă între tată şi fiică poate fi o 
metaforă pentru disensiunile dintre soţi, având menirea să menţină 
cuplul unit. 

In situaţiile în care comunicarea are un caracter metaforic, 
problemele pacienţilor sunt dificil de rezolvat, pentru că mesajele 
nu spun ceea ce ele par să spună şi subiecţii se află mereu prinşi 
în capcana unor secvenţe repetitive de comportamente patologice. 

Autoarea descrie patru niveluri de interacţiuni familiale, cu 
metaforele sale caracteristice, fiecare nivel corespunzând unui grup 
specific de probleme. în acelaşi timp, ea prezintă şi patru strategii 
terapeutice împreună cu metaforele caracteristice respectivelor 
strategii. Unele din aceste strategii sunt clasice, iar altele sunt 
elaborate de autoare (M a d e n a s , 1990). 

ETAPA I. DOMINAREA Şl CONTROLUL 

în special la niveluri socioculturale scăzute, oamenii sunt 
interesaţi mai ales să se domine unii pe alţii şi să lupte pentru 
putere şi pentru a-şi controla propria viaţă şi viaţa celorlalţi. 

Datorită unor astfel de motivaţii, au loc comportamente de tip 
delincvent, consum abuziv de droguri şi alcool, tulburări de 
comportament şi chiar comportamente bizare. Membrii familiilor au 

tendinţa de a se opune unul altuia în mod antagonist, iar com¬ 
portamentul simptomatic trebuie privit ca o modalitate de a-i domina 
pe ceilalţi. Scopul fiecărui membru al familiei este de a domina în 
interesul său personal, iar starea afectivă cel mai frecvent întâlnită în 
astfel de familii cu probleme este teama, deoarece controlul şi 
dominaţia sunt asigurate prin intermediul intimidării şi exploatării. 

Sarcina terapeutului este să redistribuie puterea între membrii 
familiei şi să modifice modul în care puterea este utilizată. 

Comunicarea în cadrul familiei disfuncţionale este centrată în 
jurul metaforelor legate de crimă, război şi pedepse, iar distanţa 
dintre rude este prezentată ca o separare, când de fapt aceştia sunt 
strâns legaţi unii de ceilalţi. Diferenţele dintre structurile de 
personalitate ale membrilor familiei sunt considerate atât de mari, 
încât conflictele par a fi ireconciliabile, structurile respective fiind, 
de altfel, foarte asemănătoare. 

Astfel, de pildă, o familie s-a prezentat la psihoterapie pentru că 
fiul în vârstă de 15 ani arunca benzină pe lângă zidurile casei şi se 
Juca aprinzând chibrituri. 

Copilul o ameninţa pe mamă cu bătaia şi se comporta 
necorespunzător în multe privinţe. Părinţii se purtau urât unul cu 
celălalt şi avuseseră în trecut accese de violenţă reciprocă. 

Terapeutul a emis ipoteza că fiul, fiind îngrijorat (desigur la 
nivelul inconştient) de multiple probleme pe care le aveau părinţii, 
încerca să-i ajute atrăgându-le atenţia asupra sa. Deşi această ipoteză 
era probabil adevărată, urgenţa o reprezenta însă conduita băiatului, 
care putea da foc casei. 

Strategiile terapeutice utilizate în acest caz au fost corectarea 
ierarhiilor, negocierile şi contractele, modificarea beneficiilor, 
precum şi ritualurile şi sarcinile terapeutice. 

^ Corectarea ierarhiei în cadrul familiei 

în cazul adolescenţilor şi tinerilor cu conduită antisocială sau 
lipsită de control şi când părinţii sunt binevoitori, se poate trasa 
sarcina ca bunicii că aibă grijă de copil, pornindu-se de la ideea că 
vârstnicii vor exercita asupra copilului un control mai blând, fapt 

ce va facilita reorientarea acestuia spre un comportament mai 
acceptabil. 

Terapeutul va introduce în cursul terapiei metafora care să se 
refere la reguli şi reglementări care conduc la stabilirea adevărului; 
se referă la linişte, supravieţuire, pedepse drepte şi compensări. 

^ Negocieri şi contracte 

Negocierile cu privire la utilizarea banilor, creşterea copiilor, 
raporturile cu rudele, timpul liber şi viaţa sexuală, reprezintă 
elementele de bază ale oricărei terapii de familie. 

Terapeutul îi ajută pe membrii familiei să-şi exprime preferinţele 
şi să ajungă la compromisuri reciproce. Rezultatul acestor negocieri 
poate îmbrăca forma unor contracte scrise între membrii familiei. 

Tehnica negocierii este utilă mai ales atunci când violenţa 
izvorăşte din conflictele care au loc din cauza banilor. O soluţie 
posibilă este aceea de a încheia un contract cu privire la utilizarea 
banilor, contract care să descurajeze violenţa. Astfel, de pildă, în 
cazul unui soţ care se purta violent cu soţia, i s-a cerut acestuia să 
pună 100 de dolari la bancă şi apoi s-a negociat un contract prin 
care soţul se obliga să fie de acord că dacă el îşi va mai lovi soţia, 
aceasta să dea banii mamei sale sau copiilor din prima căsătorie. 
Dacă până la sfârşitul anului soţul nu-şi va mai lovi soţia, cei doi 
vor utiliza banii pentm a se simţi bine în concediu. 

Există numeroase variante ale acestei strategii, dar în toate 
cazurile, principiul care stă la baza strategiei respective este simplu 
şi anume să facem consecinţele comportamentului violent mai 
neplăcute pentru agresor decât pentru victimă. 

Cloe Madanes arată că certurile în legătură cu banii pot 
reprezenta o metaforă pentru dezacordurile în legătură cu problemele 
sexuale. 

4 Modificarea beneficiilor 

Uneori, actele ostile realizate de către un membru al familiei 
sunt recompensate cu grijă şi atenţie. în astfel de situaţii este necesar 

să SC inverseze situaţia astfel încât ostilitatea unui membru al familiei 
să se transforme în gratificaţie şi nu în suferinţă pentru ceilalţi. 

Astfel, de pildă, dacă într-o familie sunt doi fraţi, unul rău şi 
unul bun, terapeutul trebuie să aranjeze astfel lucrurile încât de 
fiecare dată când fratele rău se poartă urât, cel bun să primească un 
cadou sau un privilegiu special. Mai precis^ în loc să fie pedepsit 
fratele cel rău, este recompensat cel bun. în urma unei astfel de 
intervenţii, nu numai că problema prezentă este rezolvată, dar se 
modifică şi relaţia dintre fraţi. 

4 Ritualuri şi sarcini terapeutice dificile 

Ritualurile sunt utile pentru realizarea unei tranziţii de la o etapă 
la alta a vieţii de familie sau pentru a indica o tranziţie la nivelul 
unei relaţii. 

Scenariul ritualului trebuie să fie proporţional cu severitatea 
problemei pentru care cuplul se prezintă la psihoterapie. 

Pentru problemele minore, se poate indica, de pildă, sărbătorirea 
unei zile de naştere sau o excursie pentru vizitarea rudelor. 

Pentru un moment serios de criză maritală este necesar un ritual 
de tipul reluării ceremonialului de căsătorie. 

Ritualurile sunt în mod special utile atunci când membrii unui 
cuplu sau familii trebuie să treacă peste lucrurile rele pe care şi 
Ic-au făcut unii altora. 

Astfel, de pildă, unui cuplu în cadrul căruia soţul şi-a maltratat 
soţia, iar aceasta a încercat să-l ucidă, i s-a recomandat să-şi taie 
părul să-l pună într-o cutie făcută dintr-un material de valoare, să 
facă o excursie la munte, unde cei doi au fost în timpul logodnei 
şi să îngroape cutia, îngropând în acelaşi timp toate lucrurile rele 
din trecut pe care soţii şi le-au făcut unul celuilalt. Ştiind unde a 
fost îngropată cutia conţinând părul lor, cei doi se puteau întoarce 
oricând acolo pentru a-şi aminti trecutul şi pentru a nu-1 mai repeta. 

Aceste ritualuri reprezintă metafore care au rolul de a-i reuni pe 
membrii cuplului într-un mod pozitiv. 

Sarcina terapeutică dificilă a fost pusă la punct de M i 11 o n 
E r i c k s o n şi are menirea de a face mai dificilă pentru pacient 


menţinerea simptomului decât renunţarea la acesta. Astfel, ne 
reamintim cazul descris de Haley în 1984 (cazul aparţine lui 
Milton Erickson), în care unui pacient cu insomnii rebele i 
s-a trasat sarcina că dacă nu adoarme imediat, să frece parchetul în 
toată casa. 

Sarcina trebuie să fie mai dificilă decât simptomul, dar în acelaşi 
timp benefică pentru pacient. 

Sarcinile dificile cu caracter interacţional sunt deosebit de 
interesante. 

De pildă, i se poate cere unui soţ să facă un dar soacrei sale ori 
de câte ori se manifestă comportamentul problemă. 

Deci, sarcina dificilă reprezintă ceva ce este dezagreabil pentru 
pacient, dar care poate ameliora relaţia sa cu ceilalţi. 

ETAPA a ll-o. NEVOIA DE DRAGOSTE 

La nivelul al doilea, pe care autoarea îl consideră mai înalt, 
Cloe Madanes (1990), afirmă că oamenii sunt motivaţi mai 
ales de nevoia de a fi iubiţi. Problemele patologice specifice acestui 
nivel sunt depresia, anxietatea, fobiile, dezordinile conduitei 
alimentare şi singurătatea. Membrii familiei se luptă unul cu celălalt 
pentru a obţine afecţiune şi nu de puţine ori pun în acţiune 
comportamente autodesctructive. 

Astfel, de pildă, un copil se poate comporta astfel încât să fie 
pedepsit pentru a atrage atenţia părinţilor asupra sa. în acelaşi fel, 
soţia poate dezvolta un simptom invalidant, de pildă, agorafobie, 
solicitând, în felul acesta, în mod inconştient desigur, atenţia şi 
grija soţului. 

Nevoia de a fi iubit poate dezvolta o serie de calităţi deosebite 
ale fiinţei umane, dar poate accentua şi defectele acesteia, conducând 
la egoism şi spirit distructiv. 

Deoarece nevoia de dragoste este adesea frustrată, interrelaţiile 
dintre parteneri se caracterizează prin solicitări excesive şi prin 
tendinţa de a critica partenerul. în astfel de situaţii, terapeutul trebuie 
să contribuie la ceea ce autoarea numeşte redistribuirea dragostei 

în cadrul familiei, în cadrul căreia comunicarea se centrează în 
jurul durerii morale, a frustrării şi vidului. Adesea, când unul dintre 
membrii familiei este supărat, eelălalt se îmbolnăveşte. 

Temele dominante ale conflictelor şi preocupărilor familiei sunt 
simptoinele, problemele sexuale sau cele materiale, iar confruntarea 
directă este înlocuită de şantaj şi încercări de manipulare. 

în astfel dc situaţii, terapeutul trebuie să deplaseze comunicarea 
la un nivel mai abstract, introducând metafore care să implice 
încrederea reciprocă, precum şi o componentă ludică, cu caracter 
simbolic. 

Problemele interpersonalc sunt experimentate prin intermediul 
jocului dramatic şi, astfel, ele nu se mai pot transforma în simptome 
somatice. Tehnicile utilizate implică, de regulă, prescrierea ritualizată 
a comportamentului problemă. 

Astfel, de pildă, o adolescentă bulimică a primit sarcina 
terapeutică de a amesteca mâncarea într-un vas şi de a o arunca 
apoi la toaletă în prezenţa întregii familii, în loc să vomite pe 
ascuns, iar un soţ depresiv a fost sfătuit să se prefacă deprimat, iar 
soţia, care nu ştia dacă se preface sau nu, trebuia să-l încurajeze 
(Cloe Madanes, 1991, p. 23). 

Terapeutul înlocuieşte metaforele legate de dorinţă şi vid interior, 
cu cele care exprimă siguranţa şi bunăstarea psihică. Mesajul „este 
un joc” va înlocui mesajul „este suferinţă”. 

Strategiile propuse de Cloe Madanes (1990) sunt ur¬ 
mătoarele: 

^ Realizarea unor modificări în interacţiunea părinte-copil 

Terapeutul observă faptul că un comportament patologic al 
copilului poate avea funcţia de a atrage atenţia tatălui care este 
distant cu el. în acest caz, strategia terapeutică este de a-i impliea 
pe tată şi fiu într-o activitate pozitivă (de pildă, li se poate trasa 
sarcina terapeutică să se joace împreună, astfel încât fiul nu mai 
are voie să pună în acţiune un comportament patologic pentru a-şi 
menţine relaţia cu tatăl său). 


Psihoterapii scurte 17 7 

O tânără bulimică era permanent criticată de tatăl ei, medic, 
pentru comportamentul alimentar. Aceasta îşi „pedepsea” tatăl 
mâncând mult şi ce nu trebuie şi apoi vomitând şi luând laxative. 

Terapeutul Cloe Madanes (1990) le-a trasat sarcină celor 
doi să discute în fiecare zi despre politică, tatăl fiind liberal, iar 
fiica având convingeri conservatoare. Cum era şi firesc, discuţiile 
degenerau în ceartă, subiectul fiind politica şi nu deprinderile 
alimentare ale fiicei. Relaţia dintre tată şi fiică a devenit mai 
interesantă şi bulimia a fost depăşită. 

O strategie asemănătoare constă în modificarea amintirilor 
timpurii ale unor adulţi, referitoare la relaţia lor cu părinţii. Această 
strategie este utilă mai ales pentru persoanele care sufcră dc 
autostimă scăzută, deoarece au fost maltrataţi în copilărie de părinţi 
hiperautoritari. 

Terapeutul îi spune clientului său că trebuie să fi existat o 
persoană binevoitoare şi caldă pe care probabil a uitat-o şi care a 
exercitat o influenţă pozitivă asupra sa în copilărie, astfel 
explicându-se trăsăturile sale poziţive de astăzi. Se sugerează ideea 
că acea persoană ar fi putut fi bunica, o mătuşă sau poate un profesor, 
încet, încet, persoana îşi va reconstrui amintirea uitată, nc- 
amintindu-şi persoana care s-a purtat frumos cu el. în cazul în care 
pacientul îşi aminteşte una sau două scene în care a fost tratat bine, 
terapeutul îi va spune că probabil există şi alte astfel de amintiri. 
Dacă pacientului îi vin în minte scene negative, i se cere să le 
contracareze cu cele pozitive. Tehnica dă rezultate mult mai bune 
în relaxare sau hipnoză. 

4 Prescrierea simptomelor 

Este specifică terapiei prin intervenţie paradoxală şi constă în 
aceea că dacă o persoană vine la terapie pentru a se elibera de un 
simptom, terapeutul îi cere să manifeste cât mai mult simptomul 
respectiv. 

Astfel, dacă, de pildă, clientul are dureri de cap, terapeutul îi 
cere să aibă şi mai multe dureri de cap şi mai intense, dar la 
anumite ore sau în locuri dinainte stabilite. 

Astfel, unui copil piroman i se poate cere să facă focul sub 
supravegherea tatălui, de câteva ori pe zi, astfel încât aceasta să se 
transforme într-o obligaţie, la fel ca temele şcolare. 

Pentru cuplurile care se ceartă mereu este recomandabilă strategia 
prin care li se cere, la anumite ore şi în anumite zile, să procedeze 
astfel: unul dintre soţi îi va spune celuilalt timp de zece minute 
toate nemulţumirile sale, în timp ce celălalt trebuie să tacă şi doar 
să spună la sfârşit „îmi pare rău dragă”. în următoarele 10 minute, 
procedura se inversează. în felul acesta, secvenţa negativă de 
comunicare este blocată. 

^ Prescrierea unei acţiuni cu caracter simbolic 

Atunci când pacienţii sunt implicaţi în acţiuni autodestructive, 
este indicat să li sc prescrie acţiuni repetitive care să simbolizeze 
actul autodestructiv, fără a avea însă consecinţele acestuia. 

Dc regulă, actele autodestructive au drept scop încercarea de a 
pedepsi pc cineva care nu dă dovadă de suficientă dragoste şi atenţie 
faţă de subiectul în cauză. 

Strategia este utilă în cazul bulimiei, tricotilomaniei sau altor 
comportamente autoagresive. 

Astfel, de pildă, în cazul pacientei bulimice descrise de Cloe 
M a d a n c s (1991), membrii familiei trebuiau să cumpere mâncarea 
favorită a acesteia, iar pacienta trebuia să amesteee, în prezenţa 
familiei, toate alimentele într-un vas şi să le arunce la toaletă. 

O altă modalitate de a utiliza simbolurile constă în prescrierea 
unei povestiri metaforice. 

Terapeutul va selecta cele mai importante clemente ale situaţiei 
problematice, le transformă într-o metaforă pe care o prezintă 
clienţilor sau le-o trasează ca sarcină pentru acasă. 

Astfel, de pildă, Cloe Madanes (1990) a solicitat unui 
cuplu care se certa tot timpul să scrie o lucrare în care să furnizeze 
sfaturi unei întreprinderi imaginare care doreşte să-şi rezolve unele 
probleme cum ar fi conflictele la nivelul conducerii sau ameninţarea 
că angajaţii vor părăsi întreprinderea. Fiecare soţ va primi propria 

sa sarcină imaginară, care nu reprezintă altceva decât o metaforă 
pentru dificultăţile din cadrul cuplului. 

Milton Erickson obişnuia să istorisească pacienţilor săi 
povestiri care conţineau în sine soluţii posibile ale problemei. 

^ Mimorea simptomului 

Adesea, simptomul are drept scop obţinerea unui beneficiu 
secundar care este dragostea şi atenţia celorlalţi. 

Astfel, un copil poate acuza dureri de stomac pentru a obţine 
dragostea şi atenţia mamei, iar un soţ depresiv, sprijinul afectiv al 
soţiei sale. 

în asemenea situaţii, terapeutul poate solicita copilului să pretindă 
că are durerea respectivă, iar părinţilor să-l încurajeze ca şi cum 
durerea ar fi adevărată. Atunci când beneficiul secundar este obţinut 
fără prezenţa simptomului, acesta, nemaifiind necesar, va avea 
tendinţa să dispară. 

ETAPA a lll-a. A IUBI Şl A PROTEJA 

Cloe Madanes (1990) arată că la nivel şi mai elevat, 
oamenii sunt motivaţi de dorinţa de a-i iubi şi proteja pe ceilalţi. 
Această nevoie poate scoate la iveală calităţi deosebite, cum ar fi 
compasiunea, generozitatea, blândeţea, dar şi defecte ca: pose- 
sivitatea, dominanţa, violenţa şi tendinţa de a se amesteca nejustificat 
în vieţile celor dragi. 

Astfel de situaţii apar în cazul părinţilor care îşi pedepsesc copiii 
pentru binele lor, a soţului care îşi domină soţia pentru a o proteja 
sau a profesorului care îşi critică mereu elevii pentru a-i face să 
înveţe mai bine. 

în cazul în care o persoană se dovedeşte incapabilă să aibă grijă 
de obiectul dragostei sale, ea va avea tendinţa de a recurge la 
mijloace indirecte de a-şi demonstra grija respectivă. 

De pildă, un copil poate să-şi manifeste grija şi afecţiunea peiilrii 
părintele său, distrăgându-i atenţia de la necazurile de la serviciu 

prin faptul că prezintă o anexietate nejustificată sau tulburări de 
comportament. 

Grija părintelui pentru copilul cu probleme îi va distrag? acestuia 
atenţia faţă de propriile probleme, dar costul acestui tip de 
interacţiune constă în sacrificarea intereselor şi plăcerilor copilului 
şi astfel, deşi dragostea este mobilul care declanşează o astfel de 
secvenţă comportamentală, stările afective care vor domina pacienţii 
prezentând probleme ca: ameninţări sau tentative de suicid, tendinţe 
spre abuz şi neglijare, obsesii, crize de nervi, tulburări de gândire 
sau sentimente de culpabilitate. 

Terapeutul are sarcina de a modifica maniera în care membrii 
familiei îşi acordă dragoste şi protecţie unul celuilalt, precum şi 
cine arc grijă de cine. 

Comunicarea între membrii unei familii cu astfel de probleme 
se centrează în jurul ideilor de moarte, lipsă de speranţă, epuizare, 
lipsă de control şi culpabilitate. 

Specificul acestor interacţiuni constă în aceea că atunci când 
un membru al familiei este nefericit, un altul doreşte să moară. 
Metaforele utilizate se referă la faptul că cineva este închis, prins 
în capcană, că şi-a pierdut libertatea. Membrii familiei au senzaţia 
că au pierdut controlul asupra gândurilor şi vieţilor lor, deoarece 
acţiunile pe care le întreprind au drept consecinţă punerea în 
pericol a vieţii celorlalţi. 

Parcă se iscă un fel de competiţie între membrii familiei în 
legătură cu cine este mai autodestructiv şi mai vinovat. 

Terapeutul trebuie să inducă o metaforă care să sugereze dragoste, 
umor, fericirea de a fi împreună, inversând în acelaşi timp ierarhia 
referitoare la cine are nevoie de ajutor şi cine trebuie să acorde 
ajutorul. 

Acesta va constmi secvenţe de interaţiune în care copiii să acorde 
ajutor părinţilor, în felul acesta, membrii suicidari sau dezechilibraţi 
ai familiei îşi vor recâştiga autocontrolul şi vor deveni sprijinul 
celorlalţi. 

La acest nivel, cele mai eficiente strategii sunt: 

^ Reunirea membrilor familiei 

Atunci când problema familiei este legată de teama de separare 
de persoana iubită, sarcina terapeutului este să reunească şi să 
reconcilieze familia şi să vindece rănile produse de interacţiunile 
patologice, astfel încât separarea să nu mai fie necesară. 

Astfel, Cloe Madanes (1990) citează cazul unei paciente 
cu atacuri de panică pe care le credea legate de relaţia ei cu actualul 
prieten. Ea era mama a trei băieţi mari, care plecaseră de acasă şi 
nu au dat nici un semn de viaţă timp de câţiva ani. Terapeutul, 
împreună cu fostul soţ au ajutat-o să dea de urma băieţilor, care au 
fost invitaţi la o reuniune de familie. După ce a avut loc reconcilierea 
familiei, simptomul pacientei a dispărut. 

Adesea, unul dintre membrii unui cuplu se manifestă iubitor, în 
timp ce celălalt este rejectant şi refuză să vină la terapie. într-o 
astfel de situaţie, cea mai bună strategie este învăţarea pacientului 
cum să-şi recâştige partenerul, cum să-l înţeleagă, să-i respecte 
libertatea şi să-i ofere acea dragoste de care are nevoie. 

4 Schimbarea rolurilor („cine ajută pe cine") 

Unerori, beneficiul secundar al simptomului este dc iniltirn 
altruistă, acesta având drept scop să ajute pe cineva. 

O fiică a unei mame depresive poate face o tentativă dc Hillcitl, 
care are menirea de a o face pe mamă să renunţe lii dcpi*e«itt ttl 
pentru a-şi ajuta fiica. 

Strategia terapeutică se referă la a-i cerc maniei Ni praftuâ 
deprimată, iar fiicei să se prefacă că o ajută, încurcând»©! Jwiând 
cu ea jocuri sau exprimându-şi deschis dragoNten. Ipytui^ lirNpiUtlttfl 
este că mama îi cere în mod mascat ajutor tllCdi, iMr (fll Itt 

mod mascat, încearcă s-o ajute prin inlormodlul iVillilLVii dd lyiild 

Sarcina terapeutică face ca solieillireft JMmul l| ddVÎnK daMhlNÎ 
şi îi pune la dispoziţie fiicei o manieri flOn-ddtHructiVâ du 
mama. 

O altă strategie eonstă în schimbarea persoanei care va prezenta 
simptomul. Astfel, de pildă, într-o familie în care există un copil 
„rău” şi altul bun, i se poate cere şi copilului bun să facă unele 
prostii pentru că nu este drept ca fratele cel rău să-şi atragă oprobiul 
întregii familii şi să ajungă până la urmă să-şi ruineze existenţa. 

^ Inversarea ierarhiei 

Această strategie se potriveşte în cazurile în care părinţii apar 
ca incompetenţi, neajutoraţi, suferind de boli somatice, consumatori 
de alcool sau droguri, abuzivi sau neglijenţi faţă de copii. 

Copiii îi iubesc pe părinţii, iar aceştia nu le acordă dragoste şi 
protecţie. 

în astfel de situaţii, terapeutul va trasa sarcină copilului (sau 
copiilor) să aibă grijă de un aspect al vieţii părinţilor, aspect care 
i-ar putea face pe aceştia mai fericiţi. Copiii îi pot îndemna pe 
părinţii să iasă mai des în oraş, le pot prepara dejunul sau îi pot 
îndemna să plece în week-end, terapeutul cerându-le să vină cu cât 
mai multe sugestii de acţiuni care le-ar face plăcere părinţilor. Aceste 
sarcini trebuie să aibă un caracter ludic şi să fie în acord eu vârsta 
copiilor, astfel încât să nu reprezinte un efort pentru ei. 

^ Acţiunile pozitive 

Unii clienţi se prezintă la psihoterapie nutrind sentimente 
depresive de inutilitate, culpabilitate şi autodevalorizare, fiind 
obsedaţi de gânduri legate de propriul lor eşec sau de lipsa de sens 
a existenţei. 

în loc să-i contrazică, terapeutul trebuie să le spună că este 
posibil ca ei să fie lipsiţi de valoare şi tocmai pentru că nu sunt 
importanţi ar trebui să se dăruiască într-o măsură mai mare altor 
persoane pentru care viaţa are importanţă. Li se recomandă să aleagă 
anumite persoane, dacă este posibil legate de sentimentele lor de 
culpabilitate, şi să facă pentru acestea acţiuni anonime cu caracter 
caritabil. 

Astfel, de pildă, unui veteran al războiului din Vietnam, obsedat 
de atrocităţile văzute sau comise, i se poate sugera să doneze bani 
sau să lucreze pentru o organizaţie care se ocupă de fiii orfani ai 
militarilor căzuţi în luptă (Cleo Madanes, 1990, p. p. 31). 

O altă strategie constă în „crearea” unor amintiri pozitive. 

Există cupluri care se ceartă pentru fel de fel de fleacuri: cine 
duce gunoiul, cine spală vasele, cine şi ce i-a reproşat partenerului 
etc. Aceştia se concentrează asupra aspectelor negative ale existenţei, 
ignorând faptul că ei ţin unul la celălalt. 

Terapeutul va interveni în mai multe etape. 

La început, li se va cere soţilor să-şi amintească momentele cele 
mai frumoase petrecute împreună, apoi terapeutul va accentua faptul 
că 10 ani de acum încolo nu va fi important cum spală vasele, ci 
doar momentele frumoase vor fi reţinute. 

Terapeutul va recomanda apoi soţilor să realizeze împreună câte 
un lucru frumos care să poată reprezenta o amintire pozitivă pentru 
mai târziu. 

ETAPA o IV-a. RESENTIMENTELE Şl IERTAREA 

La al patrulea nivel, problemele principale care apar în cadrul 
familiei ţin de resentimente şi de iertare, conflictele fiind legate de 
incest, abuzuri sexuale sau acte de sadism. 

Atunci când oamenii şi-au produs traume unii altora sau au la 
bază resentimente, reacţii de tip „doliu”, minciună, secretizare, 
auto-depreciere, izolare şi disociere, principala trăire afectivă fiind 
sentimentul de ruşine legat de faptul că nu poate ierta ceea ce i s-a 
întâmplat. 

în astfel de situaţii, terapeutul trebuie să renegocieze cui îi revine 
ruşinea, pentru că de multe ori victimele sunt cele blamate. 

Comunicarea între membrii familiei se învârteşte în jurul 
secretului, pentru că aceştia se tem că scoâterea la iveală a ceea ce 
s-a petrecut le va aduce şi mai multă ruşine. Secretizarea însă 
menţine alianţe nepotrivite şi fac incestul şi abuzurile să fie în 
continuare posibile. Metaforele comunicării se referă la ignorarea 

şi lipsa conştientizării, empatiei şi responsabilităţii, cei implicaţi 
comportându-se după regula „călău-victimă”. 

Terapeutul va trebui să introducă metafore referitoare la 
spiritualitate şi unitate, prezentând simboluri care se referă la 
compasiune şi la stări afeetive superioare. Membrii familiei sunt 
dirijaţi treaptă cu treaptă de la abuzuri spre comportament reparator 
şi spre acordarea protecţiei reciproce. Se pune accentul pe realitate 
şi responsabilitate, iar ipocrizia şi minciuna sunt înlocuite cu 
comunicări deschise şi sineere. 

Strategii utilizate în acest stadiu sunt: 

4^ Crearea unui sistem de referinţă pozitiv 

Aceasta implică ameliorarea calităţii vieţii şi crearea unei 
atmosfere încărcate afectiv pozitiv. Terapeutul va face eforturi pentru 
a ameliora comunicarea, asertivitatea, precum şi capacitatea 
membrilor familiei de a dărui şi de a primi dragoste. Acesta va 
aminti clienţilor săi, ori de câte ori este posibil, că ei au venit la 
psihoterapie animaţi de dragoste şi compasiune şi că ei sunt în 
căutarea unei vieţi bune şi a unui mod mai bun de relaţionare unii 
cu ceilalţi. Aceste comentarii vor tinde să oprească intervenţiile 
pline de ostilitate ale membrilor familiei unii faţă de ceilalţi. 

Această strategie presupune şi utilizarea umorului şi a reducerii 
la absurd, pentru că atunci când oamenii nutresc emoţii negative 
iraţionale unii faţă de ceilalţi, introducerea unor comunicări cu 
caracter ludic poate deelanşa noi modele comportamentale. 

4 Găsirea unui protector 

în cazurile de abuz sau neglijare, chiar existenţa familiei ca un 
tot unitar este ameninţată. Pentru a rezolva astfel de situaţii, 
terapeutul trebuie să găsească o persoană puternică şi responsabilă, 
care să fie un membru mai îndepărtat al familiei sau un vecin (nu 
terapeutul), căreia să i se transfere responsabilitatea în legătură cu 
familia aflată în impas. Acest transfer trebuie să aibă loc-în mod 

gradat şi în etape, astfel încât, sub îndrumarea protectorului, membrii 
familiei să poată să-şi acorde iertarea reciprocă. Astfel, dacă tatăl 
s-a comportat abuziv faţă de fiu, protector poate deveni o bunică 
sau un unchi care va urmări ca faptele respective să nu se mai 
repete. La început, familia va fi supravegheată atât de protector, cât 
şi de serviciile sociale, urmând ca în final să se ocupe de caz doar 
protectorul. 


4 Acordarea unor reparaţii morale (iertare şi căinţă) 


Reprezintă o strategie utilizată în situaţiile în care a existat un 
caz de abuz sexual în familie, produs de un frate mai mare asupra 
unuia mai mic, în cazuri de incest între tată şi fiică, de abuzuri 
fizice şi chiar în cazul unor abuzuri petrecute cu mai mult timp în 
urmă. Strategia are efecte terapeutice atât asupra agresorului, cât şi 
asupra victimei şi poate suferi astfel de modificări încât să se 
adreseze doar unuia dintre cei doi. 

Terapia are loc în trepte. La început, terapeutul discută cu toată 
familia pentru a obţine informaţii în legătură cu cine şi ce i-a făcut 
altui membru al familiei. Această şedinţă are un efect benefic 
deoarece este pentru prima dată când membrii familiei discută 
deschis despre cele petrecute. Apoi, terapeutul îl întreabă pe agi'osor 
de ce fapta sa este rea, iar acesta din urmă îi răspunde că a fost un 
act violent, împotriva religiei, împotriva legii etc. 

Terapeutul va sublinia că actul respectiv a fost negativ nti luintitl 


a produs durere în sufletul celui agresat, explicând faptul US, tniMitl 
fel, sexualitatea şi spiritualitatea sunt oarecum legate ţl, 
un atac în plan sexual poate fi mai râu decât alt net) MMUi Ol 
asemenea, un atac în plan sexual produce o ihiivie liim'tlill nit {HNMÎI 
în sufletul victimei, ci şi în sufletul agresorului [lintHi Ul IrilUtilii 
să faci aşa ceva unei fiinţe, mai ales unei llln|S li tIM-ţH 
face parte din familia ta. în acest moment inte^ln |i MlilUi WlinlM 
ai familiei, care afirmă că şi victima H t^t MMMMI. 
ascultă cu înţelegere şi siihliniuKa tlplul «I MMttf CtNMK 




186 Psihotempii scurte 

durere sufletească mamei victimei, tatălui şi celorlalţi fraţi care ar 
fi dorit să apere victima. 

Apoi terapeutul îi cere agresorului să se aşeze în genunchi şi să 
ceară iertare victimei, care poate să-l ierte dacă doreşte, dar nu este 
obligatoriu să o facă. După ce familia cade de acord asupra faptului 
că regretele şi căinţa agresorului sunt sincere, şi ceilalţi membri ai 
femiliei cad în genunchi în faţa victimei, exprimându-şi regretul de 
a nu o fi protejat. în cazul în care victima nu este prezentă, agresorul 
îşi poate exprima regretele şi faţă de restul familiei. în continuare, 
terapeutul discută cu membrii familiei consecinţele repetării unei 
astfel de fapte antisociale, consecinţele care ar trebui să ducă la 
expulzarea vinovatului din cadrul familiei. Terapeutul va găsi apoi 
unul sau mai mulţi protectori pentru victimă. Agresorului i se cere 
să întreprindă şi o acţiune concretă cu caracter reparatoriu, ca de 
pildă să doneze nişte bani pentru educaţia victimei. 

Se discută apoi un program de activităţi normale pentru victimă 
şi agresor, ambii fiind încurajaţi să întreţină cât mai multe relaţii 
sociale cu persoane de vârsta lor. 

înainte de încheierea terapiei, terapeutul va trebui să reclădească 
dragostea mamei pentru agresor, să-l ajute pe acesta să-şi acorde 
lui însuşi iertarea. Trebuie subliniat, de asemenea, faptul că victima 
nu este responsabilă pentru actele agresorului. 

^ Compasiune şi unitate 

Strategia este utilă pentru subiecţii traumatizaţi, care au fost 
victime ale unor nedreptăţi, care sunt obsedaţi de această situaţie 
şi care îşi amintesc mereu şi încearcă să înţeleagă ce li s-a 
întâmplat. 

După ce terapeutul a ascultat cu căldură şi înţelegere cele 
petrecute, acesta va trebuie să conducă lucrurile către o încheiere, 
astfel încât pacientul să-şi direcţioneze atenţia către lucruri mai 
constructive, subliniind faptul că pacientul are mai multe lucruri în 
comun cu terapeutul sau cu prietenii decât cu copilul din el care a 

fost brutalizat cândva. De asemenea, pacientul trebuie să fie 
conştient de faptul că zeci de mii de copii au suferit şi suferă 
diverse brutalităţi şi că ceea ce este important este ca victima să-şi 
aducă contribuţia la încetarea unor astfel de dureri şi nedreptăţi. Se 
urmăreşte, cu alte cuvinte, separarea de trecut şi dezvoltarea unui 
sentiment de unitate şi comuniune cu restul omenirii. 

CONDIŢIILE PSIHOTERAPIEI EFICIENTE 


^oatc că problema cca mai importantă care se ridică în cazul 
psihoterapiei constă în aceea că mulţi terapeuţi încearcă să o 
încadreze într-un sistem teoretic coerent, terapia fiind apreciată în 
funcţie de limbajul conceptual utilizat sau de şcoala terapeutică în 
cadrul căreia a apărut (psihoterapie cognitiv-comportamentală, 
psihoterapie ericksoniană, terapie scurtă, terapie de familie etc.). în 
felul acesta, terapeutul şi clientul devin sclavii unui model în loc 
să utilizeze respectivul model pentru a servi intereselor clientului. 

Lan k ton (1990) introduce noţiunea de „terapie eficientă”, 
apreciind valoarea acesteia în funcţie de trei criterii: 

• relaţia client-terapeut; 

• practica terapeutică; 

• experienţa personală a autorului în calitate de client şi terapeut. 

Factorii specifici relaţiei clicnt-terapcut, care contribuie la 

succesul psihoterapiei sunt următorii (Lankton, 1990): 

înţelegerea şi întâlnirea clientului pe terenul său 

Autorul insistă asupra faptului că abordarea terapeutieă trebuie 
să fie unică pentru fiecare client în parte, aşa cum sublinia în 
lucrările sale Mii ton Erickson. Pentru a ilustra modul în 
care terapeutul îl întâlneşte pe client pe terenul său, S t e p h e n 
L a n k t o n (1990, p. 63) redă următorul dialog terapeutic, realizat 
în cadrul primului contact cu un pacient toxicoman. 

Clientul intră în cabinetul de psihoterapie şi din modul în care 
SC prezintă acesta, rezultă faptul că el are o atitudine negativă faţă 
dc psihotei-apie. 


Terapeutul: Bună ziua! Cu ce vă pot fi de folos? 

Clientul: O, cu nimic. Nu ar fi trebuit să vin aici. 

T: Dar de ce? Aici este un loc plăcut, unde lumea se simte bine. 

C: Poate, dar am impresia că pereţii se strâng şi camera devine 
tot mai mică. 

T: Nu m-am gândit la asta. Mă simt relaxat. Nu ţi se pare că este 
relaxant aici? 

C: Nu pot suporta să stau aici, trebuie neapărat să ies afară. 

T: Hai să vedem ce este! (terapeutul se apropie de client) Da, 
da, acum înţeleg ce se întâmplă. într-adevăr, pereţii parcă se mişcă. 
Se mişcă de parcă ar fi nişte valuri, valurile mării. Iţi place marea, 
nu-i aşa? 

C: Da, îmi place. 

T: Mi se pare că umbrele de pe pereţi îi fac să pară ca valurile 
mării, care se lovesc de ţărm. îmi place să stau la soare şi să 
privesc valurile. Ţie nu-ţi place? * 

C: Da, îmi place chiar foarte mult. 

T: Şi căldura încăperii se aseamănă cu soarele care te face să te 
relaxezi tot mai mult, să priveşti valurile şi să visezi vise frumoase... 
Şti ce vreau să spun, nu-i aşa? 

C: Da, ştiu. îmi aduc aminte... (expiraţie prelungită urmată dc 
pauză) şi îmi pare bine că am venit aici. 

T: Şi mie îmi pare bine. îmi face plăcere să stau de vorbă cu 
tine. Cum te numeşti? 

Conversaţia care a urmat a avut ca temă utilizarea drogurilor de 
către client. Acest tip de dialog este specific psiholcrnpici 
ericksoniene şi constă în aceea că terapeutul „pune un picior pe 
terenul clientului în timp ce piciorul celălalt rămâne pe lorcnul Nătl 
propriu”. 

După ce a fost captată bunăvoinţa clicnliilui, ucoslu ei(o gJlUlHt 
şi motivat să găsească o alternativă la problema sii, allornfltlvl yarfl 
să-i permită să-şi actualizeze resursele latente dc a fney tk|ă Htroiylui 
vieţii cotidiene. Exemplul prezentat mai sus iluMlreAKl tfiidui ÎW 
care autorul (S t e p h e n Lankton. 1990) (ibunlAIIltl UH lUblttft 
cu tulburări de percepţie în interrclajic cu lliydiul IntfOnjUfltDfi 
atitudinea terapeutului implicând cmputizairai ni1g^|US tfnoţîânulâ. 
motivare şi ghidare. 


încredere în sine şi în ceilalţi 

Pentru a fi eficient, terapeutul trebuie să accepte realitatea pe 
care o prezintă clientul chiar dacă aceasta nu corespunde 
convingerilor sale, el mimând faptul că este convins de „realităţile” 
clientului; ca de pildă, de faptul că pereţii se mişcă. 

Această empatizare are însă şi aspecte negative, în sensul că 
terapeutul nu va putea empatiza cu violenţa, ura şi actele antiso¬ 
ciale ale unora dintre clienţi. 

în astfel de cazuri, dacă nu se poate evita psihoterapia, este 
necesar ca terapeutul să se protejeze şi să-şi privească pacientul 
printr-un „telescop” şi nu prin „microscop”. 

O dată stabilită relaţia terapeutică, terapeutul va ghida clientul 
spre o nouă lume construită, ţinându-se seama de experienţele 
anterioare ale clienţilor şi care implică formarea unor noi atitudini, 
stări emoţionale, comportamente şi a unor noi moduri de 
autopercepere şi autoevaluare a propriei persoane. 

Să-i simpatizăm pe clienţii noştri 

în cazul în care terapeutul nu-şi simpatizează clientul, el nu 
poate intra în relaţie empatică cu acesta şi nu poate simţi ce 
simte el. 

Stephen Lankton (1990) este de părere că dacă nu ne 
place şi nu avem încredere în client, este mai bine să-l recomandăm 
altui terapeut, iar dacă acest lucru se întâmplă prea frecvent, 
terapeutul însuşi are nevoie de psihoterapie. 

Construirea realităţii terapeutice 

Atunci când clienţii se percep şi se concep pe ei înşişi într-un 
mod care îi limitează, terapeutul va trebui să schimbe cu fermitate 
această atitudine şi să-i conducă la soluţii terapeutice care nu implică 
limitări şi pe care ei le descoperă singuri. 

Astfel, de pildă, dacă terapeutul decide că o persoană trebuie să 
ia medicamente antidepresive, această constatare se transformă într-o 


etichetă cu caracter limitativ şi devine o realitate. în acelaşi mod, 
dacă acesta decide că pacientul a făcut cea mai bună alegere pentru 
a face faţă existenţei, şi această decizie va tinde să se transforme 
în realitate. 

Astfel, terapeutul va crea împreună cu clientul lumea alegerilor 
şi a limitărilor clientului. 

Corectarea obiectivelor imaginare şi a metodelor ineficiente de atingere 
a acestora 

Adesea, simptomele clienţilor rezultă din anumite obiective 
imaginare puse în practică prin intermediul unor metode ineficiente. 
Astfel, de pildă, un bărbat poate încerca să-şi salveze imaginea şi 
respectul de sine comportându-se ca o persoană geloasă, în speranţa 
că soţia va plânge, se va scuza şi-i va mărturisi dragostea. Soţia, la 
rândul ei, poate spera că soţul va conştientiza latura tandră şi slabă 
a personalităţii sale şi îi va solicita sprijinul, astfel încât ea se va 
simţi utilă. Rezultatele vor fî dezastruoase pentru că ambii utilizează 
metode greşite de atingere a unor obiective cu caracter imaginar. 
Bărbatul nu trebuie să-şi construiască respectul de sine pe baza 
aprecierilor exterioare pe care le realizează soţia, iar aceasta ar 
trebui să se simtă utilă datorită propriilor sale calităţi şi acţiuni şi 
nu pentru că soţul are nevoie de ea. Fiecare din cei doi parteneri 
doreşte ceva de la celălalt pentru a completa ceea ce lipseşte din 
modul în care îşi percep propria persoană. Ceea ce ar trebui să l'neă 
ei ar fi să modifice această realitate interioară, astfel încfil pmiun 
care lipseşte să nu mai trebuiască să vină din exterior. Dcsiyill' 
ar fi bine şi ca ei să-şi acorde mai multă atenţie unul ccliiilllll 
doresc ca relaţia lor interpersonală să fie mai bimil 
Terapeutul trebuie să-l ajute pe client să-şi slabilofiNUfl 
şi să utilizeze metode adecvate pentru a le 
Stephen Lankton (1990) descrie 
pubdrtate care pretindea că arc înlâliiii'i t’U 
muzică rock prin metode telepatice, cu 
care se îmbracă băieţeşte şi vorbea CU 
Majoritatea psihiatrilor ar 11 
i-ar fi prescris tratament medica 

Terapeutul a fost de părere eă fata este perfect normală şi face 
exact ce trebuie să facă un copil la vârsta pubertăţii şi anume 
„învaţă” să aibă întâlniri cu persoane de sex opus. Aceste încercări 
reprezentau acte de curaj din partea ei, mai ales datorită faptului că 
tatăl era pensionat medical, nu aducea decât foarte puţini bani acasă, 
nu întreţinea relaţii sexuale cu mama fetei de 12 ani, era rece, ostil 
şi chiar agresiv cu familia. 

în ciuda acestui comportament al tatălui, cele două fetiţe (pacienta 
avea şi o soră mai mică) se comportau firesc, numai că ele nu 
utilizau mijloacele adecvate pentru a ajunge să aibă întâlniri cu 
băieţii. Obiectivul pacientei în cauză avea un caracter imaginar 
(întâlnirea cu un artist), obiectivul putând fi adecvat dacă ar fi fost 
vorba de un tânăr de vârsta ei. 

Abordând în acest fel problema, terapeutul a deplasat-o din cadrul 
patologicului în sfera normalităţii. 

Acesta a lucrat la început cu părinţii, mai ales cu tatăl, redându-i 
acestuia încrederea în sine şi dirijându-1 în aşa fel încât să acorde 
mai multă atenţie fiicei sale. Efectul asupra acesteia a fost evident, 
fetiţa începând foarte curând să primească telefoane de la colegi de 
şcoală. 

Utilizarea şedinţei de psihoterapie pentru a motiva clienţii în direcţia 

schimbării 

Acţiunile întreprinse de terapeut în cursul şedinţelor de 
psihoterapie au şi menirea de a-1 face pe client să se raporteze 
altfel la realitatea înconjurătoare. 

Adesea, discuţiile şi comunicările cu caracter metaforic le 
reamintesc clienţilor despre experienţele lor trecute. Cu toate acestea, 
S t e p h e n L a n k t o n (1990) nu insistă pe experienţele trecute şi 
pe relaţiile pe care le-au avut aceştia cu părinţii în copilărie decât 
în măsura în care aceste experienţe pot motiva clientul să privească 
altfel realitatea prezentă. Astfel, de pildă, exprimarea ostilităţii faţă 
de tată în cursul transei hipnotice, îl poate face pe client să fie mai 
aservit cu partenerul de viaţă. 


Psihoterapii scurte 


Utilizate eficient, amintirile legate de experienţe anterioare pot 
contribui la construirea motivaţiei pentru acţiunile prezente. 
Terapeutul le solicită adesea clienţilor săi aflaţi în hipnoză sau 
relaxare să converseze cu copilul din interiorul fiinţei lor sau să se 
relaţioneze cu părintele „ca şi cum” scena ar fi reală, pentru a 
scoate la iveală resurse cognitive, afective şi comportamentale care 
să fie puse în acţiune în situaţiile prezente. 


Ajutarea clienţilor să-şi mărească repertoriul de abilităţi pentru 

rezolvarea problemelor 

Atunci când clienţii se ameliorează, interacţiunile familiei au 
tendinţa de a se centra spre altceva decât spre simptomul care a 
dispărut şi este dificil de presupus ce anume va apărea în cadrul 
acestor interacţiuni pentru a se restabili echilibrul în cadrul 
sistemului familial. Membrii familiei se vor relaţiona altfel unii cu 
ceilalţi şi se va pune problema unor noi opţiuni comportamentale 
din cadrul procesului de rezolvare de probleme. 

Strategiile de rezolvare a problemelor din cadrul familiilor, pot 
fi, de pildă, solicitarea ajutorului, punerea în acţiune a unei atitudini 
protectoare, discuţiile în contradictoriu. 

Atunci când clienţii se modifică, ei vor interacţiona la alt nivel 
unii cu alţii şi atunci simptome cum ar fi anxietatea, teama, depresin, 
insomnia, tulburările sexuale, singurătatea, dependenţa de (Irowuil 
sau violenţa, vor ocupa un loc mai puţin important în cndl'tll 
existenţei lor. Probleme patologice care nu reprezintă iillecva tlaaâi 
încercări ineficiente de atingere a unor scopuri greşit 
vor avea tendinţa să dispară, iar terapeutul va trebui 
client să-şi rezolve pe alte căi problemele eiironte, 

Ajutarea clienţilor să menţină achiziţiile 

în cadrul modelului său, S t c p h 011 
un accent deosebit pe menţinoron 
se poate realiza prin intermediul 
externă, pentru că alunei oAnd 

anumit comportament care este întărit şi de societate, respectivul 
comportament va avea tendinţa de a se stabiliza. 

întărirea comportamentelor adaptativc nou achiziţionate trebuie 
realizată în funcţie de patru niveluri aflate în interacţiune reciprocă. 
Astfel, terapeutul trebuie să aibă în vedere: 

1) Trebuinţa de evoluţie psihică şi biologică. 

2) Excepţiile clientului şi auto-monitorizarea, autoadministrarea 
de întăriri pozitive şi negative; lucrul asupra imaginii de sine. 

3) Sancţiunile sociale (din partea familiei şi persoanelor de 
aceeaşi vârstă). 

4) Cerinţe sociale cu caracter mai larg (vecini, norme socio¬ 
culturale). 

în măsura în care se realizează o concordanţă între trebuinţele 
şi sancţiunile specifice diferitelor niveluri, se poate obţine şi menţine 
starea de sănătate fizică şi psihică. 

O psihoterapie eficientă va trebui să ajute clienţii să achiziţioneze 
sau să utilizeze abilităţi din sfera perceptivă, cognitivă, afectivă şi 
comportamentală, care să răspundă trebuinţelor de evoluţie şi 
autorealizare, precum şi de solicitările eeosistemului. 

Terapia trebuie astfel concepută încât să contribuie la producerea 
unor schimbări specifice şi evidente la toate nivelurile menţionate, 
mai precis să genereze noi sentimente, să înlocuiască gândurile 
negative, disfuncţionale cu altele pozitive; să producă modificări la 
nivelul imaginii de sine, să consolideze noi roluri sociale şi să 
reorganizeze structurile familiale. 

FACTORII CREŞTERII EFICIENŢEI PSIHOTERAPIEI (LANKTON, 1990) 

Identificarea problemelor 

De cele mai multe ori, clienţii îşi exprimă plângerile sau 
simptomele în termeni vagi, situaţie în care terapeutul trebuie să fie 
mai riguros în ghidarea acestora în direcţia formulării clare a 
problemelor. 

Astfel, de pildă, Lankton (1990, p. 70) citează următorul caz 
de psihoterapie de cuplu. Doi soţi s-au prezentat la cabinet afirmând 


că problema lor era că aveau relaţii sexuale prea rare. Terapeutul 
şi-a imaginat că aceştia aveau contacte sexuale la câteva săptămâni 
şi le-a vorbit aproximativ o jumătate de oră, având în minte această 
supoziţie. La un moment dat, terapeutul a simţit nevoia unei precizări 
şi a întrebat ce înţeleg ei prin relaţii sexuale puţin frecvente, la care 
soţul a răspuns în mod spontan: „de trei ori pe zi”. 

Din acel moment, terapeutul a început să fie tot mai atent cu 
modul în care clienţii îşi înţeleg problema-simptom. 

Stabilirea şi înţelegerea semnificaţiei unui contract terapeutic 

După ce a aflat în ce constă simptomul, terapeutul nu trebuie să 
tragă imediat concluzia că pacientul doreşte să se modifice. 

Problema cea mai fecvent întâlnită în cursul psihoterapie! constă 
în aceea că terapeuţii nu pot preciza ce anume cred clienţii că 
trebuie să realizeze în cursul psihoterapie!. Din acest motiv, 
terapeuţii nu ştiu în ce direcţie să-şi îndrepte energia, iar clienţii sc 
comportă relativ indiferent faţă de ceea ce se petrece în şedinţa de 
psihoterapie, nu se gândesc la terapie când se află în afara 
cabinetului şi nu-şi îndeplinesc sarcinile pentru casă. 

Stabilirea unui contract referitor la obiectivul general al terapiei 
precizează ce anume crede clientul că va obţine dacă va atinge 
obiectivul respectiv. 

Terapeutul nu trebuie să facă presupuneri, ci să obţină informaţii 
precise. Astfel, dacă o clientă afirmă că doreşte să scape de mama ei, 
acesta trebuie să-i adreseze o întrebare de tipul următor: „de ce doreşte 
să facă lucrul acesta?”, iar dacă pacienta răspunde că doreşte să sc 
elibereze de anxietate, de asemenea, terapeutul nu trebuie să presupună 
că este mai bine să scapi de anxietate, ci să aprofundeze problema, 
întrebând: „ce ai dori să faci atunci când te vei simţi mai puţin anxi¬ 
oasă?” sau: „de ce crezi că ar fi mai bine să simţi mai puţină anxietate?”. 

Stephen Lankton (1990) este de părere că terapeutul 
trebuie să continue cu întrebările până când clientul înţelege exact 
ce anume doreşte. 

Această abordare este şi mai utilă atunci când ne confruntăm cu 
probleme emoţionale. Astfel, dacă pacienta plânge şi spune că 

trebuie să se despartă de mama ei, terapeutul nu trebuie să creadă 
că ştie în ce constă problema, ci să continue-astfel: 

„Tu pari supărată când spui că trebuie să te desparţi de mama 
ta. Plângi dacă mai simţi nevoia s-o faci, dar explică-mi ce înţelegi 
prin a te despărţi şi de ce vrei să faci aşa ceva”. 

Activarea clienţilor 

întrebarea „de ce vrei să faci acest lucru?” se referă la cauza pentru 
care situaţia respectivă reprezintă o problemă şi contribuie Ia activarea 
tendinţelor de căutare interioară ale clienţilor. Această energie psihică 
pusă în acţiune de subiecţi trebuie speculată de terapeut care le poate 
cere, de pildă, să realizeze sarcini pentru acasă. 

Stephen Lankton (1990) a constatat că orice acţiune, cât 
de neînsemnată, pe care o realizează clientul între şedinţele de 
terapie şi care reprezintă un mic pas în direcţia schimbării, amplifică 
rezultatul procesării terapeutului din cadrul şedinţei următoare. 

Astfel, de pildă, unui pacient care se simţea nesigur de sine, 
terapeutul i-a dat o amuletă reprezentând o păpuşă indiană şi i-a 
indicat s-o poarte asupra sa în cursul săptămânii următoare. La 
următoarea întâlnire terapeutică, pacientul a afirmat că a ajuns la 
concluzia că atâta timp cât dispune de mecanismul imaginaţiei nu 
arc de ce să se simtă rău. 

Prin intermediul acestor sarcini terapeutice, care implică 
realizarea unor mici modificări în existenţa lor, clienţii îşi modifică 
şi atitudinile faţă de existenţă şi faţă de propria persoană, contribuind 
la întărirea motivaţiei care i-a adus la psihoterapie. Se ajunge astfel 
la depăşirea pasivităţii care demobilizează, adesea, şi terapeutul. 
Un client motivat devine activ, iar activismul său îl ajută pe terapeut 
să realizeze o terapie eficientă. 

Provocarea clienţilor pentru a obţine informaţii suplimentare 

Stephen Lankton (1990) relatează faptul că adesea clienţii 
pun probleme vagi, greu de definit. Astfel un tânăr afirma că ar 


vrea să fie mai puţin anxios la facultate, dar în cele din urmă a 
decis că nici nu vrea să urmeze o facultate, iar alt client spunea că 
ar dori să se simtă mai puţin tensionat la locul de muncă, în final 
rezultând că el nu dorea să rămână în acel serviciu. 

în astfel de cazuri, terapeutul nu trebuie să se mulţumească doar 
cu solicitarea iniţială, ci să provoace clientul a obţine date 
suplimentare. 

Astfel, de pildă, terapeutul ar trebui să adreseze întrebări de 
tipul: , 4 iu înţeleg de ce aceasta reprezintă o problemă?” sau „nu 
te-ai gândit să nu faci acest lucru deloc?” (să rămâi la facultate, să 
te muţi, să te căsătoreşti etc.). 

Desigur, aceasta nu înseamnă că terapeutul ar trebui să sugereze 
cu prea multă uşurinţă divorţuri sau schimbări de carieră. 
Dimpotrivă, în cazul în care clientul se arată prea entuziasmat de 
astfel de idei, terapeutul trebuie să devină şi mai circumspect şi să 
continue investigaţiile. 

Utillzaresi sarcinilor terapeutice 

Adesea, terapeuţii plasează problemele clienţilor în sfera 
patologicului din dorinţa de a înţelege mai bine problemele lor şi 
de a-i ajuta. 

Această atitudine plasează terapeutul în situaţia iluzorie că ştie 
care este cauza tulburării, acesta angajându-se într-un demers eronat, 
de convingere a clientului să se încadreze în tiparele stabilite, în 
mod artificial, de el. 

în felul acesta, sunt activate rezistenţele clienţilor, care ţin ca 
statutul lor de fiinţă unică să fie respectat. 

Pentru a se evita „etichetările”, terapeutul va trebui să culeagă 
informaţii în mod indirect, subtil şi metaforic, fără a distruge relaţia 
terapeutică şi responsivitatea clientului. 

Terapeuţii care sunt capabili să sesizeze mesajele non-verbale 
nu vor fi nevoiţi să adreseze întrebări supărătoare de genul: „cum 
te-ai simţit atunci când te-a părăsit soţia?” sau „ce te-ai hotărât să 
faci după ce ai căzut la examenul de admitere la facultate?”. 

Desigur, terapeutul are nevoie de răspunsuri la întrebări de acest | 

fel, dar este de dorit să le obţină în mod indirect, fără a-i face pe | 

clienţi să aibă impresia că sunt animale de experienţă. I 

Stabilirea unor obiective specifice pentru psihoterapie 1 

Stephen Lankton (1990) subliniază faptul că este necesar | 

să se stabilească nu numai obiectivele generale, aşa cum sunt ele j 

exprimate în cadrul contractului terapeutic, ci şi obiective precise { 

pentru fiecare şedinţă de psihoterapie. 

Astfel, dacă obiectivul final poate fi ajutarea părinţilor să se 
descurce cu un copil cu tulburări de comportament, obiective pentru 
fiecare şedinţă de psihoterapie pot fi următoarele: 

=> ajutarea părinţilor să simtă bucuria că au un copil; 

=> învăţarea acestora să-şi exprime liber sentimentele de 
bucurie, supărare, mândrie; 

ajutarea acestora să-şi exprime cerinţele în mod clar şi ferm 
ctc. 

CALITĂŢILE UNUI TERAPEUT EFICIENT, AŞA CUM SUNT APRECIATE 
DE PACIENŢI 
(Lankton, 1990) 

Autorul subliniază faptul că majoritatea clienţilor preferă ca 
terapeutul lor să aibă următoarele calităţi: | 

1) Să fie fermecător, simpatic şi să-i stimuleze în plan psihologic. f 

Terapeutul nu trebuie să fie pisălog, plicticos, agresiv sau să f 

dădăcească pacienţii. Acesta trebuie să aibă multă încredere în sine, j: 

să fie chiar puţiri misterios, introducând puţină ambiguitate şi | 

suspans în cadrul demersului terapeutic. 

In acelaşi timp, terapeutul trebuie să fie egalul clientului, dar 
să-i merite respectul. r 

2) Să-l ajute pe client să se confrunte cu realitatea prezentă şi E 

viitoare, să pară interesat de aceasta şi să nu fie excesiv de preocupat 

de amintirile şi experienţele trecute ale acestuia. | 

3) Să nu eticheteze pacientul, pentru că acesta reprezintă un om 
viu şi nu o entitate nozografică (boală, sindrom) şi să nu-i stabilească 
acestuia criterii exterioare şi artificiale de sănătate şi eficienţă. 

4) Să fie omenos şi să aibă simţul umorului. 

